
УВОД 
РАЗДОБЉА ОСМАНСКЕ ИСТОРИЈЕ 


У време када је основана, почетком четрнаестог века, 
османска држава била је мала кнежевина на границама ис- 
ламског света чија је покретачка идеја била газа — свети рат 
против неверника хришћана. Ова безначајна погранична др- 
жавица постепено је освојила и асимиловала бивше визан- 
тијске територије у Анадолији и на Балкану, а када је 1517. 
године загосподарила арапским земљама, постала је најмоћ- 
нија држава исламског света. 


За владавине Сулејмана ] (1520—1566), узастопни војни 
успеси на широком простору од средње Европе до Индијског 
океана дали су Османском Царству статус светске силе. Ме- 
ђутим, током дугих ратова у седамнаестом столећу, теразије 
су превагнуле у корист Европе. Османска сила је све више 
опадала и, пошто је у осамнаестом веку преовладала свест о 
надмоћи Запада, Османско Царство је политички и економ- 
ски постало зависно од Европе. Предуго постојање ове импе- 
рије и могућност њеног распада коначно су постали проблем 
европске политике, такозвано „источно питање“. Политички 
живот одржавао се под европским старатељством до 1920. 
године. 

Како су се мењале околности у појединим раздобљима, 
тако су подлегали промени и устројство и институције овог 
царства. Промене у његовој унутрашњој структури и поли- 
тичком развоју показују како је до краја шеснаестог века 
ова погранична кнежевина прерасла у царство у духу тради- 

ција класичних држава Блиског истока, као што су Сасанид- 
ска и, посебно, Абасидска Империја. Поткрај шеснаестог 
века, (Османско Царство је, са својим традицијама државо- 
творности и администрације, финансијском политиком, зем- 
љишним системом и војном организацијом, представљало 
пример веома високо развијене империје Блиског истока. У 
време њеног опадања, војна и економска надмоћ Европе нео- 
спорно је код самих Османлија пробудила свест да су тради- 
ције држава Блиског истока преживеле своју сврсисходност 
и да се лоше уклапају у нову еру. 


Од тог тренутка османска историја је летопис о истро- 
шеним облицима старих империјалних институција; или, тач- 
није, то је историја напора једне државе Блиског истока да 
се прилагоди економском, политичком и културном изазову 
Европе. Тек после 1924. године и тек након корените рево- 
луције, Турци ће коначно напустити овакво схватање др- 
жаве. 


И тако последња деценија шеснаестог века означава 
главну деоницу која располућује Османско Царство. У овој 
књизи је описано прво раздобље и, при том, истакнуто како 
су Османлије прилагодиле себи институције државе Блиског 
истока и како су се оне почеле дезинтегрисати пред очима 
модерне Европе. 


ГЛАВА 1 


КОРЕНИ ОСМАНСКЕ ДРЖАВЕ 


У освит четрнаестог столећа, жестока унутрашња преви- 
рања потресала су велика царства која су се простирала. 
између Оксуса и Дунава — Илханидско Царство у Ирану, 
Златну Хорду у источној Европи и Византијско Царство на 
Балкану и у западној Анадолији. Крајем тог истог века, по- 
томци Османови — једног пограничног газије и оснивача 
османске династије — створиће империју која се пружала од 
Дунава до Еуфрата. Њен творац је био Бајазит I (1389—1402), 
познат под надимком „Јилдирим“, Муња, Он је код Нико- 
поља 1396. године до ногу потукао крсташе, војску најпо- 
носнијих витезова Европе; пркосио је Мамелучком Султанату,. 
у то доба најмоћнијој исламској држави, и освојио њене гра- 
дове на Еуфрату. И најзад, изазвао је на бојно поље вели- 
ког Тимура, новог владара централне Азије и Ирана. 

Први период османске историје намеће питање: како се 
мала погранична кнежевина Османа Газије, са идејом светог 
рата против хришћанске Византије, развила у империју такве 
снаге и пространства2 Једна теорија заступа мишљење да је 
грчко становништво Мраморног басена примањем ислама и 
уједињењем са муслиманима у муслиманској држави ожи- 
вело Византијско Царство. Савремени научници упознати са 
источним историјским изворима сматрају да се ова теорија 
заснива на неоснованој претпоставци. Они тврде да се корени 
Османског Царства морају тражити у политичким, култур- 
HMM и демографским токовима Анадолије тринаестог и Ye- 
трнаестог века. 

Прву етапу тих збивања означавају монголски освајачки 
походи на муслимански Блиски исток током треће деценије 
тринаестог столећа. После победе Монгола у битки код Ко- 
седага, 1243, Селџучки Султанат у Анадолији постао је ва- 
зална држава иранских Илханида. Непосредна последица 
монголских инвазија биле су сеобе Туркмена, снажних но- 
мадских турских племена, у правцу запада. Пореклом из 
централне Азије, они су се најпре доселили у Иран и источну 
Анадолију, а потом наставили кретања ка западу, настању- 
јући се дуж границе између Византије и Селџучког Султа- 
ната, у планинским пределима западне Анадолије. У овој 
земљи је 1271. године избио устанак против идолопокло- 
ничких Монгола. Муслиманске мамелучке снаге продрле су 
тада у Анадолију да би помогле побуњеницима, али су Мон- 
голи свирепо угушили буну. После тог догађаја они су, др- 
жећи сталне војне јединице у Анадолији, чвршће намакли 
јарам земљи. Па ипак су у току наредног пола столећа често 
избијале буне праћене одмаздама Монгола. Тако се погра- 
нична област претворила у прибежиште трупа и политичких 
лица која су бежала од монголског господарења, а ту суи 
многобројни убоги сељаци и варошани тражили нов живот 
и будућност. Све је то довело до пораста становништва у 
овим пограничним крајевима. Искористивши прилику да се 
настане у богатим равницама на византијској страни гра- 
нице, ови немирни крајишници — номади подстицали су на- 
род на газу, свети рат против Византије. Ратници су се окуп- 
љали око вођа газе разног порекла, тако да су њихови упади 
на византијску територију бивали све чешћи. 


Између 1260. и 1320. године, вођи газија, организатори 
ратоборних Туркмена, оснивали су независне кнежевине у 
западној Анадолији — у земљама које би преотели од Визан- 
тије. Савремени византијски историчар Пахимер бележи да 
су Палеолози, који ће повратити Цариград тек 1261. године, 
толико били заузети збивањима на Балкану да су занема- 
рили своје азијске границе и тако Туркменима оставили OTBO- 
рен пут за упаде. У последњој деценији тринаестог века, 
продори туркменских газија у западну Анадолију готово да 

су били прерасли у праву инвазију. Од свих бегова, Осман 
Гази је владао територијом најистуренијом према северу, а 
најближом Византији и Балкану. Према Пахимеровом запису, 
Гази је око 1301. предузео опсаду Изника (Никеје), нека- 
дашње византијске престонице. Цар је против њега послао 
најамничку војску од две хиљаде војника, коју је Осман 
дочекао из заседе и потукао код Бафеона у лето 1301. го- 
дине. (Ова победа над византијском војском пронела му је 
славу. Османски, а исто тако и савремени византијски извори 
наводе да су се газије из свих крајева Анадолије сјатиле по- 
том под његову заставу. Као и у осталим пограничним кне- 

жевинама, они су узели име свог вође и постали познати под 

називом Османлије. Изгледи на лака освајања и насељавања 

мамили су стално нове таласе досељеника различитог по- 

рекла из средишне Анадолије. Али тек после те победе 1301. 

године, османска кнежевина ће се доиста учврстити. 


Газа, свети рат, била је, као идеал, значајан чинилац у 
оснивању и развоју османске државе. Друштво у тим погра- 
ничним кнежевинама саобразило се посебном културном 
обрасцу и било прожето идеалом непрестаног светог рата и 
несусталог ширења Дарулислама, исламских краљевина, све 
док се не обухвати цео свет. Газа је значила верску дужност, 
и она је своје вернике надахњивала на свакојаке подухвате 
и жртве. У том пограничном друштву, све социјалне врлине 
саображавале су се идеалу газе. Развијена цивилизација ње- 
ног залеђа, коју су карактерисали верска ортодоксност, схо- 
ластичка теологија, дворска књижевност писана на једном 
извештаченом језику и шеријатски закон, у овим погранич- 
ним земљама уступила је место народној култури обележе- 
ној јеретичким верским редовима, мистицизмом, епском 
књижевношћу и обичајним правом. У анадолским кнеже- 
винама турски језик је тада први пут постао администра- 
тивни и књижевни језик. То погранично друштво је било 
подједнако трпељиво и сложено. Заједничко културно тле 
доводило је византијске пограничне трупе, акритаи, у непо- 
средан додир са муслиманским газијама. Михал Гази, грчки 
погранични старешина који је прешао у ислам и сарађивао 


13 Халил Иналџик 


са Османовим ратницима, славан је пример таквог асимила- 
ционог процеса. 


Сврха светог рата није била да уништава, већ да потчи- 
њава невернички свет, Дарулхарб. Османлије су утемељиле 
своју империју ујединивши муслиманску Анадолију и хриш- 
ћански Балкан под својом управом и, мада је непрестани 
свети рат био основни принцип овог царства, оно је у исти 
мах иступало као заштитник православне цркве и милиона 
православних хришћана. Ислам је хришћанима и Јеврејима 
гарантовао живот и имовину под условом да буду покорни 
и да плаћају данак. Допуштао им је да слободно исповедају 
своја верска убеђења и да живе у складу са сопственим вер- 
ским законима. Будући да је њихово друштво било погра- 
ничног типа и да су се слободно мешали са хришћанима, 
(Османлије су ове принципе ислама примењивали са највећом 
широкогрудошћу и трпељивошћу. У првим годинама свог 
царства они су водили такву политику да су, пре него што 
би се латили оружја, најпре покушавали да обезбеде добро- 
вољно потчињавање хришћана и стекну њихово поверење. 


Заштитничка администрација исламске државе, са так- 
вим верским законима који су гарантовали трпељивост, ус- 
пешно је остваривала застрашујуће продоре својих газија. 
Поврх тога, благонаклон став према сељаштву као извору 
прихода био је традиционална политика ове државе Блиског 
истока, политика која је подстицала трпељивост. Данак зва- 
ни харач чинио је велики део дохотка османске државе, као 
што је представљао важан део прихода и у старом арапском 
халифату. 

Османско Царство је због свега тога било предодређено 
да постане право „погранично царство“ — космополитска 
држава у којој ће се све вероисповести и расе сматрати дело- 
вима једне целине, и која ће ујединити православне хриш- 
haue на Балкану и муслимане у Анадолији у једну државу. 


Кнежевине газија у западној Анадолији убрзо су при- 
хватиле традиције и институције Селџучког Султаната. Гра- 
дови као што су Кастамонија, Карахисар или Денизли, никли 
у старим селџучким пограничним областима, постали су сре- 

дишта селџучке цивилизације. Из ових места, као и из гра- 
дова централне Анадолије, чиновници и учењаци су тради- 
ције исламског државништва и цивилизације преносили у 
Милас, Балат, Биргију, Смирну, Манису и Брусу, који су 
постали средишта газијских кнежевина основаних на пређаш- 
њој византијској територији. Свака од ових кнежевина је по- 
стала мали султанат. На пример, Османов син Орхан иско- 
Bahe први сребрни новац у Бруси 1327. године, и ударити 
темељ медреси у Никеји 1331; године 1340. подићи ће трго- 

вачки центар у Бруси, изградивши базар и безистан, затво- 

рену тржницу где се продавала скупоцена роба. Арапски 

путник Ибн baryra? боравио је у Бруси око 1333. године и 

описао је као „велики град са лепим базарима И широким 

улицама“. 

То би била општа друштвена и културна позадина у 
време оснивања османске и осталих пограничних кнежевина. 
Свети рат и колонизација представљали су динамичне чини- 
оце у освајањима Османлија; административни и културни 
облици примењивани на освојеним територијама проистицали 
су из традиција политике и цивилизације Блиског истока. 


ГЛАВА П 


ОД ПОГРАНИЧНЕ КНЕЖЕВИНЕ ДО ЦАРСТВА 
1354 — 1402, 


Педесетих година четрнаестог века, османска држава је 
била само једна од многих пограничних кнежевина, али до- 
гађаји који су се збили после 1352. године чврсто су утвр- 
дили њену надмоћ над осталима, па су за три деценије све 
оне постале османски вазали. Пресудан догађај одиграо се 
када су Османлије извојевале упориште на Балкану са изгле- 
дима на безграничну експанзију према западу. Први прела- 
зак преко мореуза из Анадолије у Европу био је тежак по- 
духват управо зато што су се Дарданели налазили у рукама 
хришћана. Снаге које су Османлије искрцавале у Тракији 
нису могле да се одрже. Византинци су их сваки пут, без 
обзира на њихову бројност, уништавали. Кнежевина Каре- 
сија, на источној обали Дарданела, разрешила је тај проблем 
у корист Османлија. 


Низ збивања је довео до успеха Османлија. Борба за 
престо у Каресији 1345. године пружила је прилику Орхану 
да припоји ову кнежевину. Каресијски одреди који су слу- 
жили у османској војсци заложили су се да се изврши поход 
преко Дарданела, и под командом Орхановог сина Сулеј- 
мана, команданта западне границе, припремили су се за овај 
подухват. Околности су им ишле наруку. Године 1346. Ор- 
хан је склопио савез са Јованом М Кантакузеном, претен- 
дентом на византијски престо, и оженио се Јовановом кћер- 
ком Теодором. То је Османовићима дало прилику да се 

умешају у унутрашња питања Византије и узму учешћа у 
рату у Тракији. Када је, 1352. године, пошао у Једрене да 
помогне Кантакузену против српских и бугарских јединица, 
Сулејман је заузео град Цимпу на европској обали Галипољ- 
ског мореуза. (Он је не само одбио Кантакузенове поновљене 
захтеве да евакуише тврђаву већ је стао да појачава овај 
мостобран свежим трупама из Анадолије и у исто време да 
поставља опсаду око Галипољске тврђаве. У ноћи између 1 

и 2. марта 1354. године земљотрес је разорио зидине Гали- 
поља и осталих утврда у тој области, и Сулејманове јединице 
су сместа заузеле ова упоришта. Самим тим што je оправио 
утврђења и у њима стационирао гарнизоне анадолских тру- 
па, он се снажно учврстио на европском тлу. Овај догађај 
је побудио велику забринутост у Византији и западном хриш- 
ћанском свету. Августа месеца 1354. године венецијански 
баило у Цариграду писао је да је Цариград, суочен са овом 
опасношћу, спреман да се стави под заштиту неке моћне хри- 
шћанске државе; у Европи су почели да се кују планови за 

покретање крсташког рата не са циљем да се поврати Јеру- 

салим, него да се од Османлија спасе Цариград; са обнов- 

љеним одушевљењем поново је узет у разматрање пројект 

о уједињењу латинске и грчке цркве. 


Грегорије Палама, архиепископ града Солуна, који су 
Османлије заузеле 1354. године, након освајања Галипоља, 
пренео је речи својих поробљивача: незадрживо напредовање 
ислама од истока према западу Јаван је доказ да Бог њима 
помаже и да је ислам права вера.! 


Да би оснажио свој мостобран у Европи, Сулејман је 
стао да пресељава муслимански живаљ из Анадолије у Ев- 
ропу, а посебно номаде склоне брзом прилагођавању. Осни- 
вана су нова турска села, док су крајишта под Сулејмановом 
врховном командом организована у десно, лево M средишно 
крило, а свако од њих је било поверено управи једног газиј- 
ског намесника. Походи су се настављали, а област под ос- 
манском окупацијом ширила. Међутим, Сулејманова изне- 
надна и трагична смрт, као и чињеница да су Фокејанци 
заробили Орхановог најмлађег сина, Халила, присилила je 

Орхана да склопи мир са Византијом. Околности су охра- 
бриле Византинце, те су дипломатским путевима покушали 
да поврате Тракију. Тако је власт над територијама које је 
освојио Сулејман доведена у питање, а пограничне османлиј- 
ске снаге обузело је неспокојство и узнемиреност. Када је 
Халил 1359. године ослобођен, газије су схватиле да одла- 
гање акције може изазвати пораз и условити њихову еваку- 
ацију из Европе. Султанов син Мурат, командант галипољ- 
ског крила, и његов васпитач Лала Шахин, поборник рата, 
отпочели су офанзиву с крајњим циљем да освоје Једрене. 
Прве године заузели су тврђаве дуж Маричке долине, поред 
утврда на друму од Цариграда ка Једрену, пресекавши тако 
„линије снабдевања града. Лета 1361. пропао је коначан по- 
кушај бранилачких снага, и Једрене, главни град Тракије, 
предало се те исте године. 


У новоосвојеним областима Тракије примењиван је исти 
поступак као у Анадолији. Локално грчко становништво, 
излагано сталним упадима газија, склањало се у тврђаве. 
Оним градским житељима који би се драговољно покорили, 
Турци нису чинили ништа нажао, али ако би пружили отпор, 
присиљавали су их да им уступе своје градове. Османска 
влада је подстицала Гурке из Анадолије, понекад их чак при- 
силно депортујући, да се настањују у новоосвојеним земља- 
ма. Дервиши су, исто тако, оснивали бројне завије — скло- 
ништа која ће доцније постати језгра нових турских села. 
Убрзо после освајања у Тракији дошло је до колонизације 
Турака у тим крајевима, чиме је створена чврста основа за 
будућу османску експанзију у Европи. 


Географски услови одредили су редослед османских OC- 
вајања на Балкану. Крећући историјским друмом Via Egna- 
fia у правцу запада, Турци су преко Сера, Битоља и Охрида 
1385. избили на албанску обалу. Локални намесници у Ма- 
кедонији и Албанији прихватали су османско сизеренство. 
Њихова друга линија надирања пружала се према Тесалији, 
тако да је Солун са својом луком пао 1387; трећа линија је 
следила друм Цариград—Београд, и године 1365. Маричка 
долина, уз незнатан отпор, потпала је под османску власт. 

Пробијајући се кроз балканске клисуре 1395, Турци су преко 
Софије и Ниша упали у долину Мораве, а следеће године 
свели Србију на вазала. Газије на левом боку кренули су до- 
лином Тунџе и кроз Карнобатски теснац прешли балканске 
кланце. Године 1372. деспот Добруџе и краљ Бугарске постао 
је османски вазал. У то време Турци су већ били загоспода- 
рили главним путевима Балканског полуострва и, као што су 
поступили и после освајања Галипоља, из Анадолије су до- 
вели номаде, пре свега велике групе Јурука, и населили их дуж 
значајних саобраћајница и по околним планинским региони- 
ма. Главни османски градови на Балкану првобитно су били 
погранична насеља уз важне путеве турског надирања. Густо 
насељене колоније осниване су у пограничним деловима Тра- 
кије и у долинама Марице и Тунџе. Локални намесници у 
областима које су се граничиле са османском територијом 
на Балкану прихватили су суверенитет османског султана, 
сада господара овог полуострва. 


Није тешко објаснити зашто су Турци тако лако осва- 
јали на Балкану. Османска инвазија се временски била по- 
клопила са политичким распарчавањем, јер су тада многи 
независни краљеви, деспоти и намесници малих балканских 
кнежевина без оклевања тражили помоћ споља како би ре- 
шили своје унутрашње размирице. За разлику од расула које 
је преовладавало на Балкану, Османлије су водиле доследну 
политику и једино су они располагали војним снагама и цен- 
трализованом влашћу нужном за спровођење такве политике. 
Имали су још једну велику предност: био је то јаничарски 
корпус, прва стајаћа војска у Европи. Султан је овај корпус 
образовло од ратних заробљеника после заузећа Једрена, и он 
се налазио под његовом непосредном командом. У исти мах, 
у свакој балканској држави постојала је по једна фракција 
спремна да се веже за Угре или друге латинске хришћане, 
као и фракција вољна да сарађује са Османлијама. Једном 
речи, племство, горњи слојеви свештенства, људи од пера и 
дворани окретали су поглед ка западном хришћанском свету 
тражећи од њега помоћ. Грчко православно становништво 
фанатично се опирало доминацији Италијана и сваком като- 

личком утицају, док су Османовићи, који су их помагали у 
њиховој борби, убрзо почели православне хришћане да сма- 
трају својим вазалима. Између 1346. и 1352. године Осман- 
лије су продрле у Тракију као савезници Јована Кантакузена; 
потом, у раздобљу од 1356. до 1366, када су Византинци, 
Угри и Власи вршили снажан притисак на бугарског краља, 
они су му, као свом савезнику, послали појачање. 


Османовићи су поштовали феудалне принципе. У no- 
четку су од својих вазалних кнежева захтевали сасвим мали 
годишњи данак, као знак њихове покорности исламској др- 
жави. Доцније су тражили да им вазални кнез пошаље свог 
сина као таоца, да он сам једанпут годишње дође на Порту 
и закуне се на верност, и да шаље помоћне трупе у султа- 
нове ратне походе. Од вазалних кнежева такође се захтевало 
да султанове пријатеље и непријатеље сматрају својим при- 
јатељима односно својим непријатељима. Уколико би вазал 
омануо у овим дужностима, његове земље су проглашаване 
дарулхарбом, и тако излагане беспоштедним разарањима га- 
зија. 

Пошто папа није успео да по цену уједињења право- 
славне и римске цркве организује крсташки рат којим би се 
помогло Византији, и после потпуног пораза српских велмо- 
жа у Черномену 1371. године, балкански владари су један 
по један признавали османско сизеренство. Након ове победе 
Турака, византијски цар је у правом смислу постао њихов ва- 
зал, док су чланови династије Палеолога тражили султанову 
потпору не би ли сачували византијски престо. Остали бал- 
кански владари пошли су за примером Византије. 


Током тог раног периода, ниједна велика држава није 
се супротставила Османлијама, било на Балкану или у Ана- 
долији, нити су се они сукобили са неком европском крсташ- 
ком војском, упркос чињеници што је папа својом Булом од 
25. децембра 1366. прогласио крсташки рат против Осман- 
лија. Снажне крсташке поморске или сувоземне снаге могле 
су са успехом да зауставе напредовање Турака. Њихов нај- 
јачи супарник у то време била је Угарска Краљевина која је 
настојала да искористи османско напредовање на Балкану 

како би проширила своје господство у доњем Подунављу. 
Основна слабост османске државе била је неразви,еност ње- 
не морнарице. Хришћанске државе су контролисале Дарда- 
неле, мореуз између Румелије и Анадолије. Године 1366. Ама- 
део VI Савојски запосео je Галипољ, a већ следеће године ra 
вратио Византинцима, стављајући тако (Османлије у опасан 
положај. Османске снаге у Румелији остале су одсечене од 
Анадолије све док, октобра 1376, Андроник IV није пристао 
да Галипољску тврђаву врати Мурату I који му je загаран- 
товао византијски престо. 


Османској експанзији на Балкану подједнако су ишле 
наруку друштвене и политичке прилике.3 Недавна истражи- 
вања показују да је опадање централне власти у Византији 
и у другим балканским државама текло напоредо са развојем 
феудализма. Манастири и утицајне личности по провинци- 
јама преузимали су у посед земљу звану пронија, која је ра- 
није била под државном контролом. Приходи од намета са 
ових имања служили су за подмирење војних издатака. До- 
бивши финансијске и законске концесије од државе, они су 
та пољска добра претварали у имања са доживотним правом 
уживања, те су тако могли да повећају намете и феудалне 
дажбине које су извлачили од сеоског живља.“ 


У областима под непосредном османском администраци- 
јом, та имања су поново потпала под државну контролу и 
претварана су у тимаре, или су као награда за војне заслуге 
раздељиване јајама, турским земљорадницима који су слу- 
жили у војсци као пешаци. Укинуте су све локалне дажбине 
које нису биле прописане основним одредбама Канун-и Ос- 
мани, османског законика. Једино је султан својим указом 
могао установити неки приход или повластицу. Свака поје- 
диност се најпре морала утврдити прописом, чија је примена 
поверавана кадији, који је деловао независно од локалних 
власти. Дајући опште смернице, уместо да сизеренима препу- 
сти да у смислу дискреционог права одређују порезе и при- 
вилегије. османски режим је успоставио централизовану ад- 
министрацију уместо феудалне децентрализације.5 За сељаш- 
тво је нови режим морао значити напредак у поређењу са 

старим. Да би се схватило преимућство османске админис- 
трације у поређењу са локалним балканским администраци- 
јама, ваља једноставно упоредити османске законе са зако- 
ником српског цара Стефана Душана. На пример, Душанов 
законик прописује да сељак ради за свог господара два дана 
у недељи, док османске одредбе налажу да раја ради само 
три дана годишње на спахијском имању. Заштита сељаштва 
од експлоатације локалне власти била је основни принцип 
османске администрације. Поврх тога, Османлије су званично 
признавале православну цркву и у принципу потискивали ка- 
толичку широм својих царских земаља. Сви ови чиниоци су 
важни да би се објасниле лакоћа и брзина са којом су Турци 
ивршили експанзију на Балкану и разлог који је наводио сео- 
ски живаљ да се не придружи својим господарима при пру- 
жању отпора Османлијама. 


Османлије, међутим, нису себе сматрали носиоцима би- 
ло каквог посебног друштвеног начела. Знали су да вођењем 
помирљиве политике према хришћанима могу лакше проши- 
рити своје области и повећати изворе својих прихода. Исто 
тако, саставни део њихове експанзионистичке доктрине био 
је толерантан однос према домаћем племству и војничкој 
класи. Ако се изузму они који су им се отворено супрот- 
стављали, Османлије су преузимале припаднике војничке 
класе у своју службу, те су у Бугарској, Србији, Албанији, 
Македонији и Тесалији потврђивали статус хиљадама рат- 
ника познатих по словенском називу војник. Они су доби- 
јали право на плодоуживање државне земље утврђене вели- 
чине, ослобађани су плаћања дажбина и служили су као 
борци у османској војсци. Власи, хришћански номади у Cp- 
бији, разрешавани су извесних намета у накнаду што су во- 
јевали као погранични стражари и ускоци. Османлије cy 
делиле тимаре негдашњим уживаоцима пронија, који су, 
слично коњаницима, припадали вишој друштвеној класи, али 
су их истовремено лишавали њихових феудалних привиле- 
гија. Многи војници које су Турци сакупљали у вазалним 
државама служили су у османској војсци под командом влас- 
титих кнезова или господара клетвеника а да нису морали да 

приме ислам. Ислам је, временом, стицао све већи број пре- 
обраћеника, али је крајем петнаестог века још увек било ти- 
марника чије су породице у три до четири генерације задр- 
жале хришћанску веру. Османизација неке освојене области 
није значила брз и радикалан преображај, већ поступан 
pa3Boj.9 

Пре Hero што he, средином четрнаестог века, отпочети 
своје ратничке походе на Балкан, Османовићи су већ били 
основали снажну државу у Анадолији, која се простирала од 
Анкаре до Дарданела. После распада Српског Царства Сте- 
фана Душана и Бугарске Царевине, на Балкану више није 
било државе која ce по величини и снази могла упоредити са | 
Османском Царевином. Напоредо са надирањима Османлија 
у Европу, шириле су се њихове територије у Азији: напредо- 
вање на једном фронту било је праћено напредовањем на 
другом фронту. Током своје историје, Османлије су смиш- 
љено избегавале да се истодобно боре на два фронта. У ра- 
ном периоду, међутим, када још нису контролисали Дарда- 
неле, то је значило питање живота и смрти. 


У другој половини четрнаестог века, две моћне државе 
наступиле су као супарнице Османлија у Анадолији: кнеже- 
вина Еретна са престоницом у Сивасу, ранијем седишту мон- 
голске управе, и кнежевина Караманија, којој је у то време 
припадала и Коња, стара селџучка престоница. Године 1354. 
Османлије су преотеле Анкару од Еретне, али су још морали 
да воде рачуна о савезу између Еретне и Караманије. Анка- 
ру ће изгубити и повратити 1362. године. 

Могућност стицања каријере приликом ширења осман- 
ске државе пружала је за владавине Мурата 1 (1362—1389) 
примамљиве изгледе газијама и досељеницима из Анадолије. 
Савремени извори Блиског истока бележе да је овај султан 
био господар свих пограничних кнежевина и управо са тог 
разлога Османлије су без великих тешкоћа могле да припоје 
значајне делове кнежевине Гермијане са престоним градом 
Кутахијом, као и Хамидилију даље ка југу. Па ипак, они су 
упорно настојали да легализују своје акте агресије тврдећи 
да су територије Гермијане преузели као део мираза који 


22 Халил Иналџик 


припада султану Бајазиту, а да су земље у Хамидилији отку- 
пили. Припајање Хамидилије озбиљно је угрозило караман- 
ску престоницу. Када су караманске снаге кренуле против 
(Османлија, ови су њихов чин назвали издајом светог рата 
који воде, тврдећи да таква офанзива помаже непријатељима 
вере, те је према шеријату њихова света дужност да уклоне 
караманску династију. Османовићи су често прибегавали 
оваквој политици када су нападали своје муслиманске суседе 
на истоку. Касније ће се послужити истом оптужбом против 
египатских Мамелука, против Узун Хасана и иранских Сафа- 
вида, фетвама је објављујући целом исламском свету. 


Године 1387. Мурат І је дочекао напад Караманида c 
трупама у којима су узели учешћа и његови хришћански 
вазали на Балкану — византијски цар, српски деспот и остали 
српски кнежеви — и том приликом одлучно потукао свог 
муслиманског супарника, чију је војску претежно сачињавао 
племенски живаљ. После ове победе, независни владари у 
Анадолији — Караманиди, Џандариди у Кастамонији, као и 
огранак хамидске династије у Анталији — признали су ос- 
манског султана за свог сизерена. Једино је Кади Бурханедин, 
који је сменио династију Еретне у Сивасу, пркосио осман- 
ском владару спречавајући Османлије да се прошире према 
Амасји, значајном граду на путу трговине свилом. 


Док се Мурат 1 бавио проблемима Анадолије, Србија, 
Бугарска и Босна здружиле су се против њега на Балкану, 
и Срби су 1388. године задали поразан ударац турској војсци 
код Плочника, али су те исте године Османлије муњевитом 
војном операцијом покориле Видинску Бугарску. Наредне rc- 
дине Мурат се пребацио преко мора у Европу са помоћним 
снагама које су му били послали његови вазални кнежеви и 
15. јуна 1389. године потукао удружене војске Србије и Бос- 
не у крвавој битки на Косову пољу. Овом победом Осма- 
новићи су снажно учврстили своје господство на Балкану. 

И тако су око 1389. године Османовићи ударили темеље 
свом царству састављеном од вазалних кнежевина на Балкану 
и у Анадолији. Међутим, ваља додати да ове државе неће 
пропустити ниједну прилику да се побуне против османске 

управе, те су Османовићи коначно били присиљени да сврг- 
ну њихове династије и сваку такву кнежевину претворе у 
провинцију којом су они непосредно руководили, 

Када се пронела вест да је један Србин убио Мурата I 
у битки на Косову, анадолски династи су се дигли на буну. 
Између 1389. и 1392, нови султан, Бајазит I (1389—1402), npn- 
појио је свом царству већину анадолских кнежевина, где је 
на положаје високих чиновника поставио робове које је од- 
гајао на своме двору. 


Док је Бајазит I поклањао пажњу Анадолији, османски 
утицај на Балкану је опадао. Аспирације Угарске и Влашке 
према Видинској Бугарској и Добруџи довеле су ocakaheHy 
Бугарску Царевину у тежак положај. Влашки кнез Мирча, 
кога су штитили Угри, заузео је Добруџу и Силистру на 
десној обали доњег тока Дунава, док су Угри покушавали 
да се утврде у Видину. Заштита коју су Гурци пружили Бу- 
гарима свакако није значила потврду да ће избећи ову опас- 
ност. Дошавши на Балкан, османски владар је 1393, ставио 
Видинску Бугарску под непосредну османску управу, бугар- 
ског цара прогласио за вазалног кнеза у Никопољу и истерао 
Мирчу из Силистре и Добруџе. Мада је, налазећи се у улози 
тампон-државе између Угара и Османлија, Српска Деспото- 
вина била у подједнако тешком положају, није је задесила 
иста судбина. Српски деспот је учинио поклоњење султану. 
Погибија Мурата I истовремено је охрабрила Мореју и Пале- 
ологе у Византији. Обећавајући уједињење двеју цркава, они 
су настојали да придобију папу да организује крсташки рат. 
У Мореји је утицај Венеције био достигао највишу тачку. 

Суочен са таквом ситуацијом, Бајазит I је позвао Ba- 
залне кнежеве на Балкану, укључујући и Палеологе, да дођу 
y Верију 1394. године како би још једном потврдили свој 
вазални однос према њему. После бекства Палеолога, он је 
блокирао Цариград, заузео Тесалију и послао своје газије у 
Мореју. Још једним војним походом Османлије су довеле 
Албанију под своју непосредну власт, истеравши локалне 
намеснике. Године 1395. Бајазит се упустио у једну опера- 
цију чак до Сланкамена на обали Дунава и потом, продревши 

у Влашку, потукао Мирчу на Ровинама. Надирући према Ни- 
копољу, Бајазит І је заробио и погубио бугарског краља Шиш- 
мана, пошто га је претходно оптужио за сарадњу са непри- 
јатељем. Уклањајући локалне династе, он је учинио неколико 
корака ка стварању империје са централизованом владом 
уместо царства у чији су састав улазиле вазалне државе. Ели- 
минисањем Бугарске Царевине, османска држава је преузела 
непосредну одговорност за одбрану Подунавља против Угар- 
ске, уместо да то и надаље препушта једној слабој тампон- 
-краљевини. И Влашка је, исто тако, била сведена на вазала. 
Никопољски крсташки рат 1396. године означио је врхунац 
борбе између Османлија и Угара за господарењем доњим 
Подунављем. Венеција је, такође, имала своје интересе у 
борбама за Балкан. (Она је у том рату настојала да искористи 
своју флоту тако што би пресекла саобраћајнице између Ана- 
долије и Балкана код Дарданела; за западне витезове, та опе- 
рација је значила чисту пустоловину у којој је крсташка всј- 
ска претрпела потпун пораз. 


Победом код Никопоља, Османлије су не само потвр- 
диле своју превласт на Балкану већ су знатно подигли свој 
углед у исламском свету. Овенчан врхунском славом Баја- 
зит се вратио у Анадолију 1398. године и припојио Кара- 
манију, као и кнежевину Кади Бурханедина, створивши тако 
централизовано царство које се пружало од Дунава до Ey- 
фрата. Приликом покушаја да освоји Цариград, који би био 
природно средиште империје, он је појачао блокаду овога 
града. У исто време је Тимур (1336—1405) засновао моћну 
империју у централној Азији и Ирану и себе прогласио на- 
следником суверених права Илханида у Анадолији. Султан је 
изазвао Тимура на бојно поље, али је у битки код Анкаре 
28. јула 1402. године, до ногу потучен, допао ропства. У 
току тог окршаја, локални анадолски коњаници прешли су 
на страну својих негдашњих господара који су били нашли 
уточиште на Тимуровом двору. Под Тимуровом заштитом, 
ови бивши владари су почели свуда да обнављају своје старе, 
независне кнежевине. Тако се Бајазитов покушај да створи 
империју окончао неуспехом. Преосталу османску територију 

разделили су између себе Бајазитови синови, прихвативши 
Тимуров суверенитет. После Тимурове смрти, Турци ће по- 
чети интензивну борбу за своје господарење над целокупном 
овом територијом“. 


ГЛАВА III 
ИНТЕРЕГНУМ И ОБНОВА 


Након пораза код Анкаре, лако је могло доћи до пот- 
пуног распарчавања османске државе. Међутим, већ око 1415. 
године (Османлије су смогле снаге да поново учврсте свој 
негдашњи положај у Румелији и Анадолији. Заузимањем Ца- 
риграда 1453. године, они су остварили империјалне амби- 
unje Бајазита I. Средишно историјско питање у периоду 
између 1402. и 1453. године захтева тумачење: како је Oc- 
манско Царство успело да се тако чудесно обнови у време 
када су му грађански рат, крсташки походи и друге кризе 
претили потпуним уништењем. 

Бајазитов најмлађи син, Челеби Мехмед, учврстио је 
своју власт у Анадолији; за престони град најпре је узео 
Амасију, а потом Брусу, покушавајући да загосподари Руме- 
лијом M Једреном. Његов старији брат, Челеби Сулејман 
(1402—1411), са седиштем у Једрену, покушао је да прошири 
своју власт на Анадолију. Обојица су схватали да османска 
држава сведена на Румелију или Анадолију не може опстати. 
Поједине државе и владари на Балкану и у Анадолији зау- 
зели су негативан став према овој борби, трудећи се да одр- 
же status дио установљен 1402. године. Као што су се неза- 
висне кнежевине у Анадолији обновиле после 1402. године, 
тако су у Румелији владари Византије, Србије, Влашке и 
Албаније повратили своје земље и почели независно да де- 
лају. Сулејман Челеби је 1403. године потписао споразум 
са Византинцима, на основу којег им је уступио неке терито- 
рије на морској обали заједно са Солуном. Да би сачувао 

равнотежу, византијски цар је за време интерегнума доследно 
подржавао наіслабије османске кнежеве против оних Hajja- 
чих. Када се Челеби Муса (1411—1413) исувише био осилио у 
Румелији, Византинци су помогли Челеби Мехмеду да се пре- 
баци на Балкан. Српски деспот је, исто тако, склопио савез са 
Мехмедом и дао свој допринос његовој коначној победи. Me- 
ђутим, када је Мехмед припојио неке анадолске кнежевине, 
а друге свео на своје вазале, Византија и балкански владари 
схватили су да им од њега прети опасност. Године 1416. Ве- 
неција, Византија и Влашка повеле су тако енергичну поли- 
тику да се османска држава, коју је Мехмед поново био ује- 
динио, опет суочила са претњом да може бити распарчана и 
уништена. 


Док се Мехмедов брат Мустафа ставио на чело буне 
против Мехмеда у Румелији 29. маја 1416. године, на што 
су га подстакле Византија и Влашка, венецијанска флота је 
уништила османске поморске снаге код Галипоља. Влашки 
кнез Мирча најпре је давао подршку Мустафи, а потом шти- 
тио Шејха Бедредина који је у западној Анадолији и у o6- 
ласти Добруџе и Делиормана на румелијској граници био 
подигао опасан устанак. Мирча је, у ствари, покушавао да 
загосподари тим крајевима. Челеби Мехмед је принудио Му- 
стафу да потражи уточиште код Византинаца, а у јесен 1416. 
године угушио Шејх-Бедрединову буну. Увидевши неопход- 
ност склапања мира са Византијом, потписао је с њом уговор 
према којем је треблло да цар држи Мустафу у заробљени- 
штву, док je он обећао да ће поштовати status quo. У међу- 
времену је у Анадолији Тимуров син Шахрух претио сваком 
ко би се усудио покушати да преокрене ситуацију коју је 
његов отац био створио. Мехмед се обратио Шахруху прав- 
дајући се речима да му је одан вазал, тврдећи да напада ана- 
долске кнежевине само са разлога што га оне ометају да 
води свети рат. На подручју Балкана Мехмед је напао једино 
Мирчу, кога је потиснуо на другу страну Дунава, а 1419. 
године Ђурђево је претворио у истурену османску предстра- 
жу на левој обали ове реке. Почев од 1416. године, схвата- 

јући да је још прерано да се оживи Бајазитова централизо- 
вана империја, Мехмед се определио за помирљиву политику. 


Збивања у овом периоду показују да су се утицајне ана- 
долске породице које су држале земљу у виду вакуфа, вер- 
ских задужбина, или емлака, слободних пољских добара, као 
и племена која су образовала борбене јединице, опирали цен- 
трализованој османској администрацији. Они су у борби 
против Османлија подржавали бивше династије које су им 
гарантовале личне привилегије. Локалне династије на Бал- 
кану налазиле су се у сличном положају. Настављајући старе 
традиције пограничне државе, становништво крајишта се про- 
тивило централизацији и пружало подршку претендентима 
на султанат, играјући животно важну улогу у грађанским 
ратовима. У петнаестом веку, подручје Добруџа—Делиорман, 
најгушће насељена погранична област, постало је легло 
побуна. 


Међутим, било је и моћних чинилаца који су деловали у 
прилог османског јединства и централизоване администра- 
ције. Најснажнији такав чинилац био је кул, односно осман- 
ски систем робова. Јаничарски корпуси, чији се број попео 
на шест до седам хиљада, првенствено су османском султану 
обезбеђивали неоспорну надмоћ над његовим супарницима. 
По провинцијама су Османовићи образовали корпус војних 
намесника робовског порекла и војску спахија, чиме су осет- 
но ојачали централну власт коју су само они представљали 
и која им је гарантовала лични статус. Сељаци и трговци 
такође су се нашли у повољнијем положају под централизо- 
ваном османском администрацијом него за време ранијих 
феудалних режима. Последњи чинилац био је огроман пре- 
стиж османског султана у свести муслиманског живља: он 
је важио за највећег вођу светог рата, а такав углед је у 
себи садржавао значајна морална и материјална преимућства. 


После смрти Мехмеда I, 1421, наступиле су кризе које су 
трајале три године. Византинци су били ослободили принца 
Мустафу, који је пристао да уступи Галипољ. Њега је за 
султана признала цела Румелија. Јаничари и улема, међутим, 
подржавали су Мехмедовог седамнаестогодишњег сина Му- 

рата, и он је устоличен у Бруси, османској престоници. Го- 
дине 1422. Мурат П је потукао свога стрица, који је против 
њега кренуо из Румелије на челу војске пограничних намес- 
ника. Пошто је прикупио све своје снаге, Мурат Џ je од 2. 
јуна до 6. септембра 1422. опседао Цариград, који је подр- 
жавао његовог противника. То су искористили сви потчи- 
њени кнезови у Анадолији, дигли се на буну и повратили 
све територије које је Мурат I c муком био освојио. Они су 
охрабрили Муратовог млађег брата Мустафу да се побуни 
и опколили су Брусу. Мурат II је прекинуо опсаду Царигра- 
да, потукао свога брата 20. фебруара 1423. године и казнио 
анадолске владаре који су га подстрекавали. Он је укинуо 
све кнежевине у западној Анадолији, изузев оних у којима 
су владали Џандариди и Караманиди, Тако je млади султан 
успео да реши унутрашње државне проблеме и заведе стање 
какво је владало пре смрти његовог оца. Потом је управио 
своју пажњу на земље које су угрожавале његове поседе на 
Балкану. 


Нису само Угри искористили заузетост Турака да про- 
шире свој утицај на доњи слив Дунава, већ и Венецијанци, 
који су желели да се домогну византијских земаља. За време 
опсаде Цариграда, Венецијанци су почели преговоре са Ви- 
зантинцима о контроли Солуна и Мореје. У лето 1423. Ви- 
зантинци су Венецији уступили Солун, који се тада налазио 
под османском блокадом. Бојећи се да се Византинци не 
одрекну и Цариграда, Османлије су с њима закључиле спо- 
разум. Византинци су пристали да плаћају годишњи данак и 
уступе територије које су заузели 1403. године, а Османлије 
су се обавезале да неће нападати Византију. У то исто време 
Мурат II је склопио мир са анадолским владарима и сакупио 
све своје војне снаге да нападне Венецијанце у Солуну. Рат 
са Венецијом је трајао све док Османлије нису освојиле Со- 
лун 1430. године. 


Док су се у Османском Царству водили грађански ра- 
тови, утицај Угара у Влашкој и Србији је порастао, те је 
1427. године избио сукоб између Угарске и Османлија око 
наслеђа српског престола. За деспота Србије признат је Ђу- 

рађ Бранковић, чија је деспотовина постала тампон-држава 
између Угара у Београду и Османлија у Голупцу. Две зара- 
ћене стране потписале су мировни уговор 1428. године. 


После освојења Солуна 1430. године, Османлије су при- 
бегле агресивнијој политици на Балкану. Они су јасно схва- 
тили да ће територије јужно од Дунава бити за њих безбедне 
једино ако се налазе под њиховом непосредном управом, те 
да стога морају оспорити угарске захтеве у погледу Србије, 
као и венецијанске захтеве према Мореји и Албанији. 


Када је уговору са Угарском истекла важност 1431. го- 
дине, Сигисмундов амбасадор је захтевао од султана да при- 
зна сизеренство угарског краља над Босном, Србијом и По- 
дунавском Бугарском. Сигисмунд је претходно био пружио 
уточиште Фружину, претенденту на бугарски престо. У про- 
цепу између супарничких захтева Угарске и Османског Цар- 
ства, балканске државе су се бориле за голи опстанак. Пошто 
су уочили да угарски утицај расте у Србији и Влашкој, Тур- 
ци су се 1434. године определили за политику агресије. Си- 
гисмундова смрт 1437. године пружила им је за то прилику. 
Већ следеће године је османска војска под султановом ко- 
мандом прешла Дунав и пробила се чак до Сибиња (Хер- 
манштата), административног средишта Ердеља. После ове 
демонстрације своје снаге у Угарској, Османлије су заузеле 
Српску Деспотовину и 1439. прогласили је османском про- 
винцијом. Године 1440. они су претрпели пораз при покушају 
да истерају Угре из Београда. Године 1441. и 1442. Јанко 
Хуњади је потукао румелијске снаге које су биле продрле у 
Ердељ, a следеће године је угарска војска под његовом ко- 
мандом прешла Дунав и спустила се чак до Балканских пла- 
нина, уносећи пометњу међу Турке. У Анадолији су Кара- 
маниди прешли у напад и заузели некадашње хамидилијске 
територије. Мурат II се тада вратио мирољубивој политици 
и 12. јуна 1444. потписао у Једрену споразум са Угарском. 
Деспот Србије потврдио је овај споразум у Сегедину. Осма- 
новићи су дали свој пристанак за обнављање деспотовине 
Србије, док су се Угри сложили да не прелазе Дунав и не 
потежу свој захтев према Бугарској. 

Мурат П се вратио у Анадолију и, на основу Јенише- 
хирског уговора склопљеног у лето 1444, територије у Хами- 
дилији уступио је Караманидима. Био је задовољан што је 
на тај начин обезбедио источну и западну границу своје 
државе. Али, како су Византинци пружили уточиште Орхану, 
једном од Бајазитових унука, постојала је опасност од гра- 
ђанског рата, што је Мурата II бацило у озбиљну бригу. Го- 
дине 1444, још увек у добром здрављу, он је абдицирао у 
корист свог сина Мехмеда, надајући се да ће се тако сигурно 
учврстити на престолу. Не желећи да пропусте ову прилику, 
Византинци и папа су подстицали Угре на рат. Ладислав, 
краљ Угарске и Пољске, сматрао је мировни уговор са Тур- 
цима неважећим, и спремао се за рат. Бивши локални династи 
широм Румелије такође су се латили оружја против Осман- 
лија. Један од њих, Ђурађ Кастриот, познат као Скендер- 
-бег, желео је да поврати баштину свог оца, Ивана Кастри- 
ота, у северној Албанији. 


Захваћени паником, становници Једрена листом су по- 
бегли у Анадолију. Орхан, кога су ослободили Византинци, 
пребацио се у Добруџу, где је покушао да дигне буну. Два- 
наестогодишњи султан Мехмед 11 није владао догађајима. 
Борба за власт избила је између његовог великог везира 
Чандарли Халила и султанових тутора Заганоса и Шихабе- 
дина, беглербега Румелије. Пожар у Једрену уништио је на 
хиљаде домова; здружена угарско-влашка војска прешла је 
Дунав и преко Бугарске се упутила ка османској престоници, 
док је венецијанска флота затворила Дарданеле. Усред ове 
кризе, бивши султан је позван да дође у Румелију. Прешав- 
ши мореуз уз највеће тешкоће, Mypar II је дочекао неприја- 
теља код Влрне 10. новембра 1444. године. Ова османска 
победа је запечатила судбину Балкана и Византије. Сматра- 
јући Византинце одговорним за насталу кризу, Османлије су 
ковале планове за коначан напад на Византију. Шихабедин 
и Заганос, два стара ратника, енергично су се залагали за тај 
план, уверени да ће на тај начин млади султан са сигурно- 
шћу моћи да сачува престо. Чандарлј Халил, који се узди- 
гао из редова улеме, супротстављао се таквом подухвату, 


32 Халил Иналџик 


P d 


страхујући да би TO могло умањити његову личну власт, a 
државу поново гурнути у озбиљне невоље. 


Тако је османска политика према Византији била тесно 
повезана са борбама за власт. На крају је Чандарли Халил 
инсценирао побуну јаничара, Мехмеда II и његове саветнике 
уклонио са положаја и маја 1446. поново вратио Мурата Џ 
на престо. 

Мурат П је провео своје друго султановање у војева- 
њима, намеран да покори балканске вазале који су се побу- 
нили за време кризе 1444. године. Године 1446. ратовао је 
против морејског деспота, а 1448. и 1450. против Скендер- 
-бега. Године 1448. одбио је Хуњадијеву инвазију после кр- 
вавог боја на Косову. Када је умро, 3. фебруара 1451, Осман- 
ско Царство се било потпуно повратило од ударца из 1402. 
године. 

Мурат П је поверовао, као и његов отац после кризе 
1416. године, да ће себи обезбедити престо уколико очува 
status дио. Иако је извршио анексију неких кнежевина y Ана- 
долији, остао је у добрим односима са Караманидима и Џан- 
даридима и опрезно је избегавао сваки сукоб са Тимуровим 
сином Шахрухом. Па ипак, убрзо је схватио да његова по- 
мирљива политика значи опасност за османски утицај на 
Балкану, где је био присиљен да настави борбу. Током тих 
ратова, Османлије су од својих непријатеља без размишља- 
ња преузеле надмоћније западно оружје — топ и мускету — 
као и тактику опкољавања непријатељског логора са све че- 
тири стране помоћу запрежних кола, маневар који је Хуњади 
са успехом примењивао. Османлије су употребиле велике 
топове приликом опсаде Цариграда 1422. године, а мускету 
у Варни 1444. Рат са Венецијом је на сличан начин довео 
до модернизације османске морнарице. Године 1442. Осман- 
лије су одржавале шездесет бродова у Галипољу и имали 
речну флоту од осамдесет до сто лаких пловних објеката на 
Дунаву. Пораст снаге османске морнарице приморао је Ве- 
нецијанце да ојачају своју флоту. 

Владавина Мурата 1] раздобље је значајног економског 
напретка. Трговина се разгранала, а османски градови, као 

што су Бруса и Једрене, знатно се развили. Године 1432. пут- 
ник Бертрандон де Ла Брокијер је забележио да се осман- 
ски годишњи приход попео на 2,500.000 дуката и да би 
Мурат Il, уколико би искористио сва своја средства, лако 
могао извршити инвазију Европе.2 

Када је Мурат II умро, Османско Царство je било до- 
вољно јако да омогући младом Мехмеду 11 и његовим ca- 
ветницима, Шихабедину и Заганосу, да остваре своју осва- 


‚ јачку замисао. Мехмедов главни циљ је био да оживи импе- 


рију свог претка Бајазита I, и то на тај начин што би све 
земље у Европи јужно од Дунава и све земље у Азији запад- 
но од Еуфрата непосредно ставио под своју власт. Али, за 
разлику од његовог великог деде, Мехмедова прва мета било 
је освајање Цариграда. Схватио је да једино тако може обез- 
бедити престиж и углед неопходан за стварање империје. 
Мада је по ступању на престо задржао Чандарлија на дуж- 
ности великог везира, стварна власт је припала присталицама 
рата. После кратке војне против Караманида, који су се на- 
кон Муратове смрти побунили у лето 1451. године, почело 
се са припремама за освајање Цариграда. 

OCMAHCKO IIAPCTBO CE KOHAHHO 
УЧВРШЋУЈЕ 


1453—1526. 


Византијско Царство је пола века после Тимурове ин- 
вазије одолевало (Османлијама манипулишући османским 
претендентима на престо и претећи крсташким ратовима. 
Док је Мехмед II нападао Караманију, византијским изасла- 
ницима је пошло за руком да изнуде неколико уступака прет- 
њама да ће ослободити претендента Орхана. На дан 12. де- 
цембра 1452, у складу са споразумом о уједињењу двеју 
цркава, одржана је прва свечана служба у Аја Софији у 
царевом присуству. У ствари, била је то демонстрација једин- 
ства упереног против Османовића. 

Спољни и унутрашњи разлози подједнако су присиља- 
вали Мехмеда ЇЇ да што пре освоји овај град. Са циљем да 
одагна сумње, Чандарли је потписао уговоре са Угарском M 
Венецијом. Када је маја месеца 1453. године Венеција упу- 
тила своју флоту у помоћ Византији, време је већ било по- 
одмакло. Пре него што ће поставити опсаду око града, Мех- 
мед Освајач је загосподарио Босфором изградивши тврђаву 
Румели Хисари на европској обали, прекопута Анадолу Хиса- 
рија, утврђења које је био подигао његов деда Бајазит. Није- 
дан брод није смео проћи кроз Босфор без Мехмедове до- 
зволе. Опсада Цариграда трајала је педесет четири дана, од 
6. априла до 29. маја 1453. године. Бранилачке снаге бро- 
јале су око 8.500 људи, док регуларна османска војска није 

имала мање од педесет хиљада ратника. (Освајач је тукао 
град топовима већим но што их је свет до тада видео. Зау- 
зети на јуриш зидине ове тврђаве, најјаче фортификације у 
средњем веку, значило је победу тог модерног оружја. (Ос- 
мански и западни извори се слажу да су Турци продрли у 
град за време општег напада, кроз развалину на зидовима 
начињену топом. Једна чета ђеновских најамника чинила 
је главну регуларну снагу бранилаца, и када је ђеновски ко- 
мандант Ђустинијани-Лонго, после рањавања побегао на 
свој брод, њихов морал је пао. У одбрани зидина учество- 
вали су и венецијански баило и османски претендент, Орхан. 
Током опсаде, многе грчке јединице које је плаћао цар Кон- 
стантин вратиле су се кућама, а уз то је избио сукоб између 
Италијана и домаћих Грка. 


За то време у османском логору није престајала препир- 
ка између Чандарлија, који је тврдио да опсада неће успети 
и да је ваља одмах дићи, и султана и његових старешина 
чија је будућност зависила од те победе. На једном од ратних 
већања, одржаном када је стигла вест да су Венеција и Угар- 
ска мобилисале своје трупе, поново је избио сукоб. Будући 
да је султан одбио да попусти, за коначни напад је одређен 
29. мај. Припреме за тај подухват организовао је Заганос. На 
дан 29. маја пре подне, савладавши све отпоре, османска 
војска је ушла у град кроз развалину на зидинама. Султан 
није желео да се његова будућа престоница ороби, али му 
је верски закон налагао да дозволи тродневну пљачку. 
Како је град освојен војном силом, покретна имовина је, на 
основу шеријата, била законити плен војника, док се станов- 
ништво могло легално поробити. Првог дана освајања Мех- 
мед 11 је прошао кроз град на челу поворке, прекратио me- 
гово пустошење и упутио се у Аја Софију да се ту помоли. 
Саму цркву је претворио у џамију и огласио: „Од сада ће 
моја престоница бити Цариград.“1 


Млади освајач је потом сео на престо царева. Освајања 
која је он извршио у име светог рата надмашила су успехе 
свих осталих муслиманских суверена, те је сматрао да је ње- 
гова лична моћ безгранична, Непосредно после пада Царигра- 


3* 

да, Чандарли је ухапшен, оптужен за издају и погубљен, док 
је власт прешла у руке његових противника. Да би прекинуо 
са супарништвом око престола, које је пола века угрожавало 
јединство Османског Царства, Мехмед Освајач је пронашао 
и погубио Орхана, и наредио да се његов млађи брат, Ахмед. 
задави. 


Током наредног четврт столећа Мехмед Освајач је ор- 
ганизовао ратне походе један за другим и успоставио цен- 
трализовано царство y Румелији и Анадолији. Не постоје 
докази који би поткрепили тврдњу да је он своја освајања 
вршио према унапред утврђеном плану, али је тачно да је 
дао изјаву како је он легитимни владар свих негдашњих те- 
риторија Источног Римског Царства, јер сада поседује визан- 
тијски престо. Пије II је, међутим, заступао ову тезу: да би 
таква његова тврдња имала легитимитет, Мехмед би морао 
бити и хришћанин.“ Према речима савременог писца Ибн 
Кемала, Освајач је усвојио принцип да ће лишити живота 
сваког Грка краљевске крви који полаже право на врховну 
власт. 


Мехмед (Освајач је у потпуности схватио стратегијски 
значај Цариграда, убеђен да ће моћи да завлада светом ако 
своју флоту усидри у овом rpaay.3 

Као што је 1452. године блокирао Босфор зидањем твр- 
bane Румели Хисари, тако је 1463. ставио Дарданеле под сво- 
ју контролу, подигавши два утврђења у Чанакалеу, по једно 
на свакој страни мореуза. Изградњом фортификација на Боз- 
џа-ади (Тенедосу), он је оснажио овај одбрамбени систем који 
је штитио Цариград и мореуз од напада и чинио безбедним 
саобраћање између Анадолије и Румелије. У осмој деценији 
петнаестог века турска ратна флота се повећала од тридесет 
на деведесет две галије. 


Године 1454. османска флота је упловила у Црно море 
и присилила све државе на његовим обалама — ђеновске ко- 
лоније, краљевину Трапезунт са династијом Комнена на челу 
и Молдавију — да плаћају данак признајући османско сизе- 
ренство. 

Као природну северну границу свог Царства, Османлије 
су одредиле Дунав. Мехмед Освајач је на Балкану спроводио 
следећу политику: спречавао је сваку страну државу да се 
учврсти на овом полуострву јужно од Дунава и присаједи- 
њавао је сваку ону земљу која је ту већ имала упориште; 
таква његова политика постала је очигледна када је освојио 
Мореју 1460. године, северну Албанију 1464—1479. и Босну 
1463. Како је постојала стална опасност да ће, у случају ин- 
вазије, покрајинске старешине и династије сарађивати са не- 
пријатељем, Мехмед Il је покушао да све династе на Балкану 
уклони на тај начин што их је удаљавао са положаја, дајући 
им апанажу, или их као намеснике слао у далеке провинције. 
Пошто је освојио Мореју, на пример, Димитрију Палеологу 
је одредио пензију од 300.000 акчи. Доцније ће потпуно ели- 
минисати Комнене у Трапезунту и босанског краља, јер их је 
сматрао опасним. 


Мехмедов главни задатак на Балкану био је да поткопа 
угарски утицај. Године 1451. деспот Србије Ђурађ Бранко- 
вић приграбио је уз помоћ Угара крушевачку област, и тако 
проширио угарски утицај јужно од Дунава ка срцу Балкана. 
Пошто је освојио Цариград, Мехмед Освајач је, након четири 
војне операције, довео Србију у стање покорности и најзад 
је 1459. године припојио. Међутим, Угри су га 1456. при- 
силили да напусти опсаду Београда. Године 1461. влашки 
кнез Влад Дракул склопио је савез са Угрима и напао Турке 
на Дунаву. Наредне године Освајач је одговорио на тај начин 
што је извршио инвазију Влашке и свргнуо Дракула, а уместо 
њега довео Радула, отклонивши тако опасност од Угара. Ве- 
неџијански утицај на Балкану угрожавао је османску премоћ 
у Мореји и Албанији. 


У Мореји је избио сукоб између чланова династије Па- 
леолога, те се Димитрије обратио за помоћ Турцима а Тома 
Венецијанцима. Венецијанци су извесно време пре тога били 
окупирали луке Аргос, Науплион, Корон и Модон. 


После два војна окршаја, 1458. и 1460. године, (Освајач 
је присајединио Морејску Деспотовину, где су се сада Вене- 
цијанци и Османлије суочили лице у лице. Борећи се по пла- 


38 Халил Иналџик 


нинама северне Албаније, Скендер-бег се, са намесницима 
који су му се придружили, успешно опирао Турцима уз 
помоћ Венеције, папе и арагонског краља. Користећи пред- 
ност овакве ситуације, Венецијанци су окупирали градове 
Скадар и Драч; међутим, Венецијанци, надмоћни на мору, 
и Турци, надмоћни на копну, избегавали су било какав од- 
лучујући окршај. Опсада Солуна, која је трајала од 1423. до 
1430. године, већ је показала да се њихов оружани сукоб 
може бесконачно отегнути. Али, када су Османлије уз по- 
моћ грчког епископа у Аргосу заузеле овај град, повремене 
борбе њихове две земље претвориле су се у прави рат који је 
трајао од 1463. до 1479. године. Угри су на Мехмедову ин- 
вазију Босне и Херцеговине извршену 1463. године одгово- 
рили упадом у Босну, истодобно потписујући споразум са 
Венецијом. Папа је подстицао остале хришћанске владаре да 
приступе њиховом савезу. У Албанији је Скендер-бег сара- 
ђивао са Венецијом, док су Венецијанци тражили савезнике 
на Истоку. Они су у јесен 1463. отпочели преговоре са вла- 
дарем државе Ак-којунлу, Узун Хасаном, највећим против- 
ником Османовића у источној Анадолији. Када је 1464. бук- 
нула борба за карамански престо, Узун Хасан се умешао у 
питања централне Анадолије. Мада је Мехмед окупирао Ка- 
раманију 1468, он није био у стању да покори известан број 
туркменских племена настањених по планинама које су се 
пружале све до обале Средоземног мора. Ова племена, која 
ће остати непокорена још педесет година, с времена на време 
су дизала устанке окупљајући се око претендената на кара- 
мански престо. 

Када је Мехмед II заузео Караманију, Узун Хасан ce 
определио за оштрију политику, тако да се око 1471. проб- 
лем Караманије претворио у озбиљну претњу османској сили. 
Узун Хасан, који је у то време, поред источне Анадолије, 
владао и Ираном, постао је застрашујући непријатељ, какав 
је био и Тимур. Пошто је ступио у додир са родоским вите- 
зовима, кипарским краљем и алањанским бегом, Узун Ха- 
сан је обећао Венецијанцима, с којима се од раније налазио 
у савезу, да ће им послати тридесет хиљада војника. Поврх 

тога, намеравао је да успостави непосредну везу са Вене- 
цијом маршујући преко планине Тауруса, којом су тада го- 
сподарила туркменска племена, све до обале Средоземног 
мора. Али Венецијанци нису успели да пронађу Узун Хаса- 
нове трупе, мада се један део њихових снага, опремљен ва- 
треним оружјем које је њему недостајало, са неколико бро- 
дова искрцао на обалу. Док је једна крсташка флота напа- 
дала османске обале 1472. године, Узун Хасанова војска је 
са појачањима која су му упутили Караманиди, истерала Oc- 
манлије из Карамана и кренула на Брусу. 


Одредбе уговора склопљеног између Узун Хасана и Ве- 
неције предвиђале су да Узун Хасану припадне цела Анадо- 
лија, под условом да не гради утврђења на морској обали, 
као ни у близини мора којима су пловили венецијански бро- 
дови. Венецији је била остављена могућност да поврати Мо- 
реју, Лесбос, Еубеју и Аргос. Чак је постојло план да Вене- 
ција заузме Цариград. 

Мехмед Освајач се показао достојним ситуације. Скр- 
шио је инвазију Узун Хасана и Караманида и предузео енер- 
гичне кораке против Узун Хасана, обезбедивши снаге од око 
седамдесет хиљада војника. Поред регуларне војске међу 
својим муслиманским и хришћанским поданицима, прикупио 
је добро плаћене трупе, а регрутовао је и по двојицу бораца 
из сваког хришћанског села на Балкану. Са Узун Хасаном се 
сукобио код Еуфрата и 11. августа 1473. задао му поража- 
вајући ударац у битки за Башкент. Венецијанске наде су биле 
изневерене, и сада је Мехмед I] усмерио своју офанзиву у 
правцу Венеције, поставивши 1474. године опсаду око Скадра 
у Албанији. Четири године касније, Мехмед је дошао под 
Скадар да лично руководи опсадом; венецијанске саобраћај- 
нице морем биле су пресечене, а помоћ коју је обећала Угар- 
ска никада није стигла. Према одредбама мировног уговора 
од 25. јануара 1479. године, Венеција се повукла из Скадра, 
одрекла се територија које је изгубила за време тог рата — 
Маине у Мореји и острва Лемноса и Еубеје — уступила је 
градове које је окупирала и пристала да плаћа годишњу од- 
штету од десет хиљада дуката. Султан је Венецијанцима га- 

рантовао слободу трговине и њиховом амбасадору допустио 
да има резиденцију у Цариграду. 

Мехмед Освајач је из тих ратова изишао као победник. 
Његово царство у Румелији и Анадолији сада је било веће 
од Бајазитовог. У Анадолији је присајединио Караманију, а 
1461. године и кнежевину Џандарида у Кастамонији, те су 
се тако границе Царства помериле до Еуфрата. На подручју 
Балкана, као северну границу своје империје одредио је Ду- 
нав од Београда до Црног мора; међутим, Венеција је под 
својом управом још имала неке важне тачке на обалама Мо- 
реје, Албаније и Егејског мора. Угри су и даље држали Бео- 
град и северну Босну; на Егејском мору родоски витезови, а 
на Црном мору и у доњем сливу Дунава Стефан Велики, 
молдавски кнез, кога је подржавала Пољска, још су угрожа- 
вали османску превласт. 


Пошто је консолидовао своје царство у Анадолији и Ру- 
мелији, Мехмед (Освајач је посветио пажњу неким другим 
крајевима. Родоски витезови су му не само спречавали при- 
ступ Средоземном мору већ су под папском командом обра- 
зовали сталну предстражу за евентуални крсташки напад. 
Године 1480. Мехмед II је послао на Родос војску са везиром 
Месих-пашом на челу. У исто време је Гедик Ахмед-паша 
испловио из Валоне, на албанској обали, и упутио се према 
јужној Италији. Месих је морао да се повуче, али је зато 
Гедик Ахмед 11. августа 1480. године заузео Отранто где је 
успоставио османски мостобран, и потом се вратио у Руме- 
лију да сакупи велике војне снаге за инвазију Италије. Спре- 
мајући се да напусти Рим и побегне у Француску, папа је 
свим западним хришћанским државама упутио апел за по- 
моћ. Следећег пролећа Мехмед II се пребацио у Анадолију 
предводећи велики број одреда, али је већ на другом лого- 
ришту умро. 

Мехмед Освајач је био у правом смислу утемељивач 
(Османског Царства. Успоставио је империју на територији 
Европе и Азије са престоницом у Цариграду, који ће пуна 
четири столећа остати језгро ове Царевине. Носио је титулу 
„суверена двеју земаља“ — Румелије и Анадолије — „и два 

мора“ — Средоземног и Црног. Био је ратник који се борио 
за превласт светом, али у исти мах и човек наклоњен трпе- 
љивости и култури. Генадију, кога је наименовао за право- 
славног патријарха, наложио је да састави спис у којем ће 
сажето навести принципе хришћанске вере. Припадници уле- 
ме долазили су му на Порту у одређене дане у седмици да 
би му дали упутства. Примао је на свом двору хуманисте и 
грчке учењаке, а на његов позив Венецијанац Ђентиле Бе- 
лини израдио је фреске у његовом сарају и насликао његов 
портрет. Па ипак, претерују они који Мехмеда сврставају 
међу савремене ренесансне суверене. Он је изнад свега био 
исламски султан газија који је имао циљ да путем власти пре- 
образи своју државу у најмоћнију царевину света.“ 


После Освајачеве смрти, 1481. године, избила je страхо- 
вита побуна јаничара, букнула је борба за престо између ца- 
ревих синова Џема и Бајазита и настала општа реакција на 
његово административно уређење. Мехмедова прекомерно 
ратничка политика исцрпла је земљу. Као владар је био су- 
ров и уживао неограничену власт, те су јаничарски одреди, 
измождени ратовањем које се настављало чак и зими, почели 
да се буне. Да би финансирао своје замашне подухвате, по- 
већавао је царинске дажбине, као и неке намете које су пла- 
Кали сељаци; у више махова је девалвирао свој сребрни новац 
и пооштрио финансијску контролу. И најзад, око дваде- 
сет хиљада села и пољопривредних добара, који су раније 
имали статус вакуфа или емлака, подвргао је државном над- 
зору и разделио их тимарницима. (Ове његове мере изазвале 
су широко незадовољство, посебно међу старим и утицајним 
породицама, улемом, старешинама племена и дервишима. 
Незадовољници су отпочели борбу против султана, окупивши 
се око његовог најстаријег сина Бајазита. А када је Мехмед 
П умро, подстрекнули су јаничаре на буну. Пошто je осва- 
јачев велики везир изгубио живот у атентату, предузете су 
мере да се Бајазит доведе на престо. Његове присталице, осе- 
тивши да могу рачунати на подршку јаничарског идола Ге- 
дик Ахмеда, позвале су овог великог ратника, усред његових 
припрема за поход на Италију, да се стави на Бајазитову 

страну. И тако је Гедик Ахмед потукао ема и довео Baja- 
aura [1 на престо, али је стварна власт остала у рукама ca- 
мог Гедик Ахмеда и његовог таста Исхак-паше. 


Притисци разне врсте принудили су новог султана да се 
одрекне политике свога оца. Вакуфи су поново озакоњени, 
а емлаци, раније претворени у тимаре, враћени су приват- 
ним власницима. Међутим, незадовољство се није огранича- 
вало само на друштвени И политички живот. Једна снажна 
множина људи захтевала је да се шеријат поново почне при- 
мењивати у свим областима живота и да се нови султан про- 
гласи борцем за правду и шеријат. Тада су Белинијеве фреске 
поломљене и распродате у чаршији. Чак је било појединаца 
који су тврдили да је Мехмед П са својим освајањима пре- 
далеко отишао и саветовали су новом султану да се врати 
политици Мурата Il. 


Желећи да настави војне операције против западног хри- 
шћанског света, Гедик Ахмед-паша је, међутим, осуђивао 
новог султана. Стога је Бајазит П организовао његово убис- 
тво и уклонио са положаја његовог таста Исхак-пашу. Још 
пре ових збивања, 11. септембра 1481. године, Гедик Ахме- 
дови другови по оружју предали су се у Отранту, а неки 
међу њима су у својству најамника чак ступили у службу 
италијанских принчева. Да би умирио трупе и учврстио свој 
углед, Бајазит је повео војну на Молдавију, коју Мехмед ни- 
када није био потпуно покорио. Однео је сјајну победу зау- 
зевши Акерман и Килију 1484. године. После ове победе у 
Молдавији, отегло се дуго и исцрпљујуће војевање против ма- 
мелучког султана, владара Египта и Сирије, и најугледнијег 
суверена у исламском свету. Мамелуци су полагали право на 
сувереност у јужној Анадолији, сматрајући се сизеренима не 
само туркменске кнежевине Дулкадир већ и династија Ак- 
-којунлуа и Караманида. Супарништво између Османлија и 
Мамелука почело је када су Турци освојили Караманију 1468. 
године, а поново ce разбуктало приликом покушаја Осман- 
лија да прошире свој утицај на кнежевину Дулкадир. Шта- 
више, Турци су заступали гледиште да њима припада прво 
место у исламском свету, управо стога што је Мехмед Осва- 

јач био највећи газија, те отуда и право првенства у овим там- 
пон-кнежевинама дуж њихове границе. Могућно је да је циљ 
Мехмедовог недовршеног војног похода у Анадолији био по- 
коравање Мамелука. 

Пошто га је Бајазит П потукао 1481. године, Џем је по- 
бегао у Египат, али се већ 1482. пребацио у Анадолију уз 
мамелучку помоћ, тако да је грађански рат поново избио. 
Бајазит 11 је и овога пута нанео пораз брату, који се сада 
склоно на Родос. Године 1458. нови султан је обновио не- 
пријатељства против Мамелука, али без пресудног исхода. 
Шест великих војних похода изведених до 1491. године ис- 
црпли су обе зараћене стране, те су оне потписале уговор 
којим су потврдиле стање какво је владало пре рата. Неус- 
пех је подстакао Бајазита да реформише и модернизује своју 
војску и да повећа залихе ватреног оружја. 


Бајазитова унутрашња и спољна политика била је смо- 
трена и помирљива, а на такво опредељење га је приморавала 
чињеница што су родоски витезови могли, на основу једног 
папиног наређења, да разбукте грађански рат пуштањем на 
слободу Џема, претендента на османски престо. Најпре ро- 
доским витезовима, а потом папи, Бајазит је плаћао четр- 
десет пет хиљада дуката годишње да Џема држе у заточе- 
ништву. 


После Џемове смрти, 25. фебруара 1495. године, Баја- 
зитова европска политика је постала мање уздржана, и султан 
је објавио рат Венецији. На то је Угарска, савезница Вене- 
ције, напала Србију, али су се Турци дочепали венецијанских 
лука Модона и Корона у Мореји. Рат са Венецијом, који је 
трајло од 1499. до 1502, показао је да је османска флота спо- 
собна да се на отвореном мору сукоби са венецијанским сна- 
глма. За време тог рата, Турци су изградили два бојна брода 
носивости 1.800 тона, највећа за које се до тада знало. 

У том раздобљу је Османско Царство почело да уче- 
ствује у европској политици. За време ратова у Италији, 
свака поражена италијанска држава претила је да ће, као 
крајње прибежиште, против свог непријатеља затражити по- 
моћ од Турака. Османлије су се ставиле на страну Милана 

и Напуља против француско-венецијанске лиге, Бајазит је 
обећао да ће Напуљу послати у помоћ војску од двадесет 
пет хиљада војника, али је, заузврат, тражио Отранто. Улога 
Османлија у европским сукобима бивала је све значајнија. 


Првих година шеснаестог века, Бајазитове благе адми- 
нистративне мере охрабриле су незадовољне елементе у Ана- 
долији — старе земљопоседничке породице, бивше војнике 
који више нису имали средстава за живот, а особито номад- 
ске групе — да се дигну против османске власти. Снажне 
туркменске чете у степама централне Анадолије, на планини 
Таурусу и висоравнима Токата и Сиваса пружале су отпор 
централистичкој тежњи османске администрације. Покуша- 
вајући да заштити седелачко становништво и за себе сачува 
приходе од земљорадње, држава је настојала да стекне кон- 
тролу над овим племенима, па их је убележавала у катастар- 
ске пописе и подвргавала систематском опорезивању. (Ос- 
мански режим је био неспојив са номадском привредом и 
племенским обичајним правом. Ова племена cy ce фанатично 
држала својих дервишких редова, који су проповедали један 
облик ислама коренито измењен племенским обичајима и ша- 
манистичким вреовањима, док је османски режим подржавао 
идеју сунитске ортодоксности. Своје антиосманске друштвене 
и политичке аспирације они су завијали у рухо хетеродоксног 
верског убеђења, те су постали познати под називом кизил- 
баше — црвеноглавци — по црвеној чалми коју су носили. 


Туркмени овог типа образовали су основу државе Ак- 
-којунлу у источној Анадолији, Њих је Мехмед Освајач бес- 
поштедно казнио после пораза који је нанео Узун Хасану 
1473. године, Oxo 1500. Исмаил Сафави, пореклом из поро- 
дице шејха од Ардабила и Узун Хасанов крвни рођак, отео 
је власт династији Ак-којунлуа у источној Анадолији, Азер- 
бејџану и Ирану, Као будући поглавар једног хетеродоксног 
верског реда, он је свој утицај проширио и на све анадолске 
Туркмене. Исмаилови једномишљеници проповедали cy ње- 
гове идеје широм Анадолије, па чак и у Румелији. На хиљаде 
османских поданика пошло је за Исмаилом, који је постао 

верски и политички вођ свих Туркмена. За османску владу 
покрет кизилбаша значио је више но домаћи проблем. 


Слично Тимуру и Узун Хасану пре њега, шах Исмаил је 
прокламовао да ће Анадолију припојити свом, Иранском Цар- 
ству као његов саставни део. Пошто им је претила опасност 
на истоку, (Османлије су настојале да окончају рат са Венеци- 
јом. Шах Исмаил је касније понудио савез Венецији и од ње 
посебно тражио артиљерију. Бајазит П је заузео помирљив. 
став према Исмаиловом изазову. Али, 1511. године, пред сам 
крај његове владавине, када су се османски принчеви већ 
били завадили око престола, кизилбаше са висоравни западне 
Анадолије дигли су се на устанак који је повео један од 
Исмаилових поборника. Палећи и уништавајући све што им 
се нашло на путу, устаници су кренули на Брусу. Вредно је 
помена да су се спахије, лишене својих некадашњих тимара, 
ставиле на чело ове буне. 


Било је јасно да остарели и оболели султан више не 
може владати збивањима. Принц Селим, који се од почетка 
залагао за енергичан став против Исмаила, задобио је по- 
дршку јаничара и, 24. априла 1512, приморао свог оца да 
абдицира. 


Владавина Бајазита 11 је доба великог економског на- 
претка у стабилним и безбедним приликама. Једрене и Бруса 
наставили су нагло да се развијају и, захваљујући својим 
џамијама, караван-сарајима и осталим велелепним здањима, 
добијали су изглєд царских градова. Савремени историчар 
Ибн Кемал закључује да се за Бајазита П не може рећи да 
је био вслики освајач као његов отац, али је зато за време 
свог султановања консолидовао територије које је освојио 
његов родитељ. 


У овом периоду развитка створени су неопходни услови 
за велика освајања Селима І и Сулејмана І. Бајазит П је, по- 
ред осталог, модернизовао османске копнене и поморске сна- 
ге; захваљујући претежно коришћењу ватреног оружја, Се- 
лим І је успео да задобије одлучујуће победе над шахом 
Исмаилом у Ирану и египатским Мамелуцима.5 

Селим 1 (1512—20) уклонио је једног по једног сву своју 
браћу која су му била супарници на престолу. Бацио је 
у тамнице и погубио око четрдесет хиљада присталица шаха 
Исмаила у Анадолији, а затим је напао и самог Исмаила, 
називајући га ши итом, јеретиком. Као што је то и Узун Ха- 
сан некад учинио, Исмаил је одговорио подсећајући Селима I 
на Тимура. Две војске, Селимова и Исмаилова, ухватиле су 
се у коштац у источној Анадолији и Селим 1 је однео одлучну 
победу код Чалдирана, 23. августа 1514. године. Ова победа 
је привремено одагнала опасност од кизилбаша и омогућила 
Селиму 1 да Османском Царству припоји планинске области 
од Ерзерума до Дијарбекира. У току 1516/17. године, локални 
династи и племенски поглавари на тим територијама при- 
знали су османско сизеренство. 


Тако је Анадолија постала безбедна од инвазије са ис- 
тока, а путеви ка Азербејџану, Кавказу и Багдаду отворили се 
пред (Османлијама. Али, туркменска племена из Анадолије, 
и то посебно источне, у исто време су почела да се масовно 
исељавају у Иран и Азербејџан, где су као главна снага слу- 
жили у сафавидским одредима. 


Због инвазије на кнежевину Дулкадир, коју је Селим 1 
извршио следеће године, сукоб са египатским Мамелуцима 
постао је неизбежан. Мамелучки владари, припадници војни- 
чке касте и потомци турских и черкеских робова, који су 
владали Египтом и Сиријом већ два и по столећа, у то доба 
су трпели јак притисак Португалаца са југа, па су од Осма- 
новића затражили помоћ у морнарици. 


Узбуђен због португалског напада у Црвеном мору, цео 
арапски свет је полагао наде у османског султана, великог 
владара газија. Поглавар Меке и потомак Мухамеда Пророка 
предложио је 1515. године да се Селиму 1 упути изасланство. 
Мамелучки султан ал-Гаури спречио га је у томе. Међутим, 
могућно је да су тада арапске земље биле спремне да при- 
хвате османску владавину, јер је Селим, када је са војском 
пошао на Мамелуке, објавио Арапима да долази као ослобо- 
дилац од мамелучког јарма и заштитник исламског света. 

Селим I је најпре кренуо на Алеп (Халеб). Намесник 
и становништво града ставили су се на страну Османлија. 
На дан 24. августа 1516. године Селим 1 је уништио ал-Гау- 
ријеву војску код Марџ Дабика. Мамелучки султан је поги- 
нуо на бојишту. У великој џамији у Алепу, у присуству аба- 
сидског халифе ал-Мутевекила, Селим је примио титулу „слу- 
ге Меке и Медине“. (Мамелучки султани су носили назив 
„заштитника Меке и Медине“.) Османска војска је, потом, 
савладала отпор преосталих мамелучких јединица и заузела 
Дамаск и Јерусалим. 


Туман-беј, који је себе прогласио за султана Египта, од- 
био је да се покори Османлијама. Због тога је Селим I са 
својом војском превалио пустињу у Синају, унапред објављу- 
јући да ће дати опроштај египатским грађанима и сељацима 
и да је његов поход уперен искључиво против Мамелука. 
Претрпевши пораз у окршају код Рејданије, 22. јануара 1517. 
године, Гуман-беј је намеравао да настави отпор герилским 
ратовањем, али су га Турци ухватили и погубили. Убрзо 
потом, 17. јула 1517. године, поглавар Меке је послао Се- 
лиму кључеве светих градова и покорио му се. Тако су Си- 
рија, Египат и Хеџаз прихватили османску власт, док је 
Селим 1 истовремено поставио захтев према неким деловима 
Јемена. Пошто је за намесника Египта наименовао Хајир- 
-бега, бившег мамелучког намесника у Алепу, Селим I се 
вратио у Цариград. 

Припајање арапских земаља Османском Царству, а осо- 
бито Меке и Медине, обележава почетак новог раздобља. 
(Османско Царство више није било погранична држава, већ 
исламски халифат, и од тог тренутка османски султани су 
себе сматрали заштитницима целог муслиманског света, а не 
само његових граница. Политичке предности овакве државне 
концепције доћи ће до израза за владавине Селимовог на- 
следника. 


Један од видова те нове свести османских владара била 
је чињеница што су верски закон ислама подигли на такав 
степен да је добио примарну важност у руковођењу државом. 
Још један, ништа мање значајан исход Селимових освајања 

био је тај што су Османлије сада контролисале најбогатија 
средишта транзитне трговине у свету. Приходи Османског 
Царства су се удвостручили, а државне резерве новца се пре- 
ливале. Захваљујући тим средствима, Сулејман I (1520—1566) 
био је у стању да финансира своје планове за велика светска 
освајања. 


ГЛАВА У 


ОСМАНСКА ДРЖАВА КАО СВЕТСКА СИЛА 
1526—1596. 


До године 1596. није било питања у међународној поли- 
тици које се на неки начин није тицало Османлија. 


Карло V Хабсбуршки и краљ Француске Франсоа I по- 
стали су 1519. кандидати за круну Светог Римског Царства 
и обојица су обећали да ће мобилисати све европске снаге 
против Османлија. Изборно тело је закључило да је Карло М 
подеснија личност за тај задатак и убрзо после доношења од- 
луке, марта 1521, ова двојица европских владара заратила су 
један против другог. Ha велику срећу Османлија, Европа је 
била подељена, па је Сулејман 1 одлучио да овога пута крене 
на Београд, капију средње Европе. Београд је пао 29. августа 
1521. године. На дан 21. јануара 1522, у окршају са витезо- 
вима св. Јована, султан је заузео Родос, кључ источног Сре- 
доземља. 


Када је Карло V заробио Франсоа код Павије 1525. ro- 
дине, Французи су, немајући другог излаза, затражили помоћ 
од Турака. Франсоа ће касније изјавити венецијанском амба- 
садору да Османско Царство сматра једином силом способ- 
ном да гарантује егзистенцију европских држава против Кар- 
ла V. И сами Турци су увиђали да је савез са Французима 
начин да се спречи доминација једне силе над Европом. Ам- 
басадор краља Франсоа I изјавио је фебруара 1526. султану 
да ће император Светог Римског Царства постати „владар 
света“ уколико Франсоа прихвати Карлове услове. 

Наредне године, Сулејман је са великом војском кренуо 
на Угарску. Победом код Мохача 28. августа 1526. године 
и заузимањем Будима Турци су с леђа запретили Хабсбур- 
зима. Османлије су се потом повукле из Угарске, заузевши 
само Срем, док је угарски сабор изабрао Јована Запољу за 
краља. Турци су у почетку желели да Угарску претворе у ва- 
залну државу, као што су то већ учинили са Молдавијом, 
јер се подухват да се непосредна османска власт успостави 
у једној потпуно страној земљи толико удаљеној на север 
од Дунава сматрао сувише тешким и скупим. Међутим, при- 
сталице Хабсбурга у Угарској изабрале су за угарског краља 
брата Карла V, надвојводу Фердинанда, re је он следеће го- 
дине заузео Будим и протерао Запољу. Сулејман је поново 
напао Угарску и, 8. септембра 1529, у Будиму опет поставио 
на престо Запољу у својству османског вазала. Запоља је 
пристао да плаћа годишњи данак и сложио се да се у градској 
цитадели стационира јаничарски гарнизон. Мада је сезона 
ратовања била прошла, Сулејман је наставио надирање све 
до Беча, хабсбуршке престонице. Међутим, након тронедељне 
опсаде, он се повукао. 


Године 1531, Фердинанд је по други пут упао у Угарску 

и опсео Будим. Годину дана касније, Сулејман І је одговорио 
тако што је на челу велике војске пошао на Угарску и продро 
до тврђаве Кисег, око сто километара удаљене од Беча, где 
се надао да ће присилити Карла М да се упусти у пресудну 
'Wrky. У том тренутку је Карлов адмирал, Андреа Дорија, 

peoreo од Турака Корон у Мореји. Увидевши да ће сада 

їорати да отвори други фронт на Средоземљу, Султан је 
Команду над целокупним османским поморским снагама по- 
верио славном турском морском вуку и освајачу Алжира, Хај- 
рудину Барбароси, поставивши ra за великог адмирала (ка- 
пудан-и дерја), са налогом да сарађује са Французима. Још 
од 1531. Французи су покушавали да убеде султана да на- 
падне Италију, а сада су од њега тражили званичан савез, 
који је и склопљен 1536. године. Султан је изразио спремност 
да Французима, Као пријатељском народу, да слободу трго- 
вине у границама свог царства. Двојица амбасадора усмено 

су закључили политичке и војне појединости овог савеза, 
с тим што су га обе стране држале у тајности. Савез који је 
Франсоа І склопио са Османлијама пружио је његовом ри- 
валу обиље материјала за антипропаганду у западном хри- 
шћанском свету. Французи су најзад убедили Сулејмана да 
рат може успешно привести крају једино ако нападне Кар- 
ла V у Италији. Договор je био да Французи ударе на север- 
ну, а Османлије на јужну Италију. Сулејман је, 1537. године, 
довео своју војску до Валоне у Албанији и ту опсео венеци- 
јанске луке, као и острво Крф, где је један део француске 
флоте притекао у помоћ Османлијама. Французи су, међу- 
тим, наредне године склопили мир са Карлом V. Франсоа I 
је желео да искористи османлијски притисак тако што би се 
дочепао Милана и, када је Карло М прекршио дато обећање, 
он се вратио својој „тајној политици“ савеза са Османлијама. 


На подручју Средоземља, Карло У је заузео Тунис 1535. 
године, али је 1538. Барбароса код Превезе однео победу над 
крсташком флотом, којом је командовао Андреа Дорија, и 
тако постао неоспорни господар Средоземног мора. 


Када се Франсоа 1 поново приближио султану 1540. го- 
дине, турски цар је поручио изасланицима Карла У да дођу 
на разговоре о мировном уговору, али је додао да он не може 
закључити мир све док Карло У не врати француске терито- 
риіе. Између Османлија и Француза постојала је тесна са- 
радња од 1541. до 1544. године, када је Француска схватила 
да мировним преговорима неће успети да добије Милано. 

Године 1541. умро је Запоља и Фердинанд је по трећи 
пут узео земљу Угара. Али је и Сулејман са својом војском 
поново стигао у Угарску, коју је, међутим, овога пута ставио 
под непосредну власт Османлија прогласивши је османском 
провинцијом под управом беглербега. Запољину удовицу и не- 
јаког сина послао је у Ердељ, који је тада био османска ва- 
зална држава. Још од 1526. године, у Фердинандовом поседу 
налазио се узан појас угарске територије у северозападном 
делу ове земље, на коју су сада Турци, будући наследници 
угарског престола, полагали право. Године 1543. Сулејман ће 
још једанпут умарширати у Угарску са намером да освоји 

поменуту област и, у исто време, под Барбаросином коман- 
дом, улутити флоту од једанаест галија у помоћ Французима. 
Француско-османска флота је презимила у француској луци 
Тулон, Заузврат, мала француска артиљеријска јединица при- 
дружила се османској војсци у Угарској. Њихова сарадња 
углавном није била особито плодоносна. Будући да су се били 
односи са Ираном погоршали, Сулејман је желео мир на за- 
падном фронту. Као и 1533. године, закључио је примирје са 
Фердинандом, које је обавезивало и Карла У. Према овом 
уговору, потписаном 1. августа 1547, у којем je, по Сулејма- 
новој жељи, суделовала и Француска као странка, Фердинанд 
је задржао део Угарске који је и иначе поседовао, у накнаду 
за годишњи данак од тридесет хиљада дуката. 


Три године касније, када Фердинанд буде покушао да се 
домогне Ердеља, поново ће избити рат са Хабсбурзима. Турци 
ће тада потиснути Фердинанда и у јужном Ердељу и Банату 
основаће темишварски беглербеглук. 


Чим је ступио на француски престо, нови краљ, Анри II, 
схватио је да је потребно очувати савез са Османлијама 
у борби против Карла У. За Османлије је савез са Францу- 
ском значио камен-темељац њихове политике у Европи. Они 
су, исто тако, нашли природног савезника у Шмалкалденској 
лиги немачких протестантских принчева који су се борили 
против Карла V. На подстрек Француза, Сулејман се обратио 
лутеранским принчевима убеђујући их у свом писму да на- 
ставе сарадњу са Француском против папе и цара. Уверавао 
их је да ће им поклонити слободу уколико османска војска 
уђе у Европу, Недавна истраживања показују na су Турци 
својим притисцима између 1521. и 1555. године присиљавали 
Хабсбурге да протестантима чине извесне уступке, што ће 
бити од значаја у коначном званичном признавању протестан- 
тизма, У свом писму протестантима, Сулејман ставља на зна- 
ње да их сматра блиским муслиманима, јер су, слично њима, 
одбацили идоле и устали против папе, Заштита лутеранаца 
и калвиниста против католика и подршка њима била би ос- 
нова османске политике у Европи. Према томе, та политика 
би налазила сврху у одржавању политичке разједињености 

у Европи, слабљењу Хабсбурга и спречавању да се органи- 
зује општи крсташки рат. Под покровитељством Турака, 
Угарска је постала такво упориште калвинзима да је Европа 
почела говорити о „калвинотурцизму. У другој половини 
шеснаестог века, француски калвинисти сматрали су да савез 
са Османлијама треба искористити против католичке Шпа- 
није, док је покољ калвиниста на дан Св. Вартоломеја довео 
до беса османску владу. 

Ваља додати да је Лутер са својим присталицама у по- 
четку заузимао пасиван став, из убеђења да је османско зло 
Божја казна, али када је турска опасност почела да угрожава 
Немачку, лутеранци су без оклевања подржали Фердинанда 
војном и новчаном помоћи; у накнаду за то, редовно су до- 
бијали концесије у корист лутеранизма. (Османска интервен- 
ција је због свега тога представљала значајан чинилац не 
само у рађању националних монархија, на пример у Фран- 
цуској, већ и у развоју протестантизма у Европи. 


Пошавши за примером Венсцијанаца, Карло V је ступио 
у дипломатске везе ca Сафавидима, иранском династијом, 
и тако присилио Сулејмана Í да избегава сукоб с њима, како 
се не би морао истовремено да бори на истоку и западу. 


Међутим, 1533. године Шереф-хан, локални господар по- 
граничног града Битлиса, ставио се под заштиту Персијанаца, 
док је шахов гувернер у Багдаду склопио споразум са Осман- 
лијама. Рат је због тога постао неизбежан. Сулејман је пот- 
писао примирје са Карлом У и, предводећи своју војску, 
кренуо на Иран. У том походу, који је трајао од 1534. до 
1535, османски султан је заузео Тебриз и Багдад и уз то 
извршио анексију Азербејџана и Ирака. Домаћи династи у 
областима Гилан и Ширван, где се производила свила, такође 
су признали османско сизеренство, а 1538. године емир Басре 
понудио је покорност. Пошто су Османлије, поред Персијског 
залива, загосподарили и Црвеним морем, под њиховом кон- 
тролом нашли су се сви путеви који су водили са Блиског 
истока ка Индији. Око 1546. године, Басра је, после Суеца, 
постала њихова друга по величини база за опремање флоте 
против Португалаца. Али, 1552. године једна османлијска 

експедиција није успела да истисне Португалце са острва 
Хормуз које је контролисало Персијски залив. 

Чим су Османлије поново заратиле у средњој Европи, 
Персијанци су извршили противнапад, те је 1548. Сулејман 
по други пут кренуо на Иран. Овај рат је, са прекидима, тра- 
јао седам година. На основу Амасијског уговора, потписаног 
29. маја 1555. године, Багдад је припао Турцима. 

Средином шеснаестог века, подухвати Османлија усло- 
вили су стварање новог система савеза међу државама које 
су заузимале простор од Атлантика, преко централне Азије, 
до Индијског океана. На тај начин се европски систем рав- 
нотеже сила веома проширио. 

Средином шеснаестог века, руски цар Иван ТУ заузео је 
источни део басена Волге све до Астрахана, угрожавајући 
тиме не само Турску већ и ханате у централној Азији. Та 
чињеница је јако приближила Османлије и Узбекистанце. 
Како ханати у централној Азији нису могли да одржавају 
везу са Блиским истоком преко Ирана, обично су користили 
пут који је пролазио северно од Каспијског мора и водио 
према кримским лукама. Када су Руси загосподарили овим 
путем, ханати централне Азије, а особито хан Хорезма, упу- 
ћивали су једну за другом молбе османском султану да овај 
хаџијски и трговачки пут ослободи руске превласти. 

Турци нису сматрали да им са севера прети опасност 
од велике експанзије Русије, која је до четврте деценије ше- 
снаестог века била другоразредна сила у источној Европи; чак 
су подржали савез између Русије и Кримског Ханата против 
Јагелонаца, који су угрожавали османски суверенитет на Кри- 
му. Године 1497. Турци су дали Русима слободу трговине 
у Османском Царству. Али, када су четрдесетих година ше- 
снаестог века велики руски кнез и кримски хан заратили због 
наслеђа територија које су раније припадале Златној Хорди 
у басену Волге, хан се потрудио да Османлијама укаже на 
ову опасност. Турци су тек средином шеснаестог века схва- 
тили да руско напредовање угрожава њихов положај у црно- 
морском басену и на Кавказу, Пошто се прогласио за цара 
1547, Иван ЈУ је покорио и припојио муслиманске ханате 

у басену Волге — Казан 1552. и Астрахан 1554—1556. године 
— и потом наставио са надирањем све до реке Терек на се- 
верном делу Кавказа, постављајући тако темеље Руском Цар- 
ству. У тој области цар је нашао савезнике међу Черкезима 
и Ногајцима. На западу је 1543. године Петру Рареш, мол- 
давски војвода, затражио заштиту од Русије. И коначно, 
1559. године козачки поглавар Димитраш покушао је да ос- 
воји Азовску тврђаву, најсевернију предстражу Османског 
Царства. Након ових успеха, Руско Царство, прворазредна 
сила у Европи, наследило је ханат Златне Хорде и стало да 
проширује свој утицај на османске поседе на Кавказу и у цр- 


номорској области. 


(Османлије су улучиле прилику да поклоне пажњу се- 
веру тек око 1566. године, када рат са Хабсбурзима више 
није био тако хитан. Скован је био смео план да се Осман- 
ска војска и флота пребаце узводно Доном до места где он 
тече најближе Волги и где би се прокопао канал између тих 
двеју река и тако омогућило флоти да низ Волгу заплови 
према Астрахану. Најпре би турске копнене и морнаричке 
снаге удруженим напорима истерале Русе из Астрахана, а 
потом би њихова флота упловила у Каспијско море да при- 
текне у помоћ османској војсци у Ирану. Заједничка опа- 
сност ујединила је две силе. У зиму 1568. године руски цар 
је послао свог изасланика у Иран са предлогом да њихове 
две земље склопе савез против Османлија, док је истодобно 
папа Гргур ХШ искључио цара и шаха из својих планова 
за покретање крсташког рата против Турака. Покушај Oc- 
манлија да ископају канал и опседну Астрахан пропао је 
1569. године. Творац овога плана je био Мехмед-паша Co- 
коловић, чији су се противници сада залагали да се осман- 
лијске снаге концентришу у Средоземном мору уместо да 
се настави скуп и напоран рат на северу. Сам руски цар је 
био свестан да се у том тренутку не сме упуштати у сукоб 
са Османлијама. 

Да би сачувао свој положај у басену Волге, руски цар 
се определио за мирољубиву, па чак и пријатељску поли- 
тику према султану. Султан је оставио у руским рукама 

Казан и Астрахан, али је полагао право на османски суве- 
ренитет над Кримским Ханатом, черкеским земљама и Кав- 
Ka30M, Захтевао je од Руса да се повуку из ових области 
и држе отвореним пут који је водио из централне Азије до 
Крима. Султан, међутим, није спроводио своју политику 
истрајно, односно примењујући силу, јер је у то време био 
заратио са Западном Европом у Средоземљу: заузео је Ки- 
пар 1570, али је доживео страховит пораз код Лепанта 1571. 
године, 

Мада је папа наговарао Русију да се прикључи Аус- 
"трији и Пољској у обрачуну са Османлијама, цар је остао 
у миру. Пошто се једном учврстио у Поволожју, одговарала 
му је политика одуговлачења. Чињеница је да никада није 
евакуисао свој гарнизон из утврђења које је изградио на 
„северним обронцима Кавказа. 

Порта је борбу против. Русије препустила двојици сво- 
јих вазала, кримском хану th ердељском кнезу. Када је цар 
постао кандидат за пољског краља 1572. године, Гурци су 
најпре подржали Анрија од Валоа, а затим свог вазала Сте- 
фана Баторија, ердељског кнеза. Њима је пошло за руком 
„да на пољски престо доведу Стефана, који је одмах отпочео 
немилосрдну борбу против Москве и повратио све области 
које је цар био освојио на западу. 





ГЛАВА VI 
ОПАДАЊЕ ОСМАНСКОГ ЦАРСТВА 


У запису из 1538. године на Бендерској цитадели, Су- 
лејман 1 је дао израза својој моћи без премца: 
„Ја сам роб Божји и султан овоземаљски. По милости Бож- 
јој, поглавар сам Мухамедове заједнице. Божја моћ и Му- 
хамедова чуда моји су саборци. Ја сам Сулејман у чије се 
име чита хутба у Меки и Медини. У Багдаду сам шах, 
у Византији цар, а у Египту султан; шаљем своје бродове 
на европска мора, у Магриб и Индију. Султан сам који је 
преузео круну и престо Угарске, а њене становнике претво- 
рио у понизне робове. Војвода Петру дрзнуо се на буну, те 
сам га копитама свога коња смрвио у прах и освојио ње- 
гову земљу Молдавију.“ 1 


Међутим, последњих година његове владавине, међу- 
народне прилике бивале су све неповољније за Османлије, 
и Сулејманов покушај да оствари доминацију над светом 
претрпео је прве одлучујуће поразе. 

Миром склопљеним у Като-Камбрезију установљена је 
шпанска хегемонија у Европи, а како је Француску захватио 
грађански рат, она више није била главни савезник Осман- 
лија у европској политици. Повлачење Турака ca Малте 
1565. године и Сулејманов последњи поход против Угарске 
1566. означили су прве знаке застоја османског надирања 
у средњој Европи и на Средоземном мору. 

Освајање Кипра 1570/71. било је последњи велики вој- 
ни успех Османлија. Да би се заузело ово јако утврђено 
острво, требало је пресећи саобраћајнице најмоћније хри- 

шћанске флоте на Средоземљу, на острво пребацити огром- 
ну војску M Ty је одржавати. Та победа, постигнута сарад- 
њом копнених и поморских снага, представљала је највећи 
подвиг османског оружја. Али је зато склапање хришћанске 
лиге током тог похода значило обистињавање највећих ос- 
манлијских бојазни, Снажна савезничка флота, под коман- 
дом Дон Хуана од Аустрије, потукла је турске поморске 
снаге код Лепанта, 7. октобра 1571. године, у највећој битки 
која се икада водила на Средоземном мору. Четири стотине 
тридесет осам бродова учествовало је у овом окршају. Ос- 
манлије су изгубиле двеста од својих двеста тридесет лађа, 
док се број изгинулих на обема странама попео на педесет 
девет хиљада. Ову велику победу прославила је цела Ев- 
pora Као крај опасности која је претила од Османлија. Чак 
су Шпанија, Венеција и Папска држава, везане трогодишњим 
савезом, размишљале о директном нападу на Цариград. Ме- 
ђутим, кад су се њихове снаге отиснуле на море према 
Кипру, наишле су на новоизграђену османску флоту. У току 
претходне зиме, у свим османским доковима радило се без 
предаха на обнови бродовља уништеног код Лепанта. Уви- 
девши то, Венеција je 7. марта 1573. склопила мир са Oc- 
манлијама и, одричући се свих права на Кипар, пристала 
да плати огромну ратну одштету. 


У двадесет петогодишњем раздобљу, између 1578. и 1606. 
године, Турци су водили низ исцрпљујућих ратова са Пер- 
сијанцима на истоку и Хабсбурзима у централној Евроли. 
Током персијских ратова, 1578—1590, Османлије су свом 
царству припојили све западне провинције Ирана, од Кав- 
каза до Нехавенда. Њихов савезник у централној Азији, 
узбекистански хан Абдулах, заузео је Хорасан 1588. године. 
У том рату је османски командант западног Ирана, Осман- 
-паша, са главним штабом у Дербенду, преко северних степа 
добијао војну помоћ са Крима, а и сам је покушао да изгради 
флоту на Каспијском мору. Али, руски напади са северних 
падина Кавказа на војску која је као појачање упућивана 
у Иран са Крима и обнављање руско-иранских дипломат- 
ских веза задали су Турцима много јада. 

Османлије су одувек сматрале да мали појас угарске 
територије коју су још држали Хабсбурговци припада сул- 
тану, па су после склапања мира са Ираном, 1590. године, 
коначно одлучили да разреше то питање. Погранични инци- 
денти били су повод да ове две империје 1593. године за- 
рате. Тај рат, дуготрајан и пун изненађења, показао је до 
које мере су се прилике у свету окренуле против Османлија. 
Папа се био побринуо да на истоку нађе моћне савезнике 
Аустријанцима. Молдавија, Влашка, као и вазална држава 
Ердељ, побуниле су се против (Османлија борећи ce на ay- 
стријској страни, док су козаци са Дњепра нападали Гурке 
дуж широког фронта на копну и мору. Турци су улагали 
огромне напоре и њихови одреди у Угарској, под султановом 
командом, извојевали су 23—25. октобра 1596. године велику 
победу код Мезекереша. Али, она није имала трајно деј- 
ство. Аустријске снаге су без престанка нападале, надирале 
и опседале Будим. 


Ирански шах Абас Велики послао је 1598. године своје 
изасланике у Европу да поведу војне и економске преговоре 
против Османлија. Цар je у Бечу топло примио ово изаслан- 
ство. Саопштио им је своју жељу да образује антиосмански 
савез са Русима и Ђурђијанцима на истоку, и да заједно ca 
европским хришћанским краљевима ради на организовању 
светог крсташког рата. Подражавајући Османлије, шах је 
својој војсци припојио нове јединице робова опремљене ва- 
треним оружјем. Године 1603. прешао је у напад. Османлије 
су сада биле принуђене да се боре на два фронта, источном 
и западном, и то у време када су грађански немири потре- 
сали њихово царство. Шах Абас је њихове одреде потиснуо 
из Азербејџана и са Кавказа у Анадолију. У таквој ситуацији, 
Порта је сматрала срећном могућност да склопи мир са 
Хабсбурзима и, на основу уговора потписаног у Житва-То- 
року, 1606, одрекла се свих захтева према угарским терито- 
ријама које су се налазиле под влашћу Хабсбурга, после чега 
су ови обуставили плаћање годишњег данка у износу од три- 
десет хиљада луката. Тако је овај рат указао Османлијама 

на њихове слабости и принудио их да после 1595. године 
више пута затраже Мир. 


Терет наметнут ратовима са Персијом и Аустријом глав- 
ни је разлог пометње и недаћа које су у том периоду загор- 
чавале живот Османском Царству. После Лепанта, Османлије 
више нису биле кадре да одрже своју превласт у Средоземљу. 
У Европи је шпански краљ оснажио свој положај. У Францу- 
ској су за време вартоломејског покоља поубијани калвинисти 
који су подржавали Турке. У Холандији су Шпанци појачали 
своју кампању против побуњеника и у исто време повећали 
притисак на Енглезе. Затим су, 1580. године, извршили анек- 
сију краљевине Португалије и њених колонија. Упркос при- 
мирју које је османски султан склопио са Шпанијом 1578. 
године — тај корак му je био нужан да би сва средства свог 
царства управио против Ирана — он је Холанђанима слао 
охрабрујућа писма, настојао да успостави пријатељске од- 
носе са Енглезима, нудећи им трговачке повластице, и по- 
казивао интересовање за напоре да се оживи краљевина Пор- 
тугалија. Уништење шпанске армаде 1588. године проузро- 
ковало је значајне последице у Средоземљу. Како је опадала 
моћ Шпаније, тако је овој великој супарници Османског Uap- 
ства понестајало снаге да се упушта у замашне подухвате 


на Средоземном мору. Али, Османлије нису искористиле ту 
околност. 


Изгубивши превласт на Средоземљу, Турци су изгубили 
и контролу над северноафричким провинцијама. Поморске 
јединице из Триполиса, Туниса и Алжира нису више чиниле 
регуларни део султанове флоте, већ су се њихове посаде пре- 
твориле у пирате који су деловали за свој рачун. Пораз код 
Лепанта био је знак хришћанима да појачају своју гусарску 
активност у источном Средоземљу. Почев од 1570. године, 
малтешки витезови и војнички ред св. Стефана почели су 
озбиљно да угрожавају саобраћање турских бродова у ис- 
точном делу Средоземног мора. Убрзо потом, њима су се 
придружили енглески и холандски пирати, који су нападали 
не само шпанско већ и османско бродовље, те је Порта с те- 
шком муком успевала да одржи проходним виталне кому- 

никапијске линије са Египтом и Сиријом. У освит седамна- 
естог века појачао се утицај Мамелука у Египту, подривајући 
османску администрацију, док се у Либану емир Фахр ал-Дин 
прогласио независним владарем. Све је то указивало да цен- 
трална влада губи контролу над удаљеним провинцијама. 


Готово подједнако узнемирујући знак турског опадања. 
била је чињеница што османска флота више није могла ус- 
пешно да се обрачунава са козацима у Црном мору. У по- 
следњој деценији шеснаестог века, спуштајући се низ Дње- 
пар у флотилама својих малих лађа, козаци су повећали број 
напада на црноморске обале. Све смелији, спалили су Синоп 
1614, а Јеникој у Босфору 1625. Чак су између 1637. и 1642. 
године држали Азов. Више није било сигурности на Црном 
мору, животна кривуља османске привреде, трговине и по- 
морских лука кренула је низлазно. 


Многи разлози довели су до опадања османске помор- 
ске силе. У битки код Лепанта, османску флоту су још сачи- 
њавале галије, непододне у поређењу са непријатељским ви- 
соким бродовима са чијих бокова су се могли испаљивати 
снажни плотуни. Овај нови тип ратног брода доминираће 
Средоземним морем, особито када пред крај шеснаестог века 
у његове воде уплове Холанђани и Енглези. Сер Томас Ширли 
је 1607. године забележио да један енглески ратни брод може 
савладати десет османских галија. Османска морнарица ће 
такве ратне бродове прихватити веома касно, и то после ве- 
ликих отпора. Још један чинилац је допринео опадању мор- 
нарице. Биле су то тешкоће везане за снабдевање и одржа- 
вање флоте такве снаге да се може сукобити са удруженим 
морнарицама хришћанских средоземних држава. Необично 
висок порез прикупљан за одржавање ове флоте изазивао је 
велико незадовољство и немир, a после Лепанта су провин- 
цијске војне снаге чиниле све што је било у њиховој моћи 
да избегну учествовање у поморским биткама. Царство је, 
у ствари, било премашило своје материјалне могућности. 


Током шеснаестог века Османлије су тукле Португалце 
у Индијском океану и били кадри да их спрече у задобијању 
потпуне контроле над трговином између Индије и Блиског 

истока. У водама Индијског океана, почев од 1580. године, 
Турци су се сретали са снагама шпанског краља, новог вла- 
дара Португалије. Филип Il је био убеђен да може задати 
судбоносан ударац Османлијама ако им пресече трговачки 
пут у Индијском океану. Османлије су покушале да искори- 
сте пораз који је португалски краљ претрпео у битки код 
Алкасра 1578. године, па је њихова мала флота испловила 
из Суеца и стала да заузима једно по једно португалско тр- 
говачко насеље на источној афричкој обали. Године 1585. 
кнез Момбаса признао је османско сизеренство. Међутим, 
османски успеси нису били дугог века. Упутивши снажну 
флоту, Шпанци и Португалци су казнили месне поглаваре 
који су признали османску власт. У судару са надмоћним 
португалским снагама, истовремено трпећи напад локалних 
црначких јединица, османски адмирал је био принуђен да се 
преда. Тако се афрички пројект завршио неуспехом. Убрзо ће 
Холанђани и Енглези, са својим надмоћним бродовима, за- 
господарити Индијским океаном, као што су то претходно 
били учинили у Средоземљу, и Турци ће, слично Португал- 
цима и Шпанцима пре њих, бити потиснути са овог мора. 
Холандски и енглески морски разбојници оперисали су на 
Црвеном мору већ 1613. године, 


Крајем шеснаестог века, Енглези су бибер и остале за- 
чине још куповали у Каиру, али су по оснивању Источне ин- 
дијске компаније 1600. године, радије то чинили непосредно 
у Индији, јер cy због царина које су им наплаћивале Осман- 
лије у својим лукама и већих трошкова око превоза робе су- 
воземним путевима, цене бибера биле три пута веће у лу- 
кама Блиског истока. Опадање броја лађа које су сваке ro- 
дине из Индије стизале у Црвено море — уместо двадесет, 
приспевало их је свега три до четири — турски историчар Али 
приписује првенствено грабежљивости закупаца царина. По- 
чев од 1614. године, Енглези су бибер са Јаве и Суматре про- 
давали у самим османским лукама. Године 1618. енглески 
бродови почели су да допремају индијске производе у јемен- 
ски град Моку, a када се трговина кафом разгранала, они Cy 
у том граду основали своју факторију. И најзад, трговина 

између Индије и Запада потпуно је престала да се обавља 
преко Блиског истока. Из свега произлази да је губитак ос- 
манске премоћи на морима био значајан чинилац у опадању 
османске привреде. 


У том истом раздобљу, тражење нових путева којима би 
ce извсзила персијска свила у Европу представљало je још 
једну претњу османској привреди. Мала Азија је представ- 
љала главни пут за превоз персијске свиле и европских ву- 
нених тканина. Све до краја шеснаестог века, енглески што- 
фови су преко Мале Азије транспортовани чак до централне 
Азије, и цени се да је само ова транзитна трговина доносила 
османској државној благајни 300.000 дуката годишње у виду 
царинских прихода. 


Када је 1603. године напао Гурке, шах Абас I је забра- 
нио да се персијска свила извози у Османско Царство и по- 
кушао ову робу да продаје Европи непосредно преко Индиј- 
ског океана. Персијско дипломатско посланство које је сти- 
гло у Лисабон 1603. године носило је собом две стотине бала 
свиле у намери да докаже како ће овај артикл бити јефти- 
нији уколико се транспортује морем. Шах је 1617. године 
у то уверио једино Енглезе, и две године касније, први кон- 
тингент персијске свиле, превезен бродовима преко Индијског 
океана, приспео је у Енглеску. 


Окончање рата између Османског Царства и Ирана 1618. 
године и инсистирање Енглеза да своје вунене тканине раз- 
мењују за персијску свилу, уместо да је плаћају у сребру или 
злату, спречили су да се османска тржишта као центар трго- 
вине свилом потпуно напусте. Па ипак, када су Енглези и 
Холанђани почели да се баве овом трговином, лука Бандар 
Абас у Персијском заливу нагло се развила. Као што је трго- 
винска размена са Индијом пребачена на Атлантик, којим 
су господарили Холанђани и Енглези, тако је трговачки пут 
између Европе и централне Азије дошао под руску контролу. 
Османско Царство је, политички и економски, постало ре- 
гионална империја сведена на Малу Азију, Балкан и арапске 
земље; чак је и у тим областима с великим тешкоћама успе- 
вало да брани своје границе. Хришћански свет је са свих 

страна нападао његове виталне артерије — Ha Средоземљу, 


у Црвеном и Црном мору. Па ипак су главни узроци опадања 
били унутрашње природе. 


До последње деценије шеснаестог века имао се утисак 
да су османска држава и друштво постигли склад и равно- 
тежу у оквиру свог система и својих идеала. Том друштву 
није било стало до промена, већ до очувања постојећег по- 
ретка. Владајуће класе ове империје — војне старешине и 
улема — располагале су трајно обезбеђеним и довољним из- 
ворима прихода. Њихова потрошња луксузне робе се пове- 
ћала; чак и мање богате личности, а не само султани и ве- 
зири, наручивали су велика архитектонска дела и стварали 
вакуфе. Податак да се током седамдесетогодишњег периода 
сачувао исти однос између сребрне акче и златног кованог 
новца говори о економској и друштвеној стабилности. Године 
1510. један златник је вредео 54 акче, а седамдесет година 
касније шездесет. На хиљаде запослених у државној служби 
— дворани, војници, наставно особље, кадије и чиновништво 
— примали су редовну плату или стицали тимаре у складу 
са јасно утврђеним системом напредовања. Ово друштво je 
са оптимизмом гледало на будућност. Производна класа је 
тачно знала какве дажбине ваља да плаћа, док је добро ор- 
ганизована централна власт пружала заштиту у случајевима 
локалних злоупотреба. Вековима су се у државне пописе уно- 
сила имена припадника свих класа, укратко, држава је била 
способна да строго контролише своју класну структуру. Oc- 
манско Царство је, уз то, располагало сопственим средствима 
за подмирење свих основних потреба становништва, јер су 
главни увозни артикли били луксузна роба, као што су европ- 
ске вунене и индијске памучне тканине и зачини, руско кр- 
зно и персијска свила. Господари Османског Царства су ве- 
ровали да могу освојити свет и, окружени сјајем који је за- 


сењивао очи странаца, говорили о империји која ће вечно 
трајати. 


Па ипак ће се двадесет, тридесет година касније цела 
ова величанствена грађевина из темеља пољуљати. Живећи 
у метежу и збрци и стрепећи за насушни хлеб и будућност, 

те исте велможе почеће да се опиру султановом ауторитету, 
да заобилазе закон, поткрадају државну благајну и пљачкају 
имовину незаштићеног народа. Напоредо са насиљем, израб- 
љивањем, митом и осталим злом, расли су и грађански не- 
мири. Пророци страшног суда предсказивали су пропаст Цар- 
ства. Савремени историчар Селаники, јадикујући због свеоп- 
ште анархије, записао је: 

„Раја се више не повинује царевим наређењима; војници 
су се окренули против свог султана. Поданици су престали 
да поштују представнике власти, и не нападају их само ре- 
чима, већ и шамарима. Свако се влада како му је воља. От- 
како су тиранија и неправда порасле, житељи провинција по- 
чели су да беже у Цариград. Напустили су нас стари ред 
и склад. Када их коначно буде нестало, пропаст ће неми- 
новно наступити.“ 

Појединци који су пророковали да ће судњи дан пасти 
на хиљадити дан хиџре,* веровали Cy у оправданост својих 
страховања. За разлику од њих, модерни историчар мора 
потражити узроке на другим странама. 

Један од њих јесте пораст становништва. Архивска nc- 
траживања показују да се у шеснаестом веку број становника 
Османског Царства повећао за 40 процената у селима, а за 
80 процената y градовима.! Када је око 1570. године Порта 
послала на Кипар више хиљада анадолских сељака без земље 
и без посла, учинила је то свесна прекомерног броја свог 
становништва. У државним регистрима из друге половине ше- 
снаестог века све чешће се спомињу млади беземљаши и бес- 
посличари, познати као левенте или гурбет-тајфа. Постоји 
очигледна сразмера између све већег броја левенти, који се 
нису могли насељавати у новоосвојеним областима и пораста 
разбојништава у Анадолији. 

Две базичне институције класичног Османског Царства 
биле су њен робовски и тимарски систем. Ове институције 
су одређивале војни и политички поредак државе, њен фис- 
кални систем и облике уживања земље — условљавале су це- 
локупно њено друштвено и политичко устројство. Поткрај 


з Према хришћанском рачунању, 1591—1592. године. 

шеснаестог столећа, оне су почеле нагло да се изопачавају, 
те су савремени турски познаваоци прилика сматрали да је 
њихово нарушавање основни узрок опадања Царства. Начело 
тих институција било је да само султанови робови могу 
обављати државне послове и служити у војсци. Од 1575. го- 
дине, међутим, раја — опорезовани друштвени слој — почела 
је да се убацује у њихове редове и да ужива њихове псвла- 
стице, односно улазила је у дворску и државну службу. На 
тај начин је била уништена основа османског робовског си- 
стема, и савремени посматрачи верују да је то довело до 
смањења послушности и дисциплине. Султанов углед је био 
поткопан, а како је раја више волела мач од плуга, напу- 
штала је обрадиву земљу, због чега је приход од пореза све 
више опадао. 


Распадао се, исто тако, и тимарски систем. Дворани који 
би стекли велики број земљишних поседа претварали би их 
у приватно власништво или у вакуфе, што је доводило до 
смањења броја тимара. С друге стране, поседе су често усту- 
пали раји примајући за то мито. Због тога се на најмању 
меру свео број спахија који су држали тимаре и били кичма 
царске војске, а још мање их је било способних за ратовање. 


Трагајући за узроцима опадања, турски писци су схва- 
тили да су се институције старог османског поретка исква- 
риле, али су ту чињеницу приписивали ограничавању и рас- 
парчавању султанове власти. Тврдили су да је у прошлости 
једино велики везир представљао султанов апсолутни ауто- 
зитет, али да су слаби султани доцније преносили своја овла- 
шћења на неодговорна лица, те да је због тога османска ад- 
министрација изгубила јединство. Појединци су почели да 
користе султанов ауторитет и у своје личне сврхе, те су мито 
и корупција забрињавајуће расли. По њиховој оцени, мито 
је био један од главних узрока слабљења државне органи- 
зације и администрације. 

Анализирајући то опадање, већина писаца се руково- 
дила традиционалним концептима државе и друштва на Бли- 
ском истоку, према којима су држава и владарев суверенитет 
један појам. Они су подржавали оне институције које су га- 

рантовале интегритет и апсолутни карактер такве власти. 
Решења која су предлагали нису превазилазила оквире такве 
концепције, а предузете мере дале су исход супротан постав“ 
љеном циљу. Не сёзирући се уопште на измењене околности, 
тврдили су да ће се оживљавањем „старих закона и регула“ 
— што ће рећи класичних османских институција — процес 
опадања зауставити. Гек средином седамнаестог столећа ce 
увидело да је такво гледиште погрешно. Политичка мисао 
тог раздобља, на коју је утицало Ибн Халдуново детермини- 
стичко схватање историје, тврдила је да се период опадања 
може једино наставити, али да се никако не може сасвим 
зауставити. 


Неоправдано је очекивати да турски писци шеснаестог 
века и модерни историчар истим узроцима објашњавају ко- 
рените промене у Османском Царству. Стога ћемо се најпре 
позабавити анализом узрока који су довели до корупције 
у тимарском систему. 

Коњица, у којој су служили тимарници наоружани тра- 
диционалним средњовековним оружјем — луком и стрелом, 
мачем и щтитом — сачињавала је средњовековну војску која 
he бити превазиђена оног тренутка кад се сусретне ca не- 
мачком пешадијом опремљеном ватреним оружјем. Припад- 
ници коњице су сматрали да чине праву војничку класу 
у средњовековном смислу, и били су убеђени да коришћење 
ватреног оружја не доликује њиховом појму витештва. Порта 
je стога потражила друге путеве за образовање војске спо- 
собне да се ухвати укоштац са немачком пешадијом. Почев 
од Сулејмана І, она је непрестано повећавала број јаничара 
наоружаних ватреним оружјем. У Сулејманово доба јаничара 
је било шеснаест хиљада, а око 1609. године њихов број се 
попео на тридесет седам хиљада. Насупрот томе, број спа- 
хија, ко их је за Сулејманове владавине било најмање ocam- 
десет седам хиљада, око 1609. године пао је на четрдесет 
пет хиљада. Кочи-беј је 1630. године записао да је прео- 
стало само око осам хиљада тимарника. 


Како се капукулу-војска повећавала тако је Турцима до- 
мороцима допуштано да ступају у јаничарске корпусе, и уп- 

раво је тај поступак подрио систем данка у крви — девшир- 
ме. Порта је, истовремено, у своје плаћене трупе почела да 
унајмљује младе Анадолце, који су умели да рукују ватре- 
ним оружјем, а познати под називом сариџије и сејмени, по- 
главито су били млади сеоски беземљаши који су напуштали 
своје домове. 


Поткрај шеснаестог века, раја је у Османском Царству 
почела да прави ватрено оружје и да се служи њиме, те је 
Порта организовала анадолске младиће, иначе изврсне стрел- 
це, у одреде сејмена и сариџија који су бројили по стотину 
људи. Њихови команданти, најчешће султанови робови, сла- 
ли су их на бојишта средње Европе. У последњој деценији 
шеснаестог века они ће сачињавати елитне јединице осман- 
ске војске. Будући да су покрајински намесници почели да 
их узимају у своју личну пратњу, стара провинцијска војна 
организација губила је негдашњи значај. Спахијска војска 
ће од тог времена најчешће бити коришћена за изградњу 
путева и утврђења. Остале старе формације, као што су јаје, 
војници и муселеми, биле су укинуте или је њихово људство 
распоређено на друге дужности. Те промене у класичној вој- 
ној организацији, која је некада заузимала тако значајно 
место у Царству, дубоко су деловале на политички, економ- 
ски и друштвени живот. На овом месту можемо само у нај- 
краћим цртама изнети те веома сложене појаве. Најпре ћемо 
размотрити промене везане за државне финансије, и оне o6- 
пике државине и опорезивања који су чинили основ тимар- 
ског система. 


Држава је морала располагати све већим количинама 
новца у централној благајни да би јаничарима могла изда- 
вати месечну плату, а сејменским трупама дневну најамнину. 
Ради подмирења тих потреба, извесни поседи са статусом 
тимара стављени су под непосредну контролу државне бла- 
гајне, а право на прикупљање прихода са њих давано је под 
закуп. Ипак је известан број тих поседа на непоштен начин 
прелазио у руке високих дворских и државних чиновника, 
док су остали претварани у вакуфе. Порта је на тај начин 
губила приходе које су ти поседи давали. Своте новца при- 

купљаног опорезивањем биле су недовољне, и Благајна је 
доспела у стање сталног дефицита. Девалвација сребрног 
новца извршена осамдесетих година шеснаестог века M по- 
тоњи пораст кривотвореног металног новца у оптицају и 
новца мањкаве вредности пооштрили су финансијску кризу. 


Средином шеснаестог века, мексичко сребро је 'било 
преплавило европско тржиште, што је изазвало огроман скок 
цена. Тридесетак година касније, иста ситуација ће се по- 
новити у Османском Царству, где је злато било јефтиније 
него сребро. Релативно ниске цене злата условиле су увоз 
европског сребра у Османско Царство. О размерама те тран- 
сакције говори податак, забележен 1584. године, да су ,je- 
дач од главних трговачких артикала који се увозе у Турску 
шпански сребрњаци који се тамо сандуцима шаљу“.5 Европ- 
ски сребрни новац преплавио је био османско тржиште и за 
кратко време цене су се удвостручиле. Слојеви са утврђеним 
приходима, као што су спахије који су држали тимаре, при- 
падници капукулу-трупа или они житељи што су своје при- 
ходе остваривали са вакуфа, одједном су осиромашили. Спа- 
хије су, стога, радије напуштале своје тимаре но да одлазе 
у дуготрајне походе, које су сматрали прескупим, док су 
међу јаничарским корпусима у престоници све чешће изби- 
јале буне. У редовима државних чиновника, војних старе- 
шина и кадија растао је број случајева примања мита и 
утаја. Стрмоглаво повећање својих расхода држава је поку- 
шала да заустави девалвацијом и смањењем величине акче, 
али су те паничне мере само погоршале ситуацију. 

Годишњи приход централне Благајне достигао је 1534. 
пет милиона златних дуката, али се до 1591. ранија вредност 
буквално преполовила, јер су се дажбине махом прикупљале 
у акчама. Такво смањење вредности довело је до повећања 
количине кривотвореног новца, шпекулације, претераног ско- 
ка интересних стопа, зеленаштва и експлоатације. Ситуација 
се крајње заоштрила на почетку непријатељстава са Аустри- 
јом 1593. године. Тај рат је делимично био мотивисан же- 
љом да се престоница ослободи бунтовних јаничара њиховим 
слањем на ратиште. Али, сукоб је трајао неупоредиво дуже 

но што се предвиђало, те су издаци за потребе копнених 
и поморских снага изазвали огроман и перманентан дефицит 
у државном буџету. Порта је повисила дугорочне порезе — 
џизја је, на пример, повећана четири до пет пута — али су 
државни приходи и даље били недовољни. Дажбине које су 
се раније прикупљале само као ванредан намет звани авариз 
повећане су и претворене у редовну годишњу обавезу коју 
је ваљало одуживати у готовом новцу. 


Свота што се морала обезбедити ванредним прикупља- 
њем новца разрезивана је на народе Царства, који су у по- 
реске сврхе били подељени на јединице. Године 1576. пропис 
је налагао да свака јединица даје 50, а 1600. године 280 
акчи, Новчане дажбине су постале главни извор државних при- 
хода, и тај корак је револуционисао порески систем. Замена 
пореза плаћеног у натури порезом плаћаним y готовом HOB- 
цу представљала је прогресивну меру, али је само опорези- 
вање значило тежак терет за народе Царства, особито за ње- 
гове хришћанске поданике, те се незадовољство почело ши- 
рити на све стране. 


(Остале мере које су имале да буду лек за финансијске 
невоље турске државе довеле су до поразних резултата. Ево 
примера: беглербегови су уживали право да прикупљају ло- 
калне порезе да би подмирили издатке за регрутовање сеј- 
менских трупа. То је охрабрило ниже војне старешине, чак 
и заповеднике сејменских и сариџијских јединица, да делују 
‹езависно M пљачкају народ за свој рачун. Штавише, када 
ржава није била у могућности да овим трупама исплати ду- 
(Hy HajaMHMHy за неки ратни поход или кад MX je разреша- 
Вала дужности, такве групе појединаца лутале су по унутра- 
шњости земље одузимајући уз пут намирнице и новац. Тако 
се Анадолија нашла ү истом онаквом положају у каквом је 
била Француска после стогодишњег рата: по земљи су пљач- 
кале чете отпуштених војника. 


Турска влада је предузимала строге кораке против тих 
разбојника, проглашавајући их иелалијама — побуњеницима 
против државе. Да би их савладала, Порта је најпре допу- 
стила народу да образује своје милицијске јединице, али је 

то само погоршало ситуацију, јер су се припадници ових 
снага готово редовно удруживали са џелалијама. На крају 
је Порта, да би их искоренила, морала позвати у помоћ сеј- 
менске и сариџијске одреде, опремљене ватреним оружјем. 
Поред спахи;а чији су тимари били конфисковани или су 
давали недовољне приходе, и номади жељни пљачке придру- 
живали су се побуњеничким сејменским и сариџијским че- 
тама. Крајем 1598. године, побуњеничке снаге под енергич- 
ним вођством Кара Јазиџије бројиле су око двадесет хиљада 
људи. Најзад су, 1602. године, редовне трупе с муком по- 
тукле Кара Јазиџију, а његове разбојнике растерале широм 
Анадолије. Имућнији Анадолци почели су тада да се исеља- 
вају на Балкан и Крим, у Иран и арапске земље. Њиве су 
оста:але необрађене, те је освојила глад, од које ce и уми- 
рало, а државна благајна је губила и те изворе прихода. 

Између 1595. и 1610. године наоружани отимачи су 
стварали пустош у Анадолији. Шах Абас је 1603. године 
искористио ту општу анархију за противудар: из пређашњих 
персијских провинција истерао је османске трупе у Анадо- 
лију. Да би могла заратити са Ираном, Порта је најпре мо- 
рала да усредсреди све сво:е снаге против џелалија y Ана- 
долији. Између 1607. и 1610. године Џанбулатоглу, вођ свих 
анадолских џелалија, доживео је пораз. На хиљаде његових 
пустахија је искасапљено, али су се многи склонили у Иран 
или побегли у Сирију и Ирак. 


У то време је хајдучија била постала општа појава. Те- 
шки намети, корупција и несигурност довели су до првих 
већих буна међу ра;ом. 


Период џелалија, који се био подударио са великом фи- 
нансијском кризом, повукао је Османско Царство низбрди- 
цом, после чега се оно никада више није повратило. Године 
1607. енглески амбасадор је писао из Цариграда: „Уколико 
могу добро да оценим, Гурска Империја је веома ниско пала, 
готово да јој прети пропаст.“ Слични метежи поновиће се 
у седамнаестом веку, посебно за време ратова. 


Због побуна џелалија, Порта је оснивала гарнизоне ја- 
ничара по провинцијама, где су они сад сачињавали нову 

горњу класу. Јаничари и султанова стајаћа коњица, главне 
регуларне снаге послате на џелалије, били су стационирани 
у малим варошима и великим градовима. Како је њихов број 
растао, тако су ступали у редове улеме, еснафа и трговаца, 
и као најутицајнија класа у провинцијском друштву кори- 
стили свој утицај и моћ да нагомилају велика богатства, до 
којих су обично долазили скупљањем пореза од сељака. Раз- 
ним начинима стицали су велике површине државне земље, 
а сељаке који су ту живели претварали су у наполичаре. 
Како је централна власт слабила у провинцијама, тако су 
њихова моћ и утицај бивали све већи, те је ова класа давала 
велик број локалних династа који су се доцније појављивали 
по провинцијама образујући нов друштвени слој који је го- 
«подарио у осамнаестом веку. 


Привилегије капукулу-трупа — плаћене државне стајаће 
војске — био је повод за распиривање још већег супарништва 
између њих и сејмена и сариџија. Понеки припадници ових 
јединица чак су се прерушавали у капукуле, тако да се ши- 
ром Царства, а посебно у Анадолији, нашло на хиљаде вој- 
ника који су се представљали као јаничари. Остали борци 
који су служили у сејменским и сариџијским трупама окуп- 
љали су се око побуњеничких вођа и бездушно нападали 
капукуле. Од 1623. до 1628. године, под командом Абаза 
Мехед-паше, они су држали целу источну Анадолију. 


(Основне институције класичног Османског Царства рас- 
падале су се у судару са новом Европом, јер Османлије нису 
Зиле y стању да се прилагоде измењеним околностима, нити 
су успевали да схвате модерне економске проблеме већ су 
остајали спутани традиционалним клишеима државе Блиског 
истока. Насупрот меркантилистичкој економици савремених 
европских сила, османски државници нису одступали од по- 
литике слободног тржишта, и главна брига им је била да 
домаће тргове снабдеју обиљем потребних артикала. Неспо- 
собни да изграде једну обухватну економску политику у сво- 
ме шарству, они нису увиђали опасност од давања тргова- 
чких повластица страним поданицима, тако да су Европљани 
од друге половине шеснаестог века почели да контролишу 

чак и транзитну трговину између царских лука на Средозем- 
ном мору. Везана традиционалним схватањима, Порта је под- 
стицала увоз робе у своје царство, а обесхрабривала извоз. 
Увезене и извезене артикле опорезивала је истом стопом, а 
забрањивала извоз неких добара који је могао изазвати не- 
сташицу на домаћем тржишту. Чувањем еснафских рестрик- 
ција ометала је развој појединих грана радиности и извоза. 


Док се хуманистичка Европа у свом наглом развоју осло- 
бађала свих облика својствених средњем веку, Османско Цар- 
ство се грчевитије но икада држало традиционалних форми 
цивилизације Блиског истока, и у доба Сулејмана 1, када су 
њене институције достигле своје пуно савршенство, (Осман- 
ска Империја је, самозадовољна, погледа окренутог ка себи, 
била затворена за спољне утицаје. Чак и када су Турци то- 
ком своје историје позајмљивали нека открића, из области 
технологије, медицине или финансија, прихватали су их ис- 
кључиво ради војних или других чисто практичних циљева. 
Они никада нису у потпуности раскрстили са вредностима 
и погледима културе Блиског истока, освештане шеријатом, 
и никада нису пожелели да проникну у менталитет који је 
створио европске инструменте и методе. Још у петнаестом 
веку било је посматрача из Европе који су настојали да o6- 
јективно прикажу османску државу, религију и културуб, док 
су Османлије, убеђени у своју верску и политичку супериор- 
ност, затварали очи пред спољним светом. 

Тако су економски и војни развитак Европе у последњој 
деценији шеснаестог века и потоње дубоке кризе изазвали 
корените промене у Османском Царству отварајући нову еру 
у његовој историји. Расточиле су се биле институције кла- 
сичне државе Блиског истока, а напори Царства да се при- 
лагоди новим условима из темеља су га потресали. Када је 
средином седамнаестог века уследило релативно мирно раз- 
добље, османска држава се суштински разликовала од им- 
перије пре 1600. године. 


П део 
ДРАВА 


ГЛАВА УП 
УСПОН ОСМАНСКЕ ДИНАСТИЈЕ 


Историјски подаци казују да је Осман Гази, оснивач 
османске династије, био вођ полуномадских Туркмена и да 
је под заповедништвом емира Кастамоније војевао у погра- 
ничним областима. Како је успео да оснује своју династију, 
средишно је историјско питање. 

Да би постао независан вођ селџучке пограничне орга- 
низације, традиција његове постојбине налагала је Осману 
да однесе неку крупну победу над хришћанима и да од сел- 
џучког султана добије титулу бега. Према турском предању, 
Осман је заузео једну важну византијску тврђаву и после 
те победе султан га је прогласио бегом, шаљући му тради- 
ционалне симболе властодршца — одору части, заставу, коња. 
и добош. Предање настоји да покаже да је Османова власт 
имала ‚легитимно исламско порекло. Исти извор тврди да се 
Осман прогласио независним после своје славне победе код 
Бафеона 1301. године и да је у његово име читана хутба. 
И то је накнадан податак, измишљен да се легализује вла- 
дарски суверенитет османске династије; али зато нема ни- 
какве сумње да је победа код Бафеона била најзначајнија 
чињеница која је Османа довела на историјску позорницу- 

Затим, будући да су дервишки редови управљали духов- 
ним животом крајишта, разумљиво је што се османској по- 
литичкој моћи приписивало мистично порекло. Најранији 
подаци говоре да је Осман примио благослов од шејха Еде- 
балија, који је, вероватно, био поглавар једног од ахијских 
братстава. Пророкујући да ће Османови потомци владати 

светом, шејх Едебали припасао My je газијски мач. Да je 
Осман био и далековид, види се по томе што се оженио 


кћерком самог Едебзлија, најутицајнијег човека на грани- 
цама. 


Када је Осман умро, у завији Едебалијевог нећака, Ха- 
сана Ахија, одржана је скупштина која је имала да изабере 
његовог наследника. За ове ахије и остале дервише, Орхан 
и његов син Сулејман установили су касније у новоосвојеним 
одластима стотине вакуфа, што потврђује да су ахије оди- 
грале важну улогу у оснивању османске државе и династије. 
(Орхан, прави утемељивач османске моћи, понео је титулу 


султана и, да би обележио своју независност, исковао је први 
османски новац. 


Када су мале анадолске кнежевине почеле да признају 
суверенитет Орхановог сина Мурата, овај је узео титулу „ху- 
давендигара“ — императора — и „султан-и азама“ — најуз- 
вишенијег султана — коју су пре њега имали селџучки сул- 
тани, чиме је јасно истакао своју тежњу да постане цар. Ње- 
гов наследник Бајазит | био је први османски султан кога 
савремени западни извори називају „императором“. Године 
1395. Бајазит I је затражио од абасидског халифе у Каиру 
да му званично додели ранг „султана ал-Рума“ — султана 
византијских земаља — посебну титулу селџучких намесни- 
ка у Анадолији. Али, убрзо после тога, Тимур је покренуо 
питање свог права на бивше монголске територије у Анадо- 
лији и од овог османског владара, кога је сматрао обичним 
пограничним бегом, захтевао је покорност. Тимуров син Шах- 
рух потегнуо је касније исто питање, на које су Османовићи 
одговорили подносећи му на увид своју генеалогију у којој 
се њихова лоза везује за древне турске ханове из централне 
Азије, и која потврђује да су они потомци легендарног Огуз- 
„хана. У том периоду, Османовићи су свесно оживљавали 
и усвајали турске традиције централне Азије. Историчар Ја- 
зиџиоглу, који је писао у време Мурата II, тврди да cy „Ер- 
тугрул, из племена Каји, и његов син Осман-бег одржали 
сабор са пограничним беговима. Пошто су се посаветовали 
и протумачили обичаје Огуза, одредили су Османа за хана“. 

Тако је централноазијска концепција ханатства сједињена са 
исламским схватањем султана као вође газија. 


Освојивши Цариград, Мехмед II је постао најугледнији 
муслимански владар. У њему су Османлије виделе најзна- 
чајнијег исламског суверена од времена прве четворице ха- 
лифа, док је свети рат исламски свет сматрао највећим из- 
вором моћи и утицаја. Мехмед Освајач је себе изједначавао 
са борцем који ратује у име свих муслимана: „Ова испа- 
штања су Бога ради. Мач ислама је у нашим рукама. Да се 
нисмо определили за трпљење ових јада, не бисмо били до- 
стојни да се називамо газијама. Постидели бисмо се стајући 
пред лице Бога на дан ускрснућа. 1 У писму којим обаве- 
штава мамелучког султана да је освојио Цариград, Мехмед 
каже: „Ваша је одговорност да ходочасничке путеве одржите 


отвореним за муслимане, а наша је дужност да дајемо 
• «6 
газије. 


Држећи у својим рукама Цариград, престоницу Источ- 
ног Римског Царства, Мехмед је себе сматрао јединим за- 
конитим наследником Римске Империје. Ђакомо де Лангуши 
наводи ове његове речи: „Светска империја мора бити једна, 
са једном вером и једним сувереном. Нема подеснијег места 
од Цариграда где би се остварило то јединство.“ 2 Грчки уче- 
њаци и италијански хуманисти поучавали су га римској исто- 
рији. У једној својој песми, Грк Георгије Трапезунтски овако 
о њему говори: „Нико не може сумњати да је он император 
Римљана. Он који држи престо царства у својој руци, зако- 
нити је цар, јер Цариград јесте седиште Римске Империје.“ 3 

Мехмед Освајач је тврдио да у својој личности сједи- 
њава исламску, турску и римску традицију у један универ- 
зални суверенитет и, имајући за циљ да Цариград учини 
средиштем светске империје, поставио je 1454. године Ге- 
надија за грчког православног патријарха, а у свој главни 
град довео јерменског патријарха и главног рабина. 

За владавине Селима ], статус османског султана коре- 
нито се изменио. Пошто је свом царству припојио Сирију, 
Египат и Арабију, срце старог халифата, Селим І] је постао 
нешто више но само султан газија са граница исламског све- 

та; у исти мах, почаствован je и титулом заштитника Меке 
и Медине и чувара ходочасничких путева, што је било зна- 
чајније од његове титуле халифе, коју је у то време носио 
сваки муслимански владар. Иако је Селим I y свој двор y 
Цариграду пренео Пророкове реликвије и утвари, које су се 
сматрале симболом халифата, нетачно је да је абасидски ха- 
лифа ал-Мутевекил предао дужност халифе Селиму, kao и 
то да је Селим себе сматрао, у класичном смислу, халифом 
целог исламског света. Према сунитском учењу, халифа мора 
бити из Пророковог Курејш племена и, штавише, класично 
схватање о постојању једног јединог халифе за цео мусли- 
мански свет изгубило је вредност још у тринаестом веку. 


Када је поставио захтев да се његова држава назове „вр- 
ховним халифатом“ и узео титулу „халифе муслимана“, 
Сулејман І је тиме једино хтео да истакне своје превасход- 
ство међу муслиманским владарима и свој заштитнички од- 
нос према исламу. У писму којим Сулејману I честита ступање 
на престо, поглавар Меке каже да га је успех у светом рату 
издигао изнад свих исламских суверена. (Османски султани 
су заувек остали султани газије, али су појам газе проширили 
стављајући целокупни исламски свет под своју заштиту. Ин- 
ститушију халифата обогатили су новим значењем, не за- 
снивајући такво своје схватање на класичним унарии, већ 
на принципима газе — светог рата. 


Муслимански свет је сматрао да једино Османлије имају 
снагу да га бране од напада западног хришћанства, те су без 
двоумљења прихватали османско господство. Године 1517, 
док се Селим I још налазио у Каиру, једна португалска флота 
је упловила у Црвено море са намером да нападне Џиду и 
Меку. Скупивши своје благо и имовину, поглавар Меке је био 
приправан да побегне у брда, али је становништво Хеџаза 
замолило османског адмирала Селмана да их не напушта, 
и Селман је отерао Португалце. Када су средином шеснаестог 
века муслимански владари са Суматре и из Индије затра- 
жили помоћ од Османлија против Португалаца, у својим 
писмима сү султана дословце називали „заштитником исла- 
ма“, Туркестански ханови такође су упућивали сличне молбе 

султану, тражећи од њега да спречи да Руси заузму Пово- 
ложје и на тај начин им пресеку саобраћајнице са светим 
местима које су водиле преко Крима. Султан је морао да 
организује поход у Индију и басен Волге да би, како је сам 
тврдио, држао отвореним ходочасничке путеве. Османски 
владари су, природно, настојали да такву ситуацију искори- 
сте за своју политичку премоћ. Они ће тек у осамнаестом 
веку, и то опет имајући на уму политичку сврсисходност, 
оживети класично схватање халифата. 


То што је Сулејман себе назвао заштитником исламског 
света био је само један вид његове универзалне политике. 
У Европи је одбио да Карлу V призна право на титулу цара, 
уважавајући га само као краља Шпаније, и подржавао је сва- 
ког оног ко је овом владару оспоравао право на суверенитет 
над целокупним западним хришћанским светом. 


5" 


ГЛАВА VIII 
KAKO CE CTVIIAJIO HA IIPECTO 


(Османска династија je за шест векова своје владавине 
дала тридесет шест суверена, и ово царство се без Османо- 
вића не може замислити. Династичке промене у Енглеској, 
на пример, нису доводиле до њеног распада као државе, док 
се без османске династије Османско Царство не би одржало. 


Исламска традиција је прописивала да султан мора бити 
мушкарац зрелог доба и здраве памети, али није постојала 
никаква одредба нити обичај који би регулисали само сту- 
пање на престо. Према старим турским веровањима, имено- 
вање султана било је у Божјим рукама, те је доношење било 
каквог утврђеног закона о наслеђу султаната, или покушај 
да се султан свргне са престола, значило супротстављање 
Божјој вољи. Своме сину Бајазиту, који је покушао да се 
завером домогне владарске моћи, Сулејман І је рекао: „Убу- 
дуће ваља све да препустиш Богу, јер краљевствима и њиховом 
влашћу не располаже човекова жеља, већ Божја воља. Ако 
је Он одредио да после мене Царство теби припадне, ниједан 
живи човек неће моћи то да спречи.“ Сваки онај османски 
принц коме би пошло за руком да за себе обезбеди пре- 
стоницу Царства, државну благајну и архиве и да задобије 
подршку јаничара, улеме, бирократије и дворских достојан- 
ственика сматран је законитим султаном. У пракси, од 1421. 
године подршка јаничара била је главни чинилац при зау- 


зимању престола. 
Исход братоубилачке борбе о престо сматран је божан- 
ском одлуком. Поражени принчеви обично су налазили уто- 

чиште у непријатељским земљама, па се Османско Царство 
непрекидно суочавало са претњом грађанског рата. Имајући 
ту чињеницу на уму, Мехмед Освајач је у својој Канун-нами 
озаконио један поступак који се, у ствари, примењивао од 
самог настанка ове царевине: „Онај од мојих синова коме 
Бог буде подарио султанат, с правом може погубити своју 
браћу, а за добро државе. Већина улеме сматра то допусти- 
вим.“ Али чак ни такво решење није могло да спречи гра- 
ђанске ратове, јер је њихов главни узрок била древна турска 
традиција, према којој су султанови синови, пошто уђу у пу- 
бертет — а по исламском закону, то је значило када напуне 
дванаест година — као намесници упућивани са својим учи- 
тељима у стара административна средишта Анадолије, где 
су им на располагање стављани дворови и владе по угледу 
на престоничке. У доба Селџука, принчеви су били практично 
независни у својим провинцијама, али су Османовићи баш 
због тога на самом двору обазриво бирали њихове учитеље 
и остале великодостојнике који су поступали према наређе- 
њима централне владе. Принчеви, на које се будно мотрило, 
имали су строго утврђене приходе. 

Ти принчеви намесници, док би им очеви још били 
живи, настојали су да себи обезбеде владарску покрајину што 
ближе престоници и да на Порти и међу капукулу-трупама 
(јаничарима) задобију подршку. Њихово нестрпљење је по- 
некад доводило до грађанског рата. Селим I се 1511. године 
латио оружја против своје браће, a 1553. и 1561. Сулејман І је 
погубио своје синове, Мустафу и Бајазита, зато што су се 
против њега побунили. Извукавши поуку из ових догађаја, Се- 
лим II (1566—1574) и Мурат III (1574—1595) само су своје 
најстарије синове поставили за намеснике. После смрти оца, 
сваки од њих би без икаквог отпора сео на престо и лако 
уклонио своју браћу, која су се налазила у конфинацији на 
двору. Оно што је Мурат III као прво учинио поставши сул- 
тан било је да задави петорицу своје браће, а Мехмед Ш 
(1595—1603) издао је наређење да се изврши смртна казна 
над деветнаесторицом његове браће и прекинуо је обичај да 
се царевићи постављају за намеснике. Уместо тога, он им је 

ограничио кретање у посебно одређеним просторијама у 
харему двора, које су познате под називом кафес — кавез. 
Принчевима је забрањивано да напуштају кафес и имају по- 
темство. Живећи у сталном страху од погубљења, већина њих 
је патила од душевних поремећаја. Када су Сулејмана П 
(1687—1691) позвали да заузме престо, зајецао је пред ве- 
ликодестојницима Порте који су били дошли да га као rbe- 
гова пратња изведу из кафеса: „Ако је наређено да умрем, 
реците само. Допустите ми да очитам молитве, а онда извр- 
шите своје наређење. Од детињства, пуних четрдесет година, 
налазим се у заточеништву. Боље је умрети одједном но 
умирати помало сваког дана. Какав ужас трпимо једног једи- 
ног даха ради. ї С муком су га извукли из кафеса и поста- 
вили на престо. 


У почетку су се царевићи по провинцијама отворено 
борили за престо, а пораз у тој борби се сматрао Божјом во- 
љом. Систем кафеса косио се са древном турском традици- 
јом, што говори да су крајем шеснаестог века те традиције 
већ биле изгубиле своју вредност и да је суверен постао сим- 
бол недељивости својих територија и власти. 


Дворске интриге, а посебно сплетке валиде-султаније, 
мајке владајућег султана, почеле су да играју значајну улогу 
у судбини султаната. Јавно мњење, међутим, није одобра- 
вало да се убијају беспомоћна деца. Када је по ступању на 
престо Мехмеда Ш иза мртвачке носиљке његовог оца изи- 
шло из двора деветнаест ковчега са телима његове браће, пре- 
ма речима једног савременог историчара „анђели на небу 
чули су уздахе и ридање цариградских становника“. После 
смрти Мехмеда ПІ, његов најстарији син Ахмед I (1603— 
1617) постао је владар. Саслушавши молбе неких својих ви- 
сохих подложника, он није погубио свог ментално заосталог 
млађег брата Мустафу. Када је Ахмед умро, његови синови 
су били још недорасли, те је престо заузео Мустафа, кога су 
три месеца касније свргнули у корист Ахмедовог сина Осма- 
на II (1618—1622). 


Упркос Мустафином примеру, братоубиство царевића 
настаољало се током седамнаестог века. Пре него што ће 

кренути у поход на Пољску, Осман II се постарао да се донесе 
фетва којом је санкционисан чин погубљења његовог млађег 
брата Мехмеда. Како су 1622. јаничари убили Османа, Осма- 
нов стриц Мустафа поново је постао султан. Мустафа је убр- 
зо потом по други пут збачен са престола, на који је сео 
Османов брат Мурат IV (1623—1640). Мурат IV је поубијао 
тројицу своје браће, а поштедео живот четвртом, Ибрахиму, 
зато што сам није имао деце. После Муратове смрти, Ибра- 
хим је постао султан. Када је у седмој години живота усто- 
личен Мехмед IV (1648—1687), поштедео је своју браћу Cy- 
лејмана и Ахмеда. После Мехмедовог свргнућа, за султана је 
проглашен Сулејман, кога ће после смрти наследити Ахмед II 
(1691—1695). Ови султани нису поубијали синове Мехмеда IV 
који ће владати после њих, и то најпре Мустафа П (1695— 
1703), а затим Ахмед Ш (1703—1730). Тако је наслеђивање 
престола по приципу сениоритета замењено обичајем да сул- 
танат наслеђује син од оца. Међутим, све до проглашења пр- 
вог устава 1876. године, није било званичног закона који би 
одређивао поступак при ступању на престо. 

По смрти султановој, сва наименовања и законске од- 
редбе сматрани су поништеним и неважећим док их нови 
султан не би потврдио, а како у међувремену није било ни- 
какве законски конституисане власти, капукулу-трупе обич- 
но нису никог слушале, већ би стале да пљачкају и уништа- 
вају. Покаткад је интерегнум трајао и пуне две недеље, те 
би Порта чинила све што је било у њеној моћи да султанову 
смрт прикрије до устоличења новог суверена. Увођењем ин- 
ституције кафеса, такав поступак је природно окончан. 


Историчар Селаники описао је ступање на престо Мех- 
меда ПІ, 1595. године, и кратак приказ тог његовог описа 
показаће на који начин су се султани устоличавали. Када 
је Мурат Ш издахнуо, султанија мајка је прикрила тај до- 
гађај и тајно о томе обавестила свог сина Мехмеда, у то 
време намесника Манисе. Мехмед је похитао у Цариград и, 
чим је крочио у двор, топовске салве су објавиле граду да 
је нови султан заузео престо. У наређењу разаслатом џами- 
јама стајало је да Мехмедово име ваља помињати у. хутби. 

Сви државни достојанственици позвани су на Порту и, после 
молитве, свечано су положили заклетву на верност султану. 
Док је султан, у црнини, седео на престолу, пред Вратима 
среће, на улазу у Унутрашњи двор, чауши су га поздрављали 
узвикујући: „Мој султану, нек хиљаду година живиш ти и 
твоје земље.“ Затим су државни званичници, улема и запо- 
ведници капукулу-одреда иступали један по један пред њега, 
и, падајући ничице испред трона, полагали заклетву на вер- 
ност. Султан се после тога повукао и скинуо жалбено одело. 
Присуствовао је посмртном обреду и сахрани свога оца. Чла- 
нови породице покојног султана — двадесет седам кћери, 
седам бременитих наложница, као и милоснице с којима је 
покојни султан делио постељу — пресељени су у стари двор 
са својим учитељима и евнусима. Велможе које су биле до- 
пратиле новог суверена из Манисе у главни град добили су 
најважније положаје у двору. Три дана после устоличења, из 
Личне благајне је подигнуто 1,300.000 златних дуката на име 
традиционалног пешкеша који се даривао у таквим прили- 
кама. Новац је раздељен султановој војсци, од чега 550.000 
златника јаничарима. (После устоличења Селима IL као пре- 
стони дар, сви јаничари су добили по 2.000 акчи, а султа- 
нови коњаници по Хиљаду.) Старији пажеви Унутрашње слу- 
жбе награђени су положајима изван двора. Да би његови 
поданици могли да га виде, султан је првог петка присуство- 
вао молитви у џамији Аја Софији. 

Потом је образована нова влада. Султан Мехмед III je 
за великог везира наименовао Ферхад-пашу, сменио дефтер- 
даре, главаре државне благајне, а свог учитеља унапредио 
у везира. Две недеље после устоличења, нови султан се, у 
пратњи царских великодостојника, у свечаној поворци попео 
на Златни рог да обиђе гроб Ejy6a Енсарија, Пророковог са- 
борца, где му je припасан Османов мач. Сиротињи су раз- 
дељене жртвене овце. Вративши се копном, султан је посе- 
mmo гробове својих предака Селима І, Мехмеда II, принца 
Мехмеда, Сулејмана I и Бајазита 11. Читањем молитава и 
дељењем милостиње завршене су крунидбене свечаности. 

Пошто би се обавио биат — положила заклетва на вер- 
ност — сматрало се да је султан законито устоличен. Биат, 
стара исламска институција, означавала је признање новог 
халифе и свечано обећање послушности које је неколицина 
муслимана давала у име муслиманске заједнице. Сваки нови 
османски султан је високопарним писмима извештавао стра- 
не владаре о свом устоличењу, док су фермани, које је ра- 
зашиљао намесницима и кадијама у Царству, обично садр- 
жали ове овештале фразе: 


„С Божјом помоћу стекао сам султанат. На данашњи 
дан, уз пуну сагласност везира, улеме и народа свих слојева, 
највиших и најнижих, попео сам се на султански престо који 
су ми оставили преци. У моје име је прочитана хутба и ис- 
кован новац. Чим примите овај указ, прогласите моје усто- 
личење народу у свим градовима и насељима; нека се моје 
име помиње у хутбама по џамијама, нека се топовске салве 
испале са тврђава и празнично осветле градови и насеља.“ 


Затим су у име новог султана обнављане све повеље O 
звањима и издавано наређење да се изради нов општи ка- 
тастарски попис из којег би се стекао увид у изворе пореза 
широм Царства, у легални статус свих поданика и у поједи- 
начне случајеве ослобађања од пореза. 


Разне утицајне фракције у Царству, као што cy погра- 
ничне снаге, јаничари, улема или дворска клика, учество- 
вале су у избору личности која је имала да заузме престо. 
Значајну улогу у таквим приликама играле су ахије у време 
када је Царство било погранична кнежевина, а ту улогу су 
имали током интерегнума од 1402. до 1413. године, погра- 
нични владари. Касније ће стриц и брат оспоравати Мура- 
ту П престо, али he млади Мурат, уз подршку јаничара и 
утицајног шејха Емира, султана Брусе, као и захваљујући 
чињеници што је придобио пограничне господаре, потући 
своја два супарника. На подстрек великог везира Халил- 
-паше, јаничари cy 1446. године присилили Мехмеда II да 
абдицира, али се Мурат П вратио на престо тек пошто ce 
уверио да је то жеља јаничара. Повинујући се наређењима 
Исхак-паше и Гедик Ахмед-паше, јаничари су 1481. године 

имали удела у постављању Бајазита П на престо, присиља- 
вајући га да прихвати известан број услова у управљању 
земљом. Током борби за престо 1511. године, сваки царевић 
се борио да за себе придобије јаничаре обећавајући им веће 
плате. Иако су султан и велики везир сматрали принца Ах- 
меда погоднијом личношћу, Селим, који је уживао подршку 
јаничара, коначно је присилио свог оца да абдицира и до- 
чепао се престола. 


Да би се одржали на положају, султани и велики везири 
морали су да задобију добру вољу јаничара, које су само 
енергични владари, какви су били Мехмед Освајач или Се- 
лим 1, са успехом савлађивали. С друге стране, они велики 
везири, као што су били Чандарли Халил, Гедик Ахмед или 
Јемишчи Хасан, које су подржавали јаничари, имали су нео- 
граничену власт. 


Са увођењем институције кафеса, јаничари су постали 
оруђе у интригама валиде-султаније и аге харема — главног 
прног евнуха на двору — док су велики везири били играчке 
у рукама ових двеју сила. Од седамнаестог века, шејхулис- 
лами м улема често су се споразумевали са јаничарима, и на 
тај начин стицали снагу да са престола збаце султана и ве- 
зире. Да би својим побунама дали вид легалности, јанича- 
рима је била потребна шејхулисламова фетва. Шејхулислам 
је понекад бивао обично оруђе у борбама за власт, али су 
његове фетве ипак претежно изражавале мишљење народа. 
Свргавање султана Ибрахима (1640—1648) добар је пример 
за то. 


Ибрахим је ступио на престо после дугог заточеништва 
у кафесу и, да би показао своју моћ, почео је да издаје 
претерано самовољна наређења. Због кризе у току рата са 
Венепијом и Ибрахимових суманутих испада, јавно мнење 
се окренуло против султана и подстакло јаничаре на буну. 
Припадници улеме са шејхулисламом на челу упутили cy ce 
у џамију султана Ахмеда и, пошто су се удружили са побу- 
њеницима M власт узели у своје руке, изабрали су новог 
великог везира. Султанија мајка у Царском сарају није има- 
7a другог избора до да подржи устанике. На путу за двор, 

улема је позвала Ибрахима да абдицира. У фетви је против 
њега наведен низ оптужби: да крши шеријат, да се подаје 
својим задовољствима на штету државних послова, да је тр- 
пељив према корупцији, пасиван према непријатељу, да je 
незаконито приграбио благо трговаца, да сноси кривицу за 
многа неправедна погубљења и да је допустио харему да 
утиче на владу. Тврдило се да, због свих почињених зала, 
Ибрахим не може, према исламском закону, бити халифа 
(Мехмед IV, Ахмед III и Селим Ш касније ће бити оптужени 
и свргнути на исти начин). Уз помоћ султаније мајке, по- 
буњеници су довели на престо Ибрахимовог седмогодишњег 
сина Мехмеда IV. Опирући се, Ибрахим je довикнуо шеј- 
хулисламу који га је уклањао са царског положаја: „Зар си 
заборавио да сам Te ја поставио на ту високу дужност?“ 
Шејхулислам му је одговорио: „Не ти, мене је Бог поста- 
вио.“ Султан се потом обратио за помоћ јаничарском аги, 
који му је кратко рекао да су се сви окренули против њега. 
Ибрахим је тада стао да се моли: „О, Боже, уништи ове ти- 
ране. Ујединили су се против мене и побунили.“ Затворили 
су га у једну малу одају на двору и нешто доцније добили 
од шејхулислама фетву којом се одобравало његово погуб- 
љење — плашили су се да високи дворски чиновници не по- 
кушају да га врате на престо. Чланови улеме су потом до- 
шли поново у двор, а дворани који нису желели да се ме- 
шају у такву ствар плачући су се разбежали. Са кураном 
у руци, Ибрахим је узвикнуо: „Гледајте! (Ово је Божја књи- 
ra! На основу којег ћете списа мене убити?“ Џелати су окле- 
вали да изврше наређење, али су ипак, на пожуривање уле- 
ме, гајтаном задавили султана. 


ГЛАВА IX 
ОСМАНСКО СХВАТАЊЕ ДРЖАВЕ И КЛАСНОГ СИСТЕМА 


У складу са развојем Царства мењало се и османско 
схватање државе. Већ смо објаснили како су Османовићи 
проширили појам пограничне газе — основни и непромен- 
љиви принцип свог царства — те је природно што је држава 
која је одбрану и ширење ислама сматрала својим најважни- 
јим задатком поштовала шеријат до последњег слова. Док 
је Османско Царство било само погранична кнежевина, уп- 
равна и законодавна власт налазила се у рукама улеме, чији 
су припадници потицали из културних средишта залеђа. Први 
османски везири били су чланови улеме, и османски доку- 
менти из прве половине четрнаестог века показују да су би- 
рократске традиције држава Блиског истока већ у то доба 
нашле место у османском уређењу и да је њихов утицај кра- 
јем тог века бивао све пресуднији. Почетком петнаестог сто- 
лећа, у једној анонимној хроници, писаној у духу погранич- 
них традиција, оштро се критикују бирократске мере из вре- 
мена Бајазита 1 — завођење катастарских регистара и фис- 
калног система, финансијска политика са циљем да се по- 
већају приходи државне благајне и усвајање установе робова 
(кул). У том периоду, државници који су долазили из старих 
селџучких средишта у Анадолији, из Ирана и Египта, енер- 
гично су преносили древна блискоисточна схватања држав- 
ности и администрације у ову нову империју која се нагло 
развијала, Такво схватање државе, које се развило у преис- 
ламском периоду, пренели су у абасидски халифат најмљени 
персијски и хришћански писари. Османовићи су прихватили 

ту концепцију, модификовану између једанаестог и тринае- 
стог века турско-монголским традицијама у централној Азији. 


Према речима арапског историчара Табарија,1 кад cy 
сасанидског краља Пероза (459—484) оптужили да је тешким 
наметима гурнуо народ у сиромаштво, он је одговорио: „По- 
сле Бога, богатство и војска одржавају владара и обезбеђују 
му снагу.“ Хозроје I (531—579) изразио је другачије mn- 
шљење: „Под праведном и умереном владом народ ће више 
производити, приходи од дажбина ће се увећати, а држава 
постати богата и моћна. Правда је темељ снажне државе.“ 
У делу чији назив гласи Kutadgu Bilig,?? написаном 1069. ro- 
дине по налогу једног турског владара из династије Кара- 
ханида у централној Азији, износи се исто такво схватање 
Државе, а оно ће наћи начина да уђе и у сва исламска дела 
о политичкој теорији: „Да би се владало државом, потребна 
је велика војска. Да би се издржавали војни одреди, неоп- 
ходно је велико благо. Да би се обезбедило то благо, народ 
мора бити имућан. Да би народ био имућан, закони морају 


бити праведни. Ако се било шта од овога занемари, држава 
ће се распасти.“ 


По овој теорији државе, правда се изједначава са 3a- 
штитом поданика од злоупотреба представника власти, а по- 
себно од незаконитих намета. Суверенова најважнија дуж- 
ност је да обезбеђује такву заштиту. Основни циљ наведене 
политике састојао се у очувању и јачању суверенове моћи 


и власти, јер се краљевска власт сматрала основом цело- 
купне друштвене структуре. 


Потреба да се повећају приходи и моћ државе подразу- 
мевала је правичну владавину, коју су сасанидски краљеви 
и муслимански халифи остваривали на више начина. Суве- 
рен је имао право да у одређено време сазива Царски диван, 
и тад би, окружен својим високим чиновницима, саслушао 
жалбе народа против представника власти и на лицу места 
донео пресуду. За време лова или ратних похода, султан би 
примао писмене жалбе својих поданика. Или би у своје про- 
винције слао тајне емисаре да испитају случајеве угњетавања. 
Све оријенталне управе сматрале су такав поступак основном 

институцијом разгранате тајне службе. Да би упечатљивије 
исказали овај вид правде, сасанидски владари су имали оби- 
чај да два дана у години проведу као обични људи пред ве- 
ликим магом, верским вођом, и саслушају сваки приговор 
на своју управу. Хиљаду година касније наилазимо на ту 
исту институцију код селџучких султана у Анадолији, који 
би један дан у години проводили у судници престоничког 
кадије, Ако би се било ко пожалио на султана, и он би стао 
пред кадију. | 

Такво схватање државе исказује један стари османски 
народни еп писан у газијској традицији. Дервиш Сари Сал- 
тук саветује Османа Газију: „Буди праведан и правичан; не 
изазивај сиротињу да те проклиње; не угњетавај своје по- 
zamke ... будно мотри на своје кадије и намеснике. Посту- 
пај по правди да би остао на власти и сачувао послушност 
својих поданика. Османлије су прихватиле схватање држа- 
ве у облику модификованом турско-монголским традиција- 
ма у парствима Селџука и Илханида у једанаестом веку. 


Према персијским државним традицијама, правда се 
схвата као суверенова милост и наклоност које проистичу 
из његове апсолутне власти, док правичност владавине у 
крајњој линији зависи од владаревих моралних особина. За 
разлику од тог схватања, турске традиције везане за цен- 
тралну Азију сводиле су правду на непристрасно примењи- 
вање торуа или јасе, зборника закона који је саставио осни- 
вач државе. Владарски суверенитет и тору нераздвојни су 
појмови. У Góh-Türk записима, писаним 735. године, CTO- 
ји да је идеална власт она која се у свему придржава 
торуа. Чак и после преобраћања у ислам, монголски ханови 
из Ирана с дубоким су уважавањем у посебној ризници чу- 
вали Џингис-ханову јасу — зборник закона — и ту тражили 
путоказ за руковођење државом. 


Древно турско традиционално схватање државе, прила- 
гођено животу у степама, разликовало се и по погледима на 
финансије и дажбине. Kutadgu Bilig? даје владару овај савет: 
„Отвори своју благајну и раздели своје благо. Учини то на 
радост својих поданика. Када стекнеш много следбеника, по- 

веди свети рат и опет напуни своју благајну“, јер се „прост 
народ увек брине за своје благоутробије... He ускраћуј My 
храну и пиће“. Исто гледиште изражавају Gök-Türk записи 
из осмог века, и стога је природно што су турски владари 
сматрали обавезом да, као симболичан гест, својим пода- 
ницима приређују масовне гозбе под ведрим небом. Они су- 
верени који нису приређивали такве светковине мало су се 
ценили. Стари османски извори наводе да је у двору „у вре- 
ме поподневне молитве свирала музика и да је народ могао 
да уђе и да се почасти“. У царским кухињама нудили су јело 
сваком оном ко би посетио двор. Према једном цитату, ве- 
лики везир Мехмеда (Освајача је рекао: „Држава мора гоми- 
лати благо, а владар мора поступати по закону, јер ће раз- 
љутити своје одреде ако им ускрати плату.“ Закључак је 
јасан: османска концепција државе, иако у основи води по- 
рекло са древног Блиског истока, трајно је сачувала извесне 
турске традиције. 


У старом индо-персијском књижевном делу Огледало 
за принчеве, владар се обично упоређује са пастиром, а ње- 
гови поданици са стадом. Бог поверава поданике пастиру да 
би их штитио и водио правим путем, а поданици су дужни 
да без поговора слушају свог суверена. 


Слично свим исламским владарима, османски султани 
су своје поданике, без обзира на њихову вероисповест, сма- 
трали рајом — што ће рећи „стадом“ — те су у својим фер- 
манима често понављали да им је Бог на старање поверио 
рају. Дужност је налагала султану, као поглавару исламске 
заједнице, да води рају путем шеријата, путем Божјег за- 
кона. Теорија халифата какву су заступали муслимански 
правници у многим видовима се подудара са древном тео- 
ријом државе Блиског истока; али самим тим што је пошто- 
вање шеријата проглашено главном сувереновом дужношћу, 
унета је коренита промена у блискоисточне концепције. Сто- 
га је османска влада поставила себи циљ да остварује иде- 
але ислама, а власт је престала бити самој себи сврха. У 
пракси, међутим, исламске управе су се придржавале ста- 
ријих традиција државе Бликог истока, јер су их бирократи, 

који су успешно контролисали власт, непрестано обнављали. 
Османски бирократа и историчар Дурсун-бег писао је у дру- 
гој половини петнаестог века: 


„Влада заснована искључиво на разуму назива се сул- 
танским јасаком; влада заснована на принципима који обе- 
збеђују срећу на овом и оном свету назива се божанском 
политиком или шеријатом; Пророк је проповедао шеријат. 
Међутим, једино суверен својим ауторитетом може спрово- 
дити такву политику. Без суверена, људи нису кадри да 
живе у хармонији, и могу заувек пропасти. bor је подарио 
власт само једној личности, и тој личности, ради трајног 
очувања доброг поретка, дугујемо потпуну послушност.“ 


Дурсун-бег изједначава државу са апсолутном влашћу 
суверена и сматра да је за њено одржање битна правда. Те- 
мељи државе и друштва јесу закон и правда, које Дурсун-бег 
образлаже као поштовање умерености у свему и окончање 
угњетавања, Друштво без правде не може опстати. 


На основу свега намеће се закључак да су основни прин- 
ципи блискоисточне теорије о држави остали непромењени 
и у османским временима, упркос утицају шеријата и грчке 
политичке мисли. Османско уређење било је засновано на 
тим принципима, и они се јасно испољавају у свим његовим 
управним телима, као и у свим његовим државним посло- 
вима. 

Шест правила која се приписују сасанидском краљу Хоз- 
роју I сажето исказују принципе правичне владавине.5 То су: 
прикупљати дажбине зависно од сељакове способности пла- 
ћања и спречавати злоупотребе при њиховом убирању; оне- 
могућавати повлашћене да угњетавају слабе и да се мешају 
у живот и имовину народа; постављати страже на јавним пу- 
тевима, градити караван-сараје и мостове и подстицати на- 
водњавање; образовати војску, по провинцијама постављати 


правичне намеснике и судије; и одбијати нападе непријатеља 
споља. 


Да би испунили те дужности, Сасаниди су у својој ад- 
министрацији установили четири службе — политичко оде- 
љење, правосуђе, благајну и државну канцеларију — али је 

најважнији део власти припадао сувереновом Царском ди- 
вану, које је он сазивао да би саслушао жалбе против пред- 
ставника власти и исправљао неправде. Ови основни задаци 
државе Блиског истока остали су непромењени до успостав- 
љања Османског Царства. 


Иста схватања одређивала су и класни систем државе 
на Блиском истоку. Друштво је било подељено на два дела: 
први део су сачињавали владар и његови министри и наме- 
сници на које је он преносио власт, а други део порески 06- 
везници, раја. Насирудин из Таса (1201—1274), придржа- 
вајући се старих персијских традиција, поделио је даље вла- 
дареве слуге у две групе — на војничку класу, која је имала 
политичка овлашћења и на чиновништво. (Ова два слоја нису 
плаћала дажбине. Порески обвезници су били подељени на 
мање групе, зависно од привредне гране којом су се бавили: 
на земљораднике, трговце и сточаре, а овима су неки при- 
кључивали и градске занатлије. У делу индијског порекла, 
Калили и Димни, износи се мишљење да ће, уколико се ова- 
ква класна подела строго не чува, наступити пропаст и ра- 
суло. Низамулмулк у Сијасет-намиб, приручнику за управ- 
љање државом из дванаестог века, тврди да власт може спре- 
чити анархију само уколико свако остане у својој класи, као 
што је и уписан у званичан регистар. Поткрепљујући своје 
гледиште наводима из Курана и Мухамедових предања (ха- 
дис) муслимански правник Ибн Тајмија (1263—1328) поку- 


шава да такво схватање друштвене слојевитости унесе у ше- 
ријат. 


Османовићи су задржали такву класну поделу у ново- 
освојеним областима поделивши народе, муслиманске или 
неке друге вере, на војничку класу и рају. У петнаестом веку 
Турци су на Балкану примили на хиљаде хришћанских ко- 
њаника у своју војничку класу, упркос разлици у вероиспо- 
вести. Војне формације у анадолским кнежевинама припо- 
јеним Османском Царству такође су добијале повластице 
које је уживала османска војничка класа, док су поданици 
који су се бавили трговином или земљорадњом, без обзира 
које су вероисповести били и где су живели, на Балкану или 

у Анадолији, сматрани рајом и били обавезни да плаћају 


данак. 

Војничкој класи су припадали сви они војници који су 
се налазили у личној султановој служби, све војне форма- 
ције које се нису бавиле производњом, свештена лица и чи- 
новништво, као и њихове породице, рођаци, слуге и робови. 
Класа позната под називом „опроштена раја“ била је осло- 
бођена извесних дажбина и уживала је неке привилегије y 
накнаду за обављање одређених државних служби. 

Да би се извесно лице ослободило статуса раје и при- 
ступило војничкој класи, нужно је било да од султана до- 
бије посебан указ, који се ретко доносио. Ако је сељачки син 
хтео да пређе у војничку класу, морао је, наравно, имати из- 
весне везе с њом, или се морао борити као добровољац на 
границама односно као ратник у султановим походима. Да 
би показао да цени његове услуге, султан га је могао награ- 
дити повељом којом би добио статус војника. Међутим Су- 
лејман Í је укинуо раније дату повластицу ослобађања од 
пореза оних појединаца који су на тај начин ступили у вој- 
ничку класу, а не као потомци војника. Сматрало се крше- 
њем основних принципа државе ако би неко прешао из ре- 
дова раје у војничку класу, јер је раја била суштински зна- 
чајна као произвођач и порески обвезник. Турски писци с по- 
четка седамнаестог века сматрали су да је напуштање овог 
принципа главни узрок опадања Царства. 


ГЛАВА X 


ЗАКОНОДАВСТВО: СУЛТАНСКИ ЗАКОН (КАНУН) 
И ВЕРСКИ ЗАКОН (ШЕРИЈАТ) 


Дурсун-бег, писац с краја петнаестог века, мишљења је 
да султан може доносити указе и проглашавати законе пот- 
пуно на своју личну иницијативу, Ти закони, независни од 
шеријата и познати као канун, темељили су се на рационал- 
ним, а не религијским принципима, и првенствено су спа- 
дали у област јавног и административног законодавства. 

Неки исламски правници, међу које спада и Ибн Хал- 
дун, сматрали су да је излишан канун — закон који се ис- 
кључиво своди на султанове декрете — тврдећи да шеријат, 
верски закон ислама, може решити сва правна питања. Дру- 
ги правници су заступали став да је канун не само потребан 
већ и легалан уколико у шеријату не постоји решење неког 
спорног проблема, уколико је усаглашен са извесним опште- 
прихваћеним обичајем или принципом који би могао послу- 
жити као основа за аналогију, уколико је нужан за добро 
исламске заједнице, уколико га султан може успешно спро- 
водити и ако не садржи ништа што се коси са шеријатом. 

У предговору Канун-нами, која се приписује Сулејману I, 
иако је, у ствари, састављена крајем петнаестог века, тврди 
се: „На султанову заповест кодификован је овај османски 
канун, јер су његове одредбе битне за напредак људског ро- 
да и за сређивање питања у народу. t 

Са ширењем турске превласти средином једанаестог ве- 
ка, принцип кануна се чврсто усталио у пракси исламског 
законодавства, јер су, према турској традицији, владарски су- 

веренитет и установљење његовог зборника закона, торуа, 
тесно повезани. Сем тога, турски владари су одбијали да 
прихвате било какво ограничење своје политичке моћи. Прин- 
шш кануна ce укоренио на Блиском истоку још у раздобљу 
које је непосредно претходило успону Османовића. 


(Османски канун се сводио на фермане — „све што сул- 
тан наређује, његов је закон“ — те га отуд сачињава низ 
указа које су поједини султани доносили повинујући се од- 
рећеним околностима. Због тога је сваки нови владар по 
свом устоличењу морао да их потврђује. Основни и непро- 
менљиви закон је шеријат, верски закон ислама. Сваки фер- 
„ман је садржавао фразу да је усаглашен са шеријатом и ра- 
није установљеним кануном. 


Постоје три категорије кануна. У прву групу спадају де- 
крети са карактером закона које је издавао султан у специ- 
фичним случајевима. Разбацане збирке ових докумената са- 
држе на хиљаде таквих законских указа који сачињавају пре- 
тежни део османског кануна. Друго место заузимају декрети 
који се односе на неку посебну област или друштвени ста- 
леж.? У трећу групу се сврставају опште канун-наме које су 
примењиване у целом Царству. 


Већину ових закона доносила је централна влада, обич- 
но у зависности од административних проблема или потреба, 
а облик фермана су им давали секретари владе. Такве до- 
кументе би најпре проверио и парафирао велики везир, а 
затим би их нишанџија званично поднео султану; пошто би 
их он писмено или усмено потврдио, стицали су законску 
снагу. Иста процедура је примењивана приликом доношења 
свих закона, без обзира ко је био њихов први предлагач. 
Било је, ипак, и ретких случајева да султан непосредно про- 
гласи закон, а да он не прође кроз ове претходне фазе. Са- 
стављање канун-наме или тумачење неког законског питања 
увек је спадало у надлежност нишанџије, 

Пореске књиге и катастарски пописи становништва по- 
себно су давали повода за доношење нових закона. Кад год 
би се Турци подухватили да израде такав попис у некој но- 
воссвојеној области, први корак би им био да утврде законе 

и обичаје који су у том крају важили пре њиховог освајања. 
Османлије нису тежиле да пониште све законе, обичаје и ин- 
ституције на освојеној територији, већ су задржавали низ 
локалних законских решења, надајући се да ће тако избећи 
немире који обично настају после наглог увођења новог си- 
стема. Поврх тога, искуство их је учило да драстичне про- 
мене смањују приходе од дажбина. У тим областима врши- 
лац пописа укидао је само оне установе које су се супрот- 
стављале шеријату и османским законским принципима. 
Преостале би унео у попис и проследио у престоницу да их 
султан одобри. При каснијим пописима могле су се начинити 
измене или би османски закон у потпуности заменио старе 
одредбе. После освајања источне Анадолије 1517—1518. и 
Ирака 1537. године, Турци су сачували законе Узун Хасана, 
Ак-којунлу владара. На сличан начин су задржали и законе 
Кајит-беја, мамелучког султана у Египту и Сирији. Међутим, 
1540. године типично османске законске одредбе замениле 
су Ак-којунлу кодекс. Мако је закон о дажбинама намењен 
Угарској у другој половини шеснаестог века у суштини био 
османски, ипак су неки основни намети из доба угарских 
Краљева сачувани у свом нетакнутом или прилагођеном об- 
лику. Непосредно по заузимању Кипра и Грузије, Турци су 
увели своје законе, као што су то раније углавном учинили 
и у Угарској. Па ипак се поуздано може рећи да су у првом 
раздобљу Царства локалне уредбе заузимале истакнутије ме- 
сто међу османским законима и да су, неоспорно, много 
утицале на развој типично османског кануна. 


Османлије су, исто тако, задржале оне законе који су 
одређивали статус појединих сталежа, и то у облику какав 
су имали пре њиховог освајања. Стари османски рударски 
статути који су важили у Србији и Босни, као и уредбе o 
влашкој организацији, били су дословни преводи ранијих 
домаћих закона. Када су средином шеснаестог века престали 
бити погранично становништво, власи су потпали под ре- 
довне османске законе о раји.“ 


Вршилац пописа имао је право да се писмено обрати 
султану препоручујући му, уз одговарајуће образложење, да 

се неки закон укине или ревидира. Таква потреба се обично 
јављала због жалби локалног становништва или из неопход- 
ности да се државни приходи повећају. Уколико би султан 
прихватио дате предлоге и издао ферман, закони те области 
су допуњавани у смислу његовог указа. Стога је сваки нови 
попис био пресудан за утврђивање и модификовање закон- 
ских одредби за поједину област. 


Сваки санџак — основна административна јединица Typ- 
ског Царства — имао је свој пописни дефтер, а од Бајазита II 
заведен је обичај да сваком дефтеру претходи канун-нама 
одређеног санџака, на основу које су решавани локални спо- 
рови. Главна сврха канун-наме једног санџака била je да се 
одреде износи и начин прикупљања дажбина на тимарима. 
То значи да су у канун-нами тумачени закони о државини 
и преносу земље, O законском статусу раје, или о њеном 
евентуалном ослобађању од дажбина. Канун-наме су ређе са- 
државале посебне листе са наведеним тржишним и царин- 
ским обавезама у градовима. У њима су се ретко налазили 
кривични закони или закони који су одређивали статус вој- 
ничке класе. 


Мада је сваки санџак имао своје законе, сви су се они 
у суштини подударали са основним државним законом, Ка- 
нун-и Османи, У ствари, постојао је један специфично ос- 
мански законски систем, фундаменталан за тај режим, тако 
да су Османлије сваки обичај који је био у опреци с тим си- 
стемом сматрали и недопустивом новотаријом. У својим две- 
ма канун-намама Мехмед Освајач је први пут систематизовао 
овај зборник закона — то јест Канун-и Османи. 


Први од ова два кодекса, издат непосредно после осво- 
јења Цариграда, односи се на рају. Његово прво поглавље 
садржи групу кривичних закона примењиваних на сву рају, 
док се у одељку који се тиче опорезивања посебно говори 
о муслиманима, а посебно о хришћанима. Ty се, пре свега, 
систематизовано и у складу с пописним дефтерима, набра- 
јају оне дажбине које је раја дужна да плаћа тимарницима, 
а то су рајинске дажбине: десетак, рад и, најзад, тржи- 
шне обавезе. Ова канун-нама је зборник закона који је ва- 

жио до Мехмеда Освајача, те је природно што су у њему 
присутни снажни локални утицаји. 

Освајачева друга канун-нама, настала око 1476, састав- 
љена је последњих година његове владавине и тиче се др- 
жавних организација. Нишанџија који ју је саставио у пред- 
говору је написао да је, по царевом наређењу, прикупио законе 
његових предака и да је лично султан додао неколико поје- 
диности. Својим писменим наређењем на почетку, Мехмед П 
потврђује овај зборник, да би на крају закључио: „У овој 
мери је држава сређена. Нека моји синови, они који ће доћи 
после мене, наставе да се боре за њен бољитак.“ У канун- 
-нами су набројани главни великодостојници на Порти и у 
Царском сарају и наведена њихова овлашћења, унапређења, 
ранг, плате и мировине, протокол и казне. Зборник недво- 
смислено одражава концепцију султана као средишта Порте 
и извора све власти, садржећи уз то протоколарни систем 
за чији је оквир и основу узет степен близине султану. Ова- 
ква схватања и форме потпуно су турско-исламски, а не ви- 
зантијски, како се то понекад мислило. 

Поред те две опште канун-наме, Мехмед Освајач је из- 
дао и неколико законодавних декрета који се односе на руд- 
нике, оптицај и ковање новца, царине, монополе, прикуп- 
љање неких пореза, поред оних одредби које регулишу статус 
појединих сталежа. Ови закони и уредбе, који ће уз не- 
знатне исправке остати на снази до седамнаестог века, одра- 
жавају локални утицај. 

Канун-нама Мехмеда Освајача која одређује статус ра- 
је, мада је каснијим додацима и модификацијама проши- 
рена, представља срж законика Канун-и Османи. Прве круп- 
не допуне свакако су унесене пре 1501. године, за владавине 
Бајазита П. 

(Основни принципи законика Канун-и Османи форму- 
лисани су крајем четрнаестог века, што ће рећи много пре 
њихове кодификације у Канун-нами Мехмеда (Освајача и 
канун-намама за поједине санџаке Румелије и Анадолије. 
У шеснаестом веку су канун-наме беглербеглука у Анадо- 
mjn и Руму (Амасија—Сивас) проширене тако што су обу- 

хватиле и провинције источне Анадолије, Сирије, Кипра и 
Грузије, На сличан начин су канун-наме за санџаке Руме- 
лије образовале основу законодавства у Угарској. 


Из канун-нама с краја петнаестог века се види да је ос- 
новни принцип законика Канун-и Османи био да „раја и 
земља припадају султану“. То значи да нико није имао пра- 
ва нити је могао да било на који начин господари земљом 
и сељаштвом без султановог посебног овлашћења. (Овај прин- 
цип је обезбеђивао султану апсолутан суверенитет у Царству 
и коначно отклонио све видове легалног господарења по про- 
винцијама. Допуштао му је да успостави тимарски систем 
и да донекле врши контролу над вакуфима и приватним по- 
селима. Taj принцип је у бити био основа османског ауто- 
кратско-централистичког режима. 


Канун-и Османи је, у начелу, осуђивао кулук и радне 
услуге, замењујући их, у већини случајева, плаћањем у го- 
товом новцу. Њиме је уведен фискални систем који је у ос- 
новним пртама био једноставнији и мање подложан злоупо- 
требама неголи ранији слични системи феудалних служби.8 
Намирниџе cy се могле реквирирати и кулук захтевати je- 
дино онда кад је то било у интересу Царства, и тек пошто 
би султан за то издао посебан декрет; у свим другим прили- 
кама, државни опуномоћеници су куповали намирнице од 
раје по тржишним ценама. Сврха оваквих одредби је била 
да се спречи да војничка класа израбљује сељачки живаљ, 
те су, стога, разрезивање намета према. MMOBMHCKOM стању 
и прикупљање дажбина у складу са законом били владајући 
принципи пореског система. Канун-и Османи је придавао 
велики значај утврђивању износа сваког данка, водећи pa- 
чуна на који ће се начин и у које време прикупљати, а са- 
држао је и заштитне одредбе које су онемогућавале да се 
неки данак под различитим именом наплати два пута. Фис- 
калних обавеза је ослобађао неплаћене свештенике, старе 
и немоћне, жене и децу. 

Кривични закон се примењивао широм Царства. Био је 
то зборник кануна којим се допуњавао шеријат и према ко- 
јем су кадије делиле правду. За тешке злочине, као што су 

убиство, отмица, пљачка с насиљем или друмско разбојни- 
штво, овај закон је предвиђао погубљење или телесно сака- 
ћење, а забрањивао је представницима власти да уместо ових 
казни примају откуп у новцу. Посебна поглавља била су по- 
свећена прељуби, физичком нападу, пијанчењу и разним вр- 
стама крађа, за шта су као казне прописиване глобе или ба- 
тинање по табанима. Кривични законик је био састављен 
у духу принципа lex talionis, који је чинио основу и шери- 
јатског закона. (Овај законик је обухватао глобе и казне које 
шеријат није јасно прописивао. На пример, коњокрадици је 
одсецана шака или је морао да плати одговарајућу глобу, 
која је износила две стотине акчи, око пет златних дуката. 
За узимање алкохола кадија је одређивао број удараца по 
табанима, док је султански закон прописивао глобу. Пре- 
љубници су кажњавани зависно од имовинског стања — три 
стотине акчи плаћали су богати, две стотине акчи слој са 
средњим примањима, а сто акчи сиротиња. Због ванбрачних 
веза, неудата и неожењена лица кажњавана су са сто, педе- 
сит, четрдесет односно тридесет акчи, зависно од имовин- 
ског стања. 


Уобичајени облици телесних казни били су ампутација 
шаке или ноге, осуда на робијање на галији или батинање 
по табанима. Батинања, или новчане глобе уместо њих, биле 
су казне за мање преступе. Власти су се служиле справама 
за мучење да би од оптуженог изнудиле признање, а смрт 
у таквим случајевима није подлегала истрази. Уколико по- 
чинитељ недела не би био пронађен, могла се казнити цела 
заједница, рецимо село. Строгост казне је зависила и од тога 
да ли је кривац био мушког или женског пола, слободњак 
ИЛИ роб, да ли је у браку, муслиманске или неке друге ве- 
роисповести — с тим што је други члан сваког од ових па- 
рова плаћао половину прописане глобе. 


Царско веће у престоници, односно већа под председни- 
штвом старешине оне војне организације којој је прекрши- 
тељ припадао, судили су члановима војничке класе. У спо- 
ровима који су били повезани са јавним радом, султан, ње- 
гови везири и остали представници власти могли су изрицати 

пресуде или давати опроштење а да их у томе није ограни- 
чавала канун-нама. Смртна казна без проливања крви, која 
ce извршавала дављењем гајтаном, била је предвиђена за 
чланове династије и достојанственике на високим положа- 
јима. 


Османски закон придавао је велики значај преседану 
м остављао је широке дискреционе могућности судијама, 
које су фермани често упућивали да једноставно поступају 
у складу са „законом који се према обичајима примењује“. 
У канун-нами Силистре, која потиче из доба Сулејмана I, 
пише: 


„У случају да се у канун-нами не налази јасно писана 
одредба, спорно питање кадија ваља да званично упути у 
престоницу. Поступајући у складу са приспелим наређењем, 
он треба да донесе одлуку којом ће разрешити спор. Ту сд- 
луку дужан је да унесе у свој регистар (сиџил) и да је потом 
примењује у сличним приликама.“ 


Султан је званичном повељом именовао кадије, нала- 
жући им да тумаче и примењују подједнако шеријат и ка- 
HyH. Кадије су на располагању имале збирке кануна, чије 
копије нису морале бити званично потврђене. У своје зва- 
ничне регистре они су једноставно уписивали законодавна 
наређења која би примили и били су дужни да на основу 
њих деле правду. Остављано им је било на вољу да, уко- 
лико желе, назначе модификације у копијама канун-нама 
којима су располагали. Према томе, османски закон се на- 
лазио у стању непрестаног развоја, и стотине канун-нама, 
са белешкама које су допрле до нас, драгоцен су извор за 
његову историју. 


Ниједно оптужено лице није се могло казнити без пи- 
смене кадијине пресуде. Искључиво право спровођења судске 
одлуке имао је бег, али без кадијине осуде он није могао 
наплатити чак ни најмању новчану казну. Штавише, закон 
је захтевао од представника Порте који је по султановом 
наређењу имао да изврши казну да доведе оптуженог пред 
кадију и да кадија у његовом присуству изрекне пресуду. 

У случајевима обухваћеним грађанским законом, који 
се налазио у склопу шеријата, и сам султан је морао пошто- 
вати кадијине одлуке. На пример, у случају наследних пар- 
ница, када није било директних наследника, спорно имање 
је остајало у рукама извршиоца у трајању од једне године 
и тек после тог периода државна благајна је могла полагати 
право на имање. Кадија је уносио у регистар податке о имо- 
вини сваког преминулог странца који није био муслиман и 
одговорно се старао о њој све док се наследник не би по- 
јавио. Закон је ускраћивао могућност Благајни да конфи- 
скује такву имовину. 

Овде су приказани идеални облици османског законо- 
давства. Султани су, у пракси, понекад морали да издају 
адалет-наме, расписе којима су изглађивали злоупотребе про- 
винцијских власти. (Они су се најчешће односили на случа- 
јеве када су кадије и остали званичници наметали раји ку- 
лук или незаконито реквирирали намирнице, односно када 
су мимо закона повишавали глобе и дажбине. 


ГЛАВА ХІ 


ДВОР 


Значај покрајина и личности у држави Блиског истока 
зависио је од тога колико су били удаљени од суверена. Про- 
винције Cy се називале владаревим „добро заштићеним те- 
риторијама“, а град у којем је он живео „постољем његовог 
трона“ или „боравиштем султаната“. Његова палата је била 
извор свеукупне власти, наклоности и среће. Државни по- 
слови су се водили пред његовим вратима, док су дворски 
чиновници били његови робови. 


Османски двор у Цариграду, као и царске палате у Кте- 
сифону и Багдаду пре њега, блиставо је изражавао ту идеју. 
Слично Византинцима, Турци никада нису сматрали царског 
кандидата легитимним сувереном све док не би обезбедио 
неки престони град или област за коју се веровало да је пре- 
бивалиште свете моћи. Тек пошто је освојио Цариград — 
седиште византијских императора — Мехмед Освајач је себе 
сматрао пуноправним наследником владарске силе Римске 
Империје, те је, ушавши у овај град, објавио: „Од сада је 
Цариград мој престо.“ Наредио је да се сместа почне са из- 
градњом двора у средишту града, на простору форума Таури. 
Од 1326. до 1402. османска престоница је била Бруса у А- 
зији, а од 1402. до 1453. Једрене у Европи. Нови главни град 
је као мост спајао два континента. 

Двор је завршен 1455. године, али је убрзо постао мр- 


зак (Освајачу, јер се осећао несигурним усред града, те је 
1459. наредио да се подигне нов Сарај на рту који гледа на 

Босфор и Мраморно море. Главни део ове палате довршен 
је 1464, а 1478. били су подигнути околни зидови. Нови двор 
готово да је образовао посебан град, са својим вртовима, ло- 
виштима и павиљонима, и четири столећа је служио као ре- 
зиденција османских султана. 

По основном свом плану, Сарај подсећа на стару царску 
резиденцију у Једрену, а састоји се из два дела: Унутрашњег 
двора, ендеруна, и Спољашњег, бируна. Изнад дворане Цар- 
ског већа подигнута је кула звана „Здање правде“, симбо- 
лишући идеју да владар треба да види све неправде које се 
чине његовим поданицима. 

Свој лични живот султан је проводио у Унутрашњем 
двору, који се састоји од пространог дворишта са свих стра- 
на окруженог зградама, харемом и осталим одељењима. Све 
службе и организације које су се старале о султановом оп- 
штењу са спољним светом налазиле су се у другом двору. 
(Ова два двора спојена су зградом која је имала портал на- 
зван „Врата среће“. Ту је султан примао народ, делио прав- 
ду, руководио Диваном и посматрао свечане приредбе са 
свог престола, који се постављао у таквим приликама. Десно 
од Врата среће налазила се дворана наткриљена куполом у 
којој се састајало Царско веће, а иза ње престона дворана 
где је султан примао државне достојанственике и стране 
амбасадоре. 

Султанов двор је у правом смислу био средиште власти. 
Намесници, војне старешине и сви они који су представљали 
царски ауторитет потицали су са двора и били султанови 
робови—слуге. Двор је стога био више но само царска рези- 
денција. У њему су султанови робови стицали посебно обра- 
зовање, а по завршетку школовања постављани су на високе 
положаје у држави. Такав систем, познат под називом кул— 
робовски — систем, био је камен-темељац османске државе. 
П. Ђовио овако описује 1537. кула: „То је онај што се слепо 
и без поговора повинује султановој вољи и његовим наре- 
ђењима.“ 

Слично Абасидском Царству и исламским султанима у 
Египту и Ирану, и Османлије су имале робовску војску, а 

управне положаје поверавали су посебно школованим робо- 
вима, јер је султан, преносећи своју власт искључиво на оне 
који су му дуговали недвосмислену верност, обезбеђивао 
своју апсолутну власт. „Он — султан — може их уздићи и 
уништити а да се при том не изложи никаквој опасности.“ 


У старом Ирану, владајућа ахеменидска племена распо- 
лагала су великом робовском војском, а турски и монголски 
владари централне Азије узимали су у своју личну пратњу 
вође поражених племена. 


(Османлије су усвојиле робовски систем на интелигентан 
и доследан начин. Још тридесетих година четрнаестог сто- 
лећа, учењак Јазиџиоглу је писао да султан може себи обе- 
збедити положај једино ако располаже благајном и робови- 
ма. Почетком наредног века Ибн Кемал ће забележити да 
се ниједан од њих не може уздићи изнад другог нити поже- 
лети султанову власт управо стога што су сви робови у сул- 
тановој служби једнаки. Од Европљана је Макијавели тачно 
приметио да је Османско Царство апсолутистичка монар- 
хија заснована на робовском систему. 


У преосманским исламским државама робови су погла- 
вито коришћени у војној служби. Бирократија, из чијих су 
редова бирани везири, остајала је у рукама домаћих мусли- 
мана, особито улеме. Турци су се тог принципа придржавали 
све до средине петнаестог столећа, када је Мехмед (Освајач 
почео да преноси своју царску власт првенствено на робове. 
Сви његови велики везири били су робовског порекла, изу- 
зев Нишанџи Мехмеда, бирократе из једне старе породице 
из Коње, који је бирао везире међу високим чиновништвом 
и члановима улеме. После Освајачеве смрти, међутим, јани- 
чари су, на подстицај старих паша робовског порекла, убили 
Нишанџи Мехмеда, а његов леш су вукли цариградским ули- 
цама. Потом су новог султана приморали да прихвати њихов 
услов да ће на положај великог везира искључиво постав- 
љати оне који имају статус роба. 

У четрнаестом веку, ти робови су претежно били ратни 
заробљеници, јер је, према шеријату, петина од укупног бро- 
ја ратних заробљеника постајала султаново власништво. 

исти мах су и деца аристократских породица из новоосво- 
јених земаља довођена понекад на Порту као таоци. Још је- 
дан извор били су тргови с робовима. Према једној процени 
из седамнаестог века, само је у Цариград пристизало годи- 
шње двадесет хиљада те врсте заточеника. У петнаестом и 
шеснаестом веку, међутим, главнина робова је обезбеђивана 
прикупљањем младића међу султановим поданицима — дев- 
ширмом — али оновремени записи показују да je тај систем 
примењиван још крајем четрнаестог века. 


У шеснаестом столећу, када је требало прикупити данак 
у крви, султан је ферманом именовао по једног опуномоће- 
ника и јаничарског официра за сваку област. Под надзором 
локалног кадије и спахија, та комисија би у сваком селу 
сазвала сву мушку децу између осам и двадесет година ста- 
рости, заједно са њиховим очевима, и потом би се присту- 
пило избору деце која би им се чинила подесном. Под данак 
у крви искључиво су потпадала деца хришћанских сеоских 
житеља који су се бавили земљорадњом, док су се градска 
деца и јединчад изузимала. Комисија је у списак уносила 
име и опис сваког детета, а дечаке у групама од сто до сто 
педесет одашиљала јаничарском аги у Цариград. 


У једном турском извору с почетка седамнаестог века! 
овако се објашњава изузимаље Турака муслимана из дев- 
ширме: „Кад би они постали султанови робови, злоупотреб- 
љавали би ово преимућство. Њихови сродници по провинци- 
јама тлачили би рају и одбијали да плаћају дажбине. Сукоб- 
љавали би се са санџачким беговима и одметали у бунтов- 
нике. Насупрот томе, хришћанска деца, када пређу у ислам, 
бивају ревносна у вери и постају непријатељи својих срод- 
ника.“ Једино су босанске породице које су прешле у ислам 
давале данак у крви. 

Порта је девширму сматрала ванредним наметом на 
рају, а никако поробљавањем сопствених поданика. То је, 
доиста, била окрутна мера, и мада су неке породице, прете- 
жно из сиромашних, планинских крајева, уз свој пристанак 
давале децу, M3 историјских извора се види да је народ оби- 
чно тражио начина да избегне данак у крви. Деца су при- 

купљана сваке треће и седме године, зависно од потреба. 
У једном документу се цени да је у шеснаестом веку путем 
харача у крви одузимано годишње око хиљаду дечака. док 
се у другом, за исти временски период, наводе три хиљаде. 


Пошто би младићи приспели у Цариград, најбољи међу 
њима бирани су за ичоглане, пажеве на Порти, а догађало 
се и да лично султан руководи тим избором. Ичоглани су 
потом упућивани на двор у Цариграду или Једрену, где су 
стицали посебно образовање. (Остале би, док не стасају за 
јаничарске корпусе, по цени од једног до два дуката, унајм- 
љивали турски сељаци из Анадолије. Према турским изво- 
рима, Мехмед (Освајач је овај поступак завео да би дечаци 
научили турски језик и турске обичаје. Под строгом дисци- 
плином, Коју су спроводили евнуси, пажеве су у току две до 
седам година поучавали дворски учитељи, а затим су под- 
вргавани другој селекцији, такозваној чикми. Најспособнији 
међу њима ступали су у службу једног од два одељења у 
султановом Сарају — у Више и Ниже одаје — док су се оста- 
ли прикључивали одредима капукулу-коњице. У шеснаестом 
веку, у дворским одајама боравило је ни мање ни више но 
седам стотина пажева. Они су ту настављали образовање и 
истовремено се обучавали у руковању луком и стрелом, у 
мачевању, рвању и бацању копља. Сваки од њих је, уз то, 
учио неки занат или лепу уметност за коју је показивао 
смисао. 


Европљани који су у то време путовали у Гурску запа- 
зили су да су Турци обраћали посебну пажњу на темперамент 
и способност сваког дечака.? Сви који би испољили дар за 
верске науке спремали су се за свештенички позив, док су 
се дечаци ca склоношћу за вештину писања посвећивали Yn- 
новничкој каријери. Султани су са великим занимањем пра- 
тили њихово образовање, особито Бајазит П, који је чак по- 
некад долазио да их лично пропитује. 


Према речима Менавина, који је и сам био ичоглан, циљ 
таквог дворског образовања био је да се изгради „ратник- 
-државник и веран муслиман, који је у исти мах и човек од 
пера и врсни говорник, савршено углађен и беспрекорно мо- 

ралан“. Па ипак је основни циљ школовања био да се код 
полазника развију слепа послушност и оданост султану. Ко- 
ришћена су сва средства, примећује Рико, да се тај идеал 
усади у младиће који су похађали дворску школу и били 
предодређени да заузму највише положаје у Царству. Учили 
су их да ће онај ко умре служећи султану стећи највећи 
благослов. 

Ак-аге — бели евнуси — спроводили су дисциплину и 
строг надзор над пажевима. Сваки тренутак у дану ових пи- 
томаца био је предвиђен. Будили су се, спавали, обедовали, 
одмарали се и забављали у утврђено време, није им допу- 
штано да разговарају кад зажеле и где зажеле, забрањивано 
им је да опште са светом изван двора. Водећи момачки жи- 
вот, на Порти су обично остајали до своје двадесет пете или 
тридесете године. Мотрило се на сваки њихов поступак, а за 
повреду правила кажњавани су, зависно од преступа, уко- 
ром, батинањем по табанима, истеривањем или смртном 
казном. 

За владавине Селима 1, на Порти је служило око четр- 
десет ак-ага, којима је руководио капу-ага, главни бели ев- 
нух. Он је био не само надзорник већ и султанов опуномо- 
henn заменик у целом Capajy. Капу-ага је султану давао npe- 
поруке за сва наименовања и унапређења на Порти и био 
његов повереник у свим државним пословима. Али, како је 
растао утицај жена у Сарају, ага харема, црни евнух харема, 
све више се осамостаљивао и покаткад поседовао већу моћ 
од капу-аге, 

Пажеви су се обично школовали четири године у некој 
од „одаја“ и, пошто би још једанпут били подвргнути OM- 
биру, најподеснији међу њима прелазили су у одаје наме- 
њене султановој личној служби, док су остали ступали у ко- 
њичке јединице. 

Султанову службу чиниле су четири одаје — Хас-ода 
(Лична одаја), Хазине (Благајна), Ћилер (Остава) и Сеферли- 
-ода (Ратна одаја). Пажеви који су прелазили из Нижих у 
Више одаје служили су у некој од последње три споменуте 
одаје, а након још једне селекције могли су ступити у Личну 

одају. Четрдесет пажева Личне одаје непосредно се старало 
о султану, бринули се о његовој хигијени, оделу и оружју 
и смењивали ce на ноћној стражи. Хас-ода-баша — старе- 
шина Личне одаје — био је особа најближа султану и никада 
се од њега није одвајао. После капу-аге, то је био најуглед- 
нији достојанственик у Сарају. Сулејман I је 1522. године 
свог хас-ода-башу, Ибрахима, поставио на највиши положај, 
за великог везира. 


После ода-баше, у Личној одаји нижи по рангу били су: 
силахдар, пратио је султана носећи његов мач, рикабдар, 
придржавао је султану узенгију, чохадар, старао се о султа- 
новом оделу, дулбенд-оглан, бринуо се о царевом рубљу и 
сир-ћатиб, његов поверљиви секретар. 


Особље Благајне, где су биле похрањене султанове дра- 
гоцености, обично је бројило шездесет пажева. У Ћилеру их 
је службовало тридесет, али је 1679. године овај број пора- 
стао на тридесет четворицу; дужност им је била да припре- 
мају храну за султана и служе га при обеду. Ратна одаја 
је основана на самом почетку седамнаестог века и обухва- 
тала је разне службе: пераче рубља, слуге који су помагали 
султану при купању, бербере, музичаре, певаче и друге. Око 
1679. ово особље је укупно бројило 134 човека. Пошто би 
неко време служили у разним одајама, најспособнији пажеви 
су прелазили у Личну одају, а остали ступали у султанову 
коњицу. 

Они пажеви који би у Личној одаји коначно били уна- 
пређени у звање старијег аге именовани су за провинцијске 
намеснике, за управнике појединих служби у Спољњем дво- 
ру, или су постајали команданти било y јаничарском кор- 
пусу, било у султановој коњици. У овим одајама служило 
је 80 пажева 1475, 488 године 1568, а 900 године 1612. 


Сви ти дечаци, без обзира да ли су пореклом били Грци, 
Срби, Бугари, Арбанаси, Угри или Руси, раскидали су све 
везе са својом прошлошћу. У Сарају су стицали темељно му- 
слиманско-турско образовање, и сви њихови учитељи су били 
Турци муслимани. Пажеви су, пре свега, били робови осман- 
ског сулана — образовали су царску свиту око њега и од 

њега потпуно у свему зависили. Сматрали су да се анадол- 
ски Турци или било ко други не могу с њима равнати. 
За њих, као и за династију, свети рат је био највиши идеал, 
нека врста идеологије која сједињује. 


Спољна служба је обухватала све организације које су 
регулисале султанове односе са спољним светом, а у њену 
надлежност су спадале и државне и протоколарне канцела- 
рије, као и царева стајаћа војска. Старешине тих разних оде- 
era били су миралем, kanuuu-6aua, капииилар-ћехаја, mu- 
рахор, чакирии-баша, чешнегир-баша и чауш-баша. Међу њих 
су ce убрајали и војни команданти — аге јаничара, аге cna- 
хијских буљука, команданти султанових коњичких одреда, 
иебеџи-баша, главни оружар, и толчи-баша, главни тобџија. 
О осталима ће бити речи у даљем тексту. 


Миралем је био чувар султанових инсигнија — заставе, 
коњских репова, чадора и војне музике. Он је на церемони- 
јалан начин представљао новонаименоване намеснике, ма- 
шући заставом и коњским реповима, симболима султанове 
власти. Почетком седамнаестог века миралем је под собом 
имао 1.063 момка, од којих је 835 вршило дужност чадор- 
ских слугу. 


Капиџи-баша — старешина чувара Врата — руководио је 
чуварима Врата који су стражарили на спољним улазима у 
двор. Ова формација, организована у војне јединице, бро- 
јала је 1510. пет стотина, а 1660. године 2.007 људи. Ње- 
говом заменику, капиџилар-ћехаји, и чауш-баши била је по- 
верена дужност да одржавају ред и протокол на заседањима 
Царског дивана. Капиџилар-ћехаја је позивао туженике и из- 
водио их пред Царски диван, а исто тако био надлежан за 
извршење казне батинања по табанима. Старешине јединица, 
који су се такође звали капиџи-баше, потпадали су под ње- 
гову команду. Ове достојанственике Порта је упућивала у 
својству посланика, поверавала им да преносе наређења на- 
месницима, да врше надзорничку дужност и спроводе казне. 


Мирахор и његов помоћник, нижи мирахор, сносили су 
одговорност за животиње, штале, кочије и носиљке, и у Уну- 

трашњем и у Спољњем двору. Његова организација бројила 
је 1540. године 2.080 људи а почетком седамнаестог века про- 
ширила се на 4.322 службеника. Поред осталих радника, при- 
падали су јој шталски момци, седлари, поткивачи, ветери- 
нари и мазгари. Године 1537. исте такве организације осно- 
ване су у провинцијама, и имале су више хиљада запослених 
којима је била поверена нега пашњака, као и одгој стоке за 
транспорт и јахање. 


Чакирџи-баша, главни соколар, руководио је одељењем 
одговорним за царску ловну перад. Поред три споменуте слу- 
жбе у Сарају, постојала је и једна њима сродна велика орга- 
низација по провинцијама. Раја која је радила за ову opra- 
низапију ослобођена је пореза у накнаду за хватање M 

учавање сокола. Године 1564. тим послом се бавило око 
3.500 људи. 


Чешнегир-баша, главни кушач, и његово људство слу- 
жили су обеде члановима Царског дивана, који су доручко- 
вали и ручавали у већници. Они су служили и на гозбама 
приређиваним страним изасланицима у дворани Царског 
дивана. 

Чауш-баша је командовао чаушима, којих је у шесна- 
естом веку било три стотине, а 686 године 1670. Старали 
су се о дисциплини и протоколу на заседањима Царског ди- 
вана и за време дворских церемонија, а у војним походима 
надзиравали су војну дисциплину. Служили су и као иза- 
сланици и гласоноше. Преносили су наређења у провинције 
и уручивали награде и разрешнице са дужности. 


Синови паша и вазалних господара образовали су по- 
себну групу у Спољној служби и били познати под називом 
мутеферике. Примали су дневну плату и на церемонијама 
учествовали одевени у гиздаве униформе. 


Тих шест старешина, поред аге јаничара и команданта 
султанових коњичких одреда, уживали су повластицу да за 
време ратних похода јашу поред султана, те су их отуд на- 
зивали „агама узенгије“. Када су добијали положаје изван 
Сараја, именовани су за санџачке бегове или беглербегове, 

док су члановима њихове пратње дељени тимари по про- 
винцијама, 


Међу службенике другог ранга у Спољној служби спа- 
дали су баштовани запослени у дворским вртовима у Цари- 
граду, кувари који су служили у дворским кухињама, кројачи 
и остале врсте занатлија. Табеле 1 и 2 дају представу о хи- 
јерархијско) лествици ових различитих група. 


Припадници тих разних служби обично су после утвр- 
ђеног временског периода, приликом чикме, добијали уна- 
пређење или премештај. У шеснаестом веку, унапређења и 
премештаји вршени су сваке друге до пете године, а у сле- 
дећем столећу, сваких седам до осам година. Кад год би нови 
султан ступио на престо, вршена је чикма, којој је подлегала 
главнина особља на Порти. Приликом устоличења Мехме- 
да IV, 1649, премештено je око три хиљаде пажева. Табела 1 
садржи дијаграм премештаја у време чикме. е 


Подробно разрађен систем протокола и унапређења 
предвиђао је место сваког лица у оквиру дворске организа- 
ције. Године старости биле су опште правило за добијање 
унапређења, али је особа изузетних способности имала мо- 
гућности за брз успон, Сваки појединац је примао дневну 
плату у складу са својим рангом. У шеснаестом веку, почет- 
ник у једној од одаја награђиван је са осам акчи дневно, док 
је хас-ода-баша добијао седамдесет пет акчи. Одело је де- 
љено четири пута годишње. Пошто би напунили одређен број 
година, аге су одлазиле у пензију. 


Аге што су служиле као провинцијски намесници сти- 
цали су искуство и вештину у обављању административних 
и војних послова, Онај међу њима који би се особито иста- 
као, могао је бити унапређен у беглербега Румелије, односно 
у старијег провинцијског намесника, а са тог положаја могао 
је бити биран за везира у Царском већу у Цариграду. 

ТАБЕЛА 2 
УПОРЕДНА ЛИСТА ДВОРСКИХ ОРГАНИЗАЦИЈА 


Година 1480. 1568. 1609. 1670. 
Јаничари 10.000 12.789 37.627 53.840 
људи 
Аџамиоглани (почетници) ? 7.745 9.406 4.372 
Бостанџије (вртлари) ? ? ? 5.003 
Џебеџије (оружари) 2 789 5.730 4.789 
Топчије 100 1.204 1.552 2.793 
Тол-арабаџије (возари лафета) ? 678 684 432 
Слуге ахора (коњушари) 800 4.341 4.322 3.633 
Ашчије (кувари) 120—160 629 1.129 1.372 
Ехл-и хиреф (занатлије) 2 647 947 737 
Терзије (кројачи) 200 369 319 212 
Мехтери чадора (постављачи шатора) 200 620 871 1.078 
Мехтери алема (стегоноше) 100 620 228 102 
Спахије (коњаници) 3.000 11.000 20.869 14.070 
Капиџије (чувари Врата) 400 (7) 2 2.451 2.146 
Капиџи-баше (главни чувари Врата) 4 2 ? 83 
Мутеферике (елита) 2 40 2 813 
Чауши (пратиоци) 400 2 2 686 
Нефери терсане (службеници Арсенала) 2 2 2.364 1.003 
Шићар-халки (ловци) 200 2 592 2 
Чешнегири (кушачи) 20 2 2 21 
Саке (водоноше) 2 25 2 30 


Лутфи-паша, један од великих везира Сулејмана I, y 
свом кратком аутобиографском напису приказује живот у 
дворским организацијама: 

„Писац овог трактата, Лутфи-паша, син Абдулмуинов, 
најслабији међу Божјим робовима. Захваљујући дарежљиво- 
сти неколиких султана, ја, нишчи, одгојен сам у Унутрашњем 
двору за владавине почившег султана Бајазита (који сада 60- 
рави у рају). Живећи пред вратима османске лозе, којој сам, 
Бог ми је сведок, дубоко одан, учио сам многе врсте наука 
у Унутрашњем двору. По устоличењу Његовог Величанства · 
Султана Селима, са положаја чохадара прешао сам у Спољну 
службу у својству мутеферике са платом од 50 акчи дневно. 
Потом сам служио као капиџи-баша, миралем, санџак-бег у 
Кастамонији, као беглербег у Караманији и Анкари и, ко- 

начно, за владавине нашега султана Сулејмана, поверени су 
ми положаји везира и великог везира. Када сам ја, понизни 
и несавршени, напустио Сарај, нисам престао да се дружим 
са многим члановима улеме, са песницима и образованим љу- 
дима, настојећи свим својим снагама и способностима да 
стицањем знања усавршим свој карактер.“ 

Лутфи-пашина оданост је типична. До седамнаестог 
века, непослушни паша је био редак изузетак, те би он, чим 
би капиџи-баша стигао са наређењем да се над њим изврши 
смртна казна, очитао своје молитве и резигнирано потурио 
врат џелату, свестан да локално становништво, као ни сул- 
танови робови из његове пратње, не би за њега ни длаку 
жртвовали, 

(Овакав систем робова је захтевао да сви, укључујући и 
султана, докраја поштују његово устројство и традиције, који 
су се уважавали исто онако Kao кануни ранијих владара. По- 
пут пажева, и сам султан је одређених дана у седмици учио 
са наставницима. До најситнијих појединости морао се при- 
државати церемоније чија су правила одређивала и саме речи 
које је ваљало употребљавати у појединим приликама. Ни у 
харему чак није био слободан. Изузимајући такве снажне 
личности као што су били Мехмед Освајач, Селим [и Му- 
par IV, османски султани су значили једва нешто више од 
зупчаника у саставу једне машине, 

У тако крајње разрађеном систему робова, пажеви су 
настојали да се својом интелигенцијом и способношћу истак- 

у међу себи равнима, мирећи се са животом који Cy водили, 
| нади да ће њихово одрицање једног дана бити стоструко 
аграђено. Одгојени у вери да се крећу Божјом стазом, сма- 
рали су својом дужношћу да Божју реч учине владарком 
света. Таква убеђења давала су смисао њиховом животу. 

Дворско особље је пратило султана за време ратних по- 
хода и његова организација се ни тада ни у чему није ме- 
њала, Пажеви су доби'али оружје и коње, док је свако оде- 
љење у Спољној служби и иначе било устројено као војни 
одред. У борбама за Мезекереш 1596. године, интервенција 
дворских снага од десет хиљада људи, која је уследила у по- 
следњем тренутку, одлучила је исход битке. 

Од Макијавелија, европска аутократија је почела да се 
занима за османски систем робова. Године 1624. М. Бодје 
је писао: „Ред и методичност с којима се обучавају ови мла- 
дићи доказ су да од варварства Турци нису задржали ништа 
до име.“ Описујући османски систем робова, Рико је 1688. 
године забележио да је то, „ако се добро размисли и одмери, 
једно од најизразитијих политичких устројстава у свету, M 
никако занемарљив стуб Османске Империје“. Либијеова 
претпоставка да се тај систем можда развио под утицајем 
Платонове Државе без икаквог je ocnona.? 


Харем — простор намењен султановим женама и поро- 
дици — образовао је двор у двору и, као и у сваком турском 
домаћинству, сачињавао је онај приватни део у који је био 
забрањен приступ странцу. Својом организацијом харем је 
чинио паралелу са институцијом пажева и уклапао ce у 
османски систем робова, а тај његов вид занемарен је у прео- 
биљу маштовитих прича о њему. 


За султанов двор жене су пажљиво одабиране међу рат- 
ним заробљеницима или на трговима робиња. Девојке, чи- 
њеница је, нису подлегале под данак у крви. Године 1475. 
у Топкапи-сарају налазило се 400 робињица а 250 у Старом 
сарају. Слично пажевима, и девојке су низ година проводиле 
у учењу и стицању разних вештина. По доласку у двор, жи- 
веле су у двема великим просторијама, Већој и Мањој одаји 
и називане су аиамијама, почетницама. Под строгим pyko- 
вођењем йаја-кадуне, врховне надзорнице, одрастале су у 
углађене и спретне жене. Уз основе ислама, училе су да 
шију, везу, играју, певају, свирају у музичке инструменте, 
да праве лутке или казују приче, већ зависно од сво;их CNO- 
собности. Девојке су поступно стицале називе Kao што су 
иарија, шагирд, гедиклија и уста. (Вредно је поменути да је 
таква хијерархија, укључујући и последња три термина, била 
установљена не само у еснафској организацији већ и у би- 
рократији. Османска пракса је налагала да се свака вештина 
или занат учи по систему шегрт—мајстор.) Као што су пажеви 
при унапређењу прелазили из Ћилера у Личну одају, тако cy 
међу гедиклијама одабиране усте за вршење посебних ду- 

жности према султану. Жене из ове групе које је султан би- 
рао за своју постељу истицане су титулом хас-одалик или 
хасеки (хасећије). 


До Сулејмана ], турски султани су се женили и кћерима 
страних владара, које су постајале њихове канонски легалне 
супруге. Међутим, Сулејман је склопио брак по шеријату 
€ руском робињом Рокселаном, познатом под именом Хурем- 
-султанија, али су у раздобљу 1574—1687, кад је утицај ва- 
лиде-султаније прерастао у доминацију двором, султани 
престали да склапају шеријатски легалне бракове. Према ше- 
ријату, валиде-султаније нису биле легалне супруге. У седам- 
наестом веку, Осман II и Ибрахим 1 су, супротно обичају, 
склопили легалне бракове. Па ипак су четири хасећије — 
четири је био Шеријатски легалан број супруга у исламском 
свету — почаствоване титулом кадуне, уживајући посебан 
третман. 

Хасећија која би султану родила дете стицала је изу- 
зетне повластице. Свечано крунисана и одевена у самуро- 
вину, одлазила би цару да га пољуби у руку, а за њену личну 
употребу издвајан је посебан део харема. Прва жена која би 
родила сина стајала је изнад свих осталих и добијала титулу 
баш-кадуне. Попут пажева, и харемско особље је примало 
дневну плату, с тим што је свака служба имала прописану 
ношњу. Жене са рангом вишим од усте крзном су укра- 
шавале своје хаљине, 

Валиде-султанија је имала потпуну власт у харему, док 
се главни црни евнух — Харемски ага или дарусаде-ага — 
налазио у истом односу према њој као главни бели евнух, 
капу-ага, према султану. Како је почев од 1574. године растао 
утицај валиде-султаније, тако се повећавао значај главног 
црног евнуха, који ће коначно постати најутицајнији ста- 
решина у Сарају. 

Прича се да су се жене у харему, чим би чуле трупкање 
султанових нанула са сребрним чавлима, скривале од погле- 
да, јер је значило увреду за цара ако би се лицем у лице 
среле с њим. Кажњавана је свака жена која би прекршила 
правила или хијерархију харема, јер ако би нека нова пито- 

мица задобила султанову наклоност, то би поткопало права 
старијих уста и утицај валиде-султаније. Сама валиде-султа- 
нија је пажљиво бирала усте које Бе делити постељу са ца- 
рем. Према предању, Рокселана, Сулејманова омиљена жена, 
преселила је харем из Старог у Нови сарај 1536. године, и 
отада је њен утицај и на султана и на државне послове не- 
престано растао. 


Желећи да обезбеди престо за своју децу, Рокселана је 
помоћу сплетки извела да се Мустафа, син њене супарнице, 
погуби. Неколико писама која је она писала Сулејману I 
сачувана су у дворској архиви, и ево шта у једном од 
њих стоји: 


„Господару мој, твоје одсуство у мени је распалило ват- 
ру што не јењава. Сажали се над овом напаћеном душом 
и похитај са одговором, не бих ли у њему нашла бар мало 
утехе. Господару мој, кад прочиташ моје речи, зажелећеш да 
их напишеш још већи број, како би изразио своју чежњу. 
Док сам читала твоје писмо, твој син Мехмед и твоја кћерка 
Михримах налазили су се поред мене и сузе су им потоцима 
лиле низ образе. Те њихове сузе довеле су ме до избезумље- 
ьа... Питаш ме због чега сам љута на Ибрахим-пашу. Када, 
Боже дај, поново будемо заједно, објаснићу ти и схватићеш 
разлог“ .4 


Већина дворских девојака удавала се за пажеве, кад би 
ови напуштали Сарај и прелазили у спољне службе. 


И најзад, ваља истаћи да овакав османски систем робова 
није само султан прихватао него и сви слојеви војничке кла- 
се. Султанова палата била је модел при изградњи резиден- 
ција везира и државника у престоници и намесника по про- 
винцијама. Беглербеговима, санџак-беговима и субашама у 
провинцијама, па чак и спахијама по селима, закон је на- 
метао обавезу да држе пратњу у сразмери са приходом који 
су убирали са својих феуда. Да би ојачали свој утицај, неке 
паше су држале већи број капукула но што је било прописано. 
Рустем-паша, на пример, имао је у тренутку смрти 1.700 
робова. 

Паше су после сваког похода препоручивале султану да 
додели тимаре оним њиховим робовима који су се истакли 
нарочитим подвигом. Тако је роб напуштао пратњу и поста- 
јао спахија. Пажеви неких везира су после смрти својих го- 
сподара непосредно преузимани у службу на Порти. И сами 
робови припадника војничке класе имали су статус војника. 


Бити султанов роб у османском друштву је значило част 
и привилегију, и чињеница је да превод речи „кул речју 
„род“ наводи на погрешан пут. У начелу, исламски закон 
је сматрао слободу основним а ропство прелазним стањем. 
(Ослобађање роба тумачило се као чин достојан похвале, те 
га је исламска религија подстицала, Шеријатски легалан брак 
са робињом био је могућ. Иако су турске породичне тради- 
ције и родовске везе остављале свој печат на османском дру- 
штву у периоду његовог формирања, значај робова је по- 
степено растао. Мајке и учитељи османских султана обично 
су били робовског порекла, а Дука је чак забележио да се 
Мурат II према својим робовима односио као према браћи. 
Па ипак су негдашњи власници задржавали извесна права 
над својим ослобођеним робовима, наиме право наслеђа, што 
је био важан чинилац при ширењу система робова. Тргов- 
цима је веома погодовало да за трговачке заступнике узи- 
мају своје праве или ослобођене робове, а из кадијских 
регистара се види да су ослобођени робови образовали нај- 
богатији и најутицајнији слој у османском друштву. 


(Османски систем робова дубоко је утицао на културни, 
политички и привредни живот. Из дворске школе су изла- 
зили не само уметници и учењаци већ и војници, чиновници 
и занатлије који су радили за султана и стварали најлепша 
и најизворнија дела османске цивилизације. Сарај је био 
главни стваралачки извор османске културе. Велики гради- 
теъ Синан (14907—1588), на пример, пореклом je био из Kaj- 
сарије, одакле је данком у крви као дечак доведен у Цари- 
град. Своје професионално знање стекао је вишегодишњим 
искуством у војсци и у архитектонском одељењу Сараја, да 
би на концу постао султанов главни градитељ и творац мно- 
гих здања широм Царства, Међу које се убрајају и таква 

ремек-дела као што су џамије Сулејманија у Цариграду и 
Селимија у Једрену. На Порти се развио османски уметнички 
стил и аристократски начин живота, које су султанови ро- 
бови преносили у све кутове Царства. 

Класична османска књижевност и архитектура по свом 
пореклу су дворске уметности. Почев од петнаестог века, 
дворски градитељи су у изразито османском стилу подизали 
грађевине с краја на крај Царства, од Коње до Сарајева. 
Већина турских песника и писаца имала је бар неке додире 
са Сарајем. Из књиговодствених докумената се види да је, 
захваљујући султановој дарежљивости, његову материјалну 
помоћ редовно уживало око двадесет песника. Историогра- 
фија је наилазила на сличну потпору. Напоредо са народним 
историјама, које су у почетку писане на једноставном тур- 
ском језику, дворски песници и писци у служби Мехмеда 
(Освајача стварали су дела на високо развијеном књижевном 
персијском језику. Убрзо потом почеле су да се појављују 
дворске историје писане на турском језику, али подражава- 
јући китњаст персијски стил, тако да је временом створена 
посебна османска историографска школа. 

Османска култура је, у суштини, остала дворска култу- 
ра, због чега је и изгубила стваралачки дух. Своје класично 
савршенство достигла је у шеснаестом веку, али, сведена на 
служење Сарају и затворена за спољне утицаје, све више је 
губила своју животност. 


ГЛАВА XII 


ЦЕНТРАЛНА АДМИНИСТРАЦИЈА 


Царско веће (Диван-и хумајун) и његови чланови 


У држави Блиског истока делење правде сматрало се 
најважнијим задатком Порте. Иако је Велики диван, прет- 
ходник османског Диван-и хумајуна, који се састајао у одре- 
ђено време да саслуша жалбе народа и исправи неправде, 
првобитно био високи дворски суд, у исти мах је представ- 
љао и врховни орган владе. Ова институција, која је била 
саображена блискоисточном схватању државе, сачувала је 
свој значај од сасанидских времена. У селџучкој Анадолији, 
где је начин на који се судило био најближи турском, султан 
је два пута недељно долазио на Диван да саслуша жалбе 
потлачених. Случајеви који су се могли решити на основу 
шеријата прослеђивани су кадији, док су грађанске парнице 
спадале у делокруг чланова Дивана. Лекар Бајазита І, Егип- 
ћанин Шемс ал-Дин, забележио је: 

„Рано пре подне османски владар би сео на простран 
уздитнути миндерлук. Народ би стајао нешто даље од њега, 
на месту са којег је могао да види свог султана, Свако кога 
је задесила нека неправда долази к њему да искаже своју 
муку. Пресуда се одмах доноси. У земљи влада таква без- 
бедност да нико, у било ком крају Царства, не би дотакао 
натоварену камилу коју је власник оставио и некуд отишао. 1 

Бертрандон де Ла Брокијер посетио је двор Мурата I 
у Једрену и описао начин на који се Диван састајао у 
то време: 

„Прошли смо кроз прву капију. Поред врата која су се 
отварала према унутрашњем делу стражарило је тридесет ро- 
бова и сви су били наоружани мочугама. Ако било ко усхте 
да уђе без дозволе, они га опомену да се повуче; уколико 
је упоран, мочугама га избацују напоље... Чим је речени 
амбасадор (Милана) ушао, наредили су му да седне поред 
врата. Кад год стигне неки изасланик, а то се догађа готово 
свакодневно, „il fait porte". У Француској би „faire porte" зна- 
чило „бити изведен пред краља“. Оно што ми називамо 
,Court du Коу“, Турци зову ,Porte du Seigneur", Потом се 
појавио султан и упутио ка бочној галерији, где га је чекало 
припремљено седиште. То је нека врста софе пресвучене ка- 
дифом и уздигнуте на постољу од четири до пет степеника. 
Он се ту посадио по турском обичају, као што седе кројачи 
док шију. Затим су паше, које су дотад чекале на одређеном 
месту поред галерије, ушле и прошле поред султана. Чим су 
они били ступили на галерију, сви остали, који обично при- 
суствују дивану, заузели су своја места. Понамештали су 
се дуж зидова галерије, што је могуће даље од султана. 2 


Термин капу или дергјах-и али — Висока порта — прво- 
битно је означавао место са којег је султан пратио спорове 
и обављао државне послове, да најзад добије значење ссман- 
ске владе. 

Око 1475. године Мехмед Освајач је престао да лично 
председава заседањима Царског дивана. Али, како није мо- 
гао да пренебрегне основну султанску дужност да лично са- 
слуша жалбе, наредио је да се у „Кући правде“ отвори про- 
зор са решетком који би гледао на одају Царског дивана. 
Кроз тај прозор могао је да прати суђење и расправу. 

У једном западном извору овако је описан тај прозор: 


„У дну тајне галерије налази се мэли четвртаст прозор 
који служи као место за слушање. Затворен је решетком од 
плетеног прућа и прекривен завесом од крепа или црног таф- 
та. Називају га „опасни прозор , јер, кад год зажели, цар 
може да чује и види све што се одиграва а да њега нико не 
види и да нико не зна да је ту присутан. Покушај да се било 
шта прикрије или прећути био би крајње опасан, јер се на 

овим скуповима расправља о свакојаким пословима, било јав- 
ним или приватним. 3 

Пошто достојанственици заузму своја места у Царском 
дивану, тужиоцима се даје дозвола да уђу, и тад почиње 
заседање. Царски диван је до краја сачувао своје првобитно 
обележје високог суда. Једном приликом, када је видео да 
се народни послови занемарују, Мурат IIl је напустио место 
поред опасног прозора и сео међу везире, јер је тако био си- 
гуран да ће се питањима на дневном реду посветити пуна 
пажња, Ахмед I се побринуо да се заседања Царског дивана 
у извесним околностима обављају у његовом присуству, а 
када се судило Касим-паши, оптуженом за угњетавање на- 
рода, захтевао је од старијих чланова улеме да и они узму 
учешћа у овом суђењу. 

У осамнаестом веку, Царски диван се више није састајао 
у Сарају, већ су се сви државни послови обављали у рези- 
денпији великог везира. Насупрот томе, Мустафа Ш је 1766. 
године наредио да оно заседава у Сарају бар једанпут недељ- 
но, јер је „Царски диван својевремено основан са циљем да 
султан саслуша жалбе оних којима је учињена каква не- 
правда“. | 

Када су петком ишли на молитву, јашући кретали у лов 
или се спремали у војни поход, турски султани су лично са- 
слушавали жалбе својих поданика, јер „народ треба да осети 
да се цар брине за његово добро“. На невруз — дан пролећне 
равнодневице — 1591. године, у време када се Мурат Ш 
налазио у својој летњој резиденцији на морској обали, не- 
колицина становника Галате искрцала се из својих барки и 
султану поднела жалбу против кадије Галате. Цар је на лицу 
места уклонио кадију са положаја. (У старом Ирану суве- 
рени су заседања Великог већа заказивали на невруз, свети 
дан, да би саслушали спорне случајеве свог народа.) 


Свако лице, без обзира на друштвени статус, могло је 
упутити молбу непосредно Царском дивану, а када су биле 
у питању важне ствари, раја је слала делегацију у престо- 
ницу. Стога су правда и безбедност одржаване на највишем 
степену управо у областима које су биле у близини главног 

града. У удаљеним крајевима земље, тужиоци су одлазили 
у суд локалном кадији, који је њихове приговоре уносио у 
свој регистар и потом султану упућивао званично писмо у 
виду жалбе, или је у Цариград слао свог представника, ако 
је случај био веома хитан. Најважнијим дужностима Цар- 
ског већа сматрани су истрага поводом неке жалбе и исправ- 
љање учињене кривде. Тужбе су обично подношене због те- 
шких намета, злоупотреба при прикупљању пореза или угње- 
тавања становништва која су вршиле локалне власти, Сул- 
тан је покаткад настојао да своје поданике задовољи неким 
крупнијим гестом, па је прелазио преко законских формал- 
ности и занемаривао интересе државне благајне. Стога је на- 
род, без обзира да ли су у питању били анадолски Турци или 
балкански хришћани, у султану природно видео највишег 
представника правде и симбол милосрђа, личност која може 
отклонити сваку неисправност. 


Када је године 1661. једна група становника Денизлија 
послала у Цариград своју делегацију да се пожали на угње- 
тавање неке знамените личности њиховога града, чланови 
царског већа, под утицајем туженика, оглушили су се о под- 
несене оптужбе. Тужиоци су тада повикали: „Ако овде нема 
правде, куд ваља да идемо? Слушајући све то иза завесе сул- 
тан је заказао диван за следећи дан. Пошто се утврдило да 
су тужиоци били у праву, туженик је погубљен. 


Странци су, такође, као крајњи излаз имали права да 
се обрате султану. Рецимо када су 1648. године Енглези же- 
лели да ставе приговор на царинске дажбине и кад су им 
везири ускратили могућност да изађу пред самог султана, 
они су запалили катран у бакрачима привезаним за катарке 
својих седам бродова како би се ватра могла видети из Са- 
раја. Цар је опазио ватру и послао свог чауш-башу да испи- 
та о чему је реч. 


Сем у наведеним приликама народ је могао да се обрати 
царском већу и кад су биле у питању одлуке месног кадије. 
У том случају, зависно од природе спора, тужба се могла 
упутити истом суду на поновно разматрање или пребацити 

у други суд у истој области. Диван је непосредно саслушавао 
жалбе упућене против високих државних чиновника. 


Делећи правду, султан је често прибегавао и другим ме- 
рама карактеристичним за државу Блиског истока, као што 
су упућивање надзорника и тајних изасланика и обнародо- 
вање адалет-нама. 

Понекад би се неки султан прерушио и лично вршио над- 
зор. Сулејман I је имао обичај да се преодене у спахију, a 
Мехмед II у мевлевијског дервиша и, тако обучени, умешали 
би се у гомилу. Приликом својих инкогнито обилазака, Му- 
par IV је издавао наређења да се без милости погубе прекр- 
шиоци реда, надајући ce да ће тако ојачати поверење народа 
у царску, што ће рећи — у сопствену власт. 

Међу главне дужности великог везира спадало је и по- 
времено проверавање безбедности у главном граду и вршење 
надзора над пијачним ценама, о чему је извештавао султана. 
Цар је будно мотрио шта се збива у војсци и у провинцијама, 
тајно шаљући дворске робове да за њега прикупљају обаве- 
штења. У провинцијама се, међутим, обично од локалних 
кадија, који су били овлашћени да врше званичну инспек- 
цију, захтевало да подносе извештаје. 

Адалет-наме, још један инструмент правде, биле су сул- 
танове опште декларације у којима су се набрајале и под 
претњом строге казне забрањивале злоупотребе које би по- 
чинили представници власти у одређеној области односно 
широм Царства. Оне су се јавно објављивале народу, И свако 
ко је желео, могао је од кадије добити један примерак. 


Јаничари и спахије имали су иста права на подизање 
тужбе, те би се окупили испред двора да изразе своје него- 
довање против неког државног великодостојника. Њихови 
протестни скупови су понекад угрожавали чак и сам султа- 
нов престо. Када су 1588. године спахије биле плаћене де- 
валвираним новцем са упола мањом вредношћу, на њихов 
захтев шејхулислам им је издао фетву којом је потврдио ту 
неправду. Они cy се затим упутили у Сарај да захтевају no- 
губљење Мехмед-паше, творца ове финансијске реформе. 
Султан је поред прозора, иза завесе, чуо њихову жалбу и 

желео је да је не уважи, али када су му везири објаснили да 
би то било исувише опасно, наредио је да се над Мехмед- 
-пашом и главним дефтердаром изврши смртна казна. 


Применом силе ради задовољења правде стварао се опа- 
сан преседан. Године 1632. капукулу-трупе дигле су се на 
устанак и продрле у Сарај. Тада је испред Врата среће по- 
стављен престо одакле је султан могао да саслуша жалбе сво- 
јих одреда. Сви великодостојници, улема и војне старешине 
стајали су око султановог престола и расправљали о узро- 
цима њиховог незадовољства, али су војници остали при сво- 
ме, односно да је велики везир издајник султана и државе, 
и пред царевим очима cy га исекли на комаде. Овај њихов 
чин је значио кршење султановог ауторитета, јер је једино 
он био овлашћен да решава спор у који је уплетена нека ви- 
сока личност. 


Када је Мехмед II престао лично да председава већа- 
њима Царског дивана, надлежност за ревизију жалби и са- 
слушавање спорова нормално је пребачена на великог везира, 
коме cy казаскери (кадиаскери) Румелије и Анадолије, поред 
чланова Царског већа, помагали у оним случајевима који су 
потпадали под шеријат. После заседања Царског дивана, сул- 
тан је чланове овог већа примао у одаји иза Врата среће, да 
би одобрио и потврдио њихове одлуке. (Они су пред свог су- 
верена излазили по одређеном редоследу. Први је ступао ага 
јаничара, а одмах после њега казаскери. Потом би се ређали 
велики везир и остали везири, дефтердари и нишанџија. 
Дефтердари су напуштали султана чим би поднели финан- 
сијски извештај, остављајући великог везира да реферише 
о дневним пословима и да од цара добије потврду за посебно 
значајна наименовања и одлуке. 


У тој истој дворани султан је примао стране изасланике 
и тек именоване намеснике, војне старешине и кадије. У дру- 
гим приликама, кад год је лично желео да саопшти неко 
наређење, исписивао ra je сво,ом руком и по капу-аги слао 
великом везиру. Пре но што би донео извесну важну одлуку, 
султан је позивао великог везира или шејхулислама у двор 
да заједно претресу питање, било само њих двојица или с њи- 

ма још неки у које је имао поверења. Године 1597, Ha при- 
мер, после распуштања Дивана, Мехмед Ш је, поред великог 
везира, позвао још једног члана Царског већа у један од 
својих павиљона поред мора, где су расправљали о рату са 
Аустријом. Сем ових тајних саветовања, султан је могао, пре 
но што би донео неку важну одлуку, да сазове саветодавно 
веће, и тад би председавао он лично или велики везир. Ilo- 
звао би шејхулислама, старије везире и војне старешине, по- 
ред осталих саветника, и сви су они могли слободно да из- 
несу своје мишљење. Пре него што ће напасти Мамелуке, 
Селим I је одржао саветовање на којем је донета одлука 
о отпочињању непријатељстава. Уколико је велики везир 
сматрао да је такав састанак потребно одржати, морао је за 
то добити дозволу од султана. Међутим, изванредна саве- 
тодавна већа су у извесним приликама доносила одлуку 
о свргавању султана и образовању привремене владе. 


Како је најважнији задатак Порте био да дели правду, 
Царско веће је у својој суштини представљало врховни суд, 
али је у турској држави оно било и нека врста кабинета у 
којем се расправљало о текућим питањима и доносиле одлу- 
ке о свим државним пословима и наименовањима. 


У складу са традиционалним схватањем државе на Бли- 
ском истоку, главне активности Порте спадале су у делокруг 
три засебна одељења — за политичка питања, за правосуђе 
и за финансије. Очување државне власти, старање о унутра- 
шњој безбедности и одбрана територија од непријатеља спо- 
ља били су у бити политички проблеми за које су одговорност 
сносили везири. Двојица казаскера представљали су право- 
суђе, а дефтердари финансије. Поред њих треба споменути 
и нишанџију, који је руководио Канцеларијом: он је потвр- 
ђивао да наређења и писма која шаље Царско веће одговарају 
утврђеној пракси и да не одступају од државних аката. Ни- 
шанџија је на поједине документе стављао тугру, султанов 
званични монограм, да би им дао правоснажност. Руководи- 
оци те четири службе, познати под називом „стубови Цар- 
ства“, представљали су султанов ауторитет у Царском већу и 
имали право да се самоиницијативно појављују пред султа- 

ном. Они су једино њему били одговорни, и на кадијином 
суду могло им се судити само ако су биле у питању грађанске 
парнице. Једино је султан био овлашћен да доноси пресуде 
у вези са њиховом јавном делатношћу. Тако је године 1596. 
предлог да главног дефтердара треба извести пред суд због 


. узимања мита одбачен позивањем на тврдњу: „Главни деф- 


тердар делује на основу султановог ауторитета и руководи 
Благајном у султаново име. Рад у његовој канцеларији до 
данашњег дана није подвргаван испитивању.“ 

Беглербег Румелије, претходно старешина свих спахија, 
уживалаца тимара у провинцијама, одувек је имао посебно 
право да са везирима седи у Царском већу и учествује у 
расправама. Сулејман Í је потврдио то његово право. У He- 
колико случајева је велики везир заузимао овај положај. 


У другој половини шеснаестог века, када је флота по- 
стала значајан чинилац, капудан-и дерја, велики адмирал, би- 
paH је међу везирима и самим тим је имао право да седи y 
Царском већу. Ага јаничара, остали војни команданти и шеј- 
хулислам појављивали су се на Дивану само приликом ван- 
редних заседања. 


Шајхулислам није имао никакву политичку власт. За 
владавине Селима I, шејхулислам Али Џемали једном при- 
ликом је својевољно отишао на заседање Царског већа, које 
је расправљало о смртној казни над сто педесеторицом окрив- 
љених чиновника Благајне. Сматрајући да се та пресуда коси 
са шеријатом, шејхулислам је затражио аудијенцију код сул- 
тана. Шејхулисламово мешање разбеснело је диктаторски 
настројеног Селима І, који му је саопштио да његове речи 
значе „повреду султановог ауторитета“ и да „нико нема пра- 
ва нити компетенције да доводи у питање оно што султан 
наређује или забрањује“. 

Према томе, у класично доба Царства султан је своју 
политичку и извршну власт преносио једино на везире. Само 
су они имали право, налазећи се у провинцији или у ратном 
походу, да на основу међусобног договора образују изванред- 
но веће које би решавало спорна питања. Везири су могли 
да доносе пресуде, чак и смртну казну. У Царском већу свој 

ауторитет су примењивали уз пристанак или наређење вели- 
ког везира. Султан је свом великом везиру давао овлашћења 
да иступа као његов апсолутни заменик, вршећи у његово 
име политичку и извршну власт. 

У Канун-нами Мехмеда Освајача овим речима је описан 
велики везир: 

„Ваља знати да је велики везир, пре свега, глава везира 
и војних старешина, Он је већи од свих осталих људи; он је 
у свим стварима султанов апсолутни заменик. Дефтердар је 
царев представник у Благајни, али под надзором великог ве- 
зира, На свим заседањима и у свим церемонијама, велики 
везир заузима место пре свих осталих.“ 


Везири, улема, намесници, војничка класа и раја под- 
носили су молбе и захтеве великом везиру, а он би их, ако 
је то сматрао потребним, преносио султану да би добио ње- 
гово одобрење, Потом би издавао наређења која су носила 
султанов печат. Предлози за сва наименовања морали су се 
најпре поднети великом везиру. Будући апсолутни царев за- 
меник, велики везир је имао право да доноси неке одлуке 
не саветујући се са султаном: „Нико, чак ни остали везири, 
не сме се мешати у односе великог везира и султана, као ни 
у његове тајне одлуке.“ Владар је великом везиру поверавао 
свој царски печат, као симбол његове функције апсолутног 
заменика, а одузимање тог печата било је знак да га смењује 
са положаја. Овлашћења великог везира достизала су врху- 
нац кад би постао врховни командант у рату, јер је тада имао 
право да доноси одлуке не саветујући се са султаном и да 
по свом нахођењу врши наименовања и уклањања са по- 
ложаја. 

Да велики везир има статус војног команданта и султа- 
новог апсолутног заменика у грађанској администрацији било 
је незамисливо у ранијим исламским државама, али сасвим 
природно у Османском Царству. Први велики везир који је 
поседовао таква овлашћења био је Чандарли Хајредин за вла- 
давине Мурата I. Мехмед П је створио класични тип осман- 
ског великог везира на тај начин што је свог великог везира 
изабрао међу робовима и као свом заменику поверио му 

апсолутну власт и средишни положај у држави. Први такав 
пример је Махмуд-паша, који је везировао непрекидно од 
1455. до 1468. године. За владавине Мурата 11 постојало је 
супарништво између Халил-паше, бирократе из редова улеме, 
и беглербега Румелије, који је командовао провинцијском 
војском. Мехмед Освајач је у личности Махмуд-паше за неко 
време био сјединио дужности великог везира и беглербега 
Румелије. 

Па ипак, извесна ограничења власти великог везира оси- 
гуравала су султанов положај. Двојица великих везира изгу- 
били су живот наводно стога што су пожелели султанат — 
Ибрахим-паша 1536. и Насух-паша 1614. године — али је 
чињеница да је моћни велики везир могао чак и свргнути 
султана са престола. При свем том, власт великог везира 
није била неограничена. Пре него што би донео неку зна- 
чајну одлуку, велики везир је морао да се посаветује са оста- 
лим члановима Царског дивана; чинилац који је допринео 
смртној пресуди Ибрахим-паше била је његова навика да 
делује не обраћајући се за савет осталим везирима. Штавише, 
главари финансијског и судског одељења Порте у свом де- 
локругу су непосредно представљали султана, а он је имао 
пуну контролу над постављењима ових званичника. Мурат Ш 
је једног од својих најближих сарадника, Увејс-пашу, наи- 
меновао за дефтердара не би ли тако смањио претерано јак 
утицај великог везира Мехмед-паше Соколовића. Велики ве- 
зир је имао право да надзирава дефтердара, па ипак, према 
слову Канун-наме Мехмеда Освајача, „ниједна акча није 
смела ући или изићи из Благајне док дефтердар за то не 
изда наређење“. Дефтердар је, с друге стране, био дужан да 
сваког месеца подноси извештај великом везиру. Захтев за 
смењивање дефтердара морао се поднети лично султану. 


Исто поподне након заседања Царског дивана у Сарају, 
велики везир, дефтердар и казаскери одржавали су у својим 
резиденцијама већања на којима се расправљало о посло- 
вима везаним за њихова одељења. Велики везир није коман- 
довао јаничарима, најважнијим војним корпусом. Ата јани- 
чара, кога је непосредно именовао султан, y својо' резиден- 

цији је одржавао седнице посебног већа на којима је реша- 
вао питања везана за свој корпус и слушао тужбе које су 
подносили припадници његових трупа. Супротно томе, ага 
је претходно морао да извести великог везира о свакој пети- 
цији коју би поднео султану. Велики везир је, штавише, ода- 
бирао јаничарског чиновника, који је био персонални слу- 
жбеник корпуса, што му је омогућавало известан увид у ад- 
министрацију. Када султан не би отишао у ратни поход, из- 
вестан контингент јаничара остајао би с њим. Доиста су 
веома ретко сви јаничари стављани под команду великог 
везира. 


Од друге половине шеснаестог века капудан-и дерја je 
исто тако председавао једном посебном већу, у чију су над- 
лежност спадала поморска питања и судски спорови који су 
избијали у морнарици, наименовања и отпуштања из службе. 
Велики везир је, међутим, имао право да, с времена на време, 
посећује и врши инспекцију Арсенала. 


Капу-ага је вршио надзор над дворским особљем и ад- 
министрацијом независно од великог везира, и обављао сва 
наименовања и унапређења у Сарају упућујући молбе непо- 
средно султану. И у овом случају је велики везир могао да 
поднесе цару предлог за смењивање капу-аге и наименова- 
ње неког свог кандидата. 


Улема је представљала највећу силу, независну од ве- 
ликог везира. Казаскери Анадолије и Румелије, који су били 
државни функционери одговорни за примењивање шеријат- 
ског закона, имали су овлашћење да именују и отпуштају 
кадије и верске достојанственике. Они су доносили коначне 
одлуке у судским споровима који су потпадали под шеријат. 
Шејхулислам, главар улеме, није се сматрао чланом Порте, 
па ипак је временом почео снажно да утиче на државне по- 
слове. Приликом наименовања новог шејхулислама, велики 
везир је упућивао петицију султану, који није био обавезан 
да прихвати његову номинацију. Тако је 1598. године, упр- 
кос енергичном залагању великог везира Јемишчи Хасана 
да постави свог кандидата, султан ипак довео свог учитеља 
на овај положај. Хасан-паша се налазио у сталном сукобу 

са шејхулисламима, чак му је било пошло за руком да јед- 
ног од њих, Сун улаха, уклони. За разлику од њега, велики 
везир Џерах Мехмед, у настојању да очува складне односе, 
саветовао се са шејхулисламом о свим важним државним 
питањима. Оптужбе које би шејхулислам навео у својој фе- 
тви доводиле су до обарања султана, а исто тако и до пада 
многих великих везира. 

Шејхулислам је био поглавар улеме. (Он је великом ве- 
зиру подносио предлоге о наименовањима, унапређењима и 
отпуштању особља у медресама, а од шеснаестог века је 
имао овлашћење да предлаже именовања и смењивања Ka- 
дија у важним подручјима, те је тако стекао пуну контролу 
над целокупном организацијом улеме. Као што је велики ве- 
зир био апсолутни представник султанове извршне власти, 
тако је шејхулислам постао апсолутни представник царевог 
религијског ауторитета. 


Сва та разна ограничења онемогућавала су да велики 
везир приграби моћ једнаку султановој, али је у својству су- 
вереновог апсолутног заменика он имао право да врши вр- 
ховну контролу и надзор над свим државним одељењима, 
и на тај начин је одржавао независност своје администра- 
ције и јединство своје контроле. Без потврде великог везира 
није се могло спровести у дело ниједно наименовање или от- 
пуштање у било којој служби, нити издати ма какво султа- 
ново наређење. Чак је био заведен обичај да султан не од- 
баци ниједну одлуку Царског дивана коју би му велики ве- 
зир поднео ради потврђивања. Независност великог везира 
постала је устаљен принцип државе Блиског истока. 


У декрету који је написао својом руком и којим је Му- 
рат-пашу поставио за великог везира, Ахмед 1 је изјавио: 
„Без ичије препоруке или захтева додељујем вам положај ве- 
ликог везира и шаљем вам свој печат.“ Тврди ce да се 1656. 
године Мехмед Ћуприлић прихватио дужности првог везира 
под условом да султан не одбаци ниједан предлог који му 
он буде поднео, да једино он врши сва постављења и отпу- 
штања, да у државним пословима султан нема другог савет- 
ника до великог везира, да Порта не штити ниједног њего- 

вог противника и да се ниједна клевета против њега не узме 
у разматрање. 


Други везир је обично био кандидат за великог везира, 
али су капу-ага, валиде-султанија или султанов учитељ че- 
сто играли важну улогу приликом самог избора. Стога је 
нови велики везир, онемогућен у настојању да сачува своју 
независност, тражио подршку међу јаничарима и улемом, 
или је пак настојао да продужи свој мандат додворујући се 
припадницима утицајне дворске клике. 

Велики везири аутократских султана, какав је био Се- 
лим 1, остајали cy y сенци, док су други, рецимо, Гедик Ax- 
мед (велики везир 1474, а везир 1481—1482.) или Мехмед 
Ћуприлић (1656—1661) поседовали диктаторске моћи. Из- 
вор Гедик Ахмедове снаге био је јаничарски корпус, а Мех- 
меда Ћуприлића — двор. Све док није заведен систем кафеса, 
нови султан је стизао у престони град заједно са велможама 
који су служили на његовом двору за време његовог наме- 
сниковања у провинцији. Настојања великих везира да по- 
литичку власт узму у своје руке дубоко су утицала на тур- 
ску унутрашњу политику. Заганос, учитељ Мехмеда Осва- 
јача, жилаво се супротстављао великом везиру Чандарли Ха- 
лилу и подстицао новог владара да опседне Цариград. По- 
што је град био освојен, Заганос је наредио да се његов про- 
тивник погуби, а сам је заузео место великог везира. Када 
је ступио на престо, Селим П је довео y незавидан положај 

остарелог великог везира, Мехмед-пашу Соколовића, јер је 
поступао по саветима свог старог учитеља. Између 1579. и 
1599. године, учитељ Мурата Ш и Мехмеда Ш, Са'дедин, 
водио је главну реч у одређивању унутрашње и спољне по- 
литике државе, па је званични дворски историчар начинио 
примедбу да „послови султаната потпуно зависе од његовог 
мишљења“. После установљења система кафеса, став вали- 
де-султаније постао је главни чинилац приликом наимено- 
вања везира. Године 1596. Ибрахим је задржао положај ве- 
ликог везира искључиво на залагање мајке Мехмеда III, сул- 
таније Сафије. Па ипак, ниједна од султанија мајки није 
имала такав утицај као жена Ахмеда І, султанија Косем, 

која је, у дослуху са једном фракцијом јаничара, играла пре- 
судну улогу у свим смењивањима великих везира и у свим 
устоличењима султана, све док Мехмед IV није ступио на 
престо. Она је у својим рукама држала све нити Порте до 
тренутка када је, по наређењу мајке Мехмеда IV, султаније 
Турхан, задављена 1651. године. 

Султанов шејх је представљао још једну личност скри- 
веног утицаја која је деловала на одлуке Порте. Сваки сул- 
тан је имао свог mejxa који му је служио као духовни MeH- 
тор и који му је, тако се веровало, могао прорећи будућност 
и прибавити Божју помоћ, управо онако како су некада ша- 
мави служили турске паганске владаре у централној Азији. 
За време опсаде Цариграда, Мехмед П се непрестано обра- 
ћао свом шејху Акшемседину, тражећи од њега да га ду- 
XoBHO води. Како није могао да предвиди датум освајања, 
шејх је написао да војницима недостаје вера и саветовао да 
се на њихово чело хитно постави неки неумољив и строг 
командант.5 Духовни саветник Мурата Ш, шејх Шуџа — при- 
падник дервишког Халветијског реда — располагао је толи- 
ком влашћу да је свако ко је претендовао на висок положај 
нужно морао најпре њега да посети. 


Најславнији међу овим угледницима био је шејх Ахме- 
да 1, Худаи-ефендија, који није само подстицао султанову 
верску ревност већ се мешао и у политику. По његовом са- 
вету, на пример, са руским амбасадором је склопљен ми- 
ровни уговор који је обавезивао Русе да напусте тврђаве 
у Тереку, Астрахану и Казану. Залагао се за ослобођење 
групе заточених кадија. Саветовао је, исто тако, да се Ах- 
мед-паша постави за намесника Египта. 


И јавно мнење је имало Већи утицај на одређивање ос- 
манске политике него што се то обично мисли. Већ у другој 
половини шеснаестог века велики број капукулу-одреда и за- 
натлија образовао је савез на који су их упутили заједнички 
интереси. И сами многобројни припадници капукулу-трупа 
постајали су занатлије или трговци, док су други улагали 
свој новац у трговачке или зеленашке подухвате. Цариград- 
ско становништво је у свако доба било спремно да се по- 

буни, а такви немири су најчешће избијали у време финан- 
сијских и економских криза. Јавност је пружала подршку 
устаницима, док је таквој народној санкцији шејхулисламова 
фетва давала законску вредност. Управо такве буне довеле 
су до обарања са престола султана Ибрахима 1648, Мехме- 
да IV 1687, Мустафе II 1703, Ахмеда Ш 1730. и Селима Ш 
1507. године. 


Народни устанци су, по правилу, могли уродити плодом 
једино уз сарадњу са капукулу-трупама. Па ипак се 1651. 
голине догодило да су се становници Цариграда дигли про- 
тив моћи јаничарске хунте, До седамнаестог века сељачке 
побуне по провинцијама биле су ретке, јер је раји законом 
било забрањено да носи оружје. Међутим, то што су сељаци 
напуштали земљу и одлазили на разне стране био је један 
вид пасивног отпора који је Порти задавао исто толико мука 
колико и сами устанци. Наиме, држава је остајала без извора 
својих прихода, а уживаоци тимара без извора доходака, што 
је поткопавало војну снагу Царства. Под претњом да ће зем- 
ља остати пуста, Порта је често била принуђена да доноси 
мере повољне по рају, понекад чак снижујући намете. 


Жеља турских султана да задобију добру вољу јавности 
била је сила која их је гонила да поступају праведно. Уколико 
неки владар не би био популаран, народ би почео да шири 
гласине како он не поштује шеријат, како је склон пићу, 
или пак да чини неке друге недозвољене ствари. Тиранин 
Мурат IV је био овејана пијаница, a у исти мах најбеском- 
промиснији поборник прохибиције алкохола. Да би исказали 
своју оданост шеријату, султани су повремено издавали оп- 
шта наређења са циљем да се казне она лица која занема- 
рују молитве или они појединци који оскврњују рамазански 
пост, а исто су тако затварали крчме и јавне куће. Ниједан 
султан није пропуштао да петком оде у џамију, и често је 
давао милостињу сиротињи и дервишима. Сваке године о 
празнику приношења жртава, ритуално се клало на хиљаде 
оваца — три хиљаде само у Цариграду — и делило сиротињи. 
Султан је сваке године слао у Меку и Медину дар који је 
вредео десетине хиљада дуката, а приликом кретања тих 

каравана са благом до светих места, приређиване су велике 
свечаности и параде. 


Султани су се одувек прибојавали верских вођа, особито 
популарних шејхова и дервиша, па су настојали да им од 
своје добре воље дају независност или пак да их обуздају 
строгим мерама. Обично су шејхови и дервиши били главни 
поборници опозиционих покрета. На пример, за владавине 
Мехмеда Ш, један престонички шејх је својим проповедима 
толико узбунио народ да га је Порта прогнала из града. Ме- 
ђутим, због народних демонстрација била је присиљена да 
му одобри повратак. Године 1639. Мурат ТУ је погубио јед- 
Hor шејха дервишког накшибендијског реда, по имену Max- 
муда, чији је утицај исувише био порастао, а у Илгину је, 
такође по наређењу овог истог цара, извршена смртна казна 
над шејхом Сакарије који је иза себе имао око седам до 
осам хиљада следбеника. 


Губитак независности великог везира био је главни узрок 
кризе у првој половини седамнаестог века. Мехмед Ћупри- 
лић је 1656. са диктаторским овлашћењима наименован за 
великог везира, а после њега је тај положај заузео његов син 
Ахмед (1661—1676). За време Ћуприлићевог везировања, др- 
жавни послови су обављани у резиденцији великог везира, 
те су заседања Царског дивана у Сарају изгубила свој нека- 
дашњи значај. Султан је пратио ток догађаја преко писаних 
извештаја, које је враћао пошто би својеручно дописао своја 
наређења и жеље. 

Пошто су се ефективни државни послови сада обављали 
у резиденцији великог везира. везири у Царском већу пали 
су у засенак, док су тројица великодостојника који су се 
налазили у непосредној служби великог везира избили у први 
план. То су били ћехаја-бег, опуномоћеник великог везира 
за политичка и војна питања, чауш-баша, који je у Царском 
већу примао жалбе и судске тужбе, и peucyakyra6, који je 
пре тога био главни секретар Царског дивана и чувар држав- 
них уредби и закона. На састанцима у резиденцији великог 
везира сваки од ових званичника у ствари је представљао 
члана владе, а 1720. године достигли су статус везира. У 

деветнаестом веку, вршиоци ових дужности ће, по истом ре- 
доследу, постати министар унутрашњих послова, министар 
правде и министар за спољне послове. 

У исто време се и дефтердарова резиденција развила у 
велико, независно одељење. Одређених дана у седмици, деф- 
тердар је присуствовао састанцима који су се одржавали у 
резиденцији великог везира. Пре но што би донео неку ва- 
жну одлуку, велики везир би одржао општи консултативни 
састанак Царског већа. 


БИРОКРАТИЈА 


Османска административна и бирократска пракса била је 
изданак и продужетак древних традиција преисламских др- 
жава на Блиском истоку. Подела функција у оквиру те ад- 
министрације подударала се са споменутим традицијама. Ис- 
ламска политичка теорија је, поред „човека од мача“ и „чо- 
века од вере“, разликовала „човека од пера“, сматрајући га 
стубом администрације, док је у преосманским муслиман- 
ским државама глава Порте, са титулом везира, обично била 
личност која се претходно истакла у државној Канцеларији 
или Благајни. 


Писарска уметност се убрајала међу практичне науке. 
У овој професији постојале су две главне гране — кореспон- 
денција и финансије — а и једна и друга су подразумевале 
посебне специјализоване вештине и захтевале посебну обуку. 
Млади писар се обучавао у самој Канцеларији, која је била 
организована на принципу система шегрт — мајстор, као и 
сваки занатлијски еснаф. Ради безбедности, писарски позив 
је у многим раздобљима чинио затворену институцију. У 
умајадска и абасидска времена једино су локални хришћан- 
ски и персијски писари били у довољној мери упућени у за- 
конитости финансијског и административног пословања, и 
годинама су имали монопол у јавним пословима халифата. 


Калкашанди (1355—1418) разликовао је три категорије 
писара: оне који су састављали наређења упућивана наме- 

сницима и званичницима, оне који су сакупљали државне 
приходе и утврђивали њихове изворе и оне који су водили 
надзор над наименовањима и принадлежностима појединаца 
ангажованих у одбрани земље и одржавању друштвеног реда. 
Овакве бирократске категорије одговарале су османској пра- 
кси. Првом групом писара руководио је реисулкутаб са сво- 
јом пратњом, друга је радила у Благајни, а на челу треће 
налазио се нишанџија. 


Нишанџија, руководилац Канцеларије, често је потицао 
из редова улеме. Велики број писара који су радили за Цар- 
ско веће били су свршени питомци дворске школе. Међутим, 
турски писци из шеснаестог века критиковали су тај обичај, 
јер су сматрали да се увођење робова у бирократију супрот- 
ставља традицији и правилима. Обично су писареви рођаци 
или познанипи улазили у канцеларије Kao шагирди — шегрти. 
Ту су дуго времена служили под надзором калфе, старијег 
ћатиба, стичући потребне вештине и знања и негујући неку 
специјалност. Они су, такође, имали на располагању профе- 
сионалне писарске приручнике. Најстарије од тих приручни- 
ка саставили су персијски Һатиби у служби Абасида. Своја 
знања из веронауке и права писари су допуњавали похађа- 
јући течајеве у џамијама. 


Руководиоци писарских одељења — xaueejauu — исправ- 
љали су радове калфе и упућивали га како да развије своје 
вештине. Као и у занатском еснафу, шегрт је постајао писар 
пошто би положио испит и о томе добио потврду од својих 
старијих. У регистар је, затим, уписивано његово ново звање: 
мулазим, аспирант. У свакој канцеларији је постојао утврђен 
број писара. Уредба из 1732. године, на пример, прописује 
да канцеларијско особље Царског већа треба да има педесет 
ћатиба, двадесет шегрта и тридесет приправника. После пи- 
сареве смрти, то место је заузимао његов син, уколико је 
био погодан за такав посао, у супротном случају, службу је 
добијао један од мулазима. Најважнији услов приликом OJ- 
бира ћатиба било je демонстрирање професионалне способ- 
ности пред старијим писарима Канцеларије. После тога би 
име овог кандидата проследили великом везиру, а овај би 

то упутио султану. Након добијеног одобрења, издавана је 
царска диплома којом су се окончавале формалности око по- 
стављења. Године 1537. за Царско веће је радило осамнаест 
писара који су исписивали фермане; од њих су једанаесто- 
рица били стручњаци за политичка и административна на- 
ређења, а седморица за финансијске уредбе. У канцеларијама 
су се запошљавали и искусни писари и шегрти. Године 1568. 
у одељењима Благајне радила су 222 ћатиба, а крајем осам- 
наестог века више од седам стотина. 


(Осим централне владе, своје канцеларије су имале и 
неке друге институције, као што су ковница новца, царина, 
одељење за житарице и више војних организација, међу које 
су спадали јаничарски корпуси и тополивница или оружар- 
mua. У провинцијама су намесници, кадијски судови и MHO- 
гобројни важни вакуфи располагали сопственим писарским 
особљем. У свакој тврђави је на сређивању гарнизонских ра- 
чуна и обављању персоналних послова био запослен по један 
ћатиб. За сваки државни подухват, било да се радило о из- 
градњи неког објекта, о рударству, мануфактури или пољо- 
привреди, именовани су одговорни комесар и његов писар, 
који му је помагао у послу. Стога је укупан број писара био 
знатно већи од ограничене групе која је радила у канцела- 
ријама централне владе, Крајем шеснаестог века, Али Ефен- 
дија је забележио да многи писари бедно зарађују исписујући 
молбе и преписујући рукописе. Хиљаде регистара и дословно 
милиони докумената који се и данас чувају у турским архи- 


вама доказ су да је Османско Царство било бирократска 
држава. 


Писари су били основни део администрације не само у 
свим исламским државама већ и у Османском Царству. Они 
су формулисали султанове указе, предлагали административ- 
не мере, припремали законе и одредбе, и водили рачуна о 
њиховој примени. Нишанџија, старешина државне Канцела- 
рије, одувек је био члан Царског већа, а као пример се може 
навести више нишанџија који су се уздигли до положаја ве- 
ликог везира. Од 1699. године, када је Османско Царство 
почело да води мирољубиву, реформистичку политику и да 

придаје већи значај дипломатији, број великих везира који 
је давала класа писара стално је растао. До тог времена, ве- 
лики везири су, углавном, потицали из војничке класе, 


Нишанџијин успон на послу обично се одвијао по утвр- 
ђеној схеми. OH би претходно дуго времена служио као те- 
скереиија, онај међу писарима који је писао указе Царског 
већа, и стицао искуство читајући молбе, пратећи расправе 
и правећи нацрте за фермане. Потом би добио унапређење 
у реисулкутаба, шефа канцеларија у служби великог везира, 
а затим је могао бити унапређен у нишанџију. 


У служби везира радили су поверљиви писари, који су 
изврсно познавали традиционалне принципе руковођења др- 
жавом, и у ствари су они допринели успеху неколицине ве- 
ликих турских државника. За владавине Сулејмана I, реци- 
мо, прослављени Џелалзаде, некадашњи припадник писар- 
ске класе, постао је поверљиви саветник великог везира И- 
брахим-паше, и касније је на положају нишанџије, од 1525. 
до 1557. године, веома живо радио у администрацији и на 
нацртима закона. Славни велики везир Мехмед-паша Соко- 
ловић (1564—1579) није хтео да донесе ниједну одлуку у вези 
са државним питањима а да се најпре не посаветује са сво- 
јим поверљивим писаром, Феридуном, који је као нишанџија 
службовао од 1573. до 1581. године. Писар Шамизаде Мех- 
мед био је Ћуприлићев саветник. Па ипак, султанови повер- 
љиви писари никада нису стекли онакав утицај какав су и- 
мали њима слични писари у мамелучком Египту, јер je oc- 
новни принцип османске влале био да између султана и ве- 
ликог везира не треба да постоји никакав посредник. 


Писари углавном сносе одговорност што су у Осман- 
ском Царству заведени традиционални административни 
принципи који су важили на Блиском истоку. За разлику од 
чланова улеме, носилаца шеријата, они су заступали поли- 
тичке и световне интересе државе, и прва брига им је била 
да очувају независност политичке власти и централизованост 
владе, да увећају државне приходе и заштите рају. У време 
опадања Царства, они су, упркос отпору чланова улеме, за- 
водили реформе сматрајући да је усвајање европских идеја 

у администрацији и у свим осталим областима живота је- 
дини начин да се Царство спасе. Сви велики везири рефор- 
мисти — Коџа Рагиб, Халил Хамид и Мустафа Решид — били 
су професионалне бирократе. 

У Османском Царству, као и у свим исламским држа- 
вама од Умајада и Абасида, очекивало се да бирократи рас- 
полажу енциклопедијским знањем, и стога је природно што 
су они испољавали занимање за све области практичних и 
корисних наука, као што су књижевност, језици, калигра- 
фија, право, историја и филозофија или географија, основи 
календара, земљомерство и пољопривреда. Припадници уле- 
ме нису имали непосредног интересовања за ове предмете, 
па су најзначајнији османски списи из тих области дела про- 
фесионалних писара. Ћатиб Челебија (1608—1657), највећи 
османски енциклопедијски зналац, био је писар Царског ди- 
вана. Историјска и политичка дела која су стварали поједине 
бирократе најпотпуније изражавају државне традиције Бли- 
ског истока, те су стога припадници овог слоја, заједно са 
робовима образованим у Царском сарају, одиграли пресудну 
улогу у стварању османске културе. 

Па ипак, бирократи нису увек поступали у складу с нај- 
бољим интересима државе. Од краја шеснаестог века мито 
се било зацарило чак и међу највишим слојевима чиновни- 
штва. Кривотворење фермана кажњавало се одсецањем ша- 
ке или погубљењем, али је, упркос тако строгим мерама, 
крупан узрок поремећаја у државном систему била чиње- 
ница што су писари, у накнаду за мито, за један исти зем- 
љишни посед, издавали више повластица. Константно опа- 
дање вредности акче, при чему се принадлежности нису сраз- 
мерно повећавале, истодобно је подстицало давање и узима- 
ње мита. Године 1595. двојица ћатиба у Благајни су обеше- 
ни, а шесторица истерани из службе због примања мита. 
Године 1598. велики везир је укорио писаре овим речима: 


„Многим својим издајама ви ћете поткопати добар ред у на- 
шој држави. 


ГЛАВА ХШ 


ПРОВИНЦИЈСКА АДМИНИСТРАЦИЈА И ТИМАРСКИ 
СИСТЕМ 


ПРОВИНЦИЈСКА УПРАВА 


(Од првих дана постојања османске државе, султани су 
редовно именовали и поверавали управу над извесном обла- 
шћу двојици представника власти — бегу, који је припадао 
војничкој класи и заступао султанову извршну власт, и Ka- 
дији, који је потицао из редова улеме и у име султана пред- 
стављао правосуђе. Бег није могао извршити ниједну казну 
а да претходно од кадије не добије одлуку, а кадија није 
могао сам спровести у дело ниједно своје судско решење. 
При доношењу одлука и примењивању шеријата и кануна, 
кадија је деловао независно од бега. Он је примао наређења 
непосредно од султана, коме се он, исто тако, могао непо- 
средно обраћати молбама. Османлије су сматрале да је ова- 
ква подела власти у провинцијској управи битна за успешан 
рад администрације. 

Још као обична погранична кнежевина, османска држава 
је била подељена на „султанов санџак“ и санџаке чија је 
управа поверавана султановим синовима. Санџак је био ад- 
министративна јединица са војним намесником, санџак-бе- 
гом на челу, који је од султана добијао „санџак“ (заставу), 
као симбол своје власти. Због наглог ширења османских те- 
риторија на Балкану после 1361. године, осетила се потреба 
да се над свим санџачким беговима постави беглербег, како 
би се сачувала контрола. Мурат 1 је на овај положај наиме- 

новао свог оданог учитеља Шахина, и тако је у Румелији 
образовао први беглербеглук. 

Мурат I ће доцније свога сина Бајазита поставити за 
намесника новоосвојених области на истоку са седиштем у 
Кутахији. Када се Бајазит І пребацио у Румелију 1393. го- 
дине, сматрао је за потребно да у Анадолији, са Кутахијом 
као главним градом, образује још један беглербеглук који би 
обухватао целу западну Малу Азију. Сем овог беглербеглу- 
ка, основао је и трећи са средиштем у Амасији, којим је, 
такође, управљао један од османских принчева. До средине 
петнаестог века, у Османском Царству су била образована 
та три беглербеглука, и она су до краја чинила стуб Царства. 

Видели смо да се османска администрација на европ- 
ским територијама поступно успостављала током освајачког 
раздобља. Између области која је била организована на прин- 
ципу санџака и која се налазила под непосредном османском 
управом и територија отворених за свети рат простирала се 
међузона, коју је чинило неко крајиште или нека вазална др- 
жава. Бегови на границама Царства били су независнији у 
своме односу према централној влади од бегова који су били 
ближе престоници. Припадали су таквим породицама као што 
су Евренос-оглу или Михал-оглу и били cy султанови намесни- 
ци на основу права наслеђа. Положај ових бегова у Осман» 
ском Царству био је сличан положају Османа Газије под 
Селџуцима. У тим покрајинама спахије су обично били po- 
бови или слуге ових намесника. (Османлије су династијама 
вазалних држава понекад давали аутономију у унутрашњим 
пословима, уз обавезу да им плаћају годишњи данак и шаљу 
помоћне трупе за потребе рата. Њима је више одговарало 
да поједине њихове области задрже статус пограничних бег- 
лука или вазалних кнежевина. 

У петнаестом И шеснаестом веку, међутим, Порта је 
управу над новоосвојеним територијама најчешће повера- 
вала непосредно санџак-беговима, над којима би касније и- 
меновала беглербега. Тако је долазило до стварања нових 
беглербеглука. Образовање нових беглербеглука готово је 
увек био дуг процес, који су усмеравали војни разлози. Ре- 
цимо, требало је да прође пуних сто седамнаест година, од 

1463. до 1580, па да провинција Босна, која се раније нала- 
зила у саставу Румелије, постане самосталан беглербеглук 
основан против Аустрије. Крајем шеснаестог века, на под- 
ручју западног дела Црног мора од санџака је формиран 
беглербеглук као мостобран против козака. Године 1520, у 
Османском Царству је постојало само шест беглербеглука, 
а крајем Сулејманове владавине било их је шеснаест. 

Године 1533. успостављен je алжирски беглербеглук и 
предат на управу Хајрудину Барбароси, у настојању да се 
целокупне турске поморске снаге уједине против Карла У. 
Као капудан-и дерја, велики адмирал, Барбароса је под сво- 
јом администрацијом ујединио Алжир, који је лично био ос- 
војио, поред тринаест санџака на обалама и острвима Сре- 
доземног мора. Од последње деценије шеснаестог столећа 
Порта је ограничавала величину беглербеглука, у то време 
познатих под називом ејалети. Око 1610. Царство је било 
подељено на тридесет два ејалета, који су набројани на та- 
бели 3. 

Османска влада је тимарски режим могла да заведе ис- 
кључиво у оним областима где су санџачки систем, осман- 
ски закон и османска администрација били ухватили чврсте 
корене. Тимарски систем није постојао у провинцијама E- 
гипта, Багдада, Абисиније, Басре и Лахсе, које cy захваљу- 
јући тој чињеници сачувале извесну аутономију. Султан је 
у свакој од ових провинција стационирао јаничарске гарни- 
зоне именујући по једног намесника, дефтердара и кадију. 
Провинцијски доходак није дељен спахијама у виду прихода 
са тимара, већ је намесник, пошто би подмирио све војне 
и административне трошкове у провинцији, био дужан да 
сваке године у престоницу шаље утврђену своту која се зва- 
Ja салјана. Ове области су због тога постале познате под 
називом салјанске провинције. 

Административна организација наследних санџака који 
су се нглазили у неким деловима источне Анадолије, а ко- 
јима су управљали племенски поглавари, такође се разлико- 
вала. У тим санџацима, познатим под именом хукумет — 
самостални — санџаци, целокупан приход је припадао на- 
следном племенском бегу, али је он, на основу султановог 

наређења, био обавезан да даје утврђен број ратника за вој- 
ску. У значајним градовима те области, султан је именовао 
кадију и стационирао јаничарски гарнизон. 


ТАБЕЛА 3 
Веглербеглук Седиште Датум Датум образо- 
освајања вања беглер- 
беглука 
Румелија Једрене; касније 
Софија и Битољ 1361—85. око 1362. 
Анадолија, 
западна Мала Азија Анкара и Кутахија 1354—91. 1393. 
Рум Амасија и Сивас 1392—97. 1413. 
Трапезунт Трапезунт 1461. око 1578. 
Босна Сарајбосна 1463. 1580. 
(Сарајево) 
Карамзнија Коња 1468—74. 1468—1512. 
Кефе Кафа 1475. 1568. 
Дулкадир (Зулкадирије) Мараш 1515. 1522. 
Ерзерум Ерзерум 1514. 1533. 
Дијарбекир Дијарбекир ‚ 1515. 1515. 
Мосул Мосул око 1516. 1535. 
Халеб (Алеп, северна 
Сирија) Алеп 1516. 1516. 
Шам (Дамаск, северна 
Сирија) Дамаск 1516. 1517—20. 
Траблус—-Шам Триполи (Либан) 1516. око 1570. 
Мисир (Египат) Каиро 1517. 1517—22. 
Јемен (са Аденом) Забид, Сана 1517—38. 1540. 
Џезаир-и бахр-и сефид Галипољ 1354—1522. 1533. 
(Егејски архипелаг) 
Џезаир—Гарб (Алжир) Алжир 1516. 1533. 
Карс Карс 1534. 1580. 
Багдад Багдад 1534. 1535. 
Ван Ван 1533. 1548. 
Тунис Тунис 1534, око 1573. 
Басра Басра 1538—46. 1546. 
Лахса (ал-Хаса) ал-Катиф око 1550. 1555. 
Будим (Угарска) Будим 1526—41. 1541. 
Траблус—Гарб Триполис (Либија) 1551. 1556. 
Темишвар Темишвар 1552. 1552. 
Шехризор Шехризор 1554, ? 
Хабеш (Абисинија) Суакин и Џида 1555—57. 1557. 
ипар Никозија 1570. 1570. 
Чилдир Чилдир "1578. 1578.' 

Постојао је, према томе, известан број аутономних про- 
винција које су се разликовале од области под непосредном 
османском управом. То су биле салјанске и хукуметске про- 
винције; затим хришћанске вазалне кнежевине Молдавија, 
Влашка, Ердељ, Дубровник, Ђурђијанска, Черкеска и, у се- 
дамнаестом столећу, козаци; коначно, ваља споменути M 
потчињене муслиманске кнежевине — Кримски Ханат, ше- 
рифат Меке и Гилан, који се кратко време налазио у са- 
ставу Османског Царства. Триполис, Тунис и Алжир сачу- 
вали су свој првобитни статус пограничних провинција. 


У шеснаестом веку, Порта је сматрала да има право на 
теоријски суверенитет над Венецијом, Пољском и Хабсбур- 
шким Царством, будући да су јој ове државе плаћале данак, 
као и над Француском, у време када је Франсоа I од Турака 
тражио помоћ и с њима био у савезу. 

Међутим, у типично османској провинцији био је на 
снази тимарски систем. Тај систем, који ће одредити не са- 
мо карактер провинцијске администрације Царства већ и ње- 
гову финансијску, друштвену и аграрну политику, настао је 
из неопходности да се велика царска војска одржава на ос- 
новама средњовековне привреде. Све ове институције биле 
су устројене у складу са војним потребама државе, 


Суштински проблем империје на Блиском истоку био је 
недостатак кованог новца. Злато и — чак, важније — сребро 
чинили су основу новчаног система, тако да је држава, суоче- 
на са реткошћу ових метала, имала тешкоћа при финанси- 
рању својих великих подухвата, а особито у одржавању ве- 
лике стајаће војске. Постојеће околности онемогућавале су 
да сељак у готовом новцу плаћа свој намет, десетак, те га 
је он подмиривао у натури. Међутим средњовековна држава 
практично није располагала инструментима за прикупљање 
и претварање у готов новац оних дажбина које су подмири- 
ване у натури, већ је, обично, ове изворе својих прихода усту- 
пала опорезованим земљорадницима. Држава је на тај начин 
губила део свог дохотка, односно њени фондови неопходни 
за подмиривање војничких плата остајали су празни. Стога 
се уобичајило да се порези у натури, који су припадали др- 

жави, уступају војницима, с тим да их они сами убирају. 
(Овакав систем расподеле земљишних прихода био је много 
раније установљен у исламским царствима на Блиском ис- 
току. У Византији се слично војно пољско добро називало 
пронија, којој је у Персији у свему одговарао тимар. 

У таквом систему коњаник-спахија живео је на селу где 
је у исти мах био и његов извор прихода и где је лако могао 
прикупљати десетак, неку врсту намета на плодове, који је 
исплаћиван у натури. Њему је пао у део задатак да десетак 
претвара у готов новац, те је тако војник заменио опорезо- 
ваног земљорадника. Једна од предности овог система била 
је у томе што је коњаник, стуб средњовековне војске, лакше 
могао да негује свог коња у селу у којем је и живео. 


У Византији, као и у државама које ће настати на ње- 
ним територијама, сељак је имао обавезу да феудалцу годи- 
шње даје по колски товар дрва и сточне хране и пола кол- 
ског товара сена. Сем тога, био је дужан да кулучи на ње- 
говом имању и да му својим колима чини разне услуге. Та- 
кво стање затекли су Турци када су освојили Балкан, и било 
им је сасвим једноставно да проније претворе у тимаре. Они 
су временом, исто тако, у тимаре претварали и велика сло- 
бодна имања у поседу хришћанских господара, поред још 
неких земљишних добара која су припадала манастирима. 
Тимарски систем је од самих почетака османске државе био 
изразито обележје османског режима. 


У класичном раздобљу Царства, провинцијске спахије, 
тимарници, образовали су главнину османске војске. Спа- 
хија је био типичан средњовековни коњаник наоружан ста- 
ровремским оружјем. У османској војсци су се углавном ја- 
ничари служили ватреним оружјем. Према једној процени, 
око 1475. године, када је капукулу-коњица бројала три хи- 
љаде бораца, а јаничара било свега шест хиљада, двадесет две 
хиљаде спахија са тимарима живело је у Румелији, а седам- 
наест хиљада у Анадолији. Сматра ce да je сто година ка- 
сније, за владавине Сулејмана І, било шест хиљада капукулу- 
-коњаника, дванаест хиљада јаничара и четрдесет хиљада про- 
винцијских спахија. 

Да би успоставила тимарски систем и одржавала трајну 
и централизовану контролу, Порта је морала до најситнијих 
појединости да утврди све изворе прихода у провинцијама 
и сачини регистре из којих би се видела расподела тих изво- 
ра. Непосредно после освајања неке области, а доцније сва- 
ких двадесет, тридесет година, када су промене у убраном 
порезу бивале очигледне, Порта је у сваку покрајину слала 
по једног свог опуномоћеника, који се звао ил-јазиии (јази- 
иија), да утврди изворе прихода. Он је у детаљан регистар 
(дефтер) уписивао име главе сваке породице у сваком селу 
и приближну величину имања којим располаже. На крају по- 
писа, за свако село исписивао је укупну своту новца коју је 
требало остварити од десетка, затим чифт-ресми — такса на 
имање која је плаћана у готовом новцу, а коју су хришћани 
подмиривали под називом исиениа — као и од осталих по- 
времених давања, у која су спадале глобе или женидбено- 
-удадбене таксе. На тај начин он је утврђивао висину при- 
хода који би требало да оствари свако село. Пошто би такав 
регистар био употпуњен, издвајан је приход села предвиђен 
за султана (односно за централну, државну благајну), везире 
и бегове, а остатак је раздељиван спахијама у виду тимара 
или зијамета. Зијамет је у формалном смислу био субашино 
лено, са годишњим приходом од двадесет хиљада до сто хи- 
љада акчи. Посед са којег се годишње убирало више од сто 
хиљада акчи звао се хас. 

Потом је састављан још један, сумаран регистар, који 
је садржао расподелу прихода са хаса, зијамета и тимара, 
док је у канун-нами, на почетку оног првог, детаљног реги- 
стра, навођена висина дажбина и услови под којима спахије 
у санџаку имају право да их убирају. Сељак је своје оба- 
везе подмиривао у складу с тим одредбама, а пружала му 
се могућност да свој статус измени тек приликом састав- 
љања нових катастарских спискова. У случају спора, кадија 
се при доношењу одлуке руководио овим регистрима. Тимар 
је био недељива и непроменљива јединица. 

Централна влада је по једну копију сваког од тих ре- 
гистара чувала у канцеларији нишанџије, одговорног старе- 
шине. Другу копију је добијао беглербег провинције. 

Површно посматрана, институција тимара подсећа на 
средњовековни европски феудални систем. Па ипак, постоје 
битне разлике између та два система. Да би успоставила 
тимарски систем, османска држава је морала да учврсти сво- 
ју апсолутну контролу над земљом, а тој контроли нису мо- 
гла стати на пут никаква права приватног власништва. Слу- 
жећи се примером ранијих муслиманских држава, османска 
влада је сву обрадиву сеоску земљу прогласила миријом, 
царском земљом, то јест добрима која припадају држави. 
Једини изузеци су били мулкови, слободна имања, и вакуфи, 
чији је статус султан могао по свом нахођењу да санкцио- 
нише или измени. 


У таквом систему, обрадива земља је била државно вла- 
сништво. Сељак који ју је обрађивао имао је статус наслед- 
ног закупца, а као награда за труд припадало му је право 
на плодоуживање. Сељакова права на земљу преносила су 
се са оца на сина, али без дозволе није могао имање пренети 
на друго лице. Утицајне личности, међутим, упорно су на- 
стојале да остваре права приватног власништва над земљом. 
Најкрупнији проблем у друштвеној историји Османског Цар- 
ства, као и раније у абасидском халифату или у Византији, 
била је борба између државе и појединаца око поседовања 
земље. Кад год би снага државе ослабила, површина земље 
која се налазила у приватном власништву или која је имала 
статус вакуфа нагло би се повећала; односно, чим би сул- 
тан успоставио снажну централну власт, укинуо би права на 
приватно власништво и вакуфе и поново завео државну кон- 
тролу над земљом. Бајазит І, а посебно Мехмед Освајач, 
прославили су се овом врстом реформе. 


Када је око 1470. године извршио ревизију укупних зем- 
љишних поседа широм своје империје, Мехмед 11 је завео 
принцип да се морају вратити држави сви вакуфи које прет- 
ходни султан није санкционисао, односно чије зграде више 
нису постојале или су изгубиле сваку намену. На тај начин 
је преко двадесет хиљада села и пољопривредних добара пре- 
творено у миријску земљу. Мехмед је ту реформу извршио 
да би повећао број спахија са тимарима. У Анадолији је, 

ипак, извесна имања оставио у поседу појединаца и дерви- 
ша, која су им припадала и у ранијим исламским државама, 
али је од сваког таквог поседника захтевао да у војску шаље 
по једног потпуно наоружаног коњаника. За владавине Мех- 
медовог наследника Бајазита П настала је реакција против 
ових реформи. Противници тих мера су тврдили да се оне 
косе са шеријатом, те је главнина приватних поседа и ва- 
куфа враћена ранијим власницима. Селим [ и Сулејман I, 
чији су огромни војни подухвати захтевали све већи број спа- 
хија, обновили су Мехмедову политику. 

Године 1528. око 87 процената земље имало је статус 
мирије. Напоредо са повећањем броја спахија у том раздоб- 
љу,. проширивала се и миријска земља, M TO на штету старих 
земљопоседничких породица и улеме. Што је више војних 
лица очекивало да добије тимаре то је држава експроприсала 
веће површине, али је крајем шеснаестог века поново почела 
да губи контролу над миријском земљом. Османски истори- 
чари сматрају да је то један од главних разлога опадања 
Царства. 

У тимарском систему владао је принцип подељене сво- 
јине, јер су право на исту земљу истовремено уживали др- 
жава, спахије и сељаци. Спахија који је држао тимар, имао 
је извесно право контроле над земљом, и у том својству на- 
зивао ce „земљопоседником“. У ствари, држава није давала 
спахији саму земљу, већ овлашћење да од народа прикупља 
утврђен износ државног прихода на одређеној површини зе- 
мље. Држава му је уступала право на земљу у виду гаран- 
ције његових прихода. 

Спахија је био овлашћен да спроводи у дело неколико 
ствари. Старао се о примени државних земљишних закона 
и могао је заинтересованим сељацима да изнајмљује нена- 
сељену земљу под уговором пошто од њих унапред прими 
најамнину. Сељак je, са своје стране, пристајао да трајно 
обрађује земљу и да плаћа разрезан порез. Међутим, није 
му било допуштено да мења намену земље, било да је реч 
о ораници, градини или ливади. Уколико сељак без оправ- 
даног разлога не би три године обрађивао своју земљу, спа- 
хија је могао да је уступи неком другом лицу. 

У случају да се неко настанио на напуштеној земљи 
у атару тимара, спахија је од њега примао законом утврђене 
фискалне обавезе. Имајући за циљ повећање површине обра- 
диве земље, држава је награђивала сваког оног спахију који 
би насељавајући сељаке на свом тимару проширио обрађене 
парцеле, 

За своје личне потребе и одржавање стоке, спахија је 
добијао један чифт (баштину) земље, чија је вредност била 
различита у разним местима и износила од 60 до 150 дунума 
а покаткад и виноград или воћњак. Спахија, као ни било 
који његов сродник, није могао преузети у посед земљу коју 
је држала раја, штавише, у другој половини шеснаестог века 
спахијска имања морала су се у целости предати сељацима. 
Према томе, спахија који је уживао тимар имао је положај 
државног чиновника са обавезом да спроводи важеће зем- 
љишне законе, 

Глава породице са статусом раје имала је право на до- 
вољно велик чифт да се на њему исхрани једна породица, 
али више од тога није могао добити. После његове смрти, 
синови би заједно обрађивали ту деоницу, јер се чифт није 
смео делити. Сељак који је држао чифт плаћао је спахији 
чифт-ресми, годишњу таксу у износу од двадесет две акче. 
Овај намет, који је у почетку убиран уместо кулучења, из- 
једначавао се са вредношћу сена, сточне хране, дрва и рад- 
них услуга које је у доба Византије сељак дуговао свом феу- 
далцу. Kao што се види, Порта је настојала да кулучење у 
што већој мери замени плаћањем утврђеног износа у гото- 
вом новцу. 


РАЈА И ТИМАР 


Држава је спахији давала извесна права над рајом да би 
му и на тај начин гарантовала приходе. У најширем значењу 
речи, појам раје, било муслиманске или хришћанске, подра- 
зумевао је поданике произвођаче који су, за разлику од при- 
падника војничке класе, плаћали дажбине. У ужем смислу, 

рају су чинили земљорадници, насупрот градском становни- 
штву и номадима, који су имали друкчији статус. 


Спахија је са тимаром добијао не само земљу већ и 
сељаке на њој. У петнаестом веку раја је представљала битан 
чинилац у свим пољопривредним подухватима, јер је обра- 
диве земље било више него људства које је радило на њој. 
Малобројност сеоског становништва и обиље необрађене зе- 
мље на тимарима били су повод сталних сукоба између ти- 
марника, који су покушавали да један другом преотму рају. 
Спахија коме би раја побегла, губио би приход, па је упра- 
во због тога закон забрањивао раји да напушта своје преби- 
валиште и одлази на неко друго место. Спахији је давана 
могућност да у року од петнаест година присили одбеглог 
сељака да се врати на његову земљу, али то никако није 
могао учинити без кадијиног указа. Ако би неко друго лице, 
које би плаћало десетак, дошло да ради на напуштеној зе- 
мљи, спахија није више могао натерати одбеглог сељака да 
се врати, већ је само имао право да од њега тражи чифт- 
-ресми. Уколико је тај сељак у међувремену почео да се 
бави неким занатом у граду, био је обавезан да спахији пла- 
ти накнаду која се звала чифт-бозан-акча — намет због на- 
пуштања земље — који је износио годишње нешто више од 
једног дуката у злату. Међутим, спахија га није могао при- 
силити да се врати. 


Овакве околности су се, по свему судећи, измениле у 
шеснаестом веку. Чини се да је становништво Царства на- 
гло било порасло јер је обрађивана већа површина земље. 
Из земљишних регистара за владавине Сулејмана 1 се види 
да су у то време обрађиване знатно веће површине земље 
него раније, што се може закључити на основу катастарских 
пописа. Вредност земље и приходи са ње повећали су се. 
Закони који су забрањивали сељацима да напуштају земљу 
нису више били тако строги, напротив, подстицали су при- 
лив становништва из села у градове. Може се рећи да је 
у том раздобљу површина обрађене земље била достигла 
највиши степен који је допупштала технологија онога доба. 

Држава је спахији давала још нека овлашћења: noBepa- 
вала му је одговорност за ред у селу. Половина новца при- 
купљеног од сељака на име тлобг за ситне прекршаје припа- 
дала је спахији, а друга половина санџак-бегу; међутим, 
право на одређивање казни искључиво је имао локални ка- 
дија. Спахија је могао да ухапси прекршитеља, али није био 
овлашћен да му пресуди казну. Спахија је живео у селу које 
је улазило у састав његовог тимара, и обављао је своје вој- 
не дужности, али се сам није бавио пољопривредном произ- 
водњом. Да би спахија могао живети на селу, османске ка- 
нун-наме су прописивале да сељак мора чинити спахији из- 
весне ситне услуге. Био је дужан да му сагради житницу, 
али не и кућу; затим, морао је да превози спахијин десетак 
до његовог амбара или до пијаце, уколико она није била 
даље од једног дана путовања. Сељак је, такође, морао да 
коси спахијину ливаду, али не и да сено пребацује у његову 
шталу. Уколико би спахија дошао у село, сељак је био ду- 
жан да му пружи тродневно гостопримство, које је подразу- 
мевало и старање о његовом коњу. Закон је, уз то, одобра- 
вао обичај да сељак дарује спахију о празницима. У неким 
областима сачувао се обичај да сељак на спахијином поседу 
ради један дан до три дана. | 

У канун-нами сваког санџака набројане су оне дажбине 
и услуге које је сељак био дужан да чини, с тим што му 
спахија није могао наметнути никакве друге обавезе. Порта 
је томе придавала велики значај, и чињеница је да главне 
одредбе у канун-нами утврђују односе између спахија и раје. 
Спахија који је поступао супротно тим прописима излагао 
се опасности да изгуби свој тимар. Стога се раја несумњиво 
налазила у повољнијем положају од кмета у средњовековној 
Европи, а главна разлика лежи у чињеници што је османски 
сељак живео под заштитом пентрализоване државе и њеног 
независног законског система. Па ипак, султанови укази ве- 
зани за живот раје који потичу још из петнаестог века по- 
казују да су спахије и бегови злоупотребљавали своја овла- 
шћења. Настојања спахија да одрже раније феудалне оби- 
чаје била су потврда тих злоупотреба. Сељаци су се жалили 

на незаконите и претерано високе глобе, а посебно су став- 
љали приговоре на навику санџак-бегова и кадија да бораве 
у њиховој кући под изговором да одржавају ред и гоне сум- 
њива лица, присиљавајући их да бесплатно хране не само 
њих већ и њихову многобројну пратњу и стоку. Сељаци су 
се, сем тога, жалили и на покушаје спахија да од њих узи- 
мају новац у виду незаконитих намета, као и на њихова на- 
стојања да десетак прикупљају у готовом новцу, а не у на- 
тури. Сулејман I је издао више указа којима је забрањивао 
такве поступке. 


Главнину поданика који су припадали раји чинили су 
земљорадници везани за тимар или хас, али су у оквиру ове 
класе постојале социјалне разлике. (Османски закон, слично 
византијском, делио је сељаштво према томе да ли поје- 
дини сељак држи цео чифт или пола чифта земље, док је 
беземљаше разврставао зависно од њиховог брачног стања, 
и на основу тих података разрезиван је порез раје. У негда- 
шњим византијским и балканским земљама, Турци су зате- 
кли известан број непописаних беземљаша који су се звали 
елефтери, слободњаци. Раја која је побегла са земље или 
која није била унета у катастарске пописе, појединци који 
су напуштали родитељски дом и нерегистровани номади тре- 
тирани су у османском периоду као једна класа. Беземљаши 
су радили на тимарима као привремени или стални пољо- 
привредни радници. Од ове друге групе тимарници су при- 
мали десетак и остале дажбине којима је подлегала раја, 
а које су биле разрезане према броју дунума. Уколико би се 
беземљаши на истом месту задржали три године, постајали 
би раја тог спахије. Порта је упорно покушавала да наста- 
њује беземљаше и номаде.2 


Робови—наполичари образовали су посебну власт, чији 
положај веома подсећа на животне услове кметова у Запад- 
ној Европи. То су обично били ратни заробљеници или куп- 
љени робови које су султани и утицајни припадници влада- 
јуће класе као радну снагу користили на својим имањима 
и вакуфима. Будући да лица у чији би посед доспела таква 
земља нису могла запошљавати рају унету у катастарске ре- 

гистре, настојали су да привуку непописану рају или да на 
својој земљи населе робове који би је обрађивали. Већина 
имања у поседу владајуће класе била је организована на 
такав начин, Ова) систем је примењиван од најранијих дана 
Османског Царства, али се распространио тек почетком се- 
дамнаестог BekKa.3 ! 


И сама држава је користила наполичаре за одга- 
јање пиринча или друге пољопривредне радове неопходне за 
подмиривање потреба двора и војске. У намери да обнови 
напуштена села око Цариграда, Мехмед (Освајач је у њима 
насељавао ратне заробљенике, дајући им статус наполичара. 
Њима је било забрањено да се жене изван свог круга, а има- 
ли су обавезу да држави предају половину своје жетве. У 
шеснаестом веку, ипак је већина наполичара прешла у редове 
раје. 

Енглески путописац Х. Блаунт забележио је око 1634. 
године како је сврха тимарског система да „улије страх у 
народ који живи у провинцијама и натера га да добро обра- 
ђује земљу“. Један од главних задатака ове институције 
било је, у ствари, обезбеђење јавног реда. Служба безбедно- 
сти, која је обухватала и сама села, штитила је рају од раз- 

лојника и гонила и кажњавала преступнике. Субаша и сан- 

зк-бег били су одговорни за ред у својој области, те би, 
времена на време, обилазили свој санџак да похватају пу- 
гахије. Санџак-бег је имао искључиво право да извршава 
гелесне казне које би одредио кадија. 


СПАХИЈСКА КОЊИЦА 


Првенствени задатак тимарског система био је да ббе- 
збеђује трупе за султанову војску, то јест да одржава велике 
коњичке снаге, које је контролисала централна влада. Спа- 
хија, уживалац тимара, неговао је свог коња, наоружавао се 
луком и стрелом, мачем, штитом, кратким копљем и буздо- 
ваном и, уколико је доходак са Његовог тимара премашао 
одређену своту новца, ратовао је под оклопом. На сваке три 

хиљаде акчи тимарског прихода спахија је био дужан да 
обезбеди по једног иебелију, комплетно наоружаног коња- 
ника, док је бег опремао по једног џебелију на сваких пет 
хиљада акчи прихода. Из тога проистиче да је почетком ше- 
снаестог века спахија са приходом од девет хиљада акчи во- 
јевао под оклопом и давао три џебелије и шатор. Санџак-бег 
је на тај начин могао имати велику пратњу џебелија, и што 
је његова пратња била већа, уживао је већи углед. Веома 


је тешко стога утврдити бројно стање спахијске војске и број 
џебелија. 


Када би султан наредио да се крене у ратни поход, спа- 
хије би се, под заповедништвом субаше, окупиле под сан- 
џак-бегову заставу. Санџак-бегови би се потом окупили под 
заставу беглербега, а беглербегови би се, у одређено време 
и на одређеном месту прикључили султановој војсци. Потом 
би султан извршио смотру својих снага, што је представљало 
неку врсту инспекције. Спахије-тимарници служили су у ла- 
кој коњици, а у бојној формацији заузимали су положаје 
на крилима образујући тако полумесец, што им је омогућа- 
вало да брзо опколе непријатеља. Како ове трупе нису до- 
бијале плату из централне благајне, а коњи би им се до из- 
мака лета изморили, коњаници су настојали да се врате ку- 
ћама почетком јесени. Ратничка сезона је трајала од марта 
до октобра, што значи да је османска војска била најсла- 
бија с јесени. Свесни те чињенице, поједине европске војско- 
вође, рецимо Хуњади, увек би је нападали у то доба године. 


Тимари су се добијали на молбу војног старешине. Сул- 
тан би, затим, на основу таквог захтева издао указ којим се 
одређује вредност тимара будућег спахије и, пошто би сеу 
санџаку нашао сличан упражњен тимар, беглербег би под- 
носиоцу молбе издао тескеру, односно потврду. Молилац би 
се са тескером затим обратио централној влади и од султана 
добио повељу о установљењу тимара. Овакав поступак је био 
незаобилазан када се тимар добијао први пут, али су касније 
беглербегови, на основу сопствених повеља, могли да доде- 
љују тимаре у вредности до 5.999 акчи у Румелии, а до 
2.999 акчи у Анадолији. У петнаестом веку, и то нарочито 

у пограничној области, многе спахије су држале тимаре само 
на основу потврде коју би им издао санџак-бег или, чак, су- 
баша. У шеснаестом веку, централна влада је пооштрила кон- 
тролу над додељивањем тимара. Уживалац тимара, ваља ис- 
таћи, није могао изгубити своја права без султанове запо- 
вести. Османски тимарски систем разликовао се од европ- 
ског феудализма по овој јако централизованој контроли. Сем 
тога, у оквиру тимарског система није било никакве хијерар- 


хије ни вазалског односа, за разлику од европског феуда- 
лизма. 


Да би неко лице могло добити тимар, морало је припа- 
дати војничкој класи, док је раји строгим законом било за- 
брањено да ужива такву могућност. Син је постајао војник 
само ако му је отац био припадник војничке класе или сул- 
танов односно бегов кул. Османлије су признавале припад- 
ништво војничкој класи и члановима одговарајуће касте у 
новоосвојеним државама, те су на тај начин многи хришћани 
који су држали феуде постали спахије са тимарима. Време- 
ном су они сами или њихови синови прелазили у ислам. У 
петнаестом M шеснаестом столећу, слично јаничарском кор- 

су, робови су сачињавали велики број припадника спахиј- 
кг коњице. Тимаре су могли добити једино они Турци my- 
лимани који су били војни добровољци или они који су се 
одвигом истакли у ратним походима, односно на граница- 
ма, као и следбеници пограничних бегова. Подаци из 1431. 
године за пограничну област Албанију показују да су 16 про- 
цената спахија бивши хришћански поседници феуда, 30 про- 
цената Турци из Анадолије, а 50 процената султанови или 
бегови робови. На кадије, улему и дворске миљенике отпа- 
дала су преостала четири процента тимара. Временом се број 
спахија турског порекла постепено смањивао. Синови пре- 
минулих спахија добијали су тимаре сличне онима какве су 
држали њихови очеви. Ако је, на пример, умрли располагао 
тимаром чија се вредност кретала између десет и двадесет 
хиљада акчи, његов првенац би добио тимар са приходом 
од четири хиљаде акчи, а други син по рођењу тимар од три 
хиљаде акчи. Уколико је очев тимар вредео између двадесет 

и педесет хиљада акчи, прва три сина добила би тимаре у 
поступној вредности од шест, пет односно четири хиљаде 
акчи. Очеви ни у ком случају нису могли оставити сино- 
вима у наслеђе своја лена као у западноевропском феудал- 
ном систему. Уколико своје војничке дужности не би обав- 
љао седам година, спахија је губио спахијски статус и пре- 
бапиван је у катастарски регистар намењен pajn, што ће рећи 
да је сада подлегао фискалним обавезама. Према томе, крв- 
но племство било је искључено у тимарском систему. Ако 
би спахија коме је одузет посед ратовао седам година, мо- 


гао је, на основу захтева војног заповедника, поново добити 
тимар. 


У саставу класе тимарника постојале су велике разлике. 
Бегови који су добијали имања звана хас или зијамет обично 
су претходно службовали у Сарају. Беглербегови су убирали 
између шест стотина хиљада и једног милиона акчи годи- 
шње. Санџак-бегови су држали поседе зване хас, са прихо- 
дом између две и шест стотина хиљада акчи, док су субаше 
држале хасове или зијамете који су доносили од двадесет 
хиљада до две стотине хиљада акчи прихода. У ХУ веку про- 
сечни годишњи приход спахије са тимаром износио је две 
хиљаде акчи. У шеснаестом столећу, тај износ се попео на 
три хиљаде акчи. 


У првој децинији шеснаестог века годишњи приход сан- 
џак-бега кретао се између четири до дванаест хиљада злат- 
них дуката, док је у истом раздобљу зарада најбогатијих 
власника мењачница и трговаца у Бруси ретко премашала 
четири хиљаде. Бегови и имаоци зијамета образовали су нај- 
богатији слој друштва. Ови односи су били сасвим друкчији 
у петнаестом веку, када су просечан спахија и јаничар или 
мајстор-неимар, имали приближно исти годишњи приход, 
и то од тридесет до четрдесет дуката. За посебне заслуге, 
спахија је могао добити повећање од десет процената вред- 
носли свог тимарског прихода, те би се на тај начин његов 
годишњи доходак повећао на четири стотине златних ду- 
ката. Међутим, да би добио зијамет, спахија је морао учи- 
нити нешто заиста изузетно, јер је ова врста поседа готово 

искључиво била резервисана за султанове робове или бегов- 
ске синове. 


Касније су бегови почели злоупотребљавати своју власт 
и тимаре су давали неподобним лицима у накнаду за мито. 
На тај начин су у шеснаестом веку многи појединци из ре- 
дова раје постали спахије. Сулејман I није имао другог n3- 
бора до да озакони овакав прилив људи изван класе, али је 
накнадно предузео оштре мере да убудуће само спахијски 
синови могу добијати тимаре. Стална потражња за тимари- 
ма била је у току класичног раздобља пресудан чинилац у 
унутрашњој политици (Османског Царства. Спахије којима 
је била одузета баштина, капукулу-трупе и добровољци у 
пограничним областима вршили су сталан притисак захтева- 
јући тимаре. 

Потреба за додељивањем земље у виду тимара приси- 
љавала је државу да предузима стално нова освајања. При- 
падници капукулу-трупа су, уз то, желели рат да би стекли 
поседе, јер су тимаре и зијамете добијали они јаничари који 
би се храброшћу истакли на бојном пољу. Стога је потреба 
за тимарима била она сила која је подстицала Османлије 
да проширују своје границе. Сем тога, постојало је велико 
супарништво између анадолских добровољаца и ускока дуж 
граница који су очекивали да добију лена, и спахија у за- 
zeby који су већ располагали таквим добрима. Та нетрпе- 
љивост је била разлог што су пограничне снаге у Румелији 
често заузимале непомирљив став према централној власти. 

Проблемом тимара објашњавају се и несугласице из- 
међу старих спахија у негдашњим анадолским кнежевинама 
и тек успостављеног османског режима. Османлије су оста- 
виле затечене поседе неким спахијама, а пензионисали су 
оне у које нису имали поверења, али тиме нису била изгла- 
ђена трвења између локалних спахија и оних појединаца ко- 
јима је султан тек био дао тај статус. На челу побуне у Смир- 
ни и Сарухану 1416. године и караманских немира који су 
трајали од 1468. до 1511. стајале су локалне спахије. 


За време буна принчева под Сулејманом ], из личних 
разлога су се око бунтовних царевића окупљали сиромашни 

тимарници, лица која су изгубила посед и остали појединци 
што су чекали да добију тимар или пензију. 

Само је један део државних прихода додељиван у виду 
тимара. Године 1528. државни доходак попео се на 9,650.000 
златних дуката, од чега је 37 процената раздељено спахијама. 
Око 50 процената припало је непосредно султану, што ће 
рећи улило се у државну благајну. Велики проценат те своте 
обезбедила су велика имања, такозвани султанови хасови. 
Остатак су чинили порези које су плаћали трговци у rpa- 
довима, затим царинске дажбине и приходи из рудника. Је- 
дино је централна благајна била овлашћена да прикупља 
иизју, намет који je плаћало немуслиманско становништво, 
а који је 1528. године износио око 750.000 златних дуката. 
Већи део прихода централне благајне султан је делио јани- 
чарима и капукулу-коњици у виду плате исплаћиване у го- 
товом новцу. Преосталом сумом подмиривани су издаци за 
трупе које су чувале утврђења, трошкови око издржавања 
Сараја и оправке јавних грађевина. 

Тимари нису додељивани само војницима него и двор- 
ским и државним званичницима, и то као облик плате или 
пензије. Тако су тимаре и зијамете могли добити чауши, 
мутеферике и писари запослени у државним канцеларијама. 
Догађало се чак да султан дарује своје миљенике приходом 
у вредности тимара или xaca, називајући тај дар „новцем 
за обућу“ или „новцем за сточну храну“. У другој половини 
шеснаестог века порастао је број тимара који су додељивани 
лицима изван војничке класе, и тај чинилац је значајно до- 
принео распаду овог система. i 


АДМИНИСТРАЦИЈА И ТИМАРСКИ СИСТЕМ 


Тимарски систем, од беглербега до спахије, као адми- 
нистративна организација оличавао је султанову извршну 
власт у провинцијама. Спахијама је било поверено више ад- 
министративних дужности. Они су образовали неку врсту 
полицијских снага којима су били дужни да штите рају на 

селу и истовремено су имали значајну обавезу да прикуп- 
љају порез и примењују земљишне законе. Провинцијском 
администрацијом руководио је беглербег, који је заступао 
султанову власт у провинцији, Он је пресуђивао спорове ме- 
by спахијама и спроводио у дело султанова наређења. Бе- 
глербегови значајних провинција, као што је Египат, имали 
су ранг везира и понекад извршну власт: могли су да отпу- 
штају кадију и изричу смртне казне. 


Под руководством беглербега радили су тимар-дефтер- 
дари и дефтер-ћехаје, који су решавали сва питања везана 
за тимаре, затим хазине-дефтердари, који су се старали о из- 
ворима прихода намењених централној благајни. Сви ти зва- 
ничници имали су своје посебне канцеларије. Чиновници 
канцеларија у надлежности беглербега били су организовани 
на исти начин као у главном граду: беглербегово веће сачи- 
њавали су ћехаја — настојник, који је вршио дужност ње- 
говог заменика, тескериија, административни службеник, ко- 
ји је обављао послове кореспонденције, и поменути званич- 
ници које је именовао султан. У надлежност беглербеговог 
већа поглавито су спадала питања тимара, парнице које су 
водиле спахије и жалбе народа. У случају потребе и градски 
кадија је узимао учешћа у овим расправама. 


Неки беглербеглуци били су финансијски независни. Под 
беглербеговим надзором, хазине-дефтердар је све трошкове 
намиривао из касе провинцијских прихода и, пошто би на 


крају године извршио коначан обрачун, вишак новца је слао 
централној благајни.5 


(Основна административна јединица Османског Царства 
од самог почетка био је санџак. Известан број санџака са- 
чињавао је беглербеглук или ејалет, а један од њих који је 
називан „пашин санџак“, био је под непосредном управом 
беглербега. У састав санџака улазило је више малих обла- 
сних јединица познатих под називом субашилууи. Сам cy- 
баша живео је у граду и заповедао спахијама који су обита- 
вали по селима у његовом округу. Већа села сваког санџака 
имала су званичника, такозваног черибашу. (Он је организо- 

вао спахије за војни поход и окупљао их под субашину за- 
ставу. 

Делови земље беглербеговог хаса били су разбацани по 
санџацима, а делови санџак-бегова поседа по субашалуцима. 
Имања, раштркана у неколико села улазила су у састав зи- 
јамета и спахијских тимара. Сврха оваквог система била је 
да се област беглербегове контроле прошири и спречи да 
ико загосподари округом. 


Провинције су биле подељене на још један начин, на 
кадилуке — административно-правне области кадија. Сам 
кадија је живео у граду а своје представнике слао у поје- 
дина места округа и отварао судове. Он је, пре свега, у свој- 
ству судије примењивао шеријат и канун, али је, у исти мах, 
био дужан да врши надзор над спровођењем султанових ад- 
министративних и финансијских наредби. Имајући такво ов- 
лашћење, био је надзорник финансијског пословања, обаве- 
зан да без одлагања обавести владу о сваком противзакони- 
том поступку административних службеника. Извршавајући 
султанова наређења, с времена на време би лично кренуо 
у инспекцију по провинцији. 

Кадије су представљале стуб османске управе, а у пет- 
наестом веку кадија је могао бити унапређен у санџак-бега 
или беглербега. Било је кадија који су злоупотребљавали сво- 
ја широка овлашћења. Како је држава ограничавала број ка- 
дија, многи су се борили за тај положај, баш као и за ти- 
маре. Дешавало се да будуће кадије годинама чекају на спи- 
сковима аспираната, те би, чим би добили постављење, пре- 
гнули да се обогате. Кадије су, доцније, постављане само 
на годину дана. Средином шеснаестог века, за кадије је у 
стотинама медреса широм Анадолије учило тако много по- 
лазника да су постали тежак терет за Царство; удружујући 
се у банде, уносили су пометњу у градове и пљачкали по 
селима. 


Трећи стуб провинцијске администрације био је хазине- 
-дефтердар, који је, као и њему сродан званичник у цен- 
тралној влади, заступао интересе државне благајне. Слично 
кадији, био је независан. Имао је право да непосредно оп- 

шти са престоницом и да улаже жалбе против беглербега, 
као и осталих високих чиновника. С друге стране, беглербег 
је могао да отпусти сваког оног кадију или хазине-дефтер- 
дара који би злоупотребио своју власт, али би о томе морао 
одмах обавестити главни град. То наводи на закључак да 
је у провинцијама постојао ефикасан систем проверавања и 
равнотеже. Централизована влада је имала задатак да по 
провинцијама онемогућава оне паше које су тежиле преве- 
ликој моћи, 

Јаничарски гарнизони стационирани у важним градови- 
ма били су још једна сила која је спречавала локалне власти 
да произвољно користе своју моћ. Број војника у овим гар- 
низонима кретао се од три стотине до хиљаду пет стотина 
људи, зависно од величине града, и они су поступали искљу- 
чиво на основу султанових наређења. Беглербегови нису и- 
мали никаквог утицаја на гарнизоне, који су представљали 
султанову власт насупрот спољњем и унутрашњем непри- 
Јатељу. Они су смиривали сукобе између муслимана и хри- 
шћана, пратили амбасадоре приликом њихових путовања и 
спроводили караване и новац, када се преносио у централну 
благајну, 

Упоредо са порастом немира у другој половини шеснае- 
стог столећа, текло је и стационирање јаничарских гарни- 
зона по великим и мањим градовима. У седамнаестом веку, 
Када је централна власт ослабила, адекватна власт y среди- 
штима удаљених провинција, као што су Алжир, Египат и 
Багдад, прешла је у руке јаничара, утирући тако пут образо- 
вању једне нове владајуће класе у провинцијама. 


Ш део 
ПРИВРЕДЕ И ДРУШТВЕНИ ЖИВОТ 


ГЛАВА XIV 


ОСМАНСКО ЦАРСТВО И МЕЂУНАРОДНА ТРГОВИНА 


БРУСА КАО СРЕДИШТЕ МЕЂУНАРОДНЕ ТРГОВИНЕ 


Када је у тринаестом веку основано велико Монголско 
Царство, Анадолија је постала главни трговачки пут између 
Истока и Запада. У то време су трговци из италијанских по- 
морских држава дочекивали караване са Далеког истока и из 
Ирана не само у Пајасу на југу и Грапезунту на северу, већ 
су исто тако путовали у унутрашњост Анадолије, у Сивас 
и Коњу. У доба Монгола постојао је царски друм који је 
повезивао Тебриз са Коњом преко Ерзерума, Ерзинџана и 
Сиваса. Двадесет три величанствена караван-сараја, који по- 
тичу из тринаестог века, и данас стоје на путу између Си- 
васа и Коње. Споредан крак царског друма између Сиваса 
и Цариграда надметао се са морским путем који је водио 
од Цариграда до Грапезунта. У то време су главни трговачки 
артикли којима су трговали Исток и Запад биле скупоцене 
тканине из Фландрије и Фиренце, које је на Истоку погла- 
вито носила горња класа, као и разне врсте кинеске и пер- 
сијске свиле. 

У тринаестом веку Анадолија није само повезивала Ев- 
ропу са Истоком него се преко ње обављала и трговина у 
правцу севера и југа, између ханата Златне Хорде у источној 
Европи и арапских земаља. Зачини, шећер и разне врсте тка- 
нине са југа размењивани су за крзна и робове са севера. 
Италијански трговци су ову робу превозили морем, а мусли- 

мански трговци и копном, путујући из Анталије у Коњу и 
Сивас или из Алепа у Кајсарију, Сивас, Синопу и Самсун. 
У том раздобљу градови централне Анадолије — Сивас, Кај- 
сарија, Аксарај, Коња, Амасија и Анкара — постали су зна- 
чајна трговачка средишта. 


Када се у четрнаестом веку у Ирану распало Илханид- 
ско Царство и Османлије показале своју моћ у западној А- 
надолији, политичко, а с њим и трговачко средиште пресе- 
лило се у западну Анадолију, што је довело до промена у 
сплету трговачких путева.! Бруса, која је крајем четрнаестог 
века била не само политичко већ и трговачко средиште (Ос- 
манског Царства, постала је најважнији трговачки град А- 
надолије и велика тржница за размену робе између Истока 
и Запада. (Око 1391. године стари емпоријуми у западној 
Анадолији, међу које су се убрајали и Палација, Алтолуого 
(Ефес) и Смирна (Измир), већ су били потпали под осман- 
ску управу и повезали се са Брусом. У то време су каравани 
из Ирана доспевали у ове морске луке не само преко Брусе 
него и преко Амасије и Токата, јер је Бајазит І, проширивши 
своје границе на исток чак до Ерзинџана, био загосподарио 
и овим караванским путем. Персијски каравани који су пре- 
возили свилу нису више ишли преко Трапезунта, Beh су че- 
шће путовали копном до bpyce. У петнаестом веку, градови 
Амасија и Токат, који су се налазили на овој саобраћајници, 
постали су после Брусе најзначајнија економска и културна 
средишта у Анадолији. 


Бајазит је, 1391. године, заузео Анталију и Аланију, 
главне луке преко којих се у јужну Анадолију превозила ин- 
дијска и арапска роба. Трговина са овим земљама обављала 
се и дуж древног копненог пута који је дијагонално секао 
Анадолију између Алепа и Цариграда пролазећи кроз Адану 
и Коњу. Овим путем, који је повезивао Брусу са југом, Ос- 
манлијама је пошло за руком да потпуно овладају тек по- 
што су уништили Караманиде 1468. године. 


У то доба муслимански трговци су могли безбедно да 
путују из Арабије и Ирана у Брусу. За европске трговце, ме- 

ђу којима је било Венецијанаца, Ђеновљана и Фирентинаца 
који су трговали преко два најзначаїнија средишта левант- 
ске трговине, Цариграда и Галате, Бруса је била најближе 
тржиште где се куповала роба са Истока и продавале ев- 
ропске вунене тканине. Већ 1333. године Ибн Батута је мо- 
Tao да забележи како је Орхан најбогатији међу туркмен- 
ским султанима y Анадолији,2 а само деветнаест година Ka- 
сније Ђеновљани су са Османлијама закључили трговински 
споразум. Крајем четрнаестог века, Шилтбергер је Брусу са 
њеном трговином свилом и радиношћу упоређивао са Дама- 
ском и Кафом, истичући да се персијска свила шаље из Бру- 
ce у Венецију и Jlyky,? које cy у то време биле средиште 
европске производње свиле. 


Трговина персијском свилом чинила је основу развоја 
и напретка Брусе. У петнаестом веку се европска производња 
свиле нагло проширила, док је Бруса постала међународно 
тржиште за основне сировине ове радиности, за свилено пре- 
диво изванредног квалитета, које се производило у Астера- 
баду и Гилану на северу Ирана. Џ. Маринги, заступник у 
Бруси породице Медичи и осталих фирентинских кућа, за- 
бежио је 1501. да из Ирана сваке године стиже у Брусу ве- 
лики број каравана натоварених свилом. У својим писмима 
он говори о нестрпљењу с којим италијански трговци ишче- 
кују долазак ових каравана, о навали при куповини робе и 
о жестоком надметању. Труд се баснословно исплаћивао, јер 
је у Италији сваки фардело — око 150 Ка — доносио чисту 
зараду од седамдесет до осамдесет дуката. У Бруси се на око 
хиљаду разбоја дневно ткало по пет фардела свиле. Цена 
свиле је стално расла, са педесет акчи по фарделу 1467. го- 
дине, скочила је на седамдесет 1488, а 1494. на осамдесет 
две акче. Просечан караван доносио је товар од око две сто- 
тине фардела свиле. На табели 4 наведени су укупни при- 
ходи од царинских дажбина на свилу у Бруси током поједи- 
них година, на основу чега се може стећи извесна представа 
о обиму увоза. 

ТАБЕЛА 4 

Година Приходи у златним дукатима 
1487. 40.000 

1512. 43.000 

1521. 13.000 

1523. 17.000 

1557. 24.000 


Нагло опадање царинских прихода око 1523. године после- 
дица је персијских ратова, и мада после склапања мира 
с Персијанцима 1555. године кривуља поново почиње да 
расте, далеко је испод нивоа y петнаестом веку. 


Чак и пошто је Цариград постао османска престоница, 
Бруса је наредних сто година и даље важила за једно од 
главних трговачких средишта овога Царства. Алеп је, такође, 
дуго времена био значајан центар трговине свилом и такмац 
Брусе. Каравани са товарима иранске свиле стизали су у 
Алеп преко Ерзерума и долином Еуфрата или, чешће, из Те- 
бриза преко Вана, Битлиса, Дијарбекира и Береџика. Турци 
су између 1516. и 1517. године заузели Алеп и тако заго- 
сподарили овим путевима, те су се тада сва тржишта пер- 
сијске свиле доступна Европљанима нашла у рукама Осман- 
лија. У шеснаестом веку они су чак покушали да персијским 
средиштима производње свиле на северу, Ширвану и Гилану, 
наметну своју непосредну управу. 

Свила, међутим, није била једини трговачки артикал 
који се продавао у Бруси. Мошусов мирис, равен и кинески 
порцулан чинили су највећи део робе која је из централне 
Азије доспевала у Брусу, док су персијски трговци собом 
односили европске вунене тканине, скупоцене брусанске бро- 
кате, кадифу, а особито златни и сребрни новац, који је у 
Ирану имао већу вредност. 


Путописац Бертрандон де Ла Брокијер оставио нам је из 
1432. године опис сувоземног пута који је водио из Дамаска 
у Брусу. Ла Брокијер се у Дамаску придружио једној групи 
ходочасника и трговаца који су на повратку из Меке путо- 

вали караваном од три хиљаде камила. У каравану се нала- 
зило много турских угледника којима је султан за вођу од- 
редио једног трговца из Брусе. После путовања од педесетак 
дана, Ла Брокијер је стигао у Брусу, где је, поред фирентин- 
ских, затекао и ђеновске трговце из Пере, који су били допу- 
товали да купе зачине.6 


Робу која се превозила овим караванским путем обично 
су сачињавали лаки и скупи артикли, као што су зачини, 
материје за бојење, лекови и тканине. Око 1487. годишњи 
приходи од царина на шафран, гумлак и бибер, на робу која 
се увозила у Брусу, достизали су око две хиљаде златних 
дуката. Трговина која се обављала караванима искључиво је 
била у рукама муслиманских трговаца, већином из Алепа и 
Дамаска, од којих су многи улагали огромне суме у своје 
послове. Године 1500, на пример, један богати трговац из 
Дамаска, по имену Абу Бакр, продао је у Бруси бродски то- 
вар зачина у вредности од четири хиљаде златних дуката. 


Махмуд Гаван, моћни везир краљевства Бахмани у Ин- 
дији, сваке године је до 1480. слао своје трговачке заступ- 
нике у Брусу да продају индијску робу. Неколицина његових 
агената је чак 1481. прешла на Балкан да тамо тргује ин- 
дијским тканинама и осталим еспапом. 


Трговац из Фиренце Бенедето Деи тврдио је да је око 
1470. године са својим ортацима куповао у Бруси зачине, 
поред памука и воска. Из Марингијевих извештаја такође се 
види да је Бруса извозила зачине у Италију, свеједно колико 
мале биле те количине. Године 1501. Маринги је писао јед- 
ном пријатељу у Фиренци да је за њега набавио три вреће 
бибера и да му, ако жели, може и више послати. Испоставило 
се, међутим, да разлика између брусанске и фирентинске 
цене бибера није била довољно велика у поређењу са про- 
фитима који су се могли остварити у трговини свилом. Ма- 
ринги је 1503. забележио да се бибер може продавати по 
цени од двадесет седам златних дуката по кантару — око 
56 kg — у Пери, у случају да са других страна не пристигну 
залихе. Званична цена бибера у Једрену 1501. године изно- 

сила је само осамнаест дуката по кантару. Међутим, у то 
време Португалци су већ почели да превозе зачине у Европу 
непосредно из Индије. 


ОСМАНЛИЈЕ И ИНДИЈСКИ ТРГОВАЧКИ ПУТ 


У шеснаестом веку, упркос највећим напорима, Порту- 
талцима није полазило за руком да пресеку трговачке путеве 
који су из Индије и Индонезије, преко Персијског залива и 
Црвеног мора, водили на Блиски исток. Чак су у другој по- 
ловини тога столећа дозвољавали да се зачини намењени Бли- 
ском истоку продају у Хормузу. 


Када су 1509. године Португалци уништили код Хаула 
део мамелучке флоте, а мамелучки владар се обратио за по- 
моћ османском султану, Османлије су истог часа послале у 
Суец материјал и људство за изградњу бродова. Године 1516. 
и 1517. они су освојили Сирију, Египат и Хеџаз, док су Пор- 
тугалци упловили у Црвено море претећи да заузму Меку и 
Медину. Године 1517. Селим I, који ce тада још увек налазио 
у Каиру, наредио је да ce у Суецу изгради флота кога би 
истерала Португалце из Индијског океана, а 1517. и 1525. 
османски адмирал Селман одбио је португалске нападе на 
Џиду и потом наставио продор ка Јемену и Адену. 


Португалци су по правилу избегавали отворене сукобе 
са Османлијама M, схвативши то, они су прешли у офан- 
зиву. Тако су, 1538. године, послали конвој од тридесет бро- 
дова да истерају Португалце из луке Диу у северној Индији, 
али је овај поход пропао углавном стога што је бахманијски 
султан, локални муслимански владар, одбио да учествује у 
њему плашећи се да су Османлије дошле да успоставе своју 
управу у овој области, а не да њему помогну. Међутим, 
Османлијама je у то време пошло за руком да покоре Јемен 
и Аден. 


Током шеснаестог столећа у Османско Царство су сти- 
зали зачини директно из Индије и Индонезије. Упркос повре- 

меној несташици, европски трговци су на трговима Алепа, 
Каира, Цариграда и Брусе живо размењивали своју робу за 
индијске производе. Године 1554, само су Венецијанци отку- 
пили шест хиљада квинтала зачина у Александрији, а коли- 
чина од дванаест хиљада квинтала, колико су они, 1560— 
1564, годишње куповали, била је иста као и у време пре него 
што је Васко де Гама открио морски пут у Индију. Због тога 
је лисабонско тржиште повремено западало у кризу. Један 
португалски ухода упућен у Египат известио је 1564. године 
своју владу да је у Александрију приспело тридесет хиљада 
квинтала 3auuHa.9 Сваке године je у Џиду, морску луку Меке, 
пристизало по двадесет бродова натоварених зачинима, те су 
се турски ходочасници из Меке враћали снабдевени зачини- 
ма, бојама и индијским тканинама, 


Године 1526. приходи од царина на зачине који су у 
Дамаск транспортовани ходочасничким караванима попели 
су се на 110.000 златних дуката. Европски трговци су у са- 
мом Дамаску куповали један део тих зачина, а потом их из- 
возили преко Бејрута, док је главнина товара одашиљана у 
Брусу и Цариград, а одатле на Балкан и даље на север. Ца- 
ринске уредбе у Бруси за 1545. годину показују да су европ- 
ски трговци у овом граду куповали зачине, те су око 1582. 
приходи од царина на зачине у Бруси достигли своту од 
7.250 златних дуката, четири пута већу него 1487. године. 
Из докумената се види да су све до 1590. године Венецијанци 
у Цариград доносили штофове, а куповали зачине. Један 
угарски трговац продао је 1547. године у Бруси извесну ко- 
личину грубе вунене тканине, а купио 110 кантара зачина. 
Средином шеснаестог века, међутим, Угарска је почела да се 
снабдева зачинима са Запада. 


У шеснаестом веку, зачини су и даље стизали из Индије, 
али не само преко луке Басре већ и преко Црвеног мора. 
Џ. Елдред, који је боравио у Басри 1583. године, забележио 
је: „У луку Балсаре (Басре) сваког месеца из Ормуза уплове 
разни бродови натоварени сваковрсним индијским произво- 
дима, као што су зачини, лекови, индијске свилене и па- 
мучне тканине.“ 

Поморске саобраћајнице које cy повезивале сиријске и 
египатске луке са Анталијом, Аланијом и Цариградом нису 
биле мање значајне од сувоземних путева. Малипиеро је, пи- 
шући седамдесетих година петнаестог века, још увек сматрао 
Анталију средиштем трговине зачинима у Малој Азији. Из 
царинских спискова за 1559. годину се види да је те године 
ни мање ни више но педесет бродова упловило у ову луку, 
а сваки од њих је могао да прими двадесет до тридесет трго- 
ваца. Власници ових бродова већином су били муслимани. На 
основу царинских регистара из петнаестог и шеснаестог века 
може се закључити да су главни артикли који су се из Мале 
Азије извозили у Сирију и Египат били дрвна грађа, гвожђе 
и гвоздене алатке, брусанска свила, анкарско сукно од ка- 
миље длаке, памучне тканине, теписи, простирке, опијум, 
сушено воће, крзно, восак и катран. Из Сирије и Египта бро- 
довима су се допремали зачини и индиго, египатски лан, пи- 
ринач и шећер, као и сиријски сапун. У то време су се царин- 
ски приходи у Анталији и лукама које су зависиле од овога 
града попели на седам хиљада златних дуката годишње. 


Извоз дрвне грађе из лука јужне Анадолије у Египат био 
је значајан знатно пре тог времена. На планинама Тауруса, 
велики број туркменских номада, чије је старо племенско име 
временом заменио назив тахтаии(је), дрвосече, бавио ce оба- 
рањем стгбала, која су потом експортована из Анталије, 
Алгније, Финике и осталих лука. Извоз дрвне грађе био је 
државни монопол, а царински приходи од тог артикла и ка- 
трана износили су 1477. године 3.500 златних дуката. 


Сем тога, Анталија је била и средиште трговине робови- 
ма, и преко те луке су се на југ извозили бели, а увозили 
црни робови. Известан број трговаца из Брусе који су посре- 
довали у овој транзитној трговини живео je у Анталији.® Ha- 
кон освајања Египта 1516. и 1517. године, већи део робе 
транспортовао се директним морским путем у Цариград, те 
је друм који је повезивао Анталију са Брусом изгубио свој 
негдашњи значај. У седамнаестом веку Анталија ће се све- 
сти на безначајну локалну луку. 

Египат и Сирија су играли пресудну улогу у привреди 
Цариграда и Османског Царства. Намирнице, као што су пи- 
ринач, пшеница, јечам, зачини и шећер, допремане су за сул- 
танов двор једрењачама из Египта, а у шеснаестом веку Си- 
рија је годишње за турски двор испоручивала 50.000 kg 
сапуна. Суданско злато је преко Египта стизало у Цариград, 
док је Благајна у престоници узимала вишак египатског до- 
хотка у износу од пола милиона дуката годишње. Централна 
османска влада је захтевала да јој се тај износ исплаћује 
искључиво у злату. Она је уз то постављала Египту и друге 
финансијске захтеве. Тако je, на пример, 1532. године Еги- 
пат послао четрдесет хиљада златних дуката као поклон све- 
тим градовима Меки и Медини, док је те исте године за 
потребе двора издато 13.866 дуката за шећер, зачине и ле- 
кове, а 12.053 за накит и тканине. Богате египатске и сириј- 
ске провинције биле су један од главних извора материјалне 
моћи Царства, па су 1528. године обезбедиле једну трећину 
укупног дохотка турске државе. 


Стога је савршено разумљиво што су хришћански пира- 
ти, чија су се гусарска гнезда налазила на Родосу, Кипру и 
Криту без престанка угрожавали поморски пут између Алек- 
сандрије и османске престонице, У петнаестом веку Каталон- 
ци су били најзапосленији гусари у источном делу Средо- 
земног мора. До 1522. године витезови Св. Јована са Родоса 
господарили су путем који је повезивао Цариград са Алек- 
сандријом. После освајања Египта 1517, било је апсолутно 
нужно да се освоји Родос. Сулејман I је, након дуге опсаде 
1522. године коначно заузео ово острво. | 


Да би се заштитили од гусара, османски бродови су тим 
путем увек пловили у конвоју, уз пратњу ратних бродова. 
Године 1641, један Јеврејин по имену Самуел описао је како 
је један конвој од педесет лађа напустио Цариград и како 
их је дванаест ратних бродова са адмиралом сачекало у Дар- 
данелима, да би их затим отпратили у Јегејско море. 

ОСМАНСКО ЦАРСТВО И ТРГОВИНА НА ЦРНОМОРСКОМ 
ПОДРУЧЈУ 


Трговина на црноморском подручју била је једна од нај- 
важнијих грана османске привреде и дуго времена није имала 
страних такмаца. Будући да су држали Дарданеле, Турци су 
лако могли одстранити Италијане из ове трговине и ту област 
развити као саставни део своје привреде свога царства, као 
што су то учинили са Египтом или Сиријом. Намирнице за 
снабдевање Цариграда и јегејског басена, као што су пше- 
ница, риба, уље и со, од давнине су допремане из северног 
дела црноморске области. Пошто је освојио Цариград и учвр- 
стио јаку контролу над Дарданелима, Мехмед II је забранио 
да се те намирнице извозе у Италију, док су италијански бро- 
дови у Цариграду и Галипољу подвргавани детаљном претре- 
су. Како су ти производи претежно сачињавали трговину на 
Црном мору, ово подручје трговачке активности било је до- 
словно затворено за странце. Османлије су 1475. освојили 
луке Кафу и Азов у северном делу црноморског басена, а 
Килија и Акерман пали су им у руке 1484. године. После 
тога су у ту област из војних разлога забрањивали приступ 
странцима — што у то доба значи Италијанима. Италијански 
бродови који су у петнаестом и шеснаестом веку пловили 
Црним морем били су или венецијанске галије којима се пре- 
возило вино са Крита, односно Хиоса, или бродови са базом 
на Криму, чији су власници Италијани постали османски по- 
даници. У црноморским лукама, као и у Молдавији и Пољ- 
ској, османски грађани — Јермени, нарочито из Кафе, Јевре- 
ји, Грци и Турци муслимани — почели су од Италијана да 
преузимају левантску трговину. 

Две године пошто је, 1456, молдавски кнез Арон Ш 
признао османско сизеренство, султан је молдавским тргов- 
цима дао извесне повластице, односно допустио им је „да 
бродовима чији су власници трговци долазе у Акерман и сло- 
бодно тргују у Једрену, Бруси и Цариграду“. У петнаестом 
веку, трговина са Акерманом и Килијом донела је напредак 
кнежевине Молдавије. Стари трговачки пут који је повезивао 
Кафу, Акерман и Килију са Пољском пролазио је преко Мол- 

давије, те су се градови Сучава у Молдавији и Лавов (Лем- 
берг) у Пољској развили у богата стецишта трговачке робе. 
Настојања Пољске да загосподари Молдавијом, Акерманом и 
Килијом остала су без успеха. Контрола над овим двема лу- 
кама, као и над Кафом, за Турке је била нужност како у 
привредном тако и у политичком смислу. 


Османски царински регистри за период од 1490. до 1512. 
године пружају исцрпне податке о привредном животу у 
Кафи, Акерману и Килији, у три велике прихватне луке пре- 
ко којих су северне земље трговале са Средоземљем. 


Из извештаја за 1490. годину се види да је за четири 
месеца у Кафу било упловило седамдесет пет бродова, од ко- 
јих је осам било грчких, седам италијанских и један руски 
(„василан“), док су преосталим командовали муслимански 
капетани. Међу муслиманским власницима бродова налазила 
су се и два османска државника, Месих-паша и Синан-бег. 
Готово сви ти бродови пристизали су из Цариграда и Галате, 
Трапезунта, Азова, Синопе и Измита. Биле су то углавном 
мале лађе које су у просеку могле да приме робу тројице до 
петорице трговаца. 


Тим бродовима допловило је било сто педесет седам тр- 
говаца, међу њима шеснаесторица Грка, четворица Италија- 
на, тројица Јевреја, двојица Јермена, један Молдован и један 
Рус. Преостала сто тридесеторица били су муслимани. Роба 
коју су они донели претежно је потицала из Цариграда и 
Брусе, из јужног подручја Црног мора — Трапезунта, Синопе, 
Кастамоније и Амасије — затим из средишне Анадолије, то 
јест из Анкаре, Сиврихисара, Бејшехира, Ушака и Гердеса. 


Цариград је овим лукама служио као транзитно средиште 
за европске штофове, брусанску свилу, индијске зачине и ма- 
терије за бојење, а посебно за памучне тканине из западне 
Анадолије. Из области Кастамоније, чија је лука била Сино- 
па, извозили су се пиринач, гвожђе, памучне тканине и мо- 
хер. Град Тосија је био важно средиште производње мохера. 
Ова област је имала не само своје локалне производе већ је 
служила и као транзитно средиште трговине индијском и 

арапском робом, као што су свила, кана и друге материје за 
бојење. Брокати проткани златом и разне врсте кадифе, по- 
ред разноврсних свила које су се ткале у Амасији, граду на 
путу свиле који је водио из Ирана, превозили су се бродо- 
вима преко Синопе у Кафу. Ова роба је свуд била на гласу, 
чак је била тражена и на османском двору. Међутим, и па- 
мучне тканине су биле значајне за турску извозну трговину. 
Мерзифон, недалеко од Амасије, постао је средиште ове про- 
изводње. Одатле је на хиљаде труба памучних тканина до- 
премано на Крим. 


Поред наведене робе, у Кафу су доспевали и производи 
из залеђа Трапезунта, и то поглавито вино, арак, лешник и 
катарке за бродове. Главни артикал централне Анадолије који 
се извозио преко Кафе биле су памучне тканине, затим, мо- 
хер и пиринач из Анкаре, опијум из Бејшехира, као и чувени 
Билими из Ушака и Гердеса. Из јегејског басена допремане 
су у Кафу маслине, маслиново уље, пасуљ, суво грожђе, а 
особито вино M сирће. Трговци из Брусе доносили су свилу, 


ћилиме и боје. 


Памучне тканине и средоземни прехрамбени производи 
били су, поред вина, основни артикли који су из Анадолије, 
преко Кафе, извожени у Кримски Ханат, Пољску, Велику 
Кнежевину Московију и у татарске земље на подручју Дешт-и 
Кипчака и Волге. Путем који је повезивао Цариград са Ka- 
фом првенствено су транспортовани европски штофови и про- 
изводи који су се извозили из арапских и индијских земаља. 


Кафа је била главна лука за извоз на југ. Пшеница, бра- 
шно, лој, пречишћено масло, сир и мед бродовима су са Кри- 
ма и из Кубанске степе превожени преко Кафе у Цариград, 
и били основне прехрамбене испоруке за овај град и царски 
двор. Године 1600 само су у један мах за дворске кухиње 
наручене две хиљаде кантара пречишћеног масла из Кафе. Да 
би се повећала производња житарица и тако задовољиле по- 
требе овога тржишта, аристократија Кримског ханата је осно- 
вала колоније у степема, где је насељавала руске заробљенике 

као пољопривредну радну снагу. Полуномади у северном делу 
црноморске области такође су гајили житарице за извоз. 


Лов на моруну око ушћа Дона и производња кавијара 
били су исто тако значајне привредне делатности овога краја 
који је снабдевао Цариград и јужне делове Царства. Раније 
су Венецијанци и Ђеновљани бродовима превозили брашно, 
рибу и кавијар у Италију, док је сада највећи део ових про- 
извода одлазио за Цариград. Држава је узимала десет про- 
цената од рибљег улова, који је ускладиштавала или усољену 
рибу у бурадима превозила бродовима. До 1490. ловило се 
годишње око сто хиљада моруна. Испоруке рибе, кавијара и 
меда непрестано су стизале у Кафу са обала Черкеске, преко 
лука Копе и Тамана. 


Производња соли је била тесно повезана са индустријом 
рибе. Из разних рудника на Криму, а посебно из солана у 
Сарукерману код Севастопоља, упућиване су велике коли- 
чине соли у Цариград и Азов, где су употребљаване за кон- 
зервирање рибе. Крајем шеснаестог века, кримски хан је у 
просеку годишње извозио на тржиште у Цариград хиљаду до 
хиљаду двеста тона соли. 


Кафа и луке које су од ње зависиле Азов, Керч, Таман 
и Копа, биле су центри трговине робовима које су хватали 
Татари вршећи упаде на руску и пољску територију. Ти су- 
жњи су обично довођени из Тамана у Кафу, где су разме- 
њивани за штофове, које су анадолски трговци довозили на 
Крим. Чињеница да је османска држава средином шеснаестог 
века остварила на трговини робовима годишњи приход од сто 
хиљада дуката даје извесну представу о размерама овог тр- 
жишта. Такса. по робу износила је четири златна дуката. 
Главнина робова је упућивана за Цариград, а један део до 
Синопе и Инеболуа. До појаве Османлија трговина робовима 
у Кафи налазила се у рукама Ђеновљана. 


Турско-татарски народи су преко Кафе отпремали на југ 
говеда, овце, коње, коњску опрему, чувене татарске лукове 
и стреле, као и сафијан из Казана. 

Међусобни културни афинитети Османлија и мусли- 
манских становника у областима северно од Црног мора xo- 
приносили су унапређењу трговачких и економских веза из- 
међу ових земаља, а у петнаестом и шеснаестом веку Осман- 
ско Царство је успоставило трговачке везе са Русијом. Све 
до четврте деценије шеснаестог века, добри односи између 
Кримског Ханата, Османског Царства и Русије ишли су на- 
руку османско-руској трговини. Московска роба транспорто- 
вана je до Килије и Акермана преко Чернигова и Кијева, a у 
Азов и на Крим преко Курска, Белгорода и Черкеске. Крзно 
и гвоздене алатке чинили су основне руске извозне произво- 
де, али су, поред њих, на османским тржиштима већ били 
чувени руски лан, зуби морског коња и жива. Руси су 1497. 
године, посредством кримског хана, с којим су се налазили 
у савезу, добили повластицу да могу трговати у Османском 
Царству, те су се њихови трговци почели да појављују не 
само у Кафи, Акерману и Килији него и у Бруси. Ови осман- 
ски градови били су главна тржишта за пласман руске саму- 
ровине и лисичине пре но што ће се, у шеснаестом веку, 
Европљани заинтересовати за ту робу. Према османском 
дворском протоколу, ношење скупоценог крзна био је знак 
највише наклоности и части. Године 1492. Бајазит II је no- 
слао папи на дар извесну количину крзна и свилених тканина. 


Када су московски владари успоставили монопол на тр- 
говину крзном, османски султан је наименовао специјалног 
дворског трговиа M са акредитивним писмом за цара послао 
га да у Његово име купује крзно. Султан је, на пример, 1577. 
године отпремио у Москву неког Мустафу Челебију се четири 
хиљаде златних дуката да набави крзна. Руски цар је, опет, 
«слао своје опуномоћенике у Турску да у Бруси купују тешки 
брокат проткан златом. Један руски трговац је 1512. године 


купио свилу и тафт у вредности од осам стотина златних 
дуката.10 


Трговина између севера и југа обављала се и преко лука 
Акермана и Килије где се продавала иста врста робе као у 
Кафи. Чињеница да је преко сто двадесет артикала — од чаша 
за пиће и памучног конца до женских свилених хаљина и па- 

пуча — извожено из Турске указује на тесне трговачке везе 
између ових лука и јужних области. Из царинских регистара 
се види да је за четири месеца 1490. године у Акерман упло- 
вило двадесет пет бродова, међу којима петнаест грчких, шест 
муслиманских, три италијанска, док је један припадао неком 
Јерменину. | 

· Килија је представљала значајно средиште за транзит 
вина која су допремана са југа. У царинским књигама овога 
града пише да се бурад са вином, која су у Килију доспевала 
из Мореје, са Крита и из Трапезунта, „не продају у Килији, 
но се, пошто се намире увозне дажбине, упућују у провинције 
Пољске и Москве, где се размењују за тамошње производе. 
Царински приходи од транзитне трговине овом робом у оба 
правца попели су се на шест хиљада златних дуката годи- 
шње“. У другој половини шеснаестог века османска влада је 
монопол на трговину вином дала славном левантском Јевре- 
јину Јосифу Насију, који је, захваљујући тој предности, сте- 
као огромно богатство и политичку моћ. Пошто је Наси и од 
пољског краља добио концесију, његови заступници су про- 
ширили посао чак до Лавова, где су изазвали завист пољских 
трговаца. Царински подаци говоре да су Венецијанци nono- 
сили велике количине вина са Крита, а када су 1592. године 
Османлије забраниле странцима приступ у Црно море, крит- 
ски трговци вином покушали су своју робу да упућују у Пољ- 
ску преко Фурланије. 

Молдавска трговина је користила Килију и Акерман као 
своје извозне луке. Већину трговаца у овим двема лукама 
сачињавали су молдавски поданици румунског, јерменског, 
грчког, татарског или јеврејског порекла. Они су извозили 
пчелињи восак, мед, пречишћено масло, лој, а пре свега, раз- 
не врсте коже. Сем тога, на север су отпремали робу која се 
ту доносила из подручја јужно од Црног мора. Из Килије су 
се, исто тако, извозили на југ, бакалар и шаран, усољени и у 
бурадима, које су ловили око ушћа Дунава. Руси су у Акер- 
ману трговали ножевима, крзном и коњском опремом. 


Велики број трговаца из Цариграда и муслиманских тр- 
говаца из Анадолије продавао је памучне и свилене тканине 

у Килији и Акерману, као и у Кафи. Из балканских градова 
Софије, Провадије, Пловдива, Једрена, Никопоља и Силистре 
стизали су у луке Кафе, особито у Килију, многобројни му- 
слимански трговци, који су ту углавном живели од транзитне 
трговине зачинима, брусанском свилом и анадолским па- 
мучним и вуненим тканинама. У Килију је, исто тако, уво- 
жена обућа која се правила у Једрену, затим грубе вунене 
тканине из долине Тунџе у јужној Бугарској, kao и вунене 
тканине из Солуна и Дубровника. Све то говори да је Килија 
била значајан центар не само за размену балканске робе већ 
и прноморске транзитне трговине, и да је служила као сре- 
дишна тачка Ђурђеву, Хршови, Тулчи, Исакчији, Маћину и 
Браили — лукама у доњем Подунављу. 


Ђурђево је било главно тржиште робе за Влашку и 
османске земље. Ту су влашки и молдавски трговци разме- 
њивали говеда, кожу, со, коње, влашке ножеве, лан, мед и 
пчелињи восак за бибер, вунене тканине, свилу, памук и пре- 
храмбене производе из Средоземља. Тулча је била важна пи- 
јаца робова. У последњој деценији шеснаестог века, приходи 
од царина и осталих дажбина које су важиле за све луке 
зависне од Килије, укључујући и Акерман, попели су се на 
тридесет хиљада златних дуката. Око 1575. године у Кафи 
је, не рачунајући дажбине на трговину робовима остварен ца- 
рински приход од приближно четрдесет пет хиљада златних 
дуката. 


Због тако разгранате трговине, те области су постале 
саставни део османске привреде. Било је лако и сразмерно 
јефтино транспортовати тешку робу из тих крајева у Цари- 
град, чије становништво није престајало да се повећава. 


Поврх свега, Црно море је имало војни значај. За време 
персијских ратова, велике количине житарица бродовима су 
превожене из лука на Дунаву у Трапезунт, док су гвоздена 
ђулад из Кигија, код Ерзерума, преко Трапезунта упућивана 
Црним морем и потом узводно Дунавом на ратишта у 
Угарској. 

ТРГОВИНА СА ЕВРОПОМ 


Трговину Османског Царства са западним хришћанским 
светом обављале су до 1569. године италијанске државе, по- 
главито Венеција и све док је Венеција била главна поморска 
сила на Средоземљу, остале хришћанске државе као ни Typ- 
ци нису могле да измене такво стање. 

Пошто Венеција није господарила само трговином на 
Леванту већ је на том подручју имала и своје колонијално цар- 
ство, њени односи са Турцима били су изузетно сложени. 
Ширење Османског Царства на штету Византије значило 
је за Венецију губитак трговачких територија које је она до 
тада експлоатисала како је хтела, ослобођена свих дажбина 
и сваке контроле. Локална управа у најважнијим местима на 
Леванту, који је захватао простор од Азова до Александрије, 
давала је Венецији и Ђенови трговачке повластице. Ове су 
потом зидовима ограђивале левантска насеља и претварале 
их у утврђене базе под својом администрацијом. Османлије, 
међутим, решени да загосподаре целом том облашћу, желели 
су да тим крајевима наметну своју власт. 

Са ширењем Османског Царства у четрнаестом и петнае- 
стом веку, и Венеција се, у жељи да ојача свој положај према 
овој новој сили, определила за агресивну политику. Настојала 
је да запоседне сваку ону приобалну област коју су Турци 
угрожавали, и тако је у четрнаестом и петнаестом веку по- 
стала господарица најважнијих стратегијских тачака у Алба- 
нији, Мореји и на Јонском мору. Сем ових подручја, заузела 
је Јегејска острва, а 1489. године и Кипар. Између 1423. и 
1430. држала је Солун и чак разматрала могућност да заузме 
Цариград пре но што то Турци учине. Венецијанци су се, у 
исти мах, трудили да се прилагоде новим условима и из тр- 
говине са Османлијама извуку корист. Све док њихови жи- 
вотни интереси нису били доведени у питање, настојали су 
да избегну отворени рат са Турцима. 

Против ове велике средоземне поморске силе (Османлије 
су користиле разноврсну тактику. Када је, за владавине Ба- 
јазита І, сукоб достигао зенит, Турци су блокирали Босфор 
изградивши тврђаву Анадолу Хисари на месту где је море 

најуже. У Галипољу су подигли слично утврђење и унутра- 
шњу луку опасану зидом, где су усидрили малу ратну флоту. 
Године 1416. Венецијанци су се појавили пред Галипољем, 
спалили османску флоту и покушали да продру у унутрашњу 
луку како би разорили целу поморску базу. Овим мореузом 
коначно he загосподарити Мехмед Il. 


Османлије су сарађивале са Ђеновом, супарницом Вене- 
ције. Они су Ђеновљанима дали капитулације још 1352. го- 
дине и одобрили им дугорочни монопол на експлоатацију 
стипсе у Маниси, главном извору овог средства потребног 
европској текстилној производњи. Ђеновске колоније y 3a- 
падној Анадолији — Фоча и острво Хиос — постале су изво- 
зне луке за анадолску трговину. У накнаду за тако благона- 
клон поступак, Ђеновљани су у одсудним тренуцима слали 
своје бродове у помоћ османским сувоземним снагама, наиме 
1421. и 1444, када су им превезли трупе преко Дарданела, 
који су се у то време налазили под венецијанском управом. 


Током опсаде Цариграда 1453. године, Ђеновљани су пошто- 
вали неутралност. 


У борби против Венеције, Османлије су прибегавале и 
економској. тактици. Обнављајући Венецијанцима трговачке 
повластице и допуштајући им да тргују житом, убедили су их 
да треба да учине извесне уступке и смање свој ратни потен- 
wian. Будући да је жито из Анадолије, Македоније, Тракије 
и Тесалије имало изванредан значај не само за град Венецију 
са острвима него и за целу долину Поа, Бајазиту 1 се пружила 
прилика да као политичко средство вешто искористи трговину 
житом. Да би, пре него што ће опседнути Цариград, одобро- 
вољио Венецијанце и отупио њихову будност, Мехмед II им 
је подарио дозволу за извоз жита, Након пада Цариграда по- 
хитао је да Венецији да капитулације, дозвољавајући вене- 
цијанском баилу да се настани у Цариграду а венецијанским 
трговцима слободну трговину у својој држави, под условом 


да плаћају царине које су износиле само два одсто од укуп- 
ног промета. 


Политичка затегнутост у Мореји и Албанији коначно је 
нагнала Мехмеда (Освајача да се упусти у дуг и опасан рат 

са Венецијом, од 1463. до 1479. године, који га је присилио 
да предузме економске противмере. Бацио је у тамницу све 
млетачке трговце конфискујући им сву робу. Истовремено 
је тражио начин да настави трговину са Западом, подстичући 
Фиренцу и Дубровник да заузму место Венеције. До тог доба 
отприлике, Венеција је, по правилу, куповала фирентинске 
тканине и продавала их на Леванту, тако да се у првој поло- 
вини петнаестог века један од млетачких дуждева могао хва- 
лити како је у Фиренци набавио шеснаест хиљада труба што- 
фа које је потом продао на Леванту. Мехмед Освајач је 1469. 
године дао Фиренци нове трговачке повластице. У то време 
је у Османском Царству трговало око педесет фирентинских 
кућа. Фирентински трговци су све живље пословали и на бру- 
санском тржишту. Бруса је стога постала трговачко средиште 
за продају фирентинских тканина Анадолији и Ирану, док су 
фирентински трговци у овом граду куповали персијску сви- 
лу. Мехмед II је одржавао изванредно добре односе са Фи- 
рентинцима и чак пристајао да иде на пирове које cy Фирен- 
тинци приређивали у Галати. И сам Лоренцо Медичи (1469— 
1492) поклањао је велику пажњу Освајачевом пријатељству, 
јер је османско тржиште било значајан извор богатства за 
ову породицу. Припајањем Босне и Херцеговине 1463. годи- 
не, Освајач је отворио нов директан пут до Фиренце преко 
Дубровника. Напоредо са проширивањем трговине са Фирен- 
цом, друм који је повезивао Дубровник са Брусом, односно 
Цариградом, преко Фоче, Новог Пазара, Једрена и даље ка 
Цариграду односно Бруси преко Галипоља, постепено је би- 
вао све значајнији. Турци су строго водили рачуна о безбед- 
ности на овој саобраћајници. Године 1501, на пример, у бли- 
зини Фоче украден је товар свиле, власништво неколицине 
Фирентинаца. Султан је сместа послао своје опуномоћенике, 
који су пронашли један део товара и присилили локално ста- 
новништво да плати ocrarak.!! Из Дубровника је роба тран- 
спортована у Анкону, слободну луку на папској територији, 
а одатле одашиљана за Фиренцу. Све већи број османских 
трговаца — Грка, Јевреја и Турака — који су овим путем пре- 
возили свилу, зачине и шећер на сајмове у Италији, задавао 

је Венецији озбиљну бригу, па су се чак шириле гласине како 
ће се Анкона ставити под заштиту Османлија. Насеља дуж 
овог међународног TprcBaukor пута, као што су Скопље, 
Фоча или Мостар, прерасла су у својеврсне левантске градове, 
Још увек село, Сарајбосна (Сарајево) успоставила је трго- 
вачке везе са далматинским лукама, са Сплитом и Шибе- 
ником, али не и са Дубровником, и тако се развила у велики 
град и средиште Босне. Славни вишеградски мост преко Дри- 
не и многобројни караван-сараји спадају међу ремек-дела 
османске архитектуре из шеснаестог века изграђена дуж ово- 
га пута. 

Највише користи од отварања балканског сувоземног 
пута извукао је Дубровник. Иако је Османлијама плаћала 
данак за владавине Мурата П, Дубровачка Република је сма- 
трала корисним да сачува добре односе са Венецијом и сво- 
јим номиналним сизереном, угарским краљем, па је чак 1444. 
године упутила крсташкој флоти неколико својих бродова за 
борбу против Турака. У то доба италијанска трговина са Бал- 
каном, која се поглавито састојала у размени житарица и пче- 
лињег воска за злато или фирентинске тканине, махом се 
обављала морским путем преко луке Арте. Када су Гурци 
проширили своју владавину над Босном и Херцеговином и 
отворили балкански сувоземни пут, Дубровник је доспео у 
потпуну зависност од Османског Царства, те је његов годи- 
шњи данак повећан на 12.500 златних дуката. Као држава 
која плаћа данак, Дубровник је подлегао нижим царинама 
него Венеција, два одсто према 4—5 одсто, колико је Вене- 
ција била обавезна да даје. Дубровачка Република је по- 
ступно проширивала своју трговину са Османским Царством 
извозећи на Запад жито, пчелињи восак, кожу, сирову свилу 
и брусанску свилу, а увозећи, као и Венеција, првенствено 
вунене тканине. Оваква трговина подстицала је развој ткачке 
радиности у Дубровнику, где су први разбоји почели да раде 
у Четвртој деценији петнаестог века. Пре но што ће Турци 
отворити балкански сувоземни пут 1463. године, Венеција је 
настојала да спречи увоз вунених тканина на Балкан преко 
јадранске обале. Већ у другој половини петнаестог века ду- 

бровачка ткачка радиност се разгранала и дубровачке вунене 
тканине, мада не високог квалитета, добро су се продавале 
на трговима у Цариграду, Бруси и Кафи. Складиште ткани- 
на у Софији постало је трезор Дубровчана, а дубровачки тр- 
говци су оснивали своје колоније у свим важнијим градовима 
на Балкану — у Софији, Београду, Сарајеву и Једрену — као 
и у Цариграду и Бруси. 


За време ратова између Венеције и Османског Царства 
1463—1479, 1499—1503, 1537—1540. и 1570—1573, Дубровник 
је играо посредничку улогу. Захваљујући томе, дубровачка по- 
морска трговина је процветала, а њена трговачка флота, чији 
је капацитет почетком шеснаестог столећа износио двадесет 
хиљада тона, достигао је око 1580. године шездесет пет хиља- 
да тона. У раздобљу од 1537. до 1540, Дубровник је израстао 
у озбиљног супарника Венеције у трговини зачинима која се 
обављала између египатских и сиријских лука, с једне стране, 
и Средње Европе и Немачке, с друге стране, Фугери и Улште- 
тери слали су своје поверенике у Александрију преко Дубров- 
ника, чији су бродови превозили зачине које су они куповали. 
Дубровчани су у Лондону 1531. године на своје лађе утова- 
рили двадесет пет хиљада труба грубог сукна за турска тржи- 
шта, пошто су у Лондон из Грчке били превезли суво грожђе 
и вино. 


Дубровачка Република је економски зависила од Осман- 
ског Царства. У време када се Османско Царство економски 
везивало за Италију на западу, и Дубровник је напредовао 
под султановом заштитом. А када је, у седамнаестом столећу, 
Турска постала привредно зависнија од атлантских држава, 
Дубровник је почео да опада. 


Чим би престали политички или војни сукоби, Турци су 
без оклевања обнављали трговачке повластице Венецији. Ова 
република је од самог почетка господарила трговином зачи- 
нима у египатским и сиријским лукама, а 1546. године Турци 
су јој дали монопол на коришћење рудника стипсе, под усло- 
вом да им у накнаду да двадесет пет хиљада златних дуката. 
Упркос ратовима и сукобима. венецијански привредни живот 

у шеснаестом веку и даље је, углавном, напредовао. Венеци- 
јански бродови на путу за левантске луке пловили су нато- 
варени вуненим тканинама, венецијанским свиленим брока- 
тима и сатенима, хартијом, предметима од стакла и огледа- 
лима, а из Египта и Сирије доносили су зачине, лекове, при- 
родне боје, свилу и памук. Из Анадолије и Румелије прево- 
зили су жито, кожу, вуну, памук и свилу. 


У шеснаестом веку левантски тргови под османском 
управом постали су богатији и привлачнији него раније, а у 
другој половини тог истог столећа Француска, Енглеска и Хо- 
ландија почеле су живо да тргују у овим подручјима, поти- 


скујући дубровачку и венецијанску трговину искључиво на 
Јадранско море. 


Сулејман 1 је сарадњу са Француском против Хабсбурга 
сматрао окосницом своје политике према Западу. Када је за- 
узео Египат и Сирију 1517. године, Селим I је обновио трго- 
вачке повластице Французима, које су им раније били дали 
мамелучки султани. Сулејман I je то учинио приликом свог 
ступања на престо. Фебруара 1536. године Жан де Ла Форе 
и Ибрахим-паша повели су преговоре о ширим капитулаци- 
јама, које, међутим, султан није потврдио, вероватно стога 
што је у марту Ибрахим погубљен. Прве пуноважне фран- 
цуско-османске трговачке повластице датирају од 18. октобра 
1569. године.12 Њима је једна западна монархија први пут 
добила оне повластиџе са важношћу за цело Османско uap- 
ство које је пре тога искључиво уживала Венеција. Доцније 
ће трговачке повластице дате Французима послужити Kao 
узор за склапање сличних споразума са Енглеском, Холан- 
дијом и осталим европским државама. 


Француска је одмах почела да конкурише Венецији. 
Француски конзули у Османском Царству имали су своје ре- 
зиденције у Цариграду, Александрији, Бејруту и Триполису 
у Либану. Француски бродови који су пловили на Блиски 
исток превозили су нормандијске тканине, хартију и немачку 
гвожђарску робу, док су у повратку носили товаре вуне, па- 
мука, конца и штофова, памучних тканина и ћилимова из 

Анадолије, а из Алепа и Дамаска свилу, зачине, есенцију за 
парфеме, лекове и мохер. По завршетку рата између Осман- 
лија и Венеције 1570—1573. Француска је почела да потискује 
Венецију са Леванта. Почетком седамнаестог века у трговини 
на Леванту учествовало је око хиљаду француских лађа а 
робни промет попео се на тридесет милиона ливри, што је 
представљало половину вредности укупне француске трго- 
вине. Под француском заставом су трговали и други европ- 
ски трговци, а особито Енглези и Холанђани. 


Османлије су трговачке повластице без изузетка кори- 
стили као политичко оружје. Они су, рецимо, штитили кал- 
винисте у Француској у борби против прошпанске Католичке 
лиге, а кад је Марсеј, средиште левантске трговине, подржао 
Лигу, султан је Француској укинуо трговачке олакшице, а 
северноафричким гусарима допустио да нападну град. По 
устоличењу Анрија IV, Османлије су обновиле повластице 


Французима, па је француска трговина тада достигла нај- 
виши домет. 


Сулејман I je још 1553. године енглеским трговцима до- 
зволио слободну трговину у Османском Царству, али ту по- 
властицу они нису одмах искористили. Надајући се да ће 
непосредном трговином доћи до јефтинијих зачина, трагали 
су за другим путевима, а посебно их је занимала саобраћај- 
ница која је од Москве преко Ирана водила до Хормуза. За- 
датак једног изасланства које су (Османлије послале шаху 
1562. године био је да спречи овакво скретање пута трго- 
вине. Турци су 1578. године најзад освојили Азербејџан и 
Ширван, па су тако загосподарили и тим путем. Енглески 
трговци су се у то исто време поново обратили султану. Како 
им је Шпанија била заједнички непријатељ, енглеска и осман- 
ска влада јасно су увиђале предност једног таквог прибли- 
жавања, те је султан, упркос настојањима Француске и Ве- 
неције да га спрече у томе, дао Енглезима прву трговачку 
повластицу 1580, а другу, још ширу, 1583. године. Краљев- 
ском повељом, Елизабета I je 11. септембра 1581. основала 
Левантску компанију. Османска влада је Енглезима снизила 
дажбине на три процента, док су Французи и остали стран- 

ци плаћали пет процената све до 1673, јер им је тек тада 
пошло за руком да их смање на три процента. Холанђани су 
трговали под енглеском заставом до 1612. године, када суи 
сами добили сличне трговачке повластице, 


Енглези су се жестоко надметали са Француском и Ве- 
нецијом, које су раније уживале монопол у трговини с Ле- 
вантом. Енглески пирати, покаткад удружени са алжирским 
гусарима, почели су да нападају трговачке флоте, али се на 
жалбе које су пристизале поводом тога краљица Елизабета 
правила глува. Сем тога, Енглези су своје вунене тканине 
изврсног квалитета продавали по ниским ценама, а увоз ен- 
глеског калаја и челика био је изванредно значајан за про- 
изводњу турског оружја. Стога је венецијанска трговина 
почела нагло да опада, док се француска 1630. смањила на 
половину, препуштајући Левантској компанији да господари 
османским тржиштем. Енглески конзули су се настанили у 
Смирни, Цариграду, Алепу и Александрији. Покушаји Енгле- 
за у последњој деценији шеснаестог века да продру на Индиј- 
ски океан нису нанели штету Левантској компанији, јер су 
многи пословни људи у Лондону сматрали да је трговина са 
Левантом важнија. Енглези су 1596. године куповали зачине 
у Египту и Сирији. 


Меркантилистичке западне државе су, мало-помало, из- 
мениле карактер османских трговинских повластица и при- 
вреда Царства је постепено почела да зависи од Европе. Тур- 
ски државниџи су сматрали политички оправданим да под- 
стичу све већи прилив прерађене робе у своје Царство, са 
циљем да њоме задовоље потребе домаћег тржишта и да 
самим тим државној благајни обезбеде приходе од повећаних 
царинских обавеза. Тако је Левант постао отворено тржиште 
за европски комерцијализам. Па ипак, будући да се роба која 
се увозила из Европе сводила на неколико артикала, погла- 
вито на вунене тканине, руде и хартију, такво стање све до 
деветнаестог века није штетило домаћим еснафским ману- 
фактурама. Тек после индустријске револуције у Европи, тр- 
говачке повластице ће донети поразне последице османској 
привреди. 

Сребро и сребрни новац су у почетку били најважнији 
артикли у трговини са Западом. Да би подстакли слободан 
увоз ове робе, Турци су укинули све царинске намете на 
сребро, те је од девете деценије шеснаестог века јефтино 
европско сребро, које је било преплавило левантско тржиште, 
изазвало такву револуцију у ценама да се османска привреда 
из основа уздрмала, а с њом и традиционални темељи ове 
државе и њеног друштва.13 


ГЛАВА XV 


ОСМАНСКИ ГРАДОВИ И МРЕЖА ПУТЕВА, 
ГРАДСКО СТАНОВНИШТВО, ЕСНАФИ И ТРГОВЦИ 


СИСТЕМ ИМАРЕТА И РАЗВОЈ ЦАРИГРАДА, КОЈИ ПРЕРАСТА 
У ТРГОВАЧКО СРЕДИШТЕ 


У традиционалној империји Блиског истока, држава се 
старала о јавним здањима, наиме о изградњи и одржавању 
канала, насипа, путева, мостова и караван-сараја, јер се сма- 
трало да се унапређењем трговине и земљорадње обезбеђује 
богатство владареве благајне. Муслимански историчар ал-Та- 
бари (умро 923) забележио је како су Сасаниди заступали 
мишљење да је суверенова основна дужност да оснива гра- 
дове и села и гради путеве и мостове. У исламском периоду 
ову традицију је потиснуло схватање да је подизање јавних 
здања израз побожности и доброчинства, те се на такве гра- 
ђевине, чак и када их је градио султан, почело гледати као 
на независне институције ван делокруга државе. 

Придржавајући се традиције Блиског истока, Османлије 
су настојале да своја средишта — Брусу, Једрене и Цариград 
— преобразе у велике градове, повећавајући број њиховог ста- 
новништва и омогућујући им да се развију у трговачке цен- 
тре. То се најбоље огледа на примеру Цариграда. 

Пре османског освајања, број становника у Цариграду 
био је пао на тридесет до четрдесет хиљада душа. После 
освајања, Мехмед П није могао спречити своје војнике у 
пљачкању Цариграда зато што им је то гарантовао исламски 

закон, јер се град није добровољно предао, али је Освајач 
желео да своју будућу престоницу преузме што је могућно 
мање оштећену. Непосредно након освајања, Мехмед II je 
предузео кораке да Цариград преобрази у највећи престони 
град на свету. 

Прво, настојао је да приволи одбеглице да се врате, обе- 
ћавајући им повраћај имовине, слободу вероисповести и сло- 
боду рада. Ослободио је оне заробљенике који су припали 
као део плена и населио их у Фанару, поштедевши их чак 
извесно време плаћања дажбина. Друго, наредио је провин- 
цијским управама у Румелији и Анадолији да нађу четири 
хиљаде породица које ће се настанити у Цариграду, објављу- 
јући да ће новим престоничким житељима поклонити напу- 
штене куће. Те породице нису морале бити муслиманске, али 
је било неопходно да бар неко од њихових чланова буде богат 
човек, трговац или занатлија. Далеко од тога да су ова ње- 
гова наређења била у потпуности испуњена. Освајач је, 3a- 
тим, вршио одбир међу трговцима, имућним људима и за- 
натлијама из значајних градова које је покорио и доводио их 
у Цариград. На тај начин је у разним деловима царског града 
населио хришћане из Амасре (1459), Старе и Нове Фокеје 
(1460), TpanesyHra (1461), Коринта и Аргоса у Мореји (1458, 
1463), Караманије (од 1470. до 1480), Еубеје (1473) и Кафе 
(1475). Према речима једног савременика, Џ. М. Анђолела, 
„за кратко време нови становници су себи изградили прекра- 
сне домове и цркве“. Овим принудно насељеним лицима није 
било дозвољено да напуштају град, али их је зато држава 
ослобађала неких намета и радних услуга. 


У покушају да Цариграду прибави значај светске метро- 
поле, Мехмед Освајач је званично признао духовне вође грч- 
ке православне, јерменске и јеврејске цркве, за чије је среди- 
ште одредио свој престони град. После освајања Египта, Се- 
лим 1 је морао укинути функцију нагида како се овај не би 
сукобио са главним рабином у Цариграду. 

Током петнаестог и шеснаестог века, Турци су подсти- 
цали досељавање Јевреја из Европе, сматрајући их елементом 
који развија трговину и доноси богатство. За владавине 

Мехмеда Освајача, у Цариграду се било населило толико 
Јевреја да су око 1477. године, иза муслимана и Грка, зау- 
зимали треће место међу градским становништвом. Да би 
обезбедио прехрамбене производе неопходне граду и Сарају, 
Мехмед Освајач је у тридесет пет напуштених села око Ца- 
риграда населио тридесетак хиљада сељака које је засужњио 
ратујући са Србима и Морејцима и, противно устаљеном 
османском обичају, наметнуо им ропски статус, како би их 
спречио да напуштају своје насеобине. 

Попис становништва извршен 1477. године у Цариграду 
и Галати садржи податке наведене у табели 5. 


ТАБЕЛА 5 
Заједница Број породица 
Муслимани 9.486 
Грко-православни 3.743 
Јевреји 1.647 
Јермени 434 
Грци из Караманије 384 
Европљани настањени у Галати 332 
Немуслиманско становништво из Кафе 267 
Цигани 31 








16.324 


Овим заокругљеним бројкама свакако није обухваћена 
војна класа. У то време укупан број становника Цариграда 
морао је износити између осамдесет до сто хиљада. 

Изградњом имарета — били су то градски објекти који 
су издржавани приходима вакуфа — Цариград је добио јавне 
службе и тржнице, и та чињеница имала је значајног удела 
у његовом развоју. Имарет, стару институцију Блиског исто- 
ка, Османлије су оживеле приликом изградње Брусе, Једрена 
и осталих градова. У питању су здања која се могу свести 
на џамије, медресе, болнице, ханове, водоводне инсталације, 
путеве и мостове, и која су оснивана и подизана из верских 
или хуманитарних побуда. У њихов склоп су улазиле и оне 
институције и објекти који су обезбеђивали њихово одржа- 
вање, као што су гостионица, чаршија, караван-сарај, хамам, 

воденица, бојаџиница, кланица или ашчиница. Верске и ху- 
манитарне установе обично су биле у близини џамије, док су 
се трговачке зграде налазиле у њеној најближој околини или 
на неком другом подесном и прометном месту. Имарети су 
били битан део у плановима свих османских градова, дајући 
им особени карактер, а донедавно су доминирали видиком 
и великих и малих градова у Анадолији и на Балкану. 


(Оснивачи су своје имарете најчешће организовали као 
вакуфе. Вакфија (вакуф-нама), документ о оснивању заду- 
жбине, састављала се у присуству кадије, који ју је уводио у 
свој регистар, а султан потврђивао. Чињеница je да cy y 
исламском друштву готово све задужбине осниване као ва- 
куфи. На тај начин су трајно обезбеђивана средства за из- 
државање неке јавне грађевине или институције, јер су се 
приходи вакуфа, остваривани из разних извора, редовно тро- 
шили у добротворне сврхе, при чему се није крњио капитал. 
Према некој врсти правне фикције, једино је бог имао вла- 
сничка права над вакуфом, од тренутка његовог оснивања, те 
је, чак и када су се владе и државе мењале, трајност такве 
јавне службе била загарантована. У вакфији, коју је кадијх 
уносио у свој регистар, оснивач је одређивао намену свог 
вакуфа, услове и начин на који he се њиме управљати име- 
нујући мутевелију, главног старатеља. Међутим, у Осман- 
ском Царству држава је контролисала и потврђивала све уста- 
новљене вакуфе, јер су они имали карактер слободне 
имовине. 


Вакуф је финансијски и административно био аутоном- 
на фондација. Дародавац је именовао мутевелију, а ако је 
вакуф био велики, обично и назира, главног надзорника. Му- 
тевелија је сносио одговорност за сва питања повезана с ва- 
куфом, предузимао је кораке за прикупљање и увећавање 
прихода, а остварена средства користио за испуњавање даро- 
давчевих услова, за плаћање особља задужбине и њено одр- 
жавање и оправку. У својству инспектора, назир је утврђивао 
да ли се поштују одредбе према којима је основана задужби- 
на, а једанпут годишње главни опуномоћеници и чиновници 
вакуфа састајали су се да размотре да ли су испунили своје 

дужности прописане вакфијом. Ово тело је могло поставити 
захтев за уклањање мутевелије. Држава је кадији, или по- 
себно именованом инспектору, поверавала задатак да прегле- 
да рачуне сваког вакуфа, а све те мере предострожности 
имале су за циљ да се трајно сачува права улога ове инсти- 
туције. 

Системом вакуфа стварали су се културни и трговачки 
комплекси зграда у Цариграду. Сваки важнији османски град 
имао је велику џамију и безистан, те је стога, после освојења 
Цариграда, када је Аја Софија претворена у главну џамију 
престонице, Мехмед Освајач наредио да се подигне безистан 
као саставни део његове задужбине. Са својим каменим ку- 
полама и гвозденим вратима која су одолевала ватри и пљач- 
ки, Мехмедов безистан је био монументална грађевина где 
се чувала не само скупоцена трговачка роба већ и новац и 
накит градских богаташа. Над чуварима врата овога бези- 
стана, над ноћним стражарима и трговачким посредницима, 
водила је надзор Порта. Дућани су били изграђени са спо- 
љашне стране централног безистана, а низ радњи распоре- 
ћених дуж обе стране улице и бочно сачињавао је јединстве- 
ну чаршију где су пословали мајстори једног заната и трговци 
који су продавали исту врсту робе. Чаршија је обично била 
прекривена каменим сводом — таква је била и тржница у 
Цариграду — или су се дућани низали дуж стаза под ведрим 
небом и у сенци дрвећа. 

Безистан Мехмеда (Освајача имао је 118 радњи са мага- 
зама, а на околним пијацама било је изграђено још 984 ду- 
Һана. Све је то сачињавало главни пословни центар Цари- 
града, данас познат под називом Капали-чаршија (Покривени 
трг). Безистан у којем су трговци могли да се окупљају и 
похрањују своју скупоцену робу обично је заузимао средишно 
место у развоју градова. Орбан Гази је још 1340. године по- 
дигао такав један безистан у Бруси, који је до данас остао 
трговачко средиште овога града. У сваком великом насељу 
на Балкану, као што су били Београд, Татар Пазарџик, Плов- 
див, Сарајево, Софија, Скопље, Битољ, Сер и Солун, трго- 
вачки центри су се развијали око безистана. Евлија Челебија, 

путописац из седамнаестог века, поделио је градове на две 
категорије, према томе да ли имају или немају безистан. 


Мехмед Освајач је 1459. године позвао водеће људе сво- 
га царства и сваком од њих наложио да изгради имарет у 
оном делу града у којем сам то жели. Велики везир Махмуд- 
-паша и, касније, остали везири подигли су веома лепе има- 
рете у центру Цариграда и око Златнога Рога. Задужбине на- 
мењене добру народа подизане су око џамије и носиле су 
дародавчево име, а убрзо потом градски житељи би почели 
да се насељавају у близини имарета и да оснивају нове чет- 
врти. Тако је Цариград стекао свој својеврсни, турски 
изглед, - 

Између 1463. и 1470. године Мехмед (Освајач је изградио 
Велику џамију и око ње осам медреса, основну школу, библи- 
отеку и болницу, два хана и јавну кухињу. Да би овим јавним 
институцијама обезбедио средства за издржавање, у непо- 
средној близини је подигао велики трг са 318 радњи. У медре- 
сама је учило шест стотина полазника, док су ханови могли 
да приме 160 путника дневно. Путници, ђаци, слуге на ва- 
куфу и сиротиња из околине добијали су оброке у јавним 
кухињама. Двојица лекара, од којих је један био специјалиста 
за очне болести, а други хирург, као и један апотекар, ра- 
дили су у болници, којом су руководили управник и његов 
заменик. Два болничка кувара готовила су храну под над- 
зором лекара. У болници су била запослена још два помоћ- 
ника, које су одредбе вакфије обавезивале да се лепо опходе 
са болесницима. Болнице су примале оне болеснике који нису 
имали новаца да позову лекара кући или да купе лек, Ка- 
сније су изграђене још две болнице, једна за жене, друга за 
немуслиманско становништво. Једанпут недељно лекар је 
обилазио сиромашне болеснике у њиховим домовима и од- 
ређивао им лекове. Укупни дневни трошкови болнице, који 
су износили око пет златних дуката, подмиривани су при- 
ходима фондације. 

Мехмед Освајач је основао још неке имарете у Царигра- 


ду. Досељеници из Брусе и других анадолских градова на- 
станили су се око његове задужбине изван градских зидина 

y Ejyny, и тако се развила велика варош чији су вакуфи 
имали девет џамија са одговарајућим институцијама. Да би 
ове задужбине имале од чега да се издржавају, Мехмед је у 
Цариграду изградио неколико тргова (у Галати је постојало 
260 радњи, а у Цариграду 783, не рачунајући дућане у бези- 
стану и око њега), тринаест хамама, известан број бојаџи- 
ница, пекара, магаза, воскарница, радионица за цеђење уља 
и педесет четири млина. Годишњи приходи само оних вакуфа 
који cy део својих средстава одвајали за одржавање Аја Co- 
фије износили су тринаест хиљада дуката. 


„Султан Мехмед је“, тврди савремени историчар Нешри, 
„створио Цариград.“1 Његови наследници на престолу, Баја- 
зит ПЦ и Сулејман I, поред низа султанија и принцеза, др- 
жавника, улеме и трговаца онога доба, допринели су да се 
Цариград брзо развије, оснивајући имарете у осталим дело- 
вима града. У једном званичном попису из 1546. године за- 
бележено је да су 2.517 вакуфа основала лица која нису 
имала везе са царском породицом, а током наредног пола 
столећа тај број је увећан за 1.600 нових вакуфа.2 Осман- 
ским султанима је пошло за руком да развију Цариград у 
велику царску метрополу. Цариград је био највећи град у 
Европи у првој половини шеснаестог века, када се број њего- 
вих становника попео на четири стотине хиљаде, а по неким 
претпоставкама, у другој половини тога столећа његово ста- 
новништво је порасло на осам стотина хиљада.3 


Снабдевање града храном и водом представљало је кру- 
пан проблем. Стога је Порта прибегавала мерама којима је 
спречавала прилив досељеника, па је у седамнаестом веку 
број цариградских житеља остао непромењен. У то време, 
становници који нису били муслимани чинили су 40 одсто 
цариградског становништва, и Галата, где је Европљанима 
било дозвољено да се настањују, постала је средиште међу- 
народне трговине. Средином седамнаестог века, Цариград је 
имао 152 џамије, 126 медреса, сто караван-сараја и око хи- 
љаду јавних здања која су основали султани, паше и поје- 
динци нижег ранга.“ Редовно снабдевање града, двора и Boj- 
ске прехрамбеним производима и обезбеђивање сировина 

неопходних занатлијама значили су крупан чинилац у одре- 
ђивању крутог монополистичког карактера привреде Осман- 
ског Царства где је Порта строго контролисала трговину 
овом врстом производа. 


Да би спречила профитерство и инфлацију, као и зло- 
употребљавање увезене робе, држава је регулисала и над- 
зиравала све, од удаљеног произвођача до малопродавца у 
Цариграду. Цене прехрамбених производа утврђиване су у 
тренутку производње; једино они посредници којима би др- 
жава дала то право, куповали су ову врсту робе; и, најзад, 
завођене су строге мере за спречавање кријумчарења. На- 
мирнице су пребациване до посебних капана на мерење и 
потом раздељиване представницима трговачких еснафа. Круп- 
ним трговцима и власницима бродова конфисковани су роба 
и лађе уколико би били ухваћени у кријумчарењу или неза- 
конитом стицању добити. Трговац коме би држава дала по- 
властицу да у одређеној области купује овце или жито за 
Цариград обавезивао се, именујући свог јемца, да ће сваке 
године испоручити одређену количину ове робе. 


Услед неопходности да се Цариград снабдева прехрам- 
беним производима, различите пољопривредне области Oc- 
манског Царства везивале су се само за једно средиште, и 
овај чинилац је имао утицаја при образовању интегрисане 
привреде. Чињеница да се средином седамнаестог века у ца- 
риградским фурунама свакодневно пекло хлеб од 250 тона 
жита, показатељ је обима потреба овога града. Кабасти пре- 
храмбени производи, као што су житарице, уље, со или овце, 
лако су транспортовани до Цариграда, тако да се број лађа 
које су превозиле храну у цариградске докове повећао на 
две хиљаде годишње. У Цариград су непрестано стизали 
транспорти пшенице, пиринча, шећера и зачина из Египта, 
стоке, житарица, јестивих масноћа, меда, рибе и коже из 
области северно од Црног мора, житарица и коже из Теса- 
лије и Македоније, поред вина и осталих средоземних про- 
извода из Мореје и са Јегејских острва. Области у непосред- 
ној околини престонице такође су зависиле од цариградског 
тржишта. Из Текирдага је допремана трачка пшеница, из 

Констанце и Мангалије добруџанско жито. Дрвна грађа се 
увозила из Измита, Добруџа, ничија земља у средњем веку, 
постала је житница Цариграда, и у њој је основано стотине 
села, а у њеним су лукама изграђена државна складишта 
за жито. Пиринач из долине Марице и западне Тракије био 
је основна намирница која се испоручивала двору и војсци. 
Из равничарских крајева Бугарске, Македоније и источне 
Тракије, трговачки посредници слали су за цариградску кла- 
ницу редовне испоруке оваца и говеда. 

Цариград је представљао економску спојницу између 
појединих области не само као транзитни и посреднички 
центар него M као извозник мануфактурне робе. Могло би 
се закључити да је размена памука из Мерзифона, Тосија, 
Тира, Бергаме, Денизлија, Ларендеа, Бора и Нигдеа у Ана- 
долији за прехрамбене производе из Румелије и северних 
крајева државе намењене Цариграду, подстицала производ- 
њу памучних тканина у овим областима. Истовремено се 
у Цариграду развила производња готових одела, вунених и 
свилених тканина. Трговачки троугао који оивичавају се- 
верни део црноморске области, Цариград и Анадолија био 
је стециште огромних свота новца који је притицао у осман- 
ску престоницу И отицао из овога града. Држава је знатан 
део свог дохотка трошила на двор и војску у Цариграду, 
а велике количине тог новца одлазиле су у Анадолију и на 
Балкан. 


МРЕЖА ЦАРСКИХ ДРУМОВА, КАРАВАН-САРАЈИ 
И МУСАФИРХАНЕ 


Цариград је био крајњи циљ не само поморских но и 
караванских путева. Судећи по једном извештају, у осман- 
ску престоницу пристизало је годишње шест до десет кара- 
вана из Ирана, два из Басре, а три до четири из Алепа.5 
Свака три месеца каравани су одлазили из Цариграда за 
Иран и централну Азију. По један караван годишње приспе- 
вао је из Дубровника, месечно један из Пољске, а седмично 
један из Смирне. 

Три важна друма повезивала су Балкан са Цариградом: 
древни пут Via Egnatia који је полазио из албанских лука 
и пружао се преко Охрида, Битоља и Солуна; велики војни 
друм који је пролазио кроз Београд, Софију и Пловдив; и пут 
што је водио из доњег Подунавља преко Гунџанске долине и 
Једрена. Караванским путем из Ирана и Анадолије стизало се 
у Цариград преко Болуа, Измита и Гебзеа. Друм што је по- 
лазио од Анкаре уливао се у њега недалеко од Измита. Хо- 
дочаснички пут из Арабије и Алепа састајао се код Гебзеа 
са друмом који је водио из Ирана, након преласка преко 
Измитског залива код Дила, недалеко од Изника. У петна- 
естом и шеснаестом столећу, од Цариграда до Брусе обично 
се путовало морем преко Муданије, али се чини да је у се- 
дамнаестом веку пут од Гебзеа, преко Дилског пристаништа, 
до Брусе постао важнији. Тако је Цариград преко Брусе био 
везан са Фочом, заливом Чешме, Хиосом и Смирном.5 


Иако је Цариград постао највеће тржишно средиште у 
Царству, Једрене и Бруса нису изгубили значај, Напротив, 
постали су највећи градови и трговачка средишта на Балка- 
ну и у Анадолији. 

Константин Јиречек је о османским саобраћајницама 
забележио да „од пада Римске Империје у Европи није било 
државе која толику пажњу посвећује систему својих путе- 
ва“ Османлије су све време у добром стању одржавали 
Римски друм од Цариграда до Београда, поправљајући га 
и калдрмишући оштећене делове грубо тесаним каменом све 
до Београда. Сем тога, у овим крајевима су градили и пот- 
пуно нове путеве. Појединим селима дуж главних друмова 
стављано је у задатак да праве и одржавају путеве, а у на- 
кнаду за ту услугу њихови становници су ослобађани ван- 
редних намета. Кола која су превозила путнике могла су за 
месец дана да превале пут од Београда до Цариграда. Се- 
лим П је 1566. године ту раздаљину савладао за две недеље. 


У Румелији и области северно од Црног мора тешка 
роба превозила се теретним колима. У планинским преде- 
лима, мазге су биле уобичајено превозно средство. Током 

борби за Београд 1521. године, држава је у Анадолији и А- 
рабији унајмила тридесет хиљада камила за транспорт те- 
шке војне опреме. Око десет хиљада теретних кола прево- 
зило је брашно и јечам из Подунавља. Не само држава него 
и поједини трговци унајмљивали су од номада камиле, коње 
и мазге. Персијски каравани су у просеку располагали са 
три до четири стотине грла, али их је било и са хиљаду, па 
и више. Ову стоку претежно су изнајмљивали туркменски 
номади, који су је и терали. Крајем петнаестог столећа, коњ 
за путовање од Тебриза до Брусе и натраг могао се изнај- 
мити за око девет златних дуката. 


Да би осигурали лако и безбедно путовање главним дру- 
мовима, сами султани су дуж путева градили посебну врсту 
прихватилишта, која су издржавали вакуфи, а највише др- 
жавне и дворске чиновнике су подстицали да исто то чине, 
дајући им у баштину велика имања. Понека од тих прихва- 
тилишта била су велики комплекси налик на имарете по 
градовима, с том разликом што су у овом случају главне 
грађевине биле гостионица, караван-сарај и, покаткад, мост. 
Џамије са пратећим каритативним институцијама градиле 
cy се ту ретко. Мурат Il je, на пример, 1443. године изградио 
преко реке Ергене, надомак Једрена, велики камени мост са 
174 лука, дуг 392 метра. Код самог моста подигао је хан 
где су путници могли добити преноћиште и храну, затим 
џамију и медресу, а расходи за покривање трошкова хана 
и одржавање моста подмиривани су приходом који су оства- 
ривали једна бозаџиница, хамам и више дућана. Цар je те 
издатке подмиривао и делом средстава која су давали један 
караван-сарај, хамам и радње што је изградио у Једрену. 
У околини прихватилишта населио је народ, поглавито турк- 
менске номаде, са циљем да чувају и одржавају мост, а у 
накнаду за то ослободио их је неких пореза. На другој обали 
реке настанио је јаје, војнике из редова сељака. Временом 
се број становника ове мале насеобине повећао, и тако је 
настао град Узунћуприја, где је 1456. године живела 431 
породица. Други пример је имарет који је Херсек Ахмед- 
-паша (Херцеговић, умро 1517) основао на путу што је во- 

дио из Цариграда у Дамаск, и то код прве станице недалеко 
од Измитског залива. Касније је тај имарет прерастао у град 
Херсек. 


У четрнаестом и петнаестом столећу, господари краји- 
шта подизали су сличне задужбине у покореним земљама, 
а ова језгра ће доцније прерасти у османска културна и ад- 
министративна средишта. Град Сарајево развио се око има- 
рета чији је дародавац био погранични господар Иса-бег, 
док је из имарета који је основао Минет-бег на друуму из- 
међу Софије и Једрена никао Татар-Пазарџик, један од нај- 
значајнијих трговачких градова у Бугарској. У овом истом 
месту, поред војног пута који је водио ка средишној Европи, 
велики везир Ибрахим-паша подигао је још један караван- 
-сарај који је, према речима Евлије Челебије, налик на твр- 
ђаву, доминирао градом. Караван-сарај је имао две стотине 
соба и осамдесет посебних одељења где су угледне личности 
могле боравити са својим породицама. Собе су се низале око 
сеновитог дворишта пуног разгранатог дрвећа, док је спољне 
двориште, са вештачким језерцетом у средини, могло да 
прими пет до шест хиљада коња. Слуге су даноноћно при- 
хватале путнике, не правећи разлику међу њиховим веро- 
исповестима. После заласка сунца, сваком госту би донели 
посуду чорбе, векну хлеба и свећу, а сваки коњ је добијао 
по торбак овса. По завршетку вечерње молитве свирала би 
каравансарајска музика, а потом су се затварале капије. На- 
редног јутра, пре но што ће се капија поново отворити, го- 
стионичар би гласно упитао намернике, који су ту провели 
ноћ, да ли им је шта нестало. Уколико би отворио капије 
а да то не учини, сматрао се одговорним за сваку несталу 
ствар, па је морао сам да је надокнади. 


Бузбек, изасланик Светог Римског Царства, који је 1555. 
године путовао за Цариград коњском запрегом, описао је 
караван-сарај у Нишу. жалећи се да се тамо „ништа не може 
учинити насамо; све је отворено и свак може да види шта 
онај други ради“. Али је зато високо оценио посебна оде- 
љења y хану. „Овај хан располаже ca више изванредних по- 
себних одељења за смештај гостију. Свако има право да 

их користи, био хришћанин или Јеврејин, богаташ или сиро- 
мах, свима су једнако доступни. Осећао сам се тамо као 
да се налазим у двору неког принца.“ 


Мехмед (Освајач је у својој вакуфији захтевао да се 
према свим путницима што одседну у хану који је он да- 
ровао има лепо поступати и да се свим њиховим потребама 
мора удовољити. У хановима су се три дана бесплатно до- 
бијали храна и смештај, а потом су путници били дужни 
да наставе пут. 


Ове задужбине, осниване на једнаким размацима дуж 
великих друмова, доказ су ширења османске цивилизације. 
У османском периоду је само у Босни и Херцеговини било 
изграђено осамнаест караван-сараја, 232 гостионице, триде- 
сет два хана, десет безистана и четрдесет два моста, међу 
које спадају и таква архитектонска ремек-дела какав је мо- 
старски мост, саграђен 1566. године, Козја ћуприја крај Са- 
рајева из око 1550. и мост у Гребињу. 


Здања неупоредиво скромнија но што су ханови — бу- 
нари, чесме, места за молитву и мале гостионице — поди- 
зана су, исто тако, дуж главних путева. Њих су, обично, 
градили месни доброчинитељи, опет као задужбине. Једном 
речи, намерници који су се кретали друмовима од Цариграда 
до Дамаска, или од Ерзерума до Београда, имали су на рас- 
полагању све што MM је било неопходно, и то углавном бес- 
платно. 

Било је паша који су са претераним залагањем оснивали 
такве задужбине. Велики везир Махмуд-паша, када је укло- 
њен са дужности 1637. године, био је оптужен да је градио 
непотребне гостионице које су само оптерећивале народ. 

Значајан чинилац приликом оснивања вакуфа била је 
установа темлика — султановог даровања права власништва. 
Позивајући се на ову установу, државници или жене на дво- 
ру могли су да се обрате султану с молбом да оснују неку 
задужбину и да од њега, као слободно добро, добију земљи- 
шни појас који је у неким случајевима могао обухватати 
више села. То имање би, затим, оставили у баштину са до- 
бродетелном наменом. На тај начин су не само обезбеђивали 

себи спасење на другом свету но истовремено дуготрајна 
и сигурна средства за живот својих породица и потомства, 
именујући их за мутевелије ових задужбина. Потомци друге 
или треће генерације угледних личности у Османском Цар- 
ству живели су често удобно и скровито као мутевелије ва- 
куфа, образујући посебну врсту земљопоседничке класе. 


Караван-сараји и безистани били су добро утврђени 
против разбојничких провала. Бузбек је одбио да путује су- 
воземним путем од Будима до Београда плашећи се пуста- 
хија који су се звали „хајдуци“. Познати су многи случајеви 
отимања државног новца по царским друмовима. У шесна- 
естом веку, безбедност на друмовима је била боља но у се- 
дамнаестом, када ни царске трупе нису могле савладати ве- 
лике банде пљачкаша наоружаних пушкама. Око 1647. го- 
дине разбојник по имену Кара Хајдароглу дејстовао је у пла- 
нинској области недалеко од Ескишехира, нападајући кара- 
ване који су из Ирана, Дамаска и Смирне путовали за Ца- 
риград. Тек после највећих напора, властима је. пошло за 
руком да га ухвате. Средином седамнаестог века, један раз- 
бојник, хришћанин, са пет стотина људи извршио је ноћни 
напад на безистан у Битољу а да није наишао ни на какав 
отпор. | 

Због таквог стања Порта је предузимала мере обезбе- 
ђења на друмовима — установљавала је завије и постављала 
дербенџије, чуваре клисура, у непосредној близини планин- 
ских теснаца, газова и мостова. За јавну безбедност, одно- 
сно за одржавање одређеног пута или моста, често се сма- 
трало одговорним целокупно становништво неког села, а у 
накнаду за то ослобађано је извесних пореза. Власти су си- 
лом враћале сваког оног дербенџију који би напустио своје 
стражарско место. Средином шеснаестог века држава је на- 
именовала за дербенџије 2.288 сеоских породица у Анадо- 
лији и 1.906 на Балкану. Завије су биле установе које су се 
првенствено старале о сигурности путника на друмовима. 


Завије, које су биле значајна институција у Османском 
Царству, особито по његовом оснивању, представљале су про- 
тотип имарета. Завија је била задужбина намењена сме- 


14* 

штају путника у градовима или, чешће, дуж далеких друмова 
и путева ван људских насеља, коју је оснивао шејх или дер- 
виш. Шејх односно дервиш, оснивач завије, добијао је од 
свог владара мали комад земље као слободно имање и ос- 
тављао га у баштину својој задужбини. Он и дервиши, који 
би се око њега окупили, обрађивали су земљу и од оства- 
рене зараде издржавали себе и подмиривали трошкове за- 
вије. Њени наследни управљачи били су шејх и његови по- 
томци, слично мутевелијама на челу других задужбина. 


Почетком османског периода завије су играле пресудну 
улогу у колонизацији турских насељеника дуж граница M y 
областима које су Османлије покориле. Дервиши, односно 
сиромашни досељеници који су се представљали за дервише, 
долазили су из Анадолије у новоосвојене крајеве, одабирали 
парче земље и ту организовали завију, пошто би од султана 
добили потврду да та земља има статус вакуфа и да је на- 
мењена оснивању завије. Како су житељи на завији ослоба- 
Бани пореза, нови досељеници су јатомице стизали на TO 
исто место, које је тако постајало језгро новог турског села. 
На тај начин је настала већина турских села основаних у че- 
трнаестом веку у западној Анадолији и на Балкану. Ова за- 
дужбинска добра су у исти мах служила као прихватилишта 
тек приспелих досељеника, па чак и газија. 

Шејх, оснивач завије, припадао је једном од многих вер- 
ских редова, али је већина њих себе ипак називала „ахија- 
ма“. У тек покореној Тракији ахије су основале на стотине 
завија.8 Ахизам је мање био верски ред а више друштвена 
организација, и о њој нам је Ибн Батута, који је 1333. го- 
дине путовао у Анадолију, оставио упечатљив опис: 


„Завије се срећу у свим земљама туркменског ал-Рума, 
у сваком крају, граду и селу. На свету не постоји ништа што 
би се могло упоредити с њима по бризи за намернике и по 
усрдности с којом им се служи храна и удовољава њиховим 
потребама, заустављају посегле руке напасника и убијају 
припадници банди и други лупежи који им се придружују. 
На њиховом дијалекту ахија је човек кога су удружени чла- 

нови верског реда, са осталим младим неожењеним људима, 
као и са појединцима који су одлучили да се никада не же- 
не, изабрали за свог вођу. Ахија гради мусафирхану и опре- 
ма је ћилимима, светиљкама и разним другим стварима. Ње- 
гова сабраћа раде дању како би зарадили за живот, и након 
поподневне молитве предају му своју заједничку зараду. Тим 
новцем се купују воће, храна и остале ствари неопходне за 
живот у мусафирхани. Ако током дана у град приспе неки 
путник, они му дају смештај. 19 


Када се Османско Царство развило у снажну централи- 
зовану државу, Порта је укинула већину завија, јер су оне, 
отприлике почетком шеснаестог века, углавном изгубиле 
своју праву сврху, мада су још увек уживале повластицу да 
не плаћају извесне намете. Међутим, све док су завије имале 
статус вакуфа, држава није могла њихову земљу користити 
у финансијске и војне циљеве. Стога је Порта укидала све 
завије које се нису налазиле на друмовима и које намерни- 
цима нису чиниле никакве услуге, као и оне завије што своје 
приходе нису трошиле на хумана дела, ради чега су и биле 
основане. Укидањем вакуфа држава је долазила до земље. 
Средином шеснаестог столећа, у Малој Азији је постојало 
хиљаду сто оваквих мусафирхана. У намери да обнови села 
разорена у току персијских ратова, Сулејман I је дозволио 
да се завије оснивају дуж ерзерумског пута. 


ГРАДСКО СТАНОВНИШТВО, ЕСНАФИ И ТРГОВЦИ 


У духу традиционалног схватања друштва на Блиском 
истоку, сељаци, трговци и занатлије чинили су три произ- 
водне класе. Трговци и занатлије припадали су градском ста- 
новништву, али су се занатлије налазиле на нижој друштве- 
ној лествици. По султановом наређењу, припадници сваке од 
ових класа носили су одело које је обележавало њихов по- 
ложај у друштву, док је занатлијама и дућанџијама било за- 
брањено да се одевају у скупоцене хаљине горњих класа. 

И градско и сеоско становништво било је подељено у 
две категорије, на муслимане и немуслимански живаљ. Ме- 
ђутим, ова подела коју је наметао шеријат није одговарала 
стварној социјалној и економској класификацији у осман- 
ском друштву. Чињеница је да су трговци и занатлије, без 
обзира да ли су били муслимани или не, припадали истој 
класи и уживали иста права; богати јеврејски, грчки и јер- 
менски трговци облачили су се и понашали као муслимани. 
С времена на време, султани би прегли да испуне одредбе 
шеријата издајући законе који су забрањивали немуслиман- 
ском становништву да се одева на исти начин као мусли- 
мани, да држи робове и јаше коње, али су ти њихови де- 
крети остајали без одзива. Еснафи су, исто тако, понекад 
покушавали да, у складу са шеријатом, праве разлику из- 
међу муслимана и припадника других вера. Међутим, на то 
их је обично побуђивала економска конкуренција. 


Припадници разних верских група живели су у различи- 
тим деловима града и имали своје духовне вође. У сваком 
месту постојале су одвојене четврти за муслимане, хришћа- 
не и Јевреје, док су Цигани становали у посебном крају, 
без обзира којој су вери припадали. Свака муслиманска оп- 
штина, поред свог имама, верског старатеља заједнице, има- 
ла је и ћехају, који је био њен световни представник. Хри- 
шћански свештеници и јеврејски рабини вршили су сличну 
дужност у немуслиманским четвртима, представљајући своју 
паству пред Портом. Овакво стање није кварило добре од- 
носе између муслимана и припадника других вероисповести. 
Муслимани су се често женили девојкама друге вере а да 
оне нису морале да промене своју веру. Деца су, међутим, 
морала бити муслимани. 


Еснафи занатлија били су основа привредног живота у 
градовима, а чланови еснафа су сачињавали велики део град- 
ског становништва. Порекло еснафа у исламском свету није 
сасвим jacHo,l! али се, ипак, чини да постоји велика CINY- 
ност између исламског и средњовековног европског еснаф- 
ског система. Једна општеприхваћена теорија заступа гледи- 
ште да су корпорације грчко-римског света наставиле да се 

одржавају под исламском администрацијом, али су се до де- 
сетог века потпуно претопиле и добиле исламски карактер. У 
десетом столећу појавили су се кармаћани, представници јед- 
ног верског, друштвеног и политичког покрета, који су се 
супротстављали управи абасидских халифа и у тој борби се 
организовали у еснафе. Тако су стари исламски еснафи по- 
стали кармаћанска духовна братства у оној мери у којој су 
били и професионалне организације. После монголских осва- 
јања у тринаестом веку, верски редови суфија, а посебно 
етика футуве, снажно су утицали на еснафе. Друштва нази- 
вана футуве, која су млади, неожењени радници организо- 
вали у већим градовима, подсећају на братовштине из доба 
Римске Империје. Према етици футуве, савршен човек је пле- 
менит, пожртвован, дисциплинован, послушан према вишима 
од себе и трезвен. Приликом уласка у ову организацију обав- 
љао се симболичан обред, после којег је нови члан у потпу- 
ности прихватао футува-етику. У тринаестом и четрнаестом 
веку исти покрет је под називом ахизам преовладавао у ана- 
долском друштву. У духу футува-принципа, по градовима је 
свака категорија занатлија била организована тако што се на 
њеном кормилу налазио ахија, кога су мајстори бирали из 
сопствених редова. Како у Анадолији у том периоду није било 
јаке централизоване власти, ахије су обављале и неке јавне 
дужности, постајући на тај начин политичка сила у градо- 
вима. У ствари, од свог настанка, исламски еснафи су пред- 
стављали опозицију народа према владајућој војној и адми- 
нистративној класи. 3 


У почетку су ахије заузимале значајно место у осман- 
ској држави и друштву, али их је држава, напоредо са раз- 
војем апсолутизма и централизма, све чвршће подвргавала 
својој контроли. У градовима се ахизам стога свео на еснаф- 
ску организацију, али је, упркос томе, футува-етика и даље 
живела међу занатлијама. 

Претерано је, међутим, тврдити да је држава стварала 
и контролисала османске еснафе, или да су они образовали 
друштвено неиздиференциране заједнице.12 У друштву Бли- 
ског истока, групе људи са заједничким идеалима и интере- 

сима још у древна времена су се организовале према одређе- 
ном обрасцу, и такав исти образац и, најчешће, иста терми- 
нологија сусрећу се и на двору, у војсци, медресама, међу 
верским редовима и еснафима. Најважнији члан тако орга- 
низоване групе обично је представљао своју организацију 
пред спољним светом и руководио њеним спољним посло- 
вима. Ту личност Османлије су називале ћехаја, Арапи шејх, 
а Анадолци тринаестог века ахи. Занатски мајстори су у ес- 
нафима бирали за ћехају оног свога члана који је био спо- 
собан да спроводи у дело еснафске прописе и да ваљано за- 
ступа заједничке интересе пред Портом. Овај избор је имао 
прворазредан значај, јер се еснаф без ћехаје није могао сма- 
трати независним. Када је извесна група занатлија у оквиру 
једног заната желела да се одвоји, њени чланови су бирали 
свога hexajy и обраћали се месном кадији, који их је потом 
убележавао у свој регистар као независан еснаф. Занатски 
мајстори имали су могућност да, уколико то сматрају по- 
требним, уклоне свога ћехају, а доследно су се супротстав- 
љали мешању власти у избор новог руководиоца. Сачуван је 
известан број докумената којима еснафи одбацују оне ћехаје 
које је бег или кадија желео да им наметне, и чињеница је 
да је централна влада обично својом обавезом сматрала да 
уважава аутономију еснафа. 

У средњовековном друштву овакве заједнице су насто- 
јале да нађу верско и морално оправдање за своје постојање, 
као и за постојање својих правила, па се на челу сваког 3a- 
натског еснафа налазио шејх, представник моралне и рели- 
гијске власти. Док је у арапским земљама шејх био главни 
администратор еснафа, у срцу османске Румелије и Анадо- 
лије он је задржао положај духовног вође. Шејх је обављао 
важне задатке у еснафу — председавао је свечаностима на 
којима су примани нови шегрти и проглашавани нови мај- 
стори, и одређивао је и извршавао казне у надлежности своје 
организације. Њега су бирали искусни еснафски мајстори, 
свестрано упућени у етику футуве. Шејх је имао свог помоћ- 
ника у лицу које је руководило церемонијама. Власти су са 

еснафима саобраћале преко ћехаја, који су, између осталог, 
прикупљали еснафске дажбине и испоручивали их влади. 

Изнад еснафског ћехаје налазио се градски hexaja, с KO- 
јим су се занатлије саветовале о питањима заједничким за 
све еснафе, и који је са осталим угледним личностима пред- 
стављао град пред вишим властима. Други важан члан ес- 
нафа био је јигит-баша, званичник који је руководио уну- 
трашњим пословима еснафа. On је, такође, биран међу ста- 
рим и искусним мајсторима, и уколико би ћехаја одсуство- 
вао са дужности, замењивао би га јигит-баша. Јигит-баша је 
на тржишту набављао сировине и делио их мајсторима, про- 
веравао да ли израђена роба одговара еснафским прописима 
и потом је испоручивао другим еснафима или продавницама. 
Сем тога, дужност му је била да обавештава шејха о сваком 
прекршају еснафских правила и да га, као и ћехају, изве- 
штава кад год неко затражи да буде унапређен у мајстора. 
У неким еснафима, ове задатке је с времена на време обав- 
љао јигит-башин помоћник, Сваки еснаф је, поред спомену- 
тих руководилаца, бирао међу мајсторима и по једног или 
двојицу стручњака званих ехл-и хибре, који су беспрекорно, 
до танчина, познавали свој занат. Они су исказивали своје 
мишљење о квалитету робе, решавали несугласице око цена, 
помагали при утврђивању тржишних цена и бирању радника. 
Избор ових стручњака имао је посебан значај у финим за- 
натима, као што је ткање свиле. У понеким еснафима, ехл-и 
хибре је, исто тако, обављао и извесне дужности hexaje и 
јигит-баше. 


У већим и развијенијим еснафима, ових шест људи обра- 
зовало је одбор који се звао „Шесторица“. Међутим, у ве- 
ћини еснафа спомињу се само шејх и ћехаја или и јигит- 
-баша. Сви ови званичници потицали су из редова мајстора,. 
али није тачно познат начин њиховог избора. Чини се да су 
на ове положаје били именовани кандидати на основу једно- 
гласног мишљења, и да су после избора, уколико нико није 
оспорио право изабранику, сви мајстори одлазили кадији да 
њихову одлуку убележи у свој регистар. 


218 Халил Иналџик 





Еснафи су се строго придржавали својих утврђених пра- 
вила и одредби. Опште регуле, принципи и свечани обреди 
образовали су се током векова, а многи од њих записани су 
у футува-приручницима, еснафским дипломама и фермани- 
ма. Чланови еснафа расправљали су и одлучивали о сваком 
новом правилу, које је потом кадија уносио у своје списе. 
Чином регистровања, одредбе су добијале законску важност. 
Поред њих ваља споменути M прописе ихтисаба, којима су 
утврђиване цене и квалитет израде. Еснафски мајстори и 
представници власти су заједнички одређивали прописе их- 
тисаба, а потврђивао их је султан. Држава се мешала у ес- 
нафску организацију првенствено да би за себе обезбедила 
приходе од дажбина којима је подлегао овај друштвени слој 
и да би обезбедила примену закона ихтисаба. 


Ихтисаб је стара исламска институција. Држава Блиског 
истока сматрала је својом најважнијом дужношћу да штити 
народ од неправде и излази у сусрет његовим жалбама. Ку- 
ран је прописивао да, за добро исламске заједнице, власт 
мора живо чувати општеприхваћена друштвена мерила и про- 
хибиције. (Ове поставке су чиниле саставни део верских за- 
кона сакупљених под називом хисба или ихтисаб, чија је 
примена била једна од халифиних дужности. Одредбе хисбе 
у пракси су се првенствено односиле на трговину и имале 
за циљ спречавање превара и незаконитих зарада, утврђи- 
вање прикладних цена на тржишту, као и контролу тежине 
и квалитета производа. На тај начин су методи за контро- 
лисање цена и спровођење надзора над свим врстама мере- 
ња били укључени у оквире шеријата под називом хисба. 
Ови методи су се примењивали још у најстаријим државама 
Блиског истока. 


Османска држава је строго водила рачуна о примени 
одредби ихтисаба. Ови закони којима су подлегали еснафи 
прегледани су приликом устоличења сваког новог султана. 
Држава је водила надзор над свим врстама мерења, а мухте- 
сиб, званичник који је спроводио у дело одредбе ихтисаба, 
непрестано је кружио пијацама старајући се о примени за- 
кона. Прекршитеља прописа мухтесиб је приводио кадији и 

потом га шибао или му узимао глобу, зависно од кадијине 
пресуде. Мухтесиб је, затим, ударао печат на неке врсте робе, 
као што су дрвна грађа, цреп или тканине, и то зависно од 
њиховог квалитета, а на продају непечатаних производа став- 
љао забрану. Месни кадија и мухтесиб имали су овлашћење 
да прилагођавају тржишне цене, утврђене према устаљеном 
поступку. Истакнути представници друштва и опуномоћени- 
ци еснафа одржавали би већања у кадијином присуству. Они 
су се договарали о количинама и квалитету сировина, изра- 
чунавали укупне издатке за радну снагу и одређивали тржи- 
шне цене, предвиђајући зараду од око 10 одсто, или, уко- 
лико се радило о високостручној занатској изради, највише 
до 20 одсто. Понекад је спискове са тржишним ценама у Ца- 
риграду прегледао лично султан. 


Да би могла да контролише цене, спречава профитер- 
ство и прикупља дажбине, држава је одређивала известан 
број услова за продају сировина и готових производа на пи- 
јацама. Роба намењена продаји на градским трговима MO- 
рала је ући у град на одређене капије, а одатле предвиђеним 
улицама наставити пут до назначених пијаца, односно ка- 
раван-сараја, где се продавала под надзором дежурног зва- 
ничника. Прописи су налагали да се скупоцена роба без изу- 
зетка продаје преко специјалних мешетара, под контролом 
власти. Власник је добијао дозволу за продају робе пошто 
би се она измерила у присуству еснафских представника, 
и одредиле тржишне таксе зависно од њене количине. Пред- 
ставници еснафа — ћехаја и јигит-баша — на лицу места су 
куповали потребну робу и сировине, које су доцније делили 
мајсторима свог еснафа. Држава је од еснафских мајстора 
прикупљала прописану дажбину на дућан, поред још једног 
намета на поједине занатске производе. Сем тога, постојала 
је и такса на продају, која се одређивала према тежини робе 
или висини цене, и њој су подлегали сви производи што су 
се продавали на тржишту. Посебним канун-намама утврђи- 
вана је висина такси за градове и тржишта сваке провин- 
ције. Захваљујући томе што су еснафи гравитирали према 
одређеним тржиштима и што су своје производе продавали 

у одређено време, држава је лако прикупљала намете. Уко- 
лико би се занатлије раштркале у намери да избегну своје 
финансијске обавезе, држава би их присилно враћала на од- 
ређену пијацу. 

Власти су се мешале у еснафске организације искључиво 
онда када је требало заштитити интересе државне балгајне 
или потрошаче уопште, али при том није залазила у њихова 
интерна питања. Па ипак су еснафи својим одредбама при- 
знавали врховну власт државе. Кадија је уносио у регистре 
све промене на руководећим местима и све одлуке појединог 
еснафа. Уколико његови чланови не би били у стању сами 
да реше међусобне спорове или да казне прекршиоце еснаф- 
ских правила, свој случај су прослеђивали државним власти- 
ма, али су се најпре морали посаветовати са месним кади- 
јом и тек потом се обратити Царском већу у престоници. 


Држави је у начелу било стало до очувања традицио- 
налних еснафских одредби. Пре но што се изградило цен- 
трализовано Османско Царство, еснафи су били много сло- 
боднији и знатно утицајнији. Крајем тринаестог и почетком 
четрнаестог века, нигде у Анадолији није било јаке управе, 
па су, као што примећује Ибн Батута, ахије, руководиоци 
утицајних еснафа у велкиим градовима, поседовале велику 
власт и моћ. У то доба су чланови еснафа носили оружје 
и имали овлашћење да кажњавају изгреднике. Уз то, еснаф 
није био само привредна организација, њега су с друштвом 
повезивале снажне везе. Прожимала су га религиозна и ми- 
стичка схватања етике футуве и славио је свог свеца-заштит- 
ника за кога је везивао своје традиције. У османском пери- 
оду, када је место ахије заузео ћехаја, верско обележје ес- 
нафа је ослабило. Да би сачували свој утицај, еснафски пр- 
ваци почели су да позивају државу да активније учествује 
у пословима њихове организације. Тако се усталио обичај 
да еснафски руководиоци после избора добију повељу од 
бега или султана, што је доприносило јачању њихове власти 
у еснафу. Уз помоћ државе успевали су да онемогуће нове 
струје опасне за еснафски систем, од којег су, наравно, 3a- 
висили њихови материјални интереси. 

Слично Мамелуцима, и (Османлије су готово по правилу 
давале подршку старијим мајсторима у еснафу, настојећи да 
сачувају његово традиционално устројство. Ова конзерватив- 
на политика заснивала се на убеђењу да би свака новина 
могла гурнути друштво у безвлашће и анархију, а тада би 
државна благајна изгубила изворе својих прихода. Кад год су 
еснафски мајстори желели да држава иступи у њихову ко- 
рист, у својим молбама су опрезно истицали таква схватања. 
И најзад, административни и војни интереси захтевали су 
стабилност цена и квалитет робе. Оваква конзервативна по- 
литика вођена је све до деветнаестог века, када су рефор- 
мистички настројени државници прихватили европске либе- 
ралне идеје. Конзерватизам је спречавао привреду Блиског 
истока да раскине са ограничењима која је наметао еснафски 
систем и онемогућавао је да се у османској држави развија 
снажна буржоазија. У деветнаестом веку, увоз робе европ- 
ских мануфактура сабио је еснафску делатност у теснац, 
а око 1840. године, суочени са европским индустриј- 
ским капитализмом, османски еснафи су били економски 
уништени. 


Економски речено, структура еснафа представљала је по- 
кушај да се, при решавању извесних проблема, задовољи 
закон понуде и потражње. Опуномоћеници еснафа на велико 
куповали су сировине на тржишту по утврђеним ценама и 
раздељивали их мајсторима, јер су се све до модерног доба, 
због неразвијеног система саобраћајница, сировине могле до- 
бити само у ограниченим количинама. Прописи су предви- 
ђали да одговарајуће сировине доспеју до еснафа по реалној 
цени, а не да падну у руке посредника или шићарџија. Шта- 
више, ваљало их је тако разделити еснафским мајсторима да 
ниједан од њих не остане без посла. То је био главни раз- 
лог стварања еснафске организације. Због недовољних коли- 
чина сировина, цене су често скакале изазивајући у градо- 
вима незапосленост, што је представљало озбиљан економски 
проблем. До несташице је долазило због гомилања робе, шпе- 
кулације, настојања неких занатлија да стварају претерано 
велике залихе сировина, због заинтересованости неког дру- 

гог еснафа за исту врсту еспапа, као и због тога што би тр- 
говци из неке друге области или земље који би понудили 
вишу цену покуповали такве артикле. Еснафи су се обраћа- 
ли Порти с молбом да спречи прву и последњу од наведених 
могућности, те је султан издавао указе на основу којих се 
кажњавало профитерство и којима се предвиђало да страни 
трговци на тржишту могу куповати робу тек пошто локално 
становништво задовољи своје потребе. Понекад је држава 
стављала потпуну забрану на извоз неких важних сировина. 
Да би се онемогућило сукобљавање интереса појединих за- 
натлија, еснафима је једино преостајало да купују сировине 
на велико и раздељују их на праведан начин. Поједини еснаф 
је од султана могао прибавити указ којим би се забрањивало 
да одређене сировине доспеју у руке других и који би том 
еснафу давао монопол на спецификовану производњу. 


Како се располагало веома ограниченом количином си- 
ровина, нужно је било одредити број продавница и радио- 
ница. Будући да је владала и несташица радне снаге, посебно 
високообучених занатлија, представници еснафа контроли- 
сали су и дистрибуцију радника. У Бруси, рецимо, ткачи Ka- 
дифе састајали би се утврђеног дана у седмици на одређе- 
ном месту, где би их еснафски опуномоћеник, ехл-и хибре, 
распоредио на рад код разних мајстора. Оваквим поступком 
обезбеђивала се расподела квалификованих радника и спре- 
чавало отимање мајстора о раднике, 


Други економски чинилац који је одређивао структуру 
еснафа била је ограниченост тржишта. Због рудиментарног 
привредног система и неразвијених саобраћајница, градски 
еснафи су, углавном, радили за ограничено локално тржи- 
ште, које је захватало град са околним селима. Штавише, 
готово сви османски градови петнаестог столећа били су дои- 
ста мали. 

Неопходност да се производња усклади према ограни- 
ченом тржишту одређивала је још неке карактеристичне ви- 
дове еснафа. Прво, нужна ограничења производње доводила 
су до рестрикције броја продавница M радионица у поседу 
појединих еснафа. Стога је држава сваком еснафу давала 

монопол на простору његовог града или тачно одређене обла- 
сти. Сем тога, како је сваки еснафски мајстор морао своје 
израђевине да продаје на том ограниченом терену, искљу- 
чивала се могућност надметања у оквиру самог еснафа. Да 
би се спречила конкуренција, произведена роба је морала од- 
говарати тачно утврђеним мерилима. Начин производње, вр- 
сте сировина и алата, а посебно специфичности радионица, 
били су предвиђени. Ехл-и хибре и јигит-баша будно су над- 
зиравали производњу, а финални производи би још једанпут 
били пажљиво прегледани пре но што би се појавили на тр- 
жишту. Затим, занатска роба се могла продавати искључиво 
на одређеним трговима или у одређеним радњама, а било је 
и таквих еснафа чије је производе на велико продавао јигит- 
-баша или ћехаја. 


Да би се очувала равнотежа између производње и тржи- 
шта, једино је квалификованим мајсторима давано право да 
отварају сопствене дућане, и такво стање се одржавало за- 
хваљујући делимично еснафским тридицијама, а делимично 
личним интересима признатих мајстора. Било је изузетно те- 
шко постати мајстор, а још теже отворити самосталну радњу. 
Аспирант је могао стећи мајсторско звање пошто би три до 
пет година провео у стицању искустава и вештине, После тог 
времена полагао је испит и пролазио кроз церемонију при- 
ликом које би га шејх опасао кецељом, симболом мајсторског 
звања. За време шегртовања, полазник је подвргаван строгој 
дисциплини и самоодрицању, живећи у свету недокучивих 
симбола и реторике јунаштва. Етика футуве развијала је код 
младог занатлије свест о апсолутној послушности, скромност 
и презир према богатству, учећи га да похлепу и надметање 
сматра најружнијим моралним недостацима. Новопроглашени 
мајстор добијао је алат и радионицу под контролом старијих 
мајстора. Многи нови еснафски мајстори који нису распо- 
лагали капиталом за отварање радње радили су код старијих 
занатлија као калфе или су ступали у ортаклук. 

Упркос оваквој крутој организапији, ипак су се већу 
петнаестом веку испољиле друштвене и економске разлике 
у еснафима. Међу ткачима кадифе у Бруси, на пример, пра- 

вила се разлика између поседника разбоја и дућана и ткача 
које су они запошљавали. Поједини власници радионица 
имали су по десетак разбоја, чији је укупни капитал износио 
2.500 до 3.000 златних дуката. Затим, ткачи кадифе који су 
производили скупе тканине за инострано тржиште имали су 
развијен еснаф. У традиционалнијим еснафима, чији су чла- 
нови били, рецимо, кожари, мајстор који би се довољно обо- 
гатио и осамосталио морао је напустити еснаф и сматран је 
трговцем. 


У многим еснафима по великим градовима, међу које 
су спадали Цариград, Бруса, Солун и Једрене, а особито у 
еснафима што су производили робу за инострано тржиште, 
испољавала се све већа друштвена и економска разлика међу 
оним члановима који су постали предузимачи са капиталом 
и појединцима код њих запосленим. У поменутим градовима 
занатска производња је нагло расла, У Цариграду је број ра- 
дионица у којима се ткао брокат званично био утврђен на 
стотину, али je 1564. године ипак скочио на триста OCaM- 
наест. Ни султанови укази чак нису ову цифру могли да сведу 
на званични максимум. Градско становништво шеснаестог 
века у Османском Царству је просечно порасло за 80 про- 
цената, па се у тим размерама проширивало и тржиште за 
пласман занатских производа. Тако су створени повољни 
услови за еснафске мајсторе и калфе који су радили под 
платом, подстичући их да се упуштају у независне пословне 
подухвате. Многи од њих су отварали самосталне радње у 
разним четвртима града и почињали сами да производе. 
Представници еснафа нису били кадри да се са успехом боре 
против њих, као што су то чинили у прошлости, те су тако 
ови одметници не само учествовали у повећаним профитима 
занатских мајстора него су истовремено подривали одредбе 
и утицај еснафа. Мењали су традиционална мерила произ- 
водње, снижавали су квалитет робе и јефтиније је продавали. 
Заводили су нове облике и стимулисали потражњу. Трудећи 
се да сачувају сво) монопол на тржишту које се стално ши- 
рило, стари мајстори су вршили притисак на власти да пре- 
дузму енергичне кораке против њихових конкурената, твр- 

дећи за њих да су то неискусне новајлије који нити су 
научили свој занат, нити су стекли мајсторско право, и да 
снижавањем квалитета и подизањем цена штете народу и 
нарушавају државне законе ихтисаба. Када су конкуренти 
старих мајстора завели популарну, али скупу моду обуће са 
кљуном, опанчарски еснаф у Цариграду оптужио их је пред 
властима да народ воде путем каћиперства и неморала. Не 
бирајући средства, стари мајстори су се борили да затворе 
радњу сваком оном мајстору који би увео техничке новине. 
Снажном подршком традиционалном устројству еснафа, вла- 
да је онемогућавала развијање посебних организација радни- 
ка, занатлија и мајстора европског капиталистичког типа. 


Због конзервативне политике владе, у еснафима је јачао 
монопол старих занатлија. Мајстори који су имали радионице 
почели су их као такозване породичне наследне разбоје 
остављати својим синовима, зетовима или рођацима, тако да 
су временом титуле мајстора, ћехаје и јигит-баше постале 
наследне, прелазећи са оца на сина или, веома ретко, на 
старог калфу. Почетком осамнаестог века ове титуле су нај- 
зад изгубиле сваку везу са занатом или занатством и почеле 
да означавају само легалност поседовања. 


Улазак капукулу-трупа (јаничара) у градске еснафе био 
је још један чинилац који је допринео опадању османског 
еснафског система. Пошто су војним повластицама били 
ослобођени контроле мухтесиба и кадије, јаничари су устрој- 
ство еснафа могли мењати према сопственој користи. Често 
су занемаривали званично утврђене тржишне цене, снижавали 
квалитет производа и отварали радње где су желели, не сте- 
кавши претходно мајсторску диплому. Исто тако често су 
приморавали признате мајсторе да их узимају у ортаклук и 
с њима деле профите, а најгоре од свега је било то што је 
њихово злоупотребљавање сировина остајало некажњено. Сви 
ови чиниоци знатно су допринели расточавању традиционал- 
ног устројства еснафа и опадању заната уопште. 


У напредним градовима образовани су нови еснафи као 
огранци старих, да би производили нове врсте робе или 
обављали одређену етапу производње. Тако су штавиоци који 

су обрађивали кожу у више боја, као и предиоци свиле и 
ткачи у текстилној радиности, стварали посебне еснафе. За- 
натлије што су се у великим градовима бавиле једним зана- 
том производећи за два различита тржишта могли су обра- 
зовати посебне еснафе. Када би група која је радила у 
специјализованом огранку неког заната постала довољно 
бројна, бирала је свог ћехају и обраћала се кадији с молбом 
да им дозволи образовање посебног еснафа. Главни еснафи 
су се често супротстављали оваквим настојањима, па су од- 
бијали да признају изабраног ћехају тврдећи за мајсторе но- 
вог еснафа да су неквалификовани. У таквом случају, одо- 
брење власти било је пресудно за установљење еснафа. Оне 
би потврдиле легалност таквог еснафа, уколико би сматрале 
да се то не коси са одредбама хисбе, односно да не штети 
народним интересима. 


Удружени еснафи су се често међусобно сукобљавали, 
док су се еснафи чији су чланови деловали као предузимачи 
налазили у прилици да друге еснафе доведу у зависан по- 
ложај. Оваква врста потчињеног еснафа називала се јамак. 
На пример, у високо развијеној радиности свиле у Бруси, тр- 
говци који су трговали сировом свилом образовали су еснаф 
са организаторским овлашћењима. Увожену сирову свилу 
коју су куповали у безистану давали су предилачком еснафу 
да је преради у конац, затим бојаџијском еснафу да је обоји 
и најзад су припремљене кануре продавали ткачима. Јамаци 
су, с времена на време, покушавали да се ослободе доми- 
нације већих еснафа на тај начин што су одбијали да раде за 
њих, али како су такви њихови поступци доводили до неза- 
послености и опадања прихода од пореза, влада је обично 
подржавала главне еснафе. Образовање нових организација 
неоспорно је представљало динамичан вид еснафског систе- 
ма, а њихов број је зависио од величине и развијености града. 
У Цариграду је било око сто педесет значајних еснафа, у 
Бруси, у петнаестом веку, око шездесет, а у седамнаестом 
веку, у Маниси их је било око педесет. (Цени се да је стари 
Рим имао сто педесет, а средњовековни Каиро двеста педесет 
еснафа.) 

Еснафи су се разликовали по степену развијености, који 
је зависио од просперитета града и потражње њихових про- 
извода на страном тржишту, али се у великим градовима, 
углавном, испољавала тежња ка неограниченом систему про- 
изводње. Домаће радиности су се развиле изван еснафског 
система. У Анадолији се, на пример, ткачка радиност по 
сеоским кућама — која је снабдевала трговце помучним тка- 
нинама — проширила из градова у села, а велики део њихо- 
вих производа био је намењен иностраном тржишту. У ра- 
диностима које су редовно снабдевале државу тканинама на 
велико запажају се наговештаји капиталистичке производње. 
Тако се, рецимо, ткачка радиност у Солуну, која је сваке 
године за потребе двора и јаничара испоручивала на хиљаде 
труба грубог сукна, развила под државном контролом и за- 
пошљавала је око хиљаду јеврејских породица. Ту су се про- 
изводиле вунене тканине не само за цело Царство већ и за 
инострано тржиште. Године 1664. донета је одлука да се 
на једном месту концентришу све радионице у којима се за 
државу ткало фино црно сукно. 


Да би задовољила сопствене потребе у ватреном оружју 
и баруту, држава је у Цариграду оснивала оружарнице и ба- 
рутане које су запошљавале стотине радника, и у које је др- 
жава улагала свој капитал. На њиховом челу назалили су 
се комесари које је именовала Порта. За време кипарског 
рата, 1571. године, Кагитхана, барутана у Цариграду, произ- 
водила је седамнаест тона барута месечно. На овом пољу, 
међутим, нису се сретали приватници. Иако је у Цариграду 
и Бруси у више предузећа био запослен велик број радника, 
османска радиност није, углавном, никада превазишла систем 
ограничене производње. А 


Шегрти, радници под платом и робови сачињавали су 
главну радну снагу еснафа. У ткачкој радиности Брусе, ро- 
бови који су изучили овај занат били су главни извор радне 
снаге, и добијали су слободу пошто би исткали уговорену 
количину тканине. Слободни радници, који су радили за пла- 
ту, обично су били калфе без капитала и најчешће су се 
запошљавали седмично. Шегрти су обично били деца или 

младићи које су родитељи поверавали мајсторима да их на- 
уче занату. Мајстор се, на основу уговора, обавезивао да ће 
шегрта обучити у одређеном року, обично за 1.001 дан. Ро- 
дитељи су давали дете у најам, а од мајстора су добијали 
извесну суму новца за време трајања уговора. Након тог пе- 
риода, шегрт није примао никакву плату, или је добијао малу 
своту седмично, а према слову еснафске етике дуговао је свом 
мајстору потпуну послушност. Мајстор је, са своје стране, био 
дужан да с њим поступа као са сином. Највећу бригу зада- 
вало је мајстору то што га је његов најмљени помоћник мо- 
гао напустити усред недеље, то јест што је шегрт могао про- 
менити мајстора, и да би то спречили, мајстори су се обра- 
Һали властима за помоћ. 


За неке еснафе радиле су жене. У градовима је премо- 
тавање свиле и предење памука обично поверавано женама и 
деци, те су сиромашне градске жене могле на тај начин да 
зараде кору хлеба. Еснафи који су производили памучне тка- 
нине с времена на време су вршили притисак на Порту, 
захтевајући да забрани трговцима да купују памук на тржи- 
шту и тако остављају жене без посла. 

У друштву Блиског истока занатлије су играле значај- 
нију улогу у политици но што се то често мисли. У књи- 
жевном делу Огледало за принчеве изнето је мишљење да ће 
владар који не штити градске трговце од неправедних по- 
ступака владиних званичника на крају пасти — и догађаји су 
потврђивали ово гледиште. Свака она влада која је изгубила 
подршку градског становништва доживела би да њена власт 
ослаби, а у време страних похода дешавало се да њени град- 
ски поданици пребегну непријатељу. Због тога се владајућа 
војна класа брижљиво старала да задобије наклоност углед- 
них месних личности које су представљале јавно мнење свог 
краја. У градовима су улема, богати трговци и еснафски 
опуномоћеници узимали на себе одговорност да заступају 
градско становништво. Они су се, рецимо, појављивали пред 
кадијом да поднесу тужбу против неког владиног чиновника 
или да захтевају укидање неке незаконите дажбине, и они 
су упућивали делегације Царском већу у престоницу. Влада 

је, по правилу, сматрала упутним да прихвати њихове захте- 
ве. До владавине Мехмеда II и од краја шеснаестог века, када 
је централна власт била слаба, ове виђене личности, које су 
колективно представљале интересе града, постајале су веома 
утицајне. Имале су моћ да сваког бега који им није одгова- 
рао, присиле да напусти положај, и ниједан чиновник није 
могао обављати своје дужности без њиховог одобрења и по- 
средовања. Неки градови, рецимо Кајсарија и Сарајево, до- 
били су били важне повластице, међу које су спадали и осло- 
бођење од неких намета и забрана трупама да улазе у град. 
Ова њихова посебна права била су толико широка да поје- 
дини савремени историчари таква места сматрају слободним 
градовима, чак градовима-републикама. 


Најделотворнији начин да се занатлије одупру властима 
био је да затворе своје радње и прекину производњу, што је 
као поступак одговарало бежању сељака са земље. Типичан 
пример за то јесте побуна занатлија у Цариграду 1651. го- 
дине. Када је влада покушала да натера занатлије да купе 
извесну количину заплењене робе уз претерано високу нак- 
наду, и да за трећину снизи цену злата у односу на његову 
текућу вредност, огромна маса појавила се пред Царским 
већем да захтева правду од великог везира. Пошто су дожи- 
вели да буду отерани, следећег дана су позатварали радње 
и окупили се под својим заставама. По речима једног све- 
дока, око 150.000 људи нашло се на окупу, а многи од њих 
су били наоружани.13 Занатлије су, на концу, присилиле сул- 
тана да уклони великог везира. Тада је први пут упућен 
изазов сили јаничарске хунте, која је у то доба тиранисала 
државу. 

Као и у другим државама Блиског истока, нижи слојеви 
градских занатлија по правилу су се супротстављали влада- 
јућој војној класи. За време војних буна, султан се обраћао 
за подршку еснафима, док би јаничари, жељни освете, пљач- 
кали и палили дућане по Цариграду. Крајем шеснаестог века, 
међутим, такво стање се изменило. Све већи број јаничара 
је почео да улази у еснафе, те су војни устанци стекли више 
народни карактер. 

У османским градовима, као и широм Блиског истока, 
поред занатлија, у еснафе су се удруживали и трговци. Ме- 
yrum, постојала су два слоја трговаца. Они трговци који cy 
трговали локалним и еснафским производима имали су нижи 
статус од трговаца који су пословали караванима и бавили 
се прекоморском трговином. Прва категорија трговаца позна- 
та је под називом еснаф, а овај термин је обухватао и соп- 
ственике продавница и занатлије. Припадници друге катего- 
рије обично су се називали туиар-трговци или базрђан-тргов- 
ци. Власници радњи еснафске категорије потпадали су под 
одредбе ихтисаба, и организовали су се у духу традиционал- 
ног еснафског система, док крупни трговци нису подлегали 
законима ихтисаба. Они су у правом смислу били капитали- 
сти у друштву Блиског истока. Власт није имала начина да 
их спречи у предузимању било каквог подухвата, као ни у 
стицању богатстава неограничених размера. У ствари, сама 
држава је код њих подстицала такву врсту предузимљивости. 
Највиша руководећа класа — паше, бегови, дворски званич- 
ници и опуномоћеници богатих верских задужбина — сви који 
су били у могућности да стварају новчано богатство улагали 
су свој капитал преко ових трговаца. Установа мудараба — 
један вид трговачке кооперације где је инвеститор улагао но- 
вац у неки трговачки подухват који се изводио караванима 
или бродовима — уведена је широм Османског Царства. 


Луксузна роба, као што су накит, скупоцене тканине, 
зачини, боје и парфеми, чинила је највећи део прекоморске 
трговине. Због тога овим артиклима су углавном трговали 
крупни трговци, а већина је своје послове обављала у бези- 
стану. Класа богатих трговаца обезбеђивала је држави по- 
стојање опорезованог сељаштва и представљала утицајан слој 
у граду. Понеки од њих били су баснословно богати, као 
двојица трговаца из Брусе који су 1480. године у египатску 
трговину ортачки уложили једанаест хиљада златних дуката. 
Упоређења ради, ваља рећи да је италијански трговац Андреа 
Барбариго из средине петнаестог века располагао укупним 
капиталом од само петнаест хиљада златних дуката. 

У књигама кадија стоји записано каквог су имовинског 
стања били поједини грађани великог града Брусе који су 
умрли у другој половини петнаестог века. Из ових података 
се види да је 26 процената поседовало имовину од двадесет 
златних дуката, 58 одсто их је имало од двадесет до две 
стотине, а шеснаест процената више од две стотине. Према 
томе, једна шестина грађанства је била имућна, док су ве- 
лики богаташи, са имовином од преко две хиљаде златних 
дуката, укупно чинили 1,3 процента. То су били трговци, 
мењачи новца, драгуљари и ткачи свиле. Њихово богатство 
сачињавали су новац, непокретно имање, робови и робиње, 
свила и остале скупе тканине. А главни извор тог богатства 
били су трговина свилом, радионичка производња и новчане 
шпекулације путем кредитирања.14 

Од друге половине шеснаестог века, породице које су 
водиле порекло од старешина—капукула преузеле су контролу 
над опорезованим сељаштвом и по градовима почеле да вла- 
дају у друштвеном M политичком смислу. Њихов утицај je 
растао напоредо са опадањем међународне трговине на Бли- 
ском истоку И слабљењем трговачке класе. 


IV део 


РЕЛИГИЈА И КУЛТУРА 
У ОСМАНСКОМ ЦАРСТВУ 


ГЛАВА XVI 


IIPOCBETA, ME/IPECE M YJIEMA 


Ташкеприлизадеова" схватања знања M његова подела 
дају полазну тачку за проучавање просвете и образовања 
које се стицало у медресама Османског Царства. 

Ташкеприлизаде разликује четири етапе знања — духов- 
ну, интелектуалну, усмену и писмену — а ова његова подела 
се поклапа са теоријом о стварању света према исламском 
мистичком учењу.) Он дели духовне науке на две групе, на 
практичне и теоријске. Даље их разврстава на науке које се 
заснивају искључиво на разуму и на оне које се ослањају 
на исламску веру. Према томе, све науке спадају у једну од 
ових седам категорија: 


а. калиграфске науке: врсте писама, стилови писања и 
слично; 


6. оралне науке: арапски језик и фонетика, лексикогра- 
фија, етимологија, граматика и синтакса, реторика, 
прозодија, поезија, стилистика, историја и остале 
књижевне науке; 


в. рационалне науке: логика, дијалектика; 
г. духовне науке. 


а) Ахмед Ташкеприлизаде (1495—1516), османски енциклопедиста 
и наставник у медреси, најпознатији je по свом делу Sakaik al-nu'manijja, 
биографије 522 шејха и члана улеме, писаном на арапском језику, као 
и по научној енциклопедији Mavdu' at al-'ulum. 

6) Једна од суфијских доктрина учи да се Бог манифестује у ета- 
пама, као универзални дух, интелект, природа и човек. 

Ташкеприлизаде је духовне науке поделио на: 


1. теоријско-рационалне науке: општа теологија, при- 
родне науке, математика; 


2. практично-рационалне науке: етика, политичке науке; 


3. теоријске верске науке: Куран и предања Пророкова, 
као и науке које их тумаче: егзегеза Курана, проуча- 
Bare Пророкових предања, исламска теологија и 
принципи исламског права и јуриспруденције; 

4. практичне религијске науке: практична етика, лепо 
понашање, ихтисаб, и сва питања повезана са мусли- 
манским животом и богослужењем. 


Сврха свег знања, а особито духовних наука, јесте упозна- 
вање Бога. | 

Постоји још једна хијерархија наука по којој се оне раз- 
врставају према корисности и где се корисне науке, као што 
је политика, називају фен. Науке се, даље, деле на добре и 
рђаве. Добре су све оне науке које помажу вери а међу рђа- 
ве спада астрологија. 

У својим верским схватањима Ташкеприлизаде нагиње 
мистицизму. Идући ал-Газалијевим") стопама, он контемпла- 
цију сматра неопходном допуном духовних наука. Контем- 
плација је предмет мистичких учења, чија је сврха божанско 
знање, мистичко сазнање које човек постиже пошто се по- 
средством аскетизма и медитације ослободио световних ин- 
тереса. Учењак који искључиво проучава егзотеричне верске 
науке сиромашан је човек, ван света виших реалности. 

Ташкеприлизаде заступа гледиште да сваки човек жељан 
знања мора проучавати све науке јер се оне међусобно тако 
допуњавају да образују једну целину. Човек који свој живот 
посвећује само једној грани знања знатно се удаљава од 
божанске истине. 


в) Ал-Газали (1058—1111), велики муслимански теолог, правник и 


мистик, који у својој доктрини мири ортодоксна учења шеријата са 
мистицизмом суфија. Његов утицај на ислам упоређује се са утицајем 
који је св. Августин извршио на хришћанство. 

Главни стуб исламског образовања био је мудерис, на- 
ставник који је уживао велики углед као зналац верских и 
духовних наука. Сем тога, он је морао бити и стручњак у 
некој посебној области. Међутим, сваки полазник медресе 
морао је, пре свега, стећи свестрано знање из теолошких 
наука. Он је, затим, добијао основу из свих области арабике, 
језика и других грана. Уколико је неком студенту била по- 
требна нека посебна обука, он би путовао у оно место у 
којем је живео учењак чувен у тој области и од њега тражио 
диплому којом се потврђивала његова стручност у тој дисци- 
плини. Према томе, важан је био сам мудерис, а не школа. 


Прва османска медреса основана је у Никеји 1331. го- 
дине, када је једна хришћанска црква претворена у школу и 
стављена на располагање чувеном учењаку Давуду из Ка- 
сарије. Каснијих година, кад год је неки султан желео да 
оснује нову медресу, позивао је учењаке из старих анадол- 
ских културних средишта, као што су Коња, Кајсарија и Ак- 
сарај, или из било којег краја у исламском свету, из Персије, 
Туркестана, Египта или Сирије. Алаудин из Tyca (умро 1482) 
и Фахрудин? доведени cy из Персије за владавине Мурата П, 
и та чињеница поткрепљује тврдњу да се османска медреса 
нагло развијала. У доба стварања османске културе, током 
четрнаестог и петнаестог века, улема је путовала у Египат и 
Туркестан да своје образовање употпуни код великих учења- 
ка ових земаља. (Они који су желели да се посвете проуча- 
вању егзегезе Курана и јуриспруденције првенствено су од- 
лазили у Египат и Персију. Тамо су стекли образовање Мех- 
мед ал-Фанари) Али ал-Фанари,) Шејх Бедредин и остали. 
У петнаестом веку, учењаци као што су Садудин ал-Тафта- 


г) Фахрудин, персијски учењак. Стекао је образовање у Ирану и 
Турској, а настанио се у Једрену, вршећи дужност мудериса и муфтије 
за владавине Мехмеда I и Мурата Il 

д) Мехмед ал-Фанари (1350—1431) по предању се сматра првим 
шејхулисламом Царства. Образовао се у Анадолији и Египту. 

b) Али ал-Фанари (умро 1497), унук Мехмеда ал-Фанарија, мудерис 
и казаскер. 

зани? и Сејид Шериф ал-Џурџани,“ чувени зналци теоло- 
шких наука, прославили су се у областима које су биле под 
управом Тимурове династије, а број младића који су желели 
да се сбразују под њиховим руковођењем стално је растао. 
Улема која се занимала за математику обично је одлазила у 
Самарканд. 


Мехмед (Освајач се жалио да, иако је створио велико 
царство, у његовој држави нема учених људи који би се мо- 
гли упоредити са улемом других исламских земаља. Међу 
домаћим ученим свештеницима, сматрао је Мехмед (Освајач, 
једино се може поносити Мула-Хусревом? и Хоџазадеом. По- 
сле освајања Цариграда, он је осам цркава претворио у медре- 
се и ставио их на располагање славним учењацима. А када је 
између 1463, и 1470. изградио своју џамију, око ње је поди- 
гао осам чувених медреса познатих као Сахн-и семан или 
Семаније, које је, такође, поверио осморици учењака. Ове 
камене медресе, изврсни примерци османске архитектуре тога 
раздобља, подигнуте су са обе стране џамије. Сем њих, по- 
стојало је још осам виших медреса за разне специјализације 
и осам нижих медреса, припремних школа за Семанију. 
Дневна плата мудериса, предавача у било којој од ових мед- 
реса, износила је педесет акчи, отприлике један златни дукат. 
Свака медреса је имала по деветнаест соба и једну учионицу. 
Петнаест од ових просторија било је намењено студентима 
на специјализацији, познатим под називом данишменд, које 
је мудерис бирао међу свршеним полазницима неке ниже 
медресе. Сваки од њих је примао по две акче дневно из фон- 


e) Садудин ал-Тафтазани (1322—1389. или 1390) писао је о ислам- 
ском праву, теологији, метафизици и осталим питањима. Рођен је у Хо- 
расзну, а касније је живео на Тимуровом двору у Самарканду. 


x) Сејид Шериф ал-Џурџани (1340—1413), теолог, граматичар и ло- 
гичар. Најпре је предавао у Ширазу, а када је Тимур освојио овај град, 
преселио се у Самарканд. Умро је у Ширазу. 

3) Мула Хусрев (умро 1480), османски учењак и правник, Служио 
је као мудерис, казаскер и шејхулислам за владавине Мурата П и 
Мехмеда П. Његови списи из области правних наука постали су стан- 
дардни уџбеници у медресама. 

дова задужбине, а храну из имарета. Свака медреса је била 
опремљена библиотеком, поред још једне посебне, заједничке 
библиотеке. Мудерис је међу данишмендима бирао свог по- 
моћника, који је са ђацима понављао лекције и старао се 
о њиховој дисциплини. Његова плата износила је пет акчи 
дневно. Од студената се захтевало да све своје време посвете 
учењу. 


У то доба, медресе Семаније сматране су највишим 
образовним институцијама у Османском Царству. Нижег сте- 
пена била je медреса Дарулхадис, коју је основао Мурат ЇЇ 
у Једрену, а још нижи ранг имале су медресе које су подигли 
ранији владари у Бруси. После ових царских задужбина ређа- 
ле су се школе које су Велики државници завештавали 
Цариграду, Једрену и Бруси, односно било којем другом про- 
винцијском граду. Међу најславније од њих убрајају се Али- 
-пашина медреса у Једрену, Шихабедин-пашина у Пловдиву, 
Махмуд-пашина у Цариграду, Ески-Али-пашина у Бруси и 
Исхак-бегова у Скопљу. У ову исту групу спадају и старе 
медресе основане у Анадолији пре Османлија. 


(Османске медресе деле се у две велике групе. У прву 
категорију убрајају се такозване хариџ — спољне — медресе, y 
којима су се држали припремни течајеви из „основа знања“, 
то јест из арапског језика и интелектуалних наука. Другу 
категорију чине дахил — унутрашње — медресе у којима ce 
стицало „више знање“, што значи да су се у њима предавале 


теолошке науке. Ове две врсте школа такође су биле степе- 
новане: 


ХАРИЏ-МЕДРЕСЕ 


(а) У нижим медресама ове врсте, познатим под називом 
ибтида-ји хариџ, предавале су се основе арапске граматике и 
синтаксе, логике, схоластичке теологије, астрономије, геоме- 
трије и реторике. Називале cy се „теџрид-медресама , према 
Сејид Шерифовом коментару Теџрид-а, теолошког дела Ha- 

сирудина из Туса.) Теирид је био главни уџбеник у овим 
школама, које су биле познате и као „медресе од двадесет 
акчи“, јер је њихов мудерис дневно примао толику плату. 
(6) Виши ранг имале су медрее које су се звале „медресе од 
тридесет акчи“ или „мифтах-медресе“, према главном уџбе- 
нику Мифтаху, ал-Сакакијевом) делу из области реторике. 
У овим медресама предавале су се реторика и књижевне 
науке. 

„Медресе од двадесет акчи“ и „медресе од тридесет 
акчи“ поглавито су се налазиле у провинцијама. 


(в) Вишим од ових школа сматрале су се „медресе од четр- 
десет акчи“ M „медресе од педесет акчи“, које су принчеви, 


принцезе или везири оснивали у Цариграду, Једрену и Бруси. , 


У њима су се држали основни течајеви на којима се тумачио 
Мифтах, средњи течајеви из схоластичке теологије, засно- 
вани Ha Мавакиф-у, делу AmnynuHa,? и виши течајеви из 


правних наука, чија је основа била ал-Маргинанијева 
Xudaja.? 


ДАХИЛ-МЕДРЕСЕ 


(a) Султанове кћери, принчеви или везири оснивали су „ме- 
дресе од педесет акчи“, познате као ибтида-ји дахил. У ос- 
новним разредима предавала се Хидаја, у средњим су се у- 


и) Насирудин из Туса (1201—1274), водећи муслимански матема- 
тичар и астроном; истакао ce и као писац расправа из области фило- 
зофије и етике. 

ј) Ал-Сакаки (1160—1229), учењак родом из Трансоксаније, памти 
се по делу Miftáh al-'ulum, из области реторике, које се сматра најпот- 
пунијим у својој врсти. 

к) Адудин (око 1280—1355) почасни је назив теолога ал-Иџија. 
Родио се у Ширазу, а познат je по Al-Mavákif fi 'ilmi al-kelám-u, обу- 
хватном делу из области исламске теологије. 

л) Ал-Маргинани (умро 1197), ханефијски правник, стварао је у 
Фергани. Хидаја, сажет преглед његових властитих приручника из обла- 
сти законодавства, сматра се најобухватнијим делом исламске јуриспру- 
денџије. 

чили принципи правних наука из ал-Тафтазанијевог дела 
Телвих, док се у вишим одељењима тумачио Куран на ос- 
нову ал-Замахшаријеве егзегезе Кемаф.“) 


(6) Осам припремних медреса, познатих под називом тетиме 
или мусиле-ји сахн, које је основао Мехмед (Освајач, спадале 
су у средњу групу ових школа. 


(в) Међу школе највишег ступња убрајале су се медресе Се- 
маније у којима су полазници студирали једну од три групе 
предмета — исламске правне науке, егзегезу Курана или схо- 
ластичку теологију и реторику са сродним наукама, а исто 
тако су стицали и специјализована знања. 


Сулејман 1 је унео значајну промену у хијерархију ос- 
манских медреса. Око своје џамије, коју је подигао у Цари- 
граду између 1550. и 1556. године, основао је четири опште 
медресе, поред још две за специјализоване студије. Једна 
од њих била је намењена науци званој хадис — Мухамедовој 
традицији — а друга медицини. Њима је дао највиши ранг 
и тако установио степеновање медреса које се одржало све 
до краја Османског Царства. На стотине медреса широм ца- 
ревине било је разврстано на тих једанаест ступњева. 


Медресе су биле концентрисане у неким великим гра- 
довима. У Једрену их је 1529. године било четрнаест, а у се- 
дамнаестом веку само у Цариграду деведесет пет. У девет- 
наестом столећу овај број се попео на сто седамдесет. Паше 
су основале четрдесет девет престоничких медреса, остали 
чланови владајуће класе тридесет пет, улема тридесет пет, 
султани двадесет шест, а друге угледне личности остатак. 


Како у преосманском тако и у османском раздобљу ме- 
дреса је била установа коју је издржавао вакуф и обично је 
представљала један од елемената у грађевинском склопу који 
су сачињавали џамија, јавна кухиња (имарет) и остале до- 
бротворне установе. Мутевелија таквог комплекса зграда по- 
веравао је мудерису финансијска средства намењена медреси. 


M) Ал-Замахшари (1074—1144), филолог и један од најславнијих 
коментатора Курана, стварао је у Хорезму. 

Мудерисова дужност је била да одабира студенте, дели фи- 
нансијска средства полазницима и послузи, као и да подми- 
рује опште административне трошкове медресе. То значи да 
је медреса била самоуправна јединица у оквиру вакуфа, који 
је и сам дејствовао као аутономна институција. Мудерис је 
именован на основу владарског указа. 


Припадници улеме школовали су се у медресама. Ислам, 
у принципу, не прихвата било какву свештеничку класу у 
смислу наметнуте верске власти која посредује између Бога 
и човека. Па ипак се улема, клерикални слој сличан свеште- 
ничкој класи у старим цивилизацијама Блиског истока, вре- 
меном појавила у исламу преузимајући значајну улогу у свим 
областима друштвеног и политичког живота. 


Улема је имала двострук задатак: била је и тумач и из- 
вршилац исламског закона, а ове две дужности су обављале 
муфтије и кадије. Они су сносили одговорност за примену 
шеријата у држави. Политичка власт заснована на физичкој 
сили била је у стварном животу доминантна компонента др- 
жаве, али је, према муслиманској теорији, политичка моћ 
представљала само средство за примењивање шеријата: „Др- 
жава је потчињена вери.“ Из тог разлога улема је сматрала 
да јој је световна власт подређена и борила се да ову теорију 
спроведе у живот. 


Своје искључиво право на шеријат припадници улеме 
су заснивали на познавању науке о вери. Да би неко ступио 
У њихове редове, морао је најпре да проучава ислам, што 
he рећи да стекне знања потребна за правилно разумевање 
Курана. Потом се захтевало да један члан улеме изда кан- 
Дидату потврду о знању. Сам чин потврђивања представљао 
је карику у ланцу који се протезао уназад све до сабораца 


пророка Мухамеда: „Улема су наследници знања свих про- 
рока. 


аде. | Османском Царству улема је имала круту хијерар- 
Хију, коју су чинили мудериси, муфтије и кадије, и строго 
одређен систем унапређења. Овај систем je у кратким пр- 
тама приказан на табели 6. 


ТАБЕЛА 6 


Муфтија 


Кадија 


Мудерис 


——-—-»xaAMje од 20 до 150 акчи (у варошици) 


муфтија 


муфтија 


— кадије од 300 акчи (кадије у 32 велика града) муфтија 

—кадије од 150 до 300 акчи (у већем месту) 

Сулејманију 


1 Основна „Медреса од шездесет 
Медреса од шездесет 
3 Припремна медреса за 


2 Средња , 

Мудерис који је предавао у хариџ-медреси, или свршени 
студент медресе Семаније, могао је постати кадија у малом 
месту и дневно зарађивати од 50 до 150 акчи. Старије ка- 
дије, са платом од три стотине и више акчи, могли су до- 
стићи највише положаје у верској и световној власти и на- 
зивали су се муле. На пример, кадија који је зарађивао три 
стотине акчи или више од тога могао је постати дефтердар 
Царског дивана. Мудерису у Семанији или некој вишој ме~ 
дреси пружала се могућност да постане мула са платом од 
пет стотина акчи и да буде унапређен y престоничког ка- 
дију, а доцније и у казаскера. Кадија који је зарађивао пет 
стотина акчи могао је постати нишанџија Царског дивана. 
Из овога се види да су улеми била доступна највиша звања 
и у бирократији, а не само у верским и законодавним те- 
лима. Многи чланови улеме постали су везири и заузели по- 
ложаје који су им обезбеђивали политичку моћ. 


Казаскери Румелије и Анадолије, цариградски кадија и 
кадије у осам најзначајнијих градова имали су највиши ранг 
међу улемом. Заклетвом на верност, коју су полагали са 
шејхулисламом на челу, потврђиван је суверенитет сваког 
новог султана приликом његовог ступања на престо. Уко- 
лико би неки султан био збачен са престола, исто тело улеме 
је потврђивало и легализовало његово свргнуће. Па ипак, не 
треба заборавити да је верски поглавар исламске заједнице 
све време био султан-халифа и да је у свим периодима улема 
у Његово име вршила верску власт. Право именовања и раш- 
чињавања чланова улеме увек је припадало султану и вели- 
ком везиру, који је заступао световну власт. Шејхулислам 
је, неоспорно, заузимао посебан положај. 


Шејхулислам је био поглавар улеме, а на тај положај 
га је именовао султан указом. До шеснаестог века биран је 
међу оним мудерисима који су се истакли својим знањем. 
Дужност му је била да издаје фетве, што значи да, на основу 
утврђених верских схватања, даје писмене одговоре на свако 
спорно питање које је улазило у домен шеријата. У прин- 
ципу, за обављање ове дужности није добијао никакву плату. 
Свако ко је заузимао одређен положај у верској власти рас- 

полагао је и овлашћењем да издаје фетве, а свака значајнија 
варошица или град имали су свог муфтију, који је обављао 
овај задатак. Муфтије су чиниле посебан слој подређен 
шејхулисламу. 

У настојању да одреде значај шејхулислама западни ис- 
торичари су га упоређивали са папом. Мехмед (Освајач је 
у својој Канун-нами изједначио положај шејхулислама са 
рангом великог везира, али је протокол прописивао да шеј- 
хулисламу ваља указивати веће поштовање. До средине ше- 
снаестог века, шејхулисламима, обично, није одузимано зва- 
ње. Као представници шеријата, они су настојали да деј- 
ствују независно од политичке власти. Током шеснаестог 
столећа када је шеријат почео све више да продире у делокруг 
државних послова, и шејхулисламов утицај је стао сразмерно 
да расте, али је ипак, у исто време и у истом односу, по- 
стајао зависнији од политичке власти. Шејхулислам је први 
пут окусио световну моћ када му је поверен надзор над суд- 
ством и када је извршну власт чврсто повезао са полити- 
чком. Отада је, уместо казаскера, шејхулислам био надле- 
жан да именује кадије који су зарађивали преко четрдесет 
акчи дневно, као и кадије са звањем муле. 


ГЛАВА XVII 


HAVKA 


Наука y Османском Царству била је спутана традицио- 
налним исламским схватањем које је учење о вери сматрало 
јединим правим знањем и чији је искључиви циљ био разу- 
мевање Божје речи. Куран и Мухамедова традиција били су 
основа овог учења, док је разум важио само као помоћно 
средство у служби вере. У верским наукама поступало се 
тако што се доказ за извесну поставку најпре тражио у Ку- 
рану, затим у Мухамедовој традицији, потом у запису неког 
претходног случаја и тек на крају у расуђивању појединца. 
Традиција је тако била оковала исламску мисао да је пото- 
њим муслиманским мислиоцима готово било немогућно да 
унесу ма какве новине. До османског раздобља, преседан је 
коришћен као водећи принцип не само у верском закону 
већ и у свим видовима муслиманске учености. После великих 
имама осмог и деветог века, који су допунили и усавршили 
предање разумским аналогијама, новине у верским наукама 
сматране су допустивим искључиво у споредним, а никако 
у битним питањима. Изводи, компилације, глосе и комен- 
тари постали су суштински облици муслиманске науке, тако 
да дела османске улеме спадају у ту врсту радова. 


До сада није било озбиљног покушаја да се одреди по- 
ложај османске просвете у оквиру целокупне муслиманске 
учености, и стога је тешко утврдити њен допринос исламским 
наукама. Једино остаје да наведемо имена Мехмеда ал-Фа- 

нарија, Шејха Бедредина, Myne Гуранија,) Myne Хусрева, 
Мустафе Хоџазадеа, Ибн Кемала и Ебусууда, и данас слав- 
них учењака у исламском свету. Неки зналци сматрају да су 
Шејха Бедредина надмашили једино велики имами деветог 
столећа, зато што је он у свом делу о правној филозофији 
дао сопствено мишљење о извесним питањима и неким по- 
јединостима, док други сматрају његова гледишта погре- 
шним, што ће рећи опречним основним изворима и старим 
ауторима. 


Османски учени писци најчешће су вршили дужност 
кадије, муфтије или мудериса. Потицали су из различитих 
средина. Неки су били родом из далеких градова Румелије, 
као што су Софија или Сарајево, други су се образовали 
у старим селџучким средиштима, као што су Коња и Kacra- 
монија. Најврснији међу њима настањивали су се у великим 
градовима Царства, у Цариграду, Бруси или Једрену. Било 
их је пореклом из скромних породица, па чак и синова ро- 
бова. Већина њих је довољно владала арапским и персијским 
да су могли писати на тим језицима. На арапском су ства- 
рана верска дела. 


Вредно је помена да су османски учењаци у својим тео- 
лошким делима често расправљали о темама од јавног ин- 
тереса или о питањима државне политике. На пример, Ибн 
Кемал ce у многим својим делима бави ши измом, у то доба 
изванредно значајним питањем за Османско Царство, Он је 
покушао да искористи теолошке аргументе како би доказао 
легалност светог рата против шије. Другом приликом, у на- 
мери да побије Мула Кабизову тврдњу да је Христос изнад 
Мухамеда, Ибн Кемал је написао трактат доказујући Муха- 
медову надмоћ над свим осталим пророцима. Припадници 
улеме нарочито су се истицали у правно) науци, која је имала 
практичан значај, Можда су збирке фетви на турском и арап- 
ском, које су издавали шејхулислами, најзначајнији допри- 
нос Османлија верским и правним наукама. 


а) Мула Гурани (1416—1488), османски учењак и правник. Mex- 
мед ЇЇ га је именовао за казаскера и шејхулислама, 

Сем тога, османски учењаци су били и запажени енци- 
клопедисти. Мехмед ал-Фанари, а касније Мула: Лутфи, Та- 
шкеприлизаде и други створили су неку врсту енциклопе- 
дије исламских наука у намери да задовоље практичне по- 
требе. Велико енциклопедијско дело je Ћатиб Челебијина®) 
библиографија Kesf al-Zunun, која и данас служи као стан- 
дардни приручник. 

Библиотеке су имале велики значај за османско дру- 
штво. Османлије су их оснивали по џамијама, болницама 
и текијама, а стварали су и приватне библиотеке у својим 
домовима. Многе од приватних збирки књига доспеле су у 
библиотеке вакуфа, јер се сматрало достојним похвале за- 
вештати књиге некој добротворној задужбини, Библиотека 
је представљала посебну јединицу у склопу вакуфа; обично 
је била смештена у каменој просторији или одвојеној згради. 
Вакфијом се прописивало како ваља чувати и користити 
књиге, а такође је именован библиотекар, који је примао 
плату из фондова вакуфа. У овим библиотекама и данас се 
чува преко две стотине хиљада рукописа из свих земаља и 
епоха исламског света, и оне чине најбогатији извор исто- 
ријске и културне грађе ислама. 

Однос Османлија према штампи посебно је занимљив. 
Око 1590. године, Мурат III је декретом дозволио продају 
световних књига штампаних арапским словима у Италији. 
Османлије су схватили предности штампе, али је већ 1555. 
године Бузбек тврдио да Турци сматрају грехом штампање 
верских књига. Око 1494. године јеврејски досељеници су 
основали штампарију у Цариграду у којој су штампали своје 
публикације. 

Османски писци су своја верска и правна дела писали 
на арапском језику, али су већ у четрнаестом веку почели да 
их преводе на турски. У почетку су се претежно преводила 
корисна или поучна дела из области историје, политике и 
морала, лепог понашања, астрологије, јестаственице и гемо- 
логије, намењена султанима и утицајним државницима. На- 


6) Ћатиб Челеби (1609—1658), један je од највећих османских уче- 
њака и енциклопедиста, познат на Западу као Хаџи (Калфа). 

поредо ca овим радовима постојали Cy многи општи прируч- 
ници о исламу и популарне књиге из медицине преведене 
или писане на турском језику. Две популарне књиге које 
потичу из 1449. године, још увек спадају међу најчитанија 
турска дела. То су поема Мухамедије (Књига о Мухамеду) 
и прозни спис Envár al-ÁSikin (Светлости љубавника) — књи- 
жевне творевине браће Јазиџизаде.) Браћа Јазиџизаде npn- 
падала су бајрамијској секти, и на крају првога дела, у којем 
описују живот Пророка и осталих значајних људи, објашња- 
вају значење гностицизма. 

Интелектуалне науке несумњиво су пружале највише 
могућности за оригиналност у исламу. У преосманским ис- 
ламским друштвима јављали су се нови токови у интелекту- 
алним нуакама који су, обухватајући верске и правне науке, 
давали нов правац целокупној исламској мисли. Последњи 
и најснажнији такав покрет био је мистицизам. Перипате- 
тичка школа, која је достигла врхунац са Ибн Сином? и Ибн 
Рушдом> уступила је место све утицајнијим струјама mM- 
стицизма које су са ал-Газалијем продрле и у сунитски ислам. 

Ал-Газалијева мисао већ је била загосподарила сунит- 
ским исламом када је наступио османски период. У дипло- 
мама које је давала улема, традиционално знање се, преко 
Сејид Шерифа ал Џурџанија, Насирудина из Туса и ал-Ра- 
зија,) везивало за ал-Газалија. Сједињавањем мистицизма 
са интелектуалним наукама, ал-Рази је створио један виши 
филозофски концепт ислама. Османска улема га је признала 
за свог врховног учитеља. Сираџудин из Урмије први је учвр- 


B) Браћа Јазиџизаде—Мехмед (умро око 1453), писац Мухамедије, и 
Ахмед (умро после 1453), творац Envár al-Áiikin-a — написали су оба 
ова дела по угледу на Magárib а!-Хашаи, писан на арапском језику. 

г) Ибн Сина (980—1037), филозоф, познат на Западу под именом 
Авицена. Сем по филозофским делима у неоплатонском духу, чувен је 
по трактатима из медицине и других наука. 

д) Ибн Рушд (1126—1198), филозоф, на Западу познат Као Авероес. 
Његово дело мири филозофију са објављеним религијама. Међу мусли- 
манским филозофима сматра се најчистијим аристотеловцем. 

b) Ал-Рази (1149—1209), теолог. У свом делу А!-Мићазза! тумачи 
утицај филозофије на исламску теологију. Такође је чувен по свом ко- 
ментару Курана, Mafatih а!-рајр. 

стио ал-Разијев углед међу Турцима селџучког периода, 
а један од потоњих ал-Разијевих следбеника, Џемалудин, на- 
станио се у Аксарају. Утицајни Мехмед ал-Фанари, оснивач 
традиџионалне османске медресе, припада истој школи. (Ос- 
манска улема је једнако поштовала Садудина ал-Тафтаза- 
нија из Ирана и Сејид Шерифа ал-Џурџанија из Туркестана. 
(Обојица су били следбеници ал-Разијевих учења, а њихова 
дела су чинила основу образовања које се стицало у медре- 
сама. 

Према томе, у османским медресама чувале су се нај- 
слободоумније традиције сунитског ислама. У сваком осман- 
ском периоду било је фанатичних припадника улеме који су 
интелектуалне науке као што су логика, математика или ас- 
трономија, сматрали опречним вери, али је улема, везана за 
медресе, обично заступала ал-Газалијево гледиште да је не- 
трпељивост према логици и математици узалудна, јер оне 
садрже суштинске елементе свих наука и привикавају ум на 
правилно мишљење, то јест помажу откривању божанских 
истина. Стога су интелектуалне науке од почетка биле увр- 
шћене у наставне програме османских медреса. У петнаестом 
веку, под покровитељством Мехмеда П, који је придавао ве- 
лики значај овим наукама, Османлије су широм исламског 
света стекли висок углед као математичари и астрономи. 
Мехмед ал-Фанари био је изврстан познавалац интелекту- 
алних наука, а његово дело из области логике чинило је све 
до последњег дана Царства суштински део наставе у ме- 
дресама. 

Османски математички геније био је Муса-паша звани 
Кадизаде, чији су коментари Еуклида и ал-Чагминијаё не 
само били један од предмета у медресама све до најновијег 
доба већ су и штампани. Кадизаде се преселио на двор Ти- 
муровог унука VJryr-Gera* и постао управник самаркандске 


е) Ал-Чагмини (умро око 1345), астроном, познат по свом астро- 
номском делу Ál-Mulalhas fi Раја. 

ж) Улуг-бег (1393—1449), Тимуров унук, владао je Самаркандом 
од 1408. Изградио своју славну опсерваторију да би исправио Птоломе- 
јеве астрономске таблице. Резултати његовог рада записани су у Улуг- 
-беговом Зии-у (астрономским таблицама). 

Опсерваторије, где је радио на Улуг-беговим Астрономским 
таблицама које су сматране последњом речи у исламској 
астрономији. 


Његов ђак Али Кушчу (умро 1474) наставио је после 
њега да води Опсерваторију и да сарађује са Улуг-бегом на 
употпуњавању Астрономских таблица. Доцније he му Mex- 
мед lI исказати посебну наклоност и позвати га у Цариград, 
што ће означити почетак сјајног раздобља у османској ма- 
тематици. Али Кушчу је у Цариграду написао класична дела 
из аритметике и астрономије и истовремено пренео своја 
знања на такве прворазредне математичаре какви су били 
Мула Лутфи (умро 1494) и Мирим Челеби (умро 1525). 


Следећи још једном ал-Газалија, улема је заступала став 
да је проучавање филозофије допустиво једино као припре- 
ма за изучавање схоластичке теологије, чији је циљ био да 
се рационалним аргументима потврде исламске догме. За- 
брањиване су студије филозофских проблема који се нису 
могли ускладити са Кураном. Извесне тезе филозофа — да 
Бог ништа не зна о појединачним стварима, да је ускрснуће 
тела немогуће и да је васиона вечна, а не створена — про- 
глашене су чистим богохуљењем. Па ипак су неки представ- 
ници улеме, особито Шејх Бедредин, прихватили ове постав- 
ке. Османске власти су, неоспорно, биле склоне да прелазе 
преко мишљења слободоумних људи све док они, пропове- 
дајући своја становишта, не би поделили јавно мнење, 


Схоластичка теологија је цветала током прва два века 
османске владавине. Мехмед (Освајач, човек широких погле- 
да, поново је заподенуо славну расправу између ал-Газалија 
и Ибн Рушда о односу религије према филозофији и дво- 
јици великих теолога тога доба, Алаудину из Туса и Хоџа- 
задеу из Брусе (умро 1488), наложио да напишу по један 
трактат на ту тему. Улема тога доба оценила је да је Хоџа- 
задеово дело боље, те се Алаудин, осетивши се омаловаже- 
ним, вратио у свој родни Иран. Супротно ал-Газалију, Ибн 
Рушд је тврдио да се филозофија и религија могу помирити 
и да је неопходно узети у обзир рационалне закључке како 
би се употпунила спознаја Бога. Хоџазаде је заступао тезу 

да је разум беспрекоран инструмент у математичким нау- 
кама, али да његово коришћење при решавању теолошких 
проблема води обманама и грешкама. Сем тога, тврдио је 
да је на известан начин исправио ал-Газалијеву покаткад 
мањкаву методологију. Хоџазаде је отворено изјавио да je 
његов циљ одбрана шеријата од филозофских поставки. И 
тако, док се авероизам — Ибн Рушдова филозофија — про- 
учавао у Италији постајући крупан чинилац у ренесансној 
мисли, бескомпромисна схоластика се укоренила у осман- 
ским медресама. Хоџазадеово дело је сачувало углед у ис- 
ламском свету све до данашњег дана, а у деветнаестом сто- 
лећу било је штампано заједно са радовима Ибн Рушда 
и ал-Газалија. 

Ваља скренути пажњу да основни текстови по којима 
су држани течајеви у медресама нису преводи грчких фило- 
зофа, као што је то био случај у абасидском периоду, па чак 
ни дела Ибн Сине и ал-Фарабија,) већ сажети прегледи 
и коментари творевина касније схоластичке школе, међу које 
се убрајају Адудинов Ал-Мевакиф, Ал-Теирид Насирудина 
из Туса или ал-Бајдавијев" Ал-Тавали. Једини нови радови 
били су коментари, односно глосе на та дела. 

Мехмед П дао је подстицај изучавању математике и те- 
ологије. Захваљујући томе, ове две науке су се, као тесно 
повезани предмети, чврсто укорениле у круговима око ос- 
манских медреса. Вредно је поменути да је слободоумно 06- 
разована улема познавала рационалне науке. Међу такве по- 
знаваоце спада и Али Кушчујев ученик Мула Лутфи. Муде- 
рис за владавине Бајазита ÍI и истакнути математичар и Teo- 
лог, својом слободном мишљу и неприкривеним подсмехом 
према предрасудама, Лутфи је доводио до беса конзерва- 
тивну улему. (Она је стога отпочела пропагандну кампању 
против њега, оптужујући га да је јеретик и дајући му нади- 


з) Ал-Фараби (875—950) син једног турског старешине у Тран- 
соксијани, сматра се највећим муслиманским филозофом. Познат је као 
„други учитељ“, док је први био Аристотел. 

и) Ал-Бајдави (умро 12867), компилатор и коментатор; углавном 
значајан ло својим коментарима Курана. 


Османско царство 253 





мак „Луди“. Када су гласине и подозрење нарасли, султан 
је наредио улеми да образује једну комисију која ће претре- 
сти овај случај и установити истинитост, односно неоснова- 
ност ових тврдњи. То је био уобичајен поступак кад год је 
улема неком судила. Противници су Лутфија оптужили да 
је јеретик, на стотине сведока дало је исказе, а народ је са 
великим интересовањем пратио суђење. Лутфи је упорно 
истицао да никада није био многобожац, али је улема изве- 
стила султана да докази против њега захтевају његово по- 
губљење. Бајазит П је оклевао, али га је због притиска KOH- 
зервативних свештеника ипак осудио на смрт. Године 1494. 
Мула-Лутфију је одрубљена глава на Атмејдану (Хиподро- 
му) у Цариграду, у присуству огромног броја људи. При свем 
том, било је и таквих муслиманских свештеника који су цео 
тај случај сматрали последицом гласина и клевета, док је 
јавно мнење Лутфија прихватило као мученика за истину. 


Упркос Мула-Лутфијевом трагичном крају, рационалне 
науке су неко време после тога сачувале свој значај у Ос- 
манском Царству, иако су, природно, биле сабијене у уске 
оквире исламске просвете. Математичар Мирим-Челеби го- 
динама је службовао као мудерис, док је: велики учењак 
Ибн-Кемал (1468—15 34), познат и као Кемалпашазаде, у пу- 
ном замаху стварао у то исто доба, и његова се слава про- 
нела широм исламског света. Ибн-Кемал је био типичан му 
слимански учењак широког поља делатности. Студирао jc 
теологију код Мула-Лутфија, написао један коментар на Хо- 
џазадеове трактате, творац је преко стотине теолошких рас- 
права, а иза себе је оставио и монументалну историју (Ос- 
манског Царства у десет књига. 


ГЛАВА XVIII 


ТРИЈУМФ ФАНАТИЗМА 


Jom у петој деценији шеснаестог века, Ташкеприлизаде 
је јадиковао што су схоластичка теологија и математика из- 
губиле своју некадашњу популарност међу улемом и у ме- 
дресама и што је општи ниво учености опао. Жалио се да 
се књиге из теоријских наука више не траже и да припад- 
ници улеме, пошто прочитају обичне приручнике, проглаша- 
вају себе учењацима. Они не придају значај наукама као 
што су теологија и егзегеза Курана, већ једино световним 
видовима исламског закона, односно таквим „фриволности- 
ма“ као што су поезија, прозни текстови или анегдоте. У 
ствари, ове корисне вештине и науке имале су своју вредност 
приликом стицања световних положаја. 


Судбина која је задесила опсерваторију основану 1577. 
године у Галати означава пуну победу верског фанатизма 
над рационалним наукама. Опсерваторија у Галати је уста- 
новљена да би се исправиле Улуг-Бегове Таблице, и у то 
доба је била једина установа те врсте у исламском свету. 
Њен оснивач је био главни султанов астроном, Такијудин 
Мехмед (1520—1578), који је, да би постигао што већу пре- 
цизност опажања, начинио неколико нових инструмената, а 
поседно један астрономски часовник. Опсерваторија није ни- 
мало заостајала за Тихо Брахијевом, у то време најмодер- 
нијом у Европи, јер је неоспорно да постоји упадљива слич- 
ност између инструмената које су користила ова двојица ас- 
тронома. Такијудин је оставио приказ начина на који је ис- 

питивао сатове увожене из Европе, описујући како их је ко- 
ристио као моделе при изради својих инструмената. 

Данас би се могло рећи да је Мурат III изградио своју 
опсерваторију пре у астролошке него у астрономске сврхе. 
Султанови миљеници су одобравали овај његов поступак, док 
су њихови противници, међу које се убрајала и једна група 
улеме, интересовање за астрономију и астрологију сматрали 
антирелигиозним и злослутним занимањем, нечим налик на 
врачање и прорицање судбине. Шејхулислам је искористио 
избијање куге као изговор да се писмено обрати султану са 
образложењем како су управо ови смели покушаји да се про- 
дре у Божје тајне изазвали кугу. И године 1580. једна група 
јаничара сравнила је Опсерваторију са земљом. 


Познато је да се међу петорицом стручних помоћника у 
овој институцији налазио и један Јеврејин из Солуна. Није 
се сматрало да he ce нарушити верска правила ако се неко 
ко није муслиман запосли у астрономији, на коју се гледало 
као на световну, практичну науку. Од петнаестог века Осман- 
лије су усвајале европску географију, војну технологију и 
особито медицину а да при том нико није на то стављао при- 
медбе са гледишта вере. Прихватали су корисне тековине 
страних култура много пре такозваног „позападњавања“ у 
осамнаестом веку, јер такве позајмице нису утицале на 
основне вредности ислама, напротив, у то доба су имале зна- 
чај битан за опстанак. 

Улема и кругови око медреса временом су заузели чврст 
став против свих новина како у практичним тако и у ра- 
ционалним наукама. Рецимо, када су 1716. године заплењене 
Али-пашине? књиге, шејхулислам је издао фетву којом је 
забранио да се филозофска, астрономска или историјска дела 
из ове збирке поклањају библиотекама. 

Све ове околности су сузиле могућност да се исламски 
свет користи напретком наука на Западу, чак и у области 
практичних знања. Веома мали број припадника бирократске 
класе и неколицина лекара, који су били прешли у ислам, 


а) Чорлулу Али-паша (умро 1711), велики везир од 1706. до 1710. 
године. 


256 Халил Иналџик 


имали су храбрости да са западних језика преводе дела из 
географије и медицине. Међутим, и њихова настојања су се 
сводила на потребе које су имале практични, свакодневни 
значај. 

Османлије су рано почели да усвајају европску геогра- 
фију. Тако ce Пири-Реис® служио мапом Христифора Колум- 
ба, као и најновијим португалским књигама о правцима јед- 
рења!. Сачуван је превод из 1580. године једног шпанског 
трактата о Америци, у чијем се уводу скреће пажња на опа- 
сност која исламу прети од европске прекоморске експанзије. 
У другој половини седамнаестог столећа, познавање геогра- 
фије света, а посебно географије Европе, постајало је све 
неопходније за политичку и стратешку обавештеност. Ова 
чињеница је била повод да се уз помоћ пребеглица преведу 
са латинског језика два значајна географска дела: Меркато- 
ров и Хондијусов Атлас Минор из 1621. и Атлас Мајор Јана 
Блауа из 1662. године. Ћатиб Челеби, који се заложио за 
превођење Малог атласа, уочио је надмоћ западне геогра- 
фије и, да би проширио своје знање о Европи, наручио је да 
се преведе и Карионова Хроника. Читајући овај превод, Ћа- 
тиб Челеби се уверио да је Земља округла, те је покушао да 
у исламским изворима нађе доказе како се такво гледиште 
не коси са исламом. Абу Бакр из Дамаска је 1685. године био 
мецена превода Великог атласа, преко којег су се Гурци први 
пут упознали са Коперниковим системом. 


Медицина је била незаобилазна практична наука. Од 
најранијих времена, исламски владари су позивали стране 
лекаре, али су нова европска достигнућа у медицини и фар- 
макологији постала Турцима позната тек у седамнаестом 
веку, захваљујући делима која су досељеници преводили са 
западних језика на турски или арапски. Фејзи Хајатизаде 
(умро 1691), чувен по својим радовима из медицине писа- 


6) Пири-Реис (1465—1554), турски адмирал и картограф. Његово 
дело Kitab-1 Bahrije (Поморска књига), написано 1521. а проширено 1525. 
године, у ствари је портолано и садржи упутства о једрењу, поред мапа 
средоземне обале. Карта Америке, саставни део његове мапе света, 
копија је мапе Христифора Колумба из 1498. године. 


Османско царство 257 





ним на турском језику, а заснованим на западним изворима, 
био је јеврејски преобраћеник у ислам и шеф лекара у Са- 
рају. Међутим, такве позајмице никада нису доносиле и 
основне принципе западне научне мисли, већ су само за не- 
колико података повећавале традиционално знање, Чак је и 
сам Ћатип Челеби у свакој врсти научног истраживања, и то 
без изузетка, најпре тражио доказе у Курану. 


Било је тврђења да се Мехмед Освајач у ранијем пери- 
оду занимао за италијанску ренесансну културу, али да је 
после њега та струја заустављена. (Он је, неоспорно, међу 
свим османским султанима имао најшире погледе. Желећи 
да се од компетентног лица обавести о принципима хри- 
шћанске вере, наложио је патријарху Генадију да напише 
студију о хришћанству. У своме двору је окупљао грчке и 
италијанске учењаке, као што су Амируцес из Трапезунта, 
Критовул из Имброса и Киријако из Анконе. Амируцесу је 
наредио да изради географску KapTy света; по његовом на- 
логу је преведена Птоломејева географија и основана двор- 
ска библиотека класичних латинских и грчких дела. Обаси- 
пао је пажњом Ђентиле Белинија, кога је довео из Венеције 
да зидове његовог Сараја украси фрескама у италијанском 
стилу и наслика његов портрет. Белингијери је намеравао да 
Мехмеду П посвети своју Географију, а Роберто Валтурио 
своју студију под насловом De re militari. Ђовани-Мариа Фи- 
лелфо написао је поему Amyris у похвалу Освајачеву. Све 
је то навело неке људе да га сматрају правим ренесансним 
владарем иако је такво гледиште далеко од истине. Мехме- 
дово занимање за хришћански свет искључиво је потицало из 
жеље да постане његов освајач и владар. По култури је био 
муслиман. Гајио је дубоко дивљење према Хоџазадеу и безу- 
словно је веровао у свог шејха—у Акшемсединове визије He- 
познатог. Дивљење његове епохе за европски стил у уметно- 
сти и неколико узгредних позајмица на пољу практичних 
наука нису утемељили нов културни правац. 


(Османлије су биле ханефије. (Од четири школе сунит- 
ског ислама, ханефијска се у најширем опсегу користила 
иимом — усаглашавањем мишљења — као основом за доно- 

шење правних норми, те су њени следбеници били најтрпе- 
љивији и најеластичнији. Све турске државе су биле хане- 
фијске, почев од Караханида, који су између десетог и два- 
наестог столећа владали првим исламско-турским ханатом у 
Централној Азији. Разлог за такву политику морала је бити 
жеља турских владара да обезбеде што је могуће више сло- 
боде за своју политичку и извршну власт, а то је у исти мах 
био један од главних чинилаца који су турским друштвима 
давали својеврстан социјални и културни карактер у оквиру 
исламског света. Међу свим исламским заједницама, OcMaH- 
ско Царство је било најотвореније према страним културним 
утицајима. Међутим, од почетка шеснаестог века, снаге вер- 
ског фанатизма постајале су све моћније. Као што смо по- 
кушали да објаснимо, чињеница да се утицај крајишких тра- 
диција смањивао, а да је свест о улози Османског Царства 
као класичног исламског халифата расла, морала је деловати 
на овакав развој ствари. Покрет кизилбаша, тог убојитог ору- 
жја сафавидског Ирана против Османског Царства, можда 
је исто толико утицао на ток догађаја. У интелектуалном жи- 
воту Царства верски фанатизам се испољавао у све снажнијем 
супротстављању интелектуалним наукама, схоластичкој тео- 
логији и мистицизму. У свакодневном животу исказивао се у 
грубим чиновима фанатизма почињеним у име шеријата. 


Исте тенденције биле су присутне и у државним посло- 
вима, Сулејман І je са највећом озбиљношћу узео титулу 
„светског халифе“. Сам је студирао исламску правну фило- 
зофију, а Ебусууду (1490—1574) је поверио задатак да др- 
жавне световне законе усагласи са шеријатом. За време сва- 
ког оружаног сукоба са Ираном, строге мере предузимане 
против јеретика изазивале cy плиму фанатизма упереног 
против свих новина. 


Суђење Мула-Кабизу (умро 1527) занимљиво је у том 
погледу. Мула-Кабиз је, као припадник улеме, 1527. године, 
за време побуне кизилбаше Календера Челебије у Анадолији, 
бранио становиште да је Исус изнад Мухамеда. На првом 
суђењу Кабизу пред Царским већем, казаскери нису могли 
прибавити довољно теолошких доказа против њега да би га 

осудили на смрт. Султан, који je пратио ток суђења, расрдио 
се што ће „тај неверник који је оскрнавио славу Пророкову 
бити пуштен на слободу“, те му је по други пут суђено у 
присуству шејхулислама Ибн Кемала и цариградског кадије. 
Између Кабиза и шејхулислама заметнуо се вербални дуел. 
Шејхулислам је изнео доказе са циљем да побије Кабизове 
тврдње, али се овај није одрекао својих уверења, те је кадија 
пресудио да се погуби. 

Сви намесници у Царству добили су 1537. године наре- 
ђење да сваког грађанина који посумња у Пророкове речи 
треба сматрати издајником вере и погубити. Друга наредба 
је прописивала да се у сваком селу мора подићи џамија и да 
су представници власти дужни да заједно са скупом верника 
присуствују молитви петком. Ова мера је била уперена про- 
тив јеретика који нису хтели да се моле са сунитима. 


У османском друштву је одувек деловала једна група 
фанатичне улеме која је интелектуалне науке, мистицизам, 
музику и поезију сматрала безбожништвом. Насупрот њима 
друга група улеме бранила је ова знања и умења, тврдећи да 
су она у оквирима вере. Фанатици су, обично, били популарни 
шејхови и чланови улеме који су проповедали и учитељевали 
по џамијама, док је улема из виших медреса или у служби 
владе чинила другу групу. Ташкеприлизаде je био један од 
таквих. Са огорчењем се жалио на ону улему која искори- 
шћава незнање народа да би га повела странпутицом: „Нека 
нас Бог сачува од оних који кроз веру исказују фанатизам“. 
Заступао је став да је сваки човек слободан да себи изабере 
верску школу и да је сваки појединац који своју школу сматра 
неприкосновено исправном а туђу лажном, и који осталим 
муслиманима придева атрибут неверни, у раскораку са пра- 
вом вером. Јер, једино Бог има моћ да препозна истиниту 
веру. По мишљењу Ташкеприлизадеа, фанатизам у поједи- 
ним гранама права јалов је посао, будући да у тим питањима 
нико не може бити непогрешив. 


Са осталим припадницима високе улеме, Ташкеприли- 
заде је прихватио ал-Газалијева умерена гледишта верујући 
да су, слично верским фанатицима, батиније и филозофи у 

заблуди, Батиније настоје да униште шеријат, док филозофи 
делају са принципима неприхватљивим за ислам. 

Од самог настанка османских медреса, улема се у својим 
уверењима удаљила један корак од ал-Газалија и прихватила 
традиције Ибн ал-Арабија°) и ал-Сухравердија.) Ташкеприли- 
заде је тврдио да је мистицизам једини пут до сазнања Бога 
и да се мистичка схватања могу критиковати искључиво у 
светлости саме њихове терминологије. На пример, онај ко 
мистички исказ „Ја сам Истина“% не тумачи у његовом MM- 
стичком значењу наноси неправду сам себи. Од Ташкеприли- 
задеа дознајемо да је првих година Сулејманове владавине 
фанатична улема подстрекивала народ против мистицизма. 

· Ташкеприлизаде је сматрао да се музика и игра везане 
за обреде мистичких редова не косе са вером, будући да у 
људској души побуђују љубав према Богу и божански занос. 
Однос између музике и духа божанска је тајна, а душа пре- 
нута игром постиже сазнање Бога. Музику и игру ваља за- 
брањивати искључиво када се оне користе за подстицање 
световних жеља. Па ипак је традиционална улема музичко 
рецитовање и игру оглашавала скрнављењем, и истовремено 
нападала појаве као што су декорисање џамија, мелодијска 
инкантација Курана и плаћање верских учитеља. Улема так- 
вих погледа je у оној мери у којој је осуђивала мистицизам 
нападала и интелектуалне науке и схоластичку теологију, јер 
оне поткопавају веру у Бога. 

Покрети фанатизма убрзо потом су добили такве раз- 
мере да су угрозили јавни ред и узнемирили владу. Столећима 
је постојала једна мала група проповедника који су жигосали 
све новине, називајући их „безбожним новотаријама“ под- 
стрекивали народ против оних веровања и обичаја које је 
исламска заједница прихватила, иако нису имали ничег за- 
једничког са Кураном. Један од таквих припадника улеме 


в) Ибн ал-Араби (1164—1240), водећи муслимански филозоф-мистик. 

г) Ал-Сухраверди (1144—1234), филозоф-мистик и оснивач сухра- 
вердијског мистичког реда. 

д) „Ја сам истина“, мистички исказ којим се изражава потпуно 
стапање мистика с богом. Због ових речи су ал-Халаџ (умро 922) и 
његови следбеници били осуђени на смрт. 

био је Мехмед из Биргија (1522—1573) који је деловао у пуној 
снази између 1558. и 1565, године, када је прогањање кизил- 
баша достигло врхунац. Њега је штитио султанов учитељ 
Атаулах-ефендија. Својом изјавом: „Дужност ми налаже да 
језиком и пером браним народ од оног што је Бог забранио, 
те ћутање сматрам грехом“, Мехмед Биргиви се у исти мах 
окомио на схоластичку теологију и мистику, али и на висо- 
коучену улему у државној служби. Овај муслимански пури- 
танац је обичаје као што су одржавање обреда у спомен 
умрлих и обилазак гробова и маузолеја, не би ли се од по- 
којника добила помоћ, оглашавао супротним духу ислама. 
Жигосао је такве уобичајене поступке као што су руковање, 
климање главом у знак поздрава и љубљење руке или скута, 
тврдећи да су у опреци са суном, јер нису постојали у Про- 
роково доба. Његови напади на известан број основних ин- 
ституција османског друштва, као што су плаћање верских 
службеника и оснивање вакуфа завештавањем покретних до- 
бара и новца, значили су претњу успостављеном поретку, те 
је Ебусууд осетио потребу да изда фетву којом је потврдио 
правоснажност ових институција. Мехмед из Биргија, међу- 
тим, није се устезао да нападне и самог шејхулислама и да 
његове фетве назове погрешним. Истовремено је својим на- 
писима против инкантације и игре за време верских обреда 
уносио немир и међу чланове дервишких редова. 


Борбу су наставили ученик Мехмеда Биргивија, Кадизаде 
(умро 1635), и група његових приврженика и проповедника 
званих факи. Пропаганда коју су они водили са предикаони- 
ца цариградских џамија довела је до великих друштвених 
превирања, те се народ поделио на два дела. Присталице 
Мехмеда Биргивија осуђивале су све обичаје настале после 
Пророка, називајући их „новотаријама , а људе који су их 
упражњавали неверницима. Говорили су да су дуван и кафа, 
као и свака врста песме и игре, супротни верском закону, и 
захтевали су да се из медреса избаце математика и инте- 
лектуалне науке. У жељи да поврати владарски ауторитет, 
Мурат IV је покушао да задобије подршку факија, иступајући 
као борац за ислам. Издао је известан број закона којима је 

забранио употребу дувана и алкохола и немилосрдно је ка- 
жњавао сваког прекршиоца ове прохибиције. 


Конзервативни демагози нису, међутим, рачунали само 
с верским фанатизмом народа, већ су истовремено нападали 
раскошан и расипнички живот владајуће класе и ограђивали 
се од неправди и пољуљаног морала свога доба. Када су 1656. 
године намеравали да нападом на све текије у Цариграду и 
општим покољем сасеку у корену верску јерес, највише при- 
врженика су нашли међу сиромашним студентима медреса и 
скромним трговцима. Свесни њиховог утицаја на народне 
масе, дворски званичници су се ставили на страну факија и 
искористили их за ковање завера. Противници факија, висока 
улема на државним положајима и бирократска класа у цели- 
ни, тврдили су да они поткопавају темеље државе и друштва 
и сеју раздор међу народом. Новом великом везиру Мехмеду 
Ћуприлићу (умро 1661) пошло је за руком да стиша немир 
и спречи грађански рат тек када је из Цариграда прогнао 
најватреније факије. 

Теоријска основа овог раскола било је питање увођења 
„новина“ у ислам, проблем који се тицао целокупне османске 
културе и друштва. Ћатиб Челеби је сажето изложио општи 
став високе улеме пишући да уобичајене поступке и новине 
које је усвојио већи део исламског друштва није могућно и 
не треба укинути силом. Можда се понека новина не уса- 
глашава са шеријатом, међутим, неоспорно је да је човек, 
божји роб, беспомоћно и несавршено биће и да Бог све пра- 
шта. Исламу је ближа трпељивост него насиље, а у сваком 
случају, коришћење силе је погрешно, јер она изазива отпор, 
који, опет, ствара немир и подељеност у држави и друштву. 
Коначно, закони се мењају са временом. Пророк је своје за- 
коне донео из одређених разлога, а када су ти разлози преста- 
ли да постоје, и сами закони су изгубили сврху. Ћатиб Челеби 
се, истовремено, ставио у одбрану мистика, а посебно Ибн ал- 
-Арабија. Лек за фанатизам видео је у проучавању рацио- 
налних наука, Kao што je био случај за време Мехмеда II. Он 
је тврдио да је друштвену улогу обичајног права и његово 
коришћење Мехмед Биргиви погрешно схватио стога што није 

проучавао историју и филозофију. Изражавао је уверење да 
је расправљање увек корисно. Међутим, једино је улема, а 
никако народ, позвана да претреса верска питања. 

Османски званични кругови су свој општи став према 
„новинама“ заснивали на трпељивом ханефијском концепту 
иџме као темељу за верска и законска становишта. На- 
супрот таквом ставу, Мехмед Биргиви и факије су прихва- 
тили строг традиционализам ханбелијске школе. Према њи- 
ховом схватању, свака она новина која је недопустива на 
основу објективног тумачења Курана и суне супротна је исла- 
му. Поборници ове школе су одбацивали мистицизам M свако 
езотерично тумачење верских начела. Модернизација ислам- 
ских друштава поново је и у наше доба изазвала судар та 
два опречна погледа. 


ГЛАВА XIX 


НАРОДНА КУЛТУРА И ТАРИКАТИ — МИСТИЧКИ 
РЕДОВИ 


У селџучком периоду образовани људи у градовима сред- 
ње Анадолије прихватали су персијску високу културу, док је 
на границама преовладавала турска народна култура газија 
и дервиша, са својим струјама мистицизма и витештва. Дер- 
виши са граница, обично називани баба, абдал или ахи, који 
су били тесно повезани са првим османским беговима, при- 
стизали су у Анадолију од једанаестог века с таласима сеоба 
Туркмена. Они су чинили друштвено и духовно језгро турк- 
менских племена, као некада стари турско-монголски 
шамани. 


Арапски извори са запрепашћењем описују групу од сто- 
тинак дервиша који су са Барак-Бабом приспели у Сирију 
1307. године. Послужићемо се једним од таквих описа, јер 
он верно слика јеретичке дервише са граница: 


„Обесили су звонца и кости око врата, обријали браде, 
а бркове пустили да израсту. У рукама су држали дрвене 
мачеве или мочуге, искривљене при врху. Пратили су их 
свирачи у добоше и фруле, и како би они засвирали, дер- 
виши би заиграли уз жестоке покрете. Стварчице око њихо- 
вих вратова стварале су такву галаму да су посматрачи гу- 
били главу. Дервиши нису придавали никакав значај моли- 
тви, као ни посту. Милостињу који би сакупио Барак-Баба 
је делио својим следбеницима и сиротињи.“ 


Османско царство 265 


Сам Барак-Баба je веровао да одржава непосредан додир 
са Богом и, слично старим шаманима, имао је велики ути- 
цај на монголске ханове у Ирану. Османски извори, као: 
и европски путописци који су боравили у Турском Царству, 
оставиће током наредних столећа сличне приказе дервишких 
група које су лутале од града до града. 

По планинама и на високим летњим испашама Анадо- 
лије, а особито у пограничним областима, било је тешко 
нагнати полуномадске Туркмене да поштују ортодоксне o6- 
лике муслиманског живота и богослужења. Абдали и бабе 
су пригрлили јеретичке видове ислама који су водили поре- 
кло од шаманистичких веровања саображених племенско- 
-друштвеној структури. Власти су, у исти мах, покушавале 
да заштите свој основни извор прихода — сељаштво и обра- 
дива поља — предузимајући строге мере против номада, који 
су управо са тог разлога пружали огорчен отпор централној 
администрацији и њеној политици верске ортодоксије. Ce- 
љаци су почели гајити фанатичну оданост према бабама,. 
који су представљали узор њихових сопствених облика дру- 
штва и културе. У оквиру тих група наставиће да цвета тур- 
ска култура, а посебно књижевност произишла из традиција 
турске централне Азије. Та култура се потпуно разликовала 
од космополитске културе и књижевности неговане по гра- 
довима и на Двору. Када су тражили изворе за стварање je- 
дне нове националне књижевности, турски националисти 
двадесетог века окренули су се овој култури. 


Једва да изненађује чињеница што су народне буне у 
Анадолији, чији су основни узроци имали друштвену и по- 
литичку позадину, готово без разлике имале обележја јере- 
тичких верских покрета. 


Две године пре монголске инвазије, 1241. године, један 
дервиш по имену Баба Исхак дигао је у средњој Анадолији 
први велики туркменски устанак о којем постоје историјски 
трагови. Буна је угушена после огорчених борби, а много- 
бројни јеретички туркменски дервиши, познати као бабаије, 
побегли су у западне крајеве, где су Туркмени чинили ве- 

ћину становништва и где су их туркменски бегови лепо при- 
МИЛИ. 


Међу такве бабаијске шејхове спада Сари-Салтук. Го- 
дине 1261. био је принуђен да се са четрдесетак туркмен- 
ских родова склони на византијску територију. Настанио се 
у Добруџи, да би потом ступио у службу моћног муслиман- 
ског и монголског емира Ногаја, који је владао степама се- 
верно од Црног мора. Сари-Салтук је постао јунак једног 
епа у којем је описан као дервиш и газија који шири ислам 
по Европи. Између 1473. и 1480. године, османски принц 
Џем сакупио је народне приче о јуначким подвизима Сари- 
-Салтука, као и о ратовима османских Турака у Румелији, 
под називом Салтук-нама (Књига о Салтуку). У тим при- 
чама Сари-Салтук је приказан као личност која саветује ана- 
долске Турке да се окану својих истребљивачких свађа и да се, 
уместо тога, стану борити против неверника у Европи: он 
узноси свети рат као највиши вид побожности. Његова про- 
паганда међу хришћанима по правилу је доводила до ору- 
жаних сукоба који су се завршавали победом. (Одевен у ризу 
хришћанског монаха, Сари-Салтук проповеда ислам по цр- 
квама и својим дрвеним мачем пролива крв оних свештеника 
који му се успротиве. Слично св, Ђорђу, Сари-Салтук убија 
змаја који сеје страх међу људе, а хришћани прелазе у ислам 
из захвалности према њему. Добруџа и Крим средиште су 
његовог деловања на Балкану, у Пољској и Русији. Он лети 
преко мора. Он изјављује да је стално напредовање ислама 
и повлачење хришћанства веће од свих чуда, доказ да је 
ислам права вера. Османски учитељи из Никеје су, 1354. 
године, дословно рекли то исто солунском архиепископу Па- 
ламасу, када су тврдили да је распростирање ислама чудо 
и божја воља. 


У исти мах је одушевљење за идеал ширења божје речи 
путем освајања покретало целокупно османско друштво. Ta 
мисао је очигледна у првим османским анонимним истори- 
јама које имају неке особености херојских епова сличних 
Салтук-нами. Ова легендарна јуначка дела оличење су иде- 
ала крајишког друштва и његових врхунских представника, 

газија и дервиша. У натприродним подвизима Сари-Салтука, 
који је могао да лети, народна машта је нашла свог узвише- 
ног јунака. Сасвим је разумљиво што се у овим народним 
легендама о јунаштву сусрећу стари турски епски мотиви, 
поред многих елемената из домаћег анадолског и балкан- 
ског фолклора, као и из хришћанских и паганских предања. 
Понекад је тешко уочити разлику између Сари-Салтука и не- 
ког хришћанског свеца. Сари-Салтуково упориште у Добруџи 
остало је током османског периода средиште у којем су турк- 
менска племена, газије и јеретички дервиши, са успехом де- 
ловали и где су најчешће дизали буне. 


За владавине Бајазита Í, ортодоксни ислам и класична 
исламска култура, потпомогнути централистичком полити- 
ком, стално су јачали. Међутим, када су Турци претрпели 
пораз код Анкаре 1402. године, настало је ново раздобље 
немира и реакције, обележено ширењем јеретичких верских 
покрета по османским земљама и избијањем великих вер- 
ских и политичких устанака. Белези тих превирања су буна 
Шејха Бедредина (умро 1416), оснивање бајрамијског дерви- 
шког реда и ширење хуруфијског покрета у Османском 
Царству. 

Покрет Шејха Бедредина подједнако је значајан са дру- 
штвено-политичког, као и са културног становишта. Мајка 
Махмуда Бедредина била је Гркиња. Његов отац био је ос- 
мански газија, који се борио на најистуренијој крајини и 
међу првима прешао у Румелију, и који је у младости слу- 
жио као кадија међу ратницима у пограничним областима. 
За време султановања принца Мусе на Балкану добио је Бе- 
дредин титулу казаскера и са крајишким бегом Михалоглуом 
постао главни поборник новог револуционарног режима. Ка- 
ко је у залеђу имао тимаре дате на уживање неплаћеним 
крајишким газијама, постао је главни идеолог давнашње 
борбе пограничних области против централизоване државе. 
Кад је Мехмед І потукао Мусу Челебију 1413. године, про- 
гнао је и Бедредина у Никеју, а његовим приврженицима 
одузео тимаре. Али, чим се 1416. године Мехмед нашао у 
критичном положају, Бедредин је подигао побуњеничку за- 

ставу у добруџанском крајишту. Он је, такође, тврдио да 
је у сродству са селџучком владарском кућом, и несумњиво 
је гајио извесне политичке амбиције; вероватно је желео да 
влада уместо османске династије. 

Бедредин је био велики верски учењак, мистик и светац, 
а његова улога револуционара добар је пример како се вер- 
ска и мистичка мисао примењивала у друштвеном и поли- 
тичком животу исламског света. Већина оних који су се на 
његов позив дизали на буну око Смирне, Сарухана и До- 
бруџе били су Туркмени, као што је то раније био случај 
и са бабаијама. Остале његове следбенике сачињавали су 
незадовољници свакојаког порекла, као што су пограничне 
газије, спахије лишене тимара, полазници медреса или хри- 
шћански сељаци. Својим слсбодоумним тумачењем ислама 
Шејх је могао да од тих разнородних елемената образује је- 
динствену заједницу. 

Шејх Бедредин није био обичан дервиш. По својим де- 
лима из теологије, а особито из исламског права, он спада 
међу велике учењаке. Али, како је био мистик, „егзотеричне 
науке“ нису га задовољавале, те је ступио у један тарикат 
— дервишки ред — и постао шејх. Егзотерична тумачења 
ислама заменио је езотеричним. 


Бедрединов мистицизам углавном води порекло од Ибн 
ал-Арабија. Знамо да је написао један коментар на Ибн ал- 
-Арабијево дело Fusüs al-hikam (Квинтесенца мудрости). У 
књизи Váridát (Божанска надахнућа), која је састављена из 
његових расправа и размишљања о сопственом виду мисти- 
цизма, Бедредин објашњава филозофију монизма овим ре- 
чима: „Право Божје биће далеко је од свега. Све је у Њему 
и Он је у свему.“ Испољавање ове суштине нужност је ње- 
ног битисања. Овај појавни свет „са својим апсолутним ти- 
повима, врстама и личностима исконски je", без почетка и 
без краја, није створен у времену. Кад би овај физички свет 
морао да нестане, с њим би ишчезао и духовни и бестелесни 
свет. „Стварање и разарање вечни је процес.“ „Овај и онај 
свет у своме јединству представе су уобразиље; рај и пакао 
нису ништа друго до слатке и горке духовне манифестације 

добрих и рђавих дела". Бедредин није веровао у судњи дан, 
као ни у ускрснуће тела. Био је убеђен да је Христос умро 
само телесном смрћу, али да је његов дух вечан. Сва начела 
ортодоксног ислама тумачио је као што су то пре њега чи- 
нили теолози езотеричари, те га је ортодоксна улема једно- 
душно сматрала екстремним батинијом који потпуно прене- 
брегава шеријат. Бедредин је оставио овај искрени приказ 
својих мистичких искустава: 

„Занос ме је освојио и остао сам усхићен у Божјем при- 
суству. Изгубио сам се y емоцијама ... Једног дана угледао 
сам своје тело као Бога у Његовој целовитости... Мистик 
који појми Бога губи своја осећања. Разастире се по целој 
васиони, бива једно са планинама и потоцима. Брише се 
свако Овде и Од сада; све бива један једини тренутак.“ 


Пишући крајем петнаестог столећа, сунитски историчар 
Идрис Битлиси (умро 1520) овако описује Бедрединова уве- 
рења и намере: 

„Сматрао је себе Махдијем и веровао да ће на знак 
невидљивог света, пошто се стави на чело својих ученика, 
поделити земљу својим приврженицима. Да ће потом тајне 
Божјег Јединства овладати светом стварности, а секта подра- 
жавалаца (то јест поборника шеријата) пасти са власти, Ње- 
гова слободоумна секта хтела је многе забрањене појаве да 
прогласи допуштенима.“ 


Према Битлисијевим речима, Бедредин је оваквим обе- 
ћањима окупио око себе на хиљаде незналица и лаковерних 
људи, ослањајући се на њихове анималне HaroHe. Слично 
припадницима бекташијског реда, Бедредин није имао ништа 
против вина и музике и пренебрегавао је и верске разлике. 


Бедрединов ученик Борклиџе-Мустафа распламсао је 
први устанак Туркмена у планинској области Карабурун, не- 
далеко од Смирне. Савремени византијски историчар Дука: 
даје занимљив опис ове буне. Борклиџе-Мустафа је пропо- 
ведао да су све ствари, изузев жена, заједничка имовина. 
За њега не постоје разлике између хришћана и муслимана: 
муслиман који хришћанина назива неверником сам је невер- 
ник. Предање говори да су се његови ученици односили 

према хришћанима као према анђелима. Борклиџе-Мустафа 
је позивао хришћанске свештенике са Хиоса да се придруже 
његовој секти, а познато нам је да су неки његови пошто- 
ваоци хришћани учествовали у његовој буни. Па ипак су 
већину устаника, чији се број цени на шест хиљада, сачиња- 
вали туркменски номади. Његова побуна је угушена уз нај- 
веће напоре. Сам Борклиџе-Мустафа ухваћен је и распет на 
крст, а његови засужњени дервиши нису пристали на „об- 
нављање вере“ и радије се помирили са смрћу. Битлиси твр- 
ди да је том приликом погубљено две хиљаде људи и да је, 
у исто време, у Маниси посечено четири хиљаде следбеника 
Торлака Кемала, једног од Бедрединових ученика. 


Бедрединова секта у Добруџи и Делиорману, позната 
Kao симавни или бедрединовци, одржавала се вековима по- 
сле смрти свога зачетника, а османске власти су са највећим 
подозрењем мотриле на њу. У шеснаестом столећу, бедреди- 
новци су изједначавани са кизилбашама. У доба Сулејмана ], 
њихов вођ постао је један од Бедрединових потомака, изве- 
сни Челеби-халифа, чији су следбеници и мисионари про- 
поведали његову идеју широм Царства. Почетком седамна- 
естог века, сунитски шејх Махмуд Худаи препоручивао је 
властима да у корену сасеку овај покрет и, за пример оста- 
лима, осуде на смрт једног од његових шејхова. Саветовао 
је такође да се позатварају све Текије кизилбаша и да се 
у сваком селу постави по један сунитски имам коме би се 
поверило школовање деце. 


Бедрединова буна јасно указује на однос између верског 
мистицизма и народних покрета. Почев од тринаестог века, 
Анадолија је била стециште мистичких учења и дервишких 
редова. Међу интелектуалним круговима по градовима, ми- 
стицизам је добијао теозофске облике, док је у народу чи- 
нио основу популарних религиозних секти чија су уверења 
представљала синтезу ши изма и осталих езотеричних учења. 
Уз то, мистицизам је био и извориште народних верско- 
-друштвених покрета. 


Према томе, дервишки редови у Османском Царству 
могу се поделити у две главне групе. Прву групу су сачиња- 

вали званично признати редови чије су се текије издржавале 
од прихода са вакуфа и које су заснивали султани или угле- 
дне личности. (Организација ових редова била је разрађена 
до танчина, и они су имали своје утврђене ритуале и обреде. 
Најпознатији међу њима били cy накшибендијски, мевлевиј- 
ски и халветијски ред са својим многобројним огранцима. По- 
клоници ових редова обично су се настањивали по градовима 
и себи обезбеђивали подмладак међу припадницима горњих 
друштвених слојева. Сваки ред је имао своју ношњу и своју 
капу, свој начин рецитовања и своју церемонију. Сваки ред је,. 
зависно од врсте својих веровања, као свог заштитника при- 
знавао неког славног суфију, свепа или Пророковог саборца, 
и установљавао његову генеалогију. Тајни редови, обично по- 
знати под називом меламијски или меламетијски, сачињавали 
су другу групу. Према народном схватању, они нису тежили 
слави и угледу, већ покуди и осуди, те се отуда тако и на- 
зивају.) Избегавали су свако разметање, сваку врсту споља- 
шње организације и симбола, а њихови облици богослужења 
били су тајни и езотерични. Нису успостављали никакве везе 
са државом и, у мањој или већој мери, супротстављали су се 
власти. Обично су живели од плодова сопственог рада и од- 
бијали сваку помоћ или милостињу било од државе, било од 
појединаца. У ову групу спадали су лутајући дервиши, који 
су се звали календери, хајдарије, абдали или бабаије, а исто 
тако и хамзавије, што значи оне меламије који су се тобож 
тајно увлачили међу чланове еснафа и живели по градовима. 
Реч је о тарикатима које су прихватале одређене друштвене 
групације нетрпељиве према владајућем политичком порет- 
ку. У ствари, ши итски и езотерички верски покрети од дав- 
нина су у исламском свету давали тарикатима извесна сек- 
ташка и милитантна својства, поред тога што су подржавали 
разне верско-политичке групацијг. Сама шија води порекло 
од једног милитантног политичког покрета који је Пророко- 
вог рођака и зета Алију, односно његове потомке, признавао. 
за поглаваре исламске заједнице. Овај покрет је доцније an- 


а) Ови називи потичу од арапских речи таи, ата: „поку-- 
да“, „осуда“. 

„сорбовао многобројне и разнородне друштвене и верске no- 
крете, а свима им је било заједничко то што су пружали 
отпор сунитским владајућим класама. У многим исламским 
државама, међу које спада и Османско Царство, тај покрет 
је временом почео да представља опозицију постојећем по- 
ретку, сили апсолутистичке државе и сунитском исламу који 
је она заступала. Натприродне моћи приписиване Алији и 
његовим потомцима тумачене су у духу мистичких теорија, 
те су многи веровали да се божанска светлост, за коју се 
претпостављало да је надахнула и самог Алију, пренела на 
његове потомке, који су стога кадри да тумаче езотерична 
значења Курана. Ова веровања су мање или више била за- 
једничка свим тарикатима у Османском Царству, а добила 
„су екстреман вид у покретима кизилбаша. У шеснаестом ве- 
ку, у време када се у Ирану уздигла Сафавидска династија, 
која је била носилац оваквих уверења, покрет је постао кру- 
пан проблем за Османско Царство. Али, најпре ћемо се по- 
забавити бајрајмијским, хуруфијским и бекташијским редо- 
вима, тарикатима који су у Османском Царству основани 
у петнаестом веку. 

Слично покрету Шејха Бедредина, бајрамијски ред је био 
"верски и друштвени покрет који се зачео у раздобљу преви- 
parma и реакције настале после 1402. године. Његов оснивач 
је Хаџи-Бајрам (умро 1430), сељак из околине Анкаре и ме- 
„ламијски дервиш у најширем смислу речи. Он је од својих 
ученика захтевао да се издржавају од плодова сопственог 
рада, те је са својим следбеницима обрађивао поља и с њима 
располагао жетвом. У Анкари и околним селима живео је ве- 
лики број ткачких радника који су производили за инострано 
"тржиште и који су већином постали Хаџи-Бајрамови покло- 
ници. Хаџи-Бајрам је прикупљао новац по анкарском тргу 
и делио га сиротињи. У његовом житију записано је да је 
с порастом броја његових ученика расло и подозрење владе. 
Ухапшен је и изведен пред Мурата П. Међутим, султан му је 
дао опроштење, ослободивши чак његове ученике извесних 
дажбина, што је омогућило да се овај покрет нагло распро- 
„страни. Мурат II је гајио симпатије према овим дервишима 

чије су му склоности биле донекле блиске, па ипак је не- 
сумњиво да је његова подршка том новом тарикату дели- 
мично значила свестан покушај да ојача сопствени утицај 
у народу. Бајрамски покрет ће се касније поделити у две 
струје. Једна од њих ће прихватити сунитски ислам и ста- 
вити се под државну заштиту. Хаџи-Бајрамов следбеник Ак- 
шемседин постао је шејх освајача Цариграда и одиграо зна- 
чајну улогу приликом заузимања византијске престонице. 
Друга група није изневерила меламијске традиције: остала 
је тајна секта, најекстремнија у својим веровањима и при- 
вржености монизму и ши изму. Била је повезана са есна- 
фима по градовима, са оним организацијама које су одувек 
с подозрењем гледале на политичку власт, Први кутб овог 
огранка био је један грађанин Брусе, ножар по занимању, 
и Хаџи-Бајрамов ученик. Меламије су образовале чврсто у- 
дружење око кутба — стожера — то јест духовног вође, који 
је, према мистичким Веровањима, представљао средиште ва- 
сионе, и који је био упућен у божанске тајне. Кутб је у сво- 
јим рукама држао све и захтевао је потпуну послушност. 
Чланови овог друштва организовали су тајне састанке и су- 
дили су оптуженима на својим судовима, бацајући у своје 
тамнице оне које би сами прогласили кривим. Нису ни по- 
мишљали да опште са државом, већ су својим члановима 
налагали да се баве неким занатом и часно зарађују за жи- 
вот. Осуђивали cy леност и проповедали начело да je „сва- 
ко ко поштено зарађује новац мио Богу. 


Меламије подсећају на оне секте које су одвајкада посто- 
јале у старим исламским градовима, и које су биле ван држав- 
ног надзора. Своје припаднике су стицали међу члановима 
еснафа, а власт се према њима увек односила са подозрењем. 
У шеснаестом столећу, када су меламије, слично кизилба- 
шама по селима, стали да показују наклоност према Сафа- 
видима, влада их је почела беспоштедно прогањати. Мела- 
мијски кутб, Исмаил Машуки, ухапшен је 1539. година и са 
дванаесторицом својих ученика погубљен на Атмејдану, пре- 
ма слову шејхулисламове фетве. После његове смрти, изве- 
стан број приврженика га је прогласио свецем, те се стога 

наметнула потреба за издавањем нове фетве којом су ови 
људи осуђени, а правоснажност погубљења потврђена. Шеј- 
хулислам Ебусууд је 1574. године осудио на смрт још једног 
меламију, Хамзу Балија из Босне, прогласивши га јеретиком 
и безбожником. Хамза Бали се уопште није устезао да пред 
свима отворено изјави своја монистичка уверења, а сматра- 
ло се да је око себе био окупио неколико хиљада ученика 
у својој родној земљи, у Сарајбосни. Погубљење Хамзе Ба- 
лија снажно је утицало на свест људи, поделивши их на оне 
који су ra уздизали и на оне који cy га ниподаштавали. Хам- 
за Бошњак је постао светац-заштитник меламија, који ће се 
потом често називати и хамзавије. У седамнаестом веку, хам- 
завије затечене у Босни бездушно су прогањане. Упркос то- 
ме, меламијски покрет се почео ширити по великим градо- 
вима Царства, као што су Цариград и Једрене, а доцније је 
чак захватио и владајуће класе. 


Друга секта коју је власт ставила ван закона била је 
хуруфијска. Ову секту, која се у правом смислу може сма- 
трати новом религијом, основао je у Астарабаду у Ирану 
извесни Фадлулах (умро 1394). Фадлулах је изјављивао да 
је он оваплоћење Бога, Махди кога ишчекују муслимани, 
хришћани и Јевреји, и обзнанио свету да доноси коначну 
реч која ће сјединити све три религије. Тумачио је Куран 
примењујући један крајње езотеричан систем, који је почи- 
вао на кабалистичким објашњењима слова ове свете књиге. 
Слично Шејху Бедредину, тврдио је да је „свет вечан, а ства- 
рање непрекидан ток.“ Није веровао у загробни живот. Као 
и меламије, истицао је да је мануелни рад једини правичан 
извор зараде. Сам Фадлулах је по занату био произвођач ке- 
чета, те се његов тарикат најпре проширио међу члановима 
еснафа по градовима. Како је хуруфијство у Ирану било став- 
љено ван закона, овај покрет је почетком петнаестог века 
стао нагло да се шири по османским градовима у Румелији 
и Анадолији, тамо где су живели хришћани и муслимани 
радећи заједно у истим еснафима. У Анадолији овој секти 
припадао је велики азербејџански песник Несими, који је 
1408. године, због својих убеђења, жив одран. Хурифијски 

проповедници намеравали су да владаре свога доба придо- 
бију за своју нову религију, те су организовали завере против 
оних који би им се супротставили. Поуздано се зна да је 
хуруфијска секта 1444. године у ондашњој османској пре- 
стоници Једрену била прилично многобројна и да је један 
персијски мисионар био утицајна личност на двору. 


Због хуруфијских погледа на Христа и хришћанство, на 
Западу су се почели ширити гласови да су носиоци овог 
учења хришћани. У то време је грађанство Једрена био обу- 
зео страх од евентуалног крсташког рата. Народ се узнеми- 
рио, али је сунитска улема оштро реаговала. Персијски ми- 
сионар је спаљен, а његовим многобројним следбеницима 
ишчупани су језици. У једном савременом приказу наводи 
се податак да је тада настрадало 2.007 људи,2 али је овај 
број свакако претеран. Жестока прогањања хуруфија, који 
су сматрани безбожницима, настављала су се током петна- 
естог и шеснаестог века, да се нарочито појачају после за- 
вере сковане против Бајазита ЇЇ. Хуруфије су се стопиле са 
бедрединовцима, кизилбашама и бекташијама, па је због 
тога у бекташијској мисли присутан снажан хуруфијски ути- 
цај. Из османских докумената се види да је врло касно, чак 
1576. године, извршен општи покољ једне хуруфијске групе 
у селима око Пловдива у Бугарској. 


Бекташијски ред ће временом постати најзначајнији на- 
родни тарикат и постепено апсорбовати разне друте тарикате, 
поред група дервиша познатих под називом абдали, кален- 
дери и хајдарије, који су деловали од четрнаестог века. 


(Оснивач и светац-заштитник овога реда био је Хаџи- 
-Бекташ, ученик Баба Исхака који је подигао буну 1241. го- 
дине. У другој половини тринаестог столећа, Хаџи Бекташ 
је проповедао своја схватања широм селџучке Анадолије и 
дуж значајног трговачког пута између Анкаре и Кајсарије, 
који се пружао преко западног крајишта са висинским лет- 
њим испашама. Туркменска племена густо су насељавала Ty 
област у чијим је селима живело и старо хришћанско ста- 
новништво. Турци су освојили ове крајеве за владавине Му- 
рата 1. Бекташијски ред је у Османском Царству први пут 

стекао значај пошто се распространио међу туркменским пле- 


менима, а други пут када је постао тарикат јаничарског 
оџака. | 


Бекташијски дервиши су се појавили средином четрнае- 
стог века дуж турских граница у Румелији и за свог покро- 
витеља узели Сари Салтука, који ће постати светац-заштит- 
ник османских газија у Румелији. До краја четрнаестог векл 
бекташијство се учврстило међу јаничарима. Неки истори- 
чари су покушавали да ову појаву објасне чињеницом што 
су јаничари махом били пореклом хришћанска деца, сакуп- 
љена данком у крви, или ратни заробљеници. Било како 
било, ова хришћанска деца разаслана у турска села у Ана- 
долији да науче турски језик и исламску веронауку, пре су 
испољавала наклоност ка народним облицима религије него 
према сунитском исламу. Крајем шеснаестог столећа јани- 
чари су званично признали Хаџи-Бекташа за свог свеца-за- 
штитника, и отада је по један бекташијски баба стално оби- 
тавао у њиховом корпусу. Бекташијски ред и јаничарска вој- 
ска постали су тако нераздвојни да је сваки нов деде, који 
је биран за поглавара реда, долазио у јаничарске бараке у 
Цариграду да од аге јаничара прими круну. 

Бекташијство је стекло веома много присталица међу 
туркменским номадима, у оним селима која су они основали 
и где је овај ред потиснуо бабаије. Овај тарикат је изузетно 
снажно утицао на туркменске групе у Анадолији, а особито 
у области између Кизилирмака и Ерзерума (Ф. Гренард по- 
четком двадесетог века закључује да их је морало бити око 
милион), као и на југу у планинама Тауруса (претежно на 
племена Тахтаџија и Варсака). Бекташијство су потом при- 
хватили и Туркмени Јуруци између Једрена и Дунава на Бал- 
кану, затим становници Добруџе и Делиормана у источној 
Бугарској, као и живаљ на планинама Родопа у јужној Ма- 
кедонији и Тесалији. У петнаестом И шеснаестом столећу 


велики број туркменских номада је прешао на седелачки на- 
чин живота, заснивајући своја села.3 


У другој половини петнаестог века Туркмени су потпали 
под утиџај једног новог јеретичког тариката који се појавио 

на истоку. Реч је о екстремној шиитској секти Сафијудина из 
Ардабила.% Прихвативши тарикат Сафијудина, Туркмени cy 
постали познати као кизилбаше — „црвеноглавци“ — по цр- 
веним чалмама којима су обавијали главе. Покрет кизилбаша 
je у подједнакој мери имао друштвено-политичко и верско 
обележје, а од петнаестог века Туркмени су кроз њега сна- 
жно исказивали своју нетрпељивост према османском уређе- 
њу. У петнаестом столећу када су се нашли у саставу Кара- 
маније и Ак-којунлуа — држава које су биле задржале пле- 
менско уређење, Туркмени су се огорчено борили против 
Османлија чија је централистичка политика била неспојива 
с њиховим начином живота. Када je Ак-којунлуе у Ирану 
заменила Сафавидска династија, њен оснивач, шах Исмаил, 
појачао је своју пропаганду пишући верске песме на турском 
језику и шаљући своје ученике и проповеднике у Румелију 
и Анадолију међу ратоборне Туркмене. (Он је на тај начин 
изнутра освајао Османско Царство. Кизилбаше су 1511. го- 
дине, под заповедништвом шаха Кулуа, једног од следбеника 
шаха Исмаила, дитли страшну буну у југозападној Анадолији, 
палећи и разарајући све што би им се нашло на путу, и том 
приликом продрли чак до Кутахије. (Ова побуна је из темеља 
уздрмала османску управу у Анадолији, а била је угушена 
уз највеће могуће тешкоће. Крвава освета Селима 1 над ки- 
зилбашама и његова победа над шахом Исмаилом код Чал- 
дирана 1514. године само су привремено зауставиле ширење 
покрета кизилбаша, 

Верска схватања и обреди кизилбаша нису се битно раз- 
ликовали од бекташијских. Међутим, Туркмени су били фа- 
натични ши ити, и своје племенске обичаје и шаманистичка 
учења спајали су са бекташијским, изграђујући на тај начин 
особен вид своје секте. Наследне поглавице њихових племена 
имале су ранг верских поглавара и обично су називани шеј- 
ховима. Туркмени су придавали особит значај наследном 
принципу; разликовали су се од осталих бекташијских група 
по томе што су за вође свог реда признавали челебије, за 


6) Сафијудин из Ардабила (1252—1334), родоначелник Сафавидске 
династије. 

које се тврдило да воде порекло од Хаџи-Бекташа. Један од 
Хаџи-Бекташевих потомака, Календер, ставио се на чело ве- 
лике туркменске буне у Анадолији 1527. године. Припадници 
туркменских племена сачињавали су већи део побуњеничких 
снага, а међу њима су се налазили и многобројни дервиши 
абдали и календери. Да би се ова побуна савладала, морао је 
интервенисати сам велики везир, уз помоћ јаничарских од- 
реда. Године 1511. спахије из старог беглука Караманије и 
1527. спахије из старог беглука Дулкадира подигли су уста- 
нак. Оба пута су истакнуте личности међу побуњеницима 
биле старе племенске поглавице. Тај податак снажно истиче 
друштвену и политичку природу бекташијског покрета. 


За време османско-сафавидских ратова између 1534. и 
1535. године, један песник кизилбаша и бекташија, Пир Сул- 
тан Абдал, поетским језиком је изразио осећања и политичка 
стремљења овога покрета. 


У следећим стиховима он јадикује због неправде и про- 
гањања: 


Поклоних срце и веру дадох Алији, 
Остајем постојан, макар ме раскомадали. 
Назваше ме јеретиком и обесише — 
Чудно, јер, у чему је мој rpex? 


С времена на време обраћа се иранском шаху, кога сма- 
тра Махдијем и потомком лозе Алијине: 


Мој свети Махди мора доћи, 
Мора сазвати високо веће, 
Мора уништити неправду, 

И осветити ме једног дана. 


У машти види шаха како предводи кизилбаше, осваја 
Анадолију и устоличава се на цариградском престолу: 


OH крену на земље Рума, и ево 
Силни Имам рода Алијиног стиже. 


Нек груди расколника горе, 
Нек реч Господара Века закон буде, 
Нек се зна ко је султан. 

Победник-Господар мора 
Цариградом проћи круном царском овенчан, 


Када је најзад ишчезла нада у победу, прижељкивао је 
да нађе уточиште код иранског шаха: 


О црна земљо, предуго сам на теби, 
И сам ћу са твојих пашњака Шаху отићи. 


Кад већ убијаш оне што Шаха спомињу, 
И сам ћу са твојих пашњака Шаху отићи. 


Групе кизилбаша којима је од 1511. године Иран постао 
уточиште, чиниле су значајан део сафавидских ратних одре- 
да. Међутим, због својих екстремних јеретичких веровања, 
према којима су шаха сматрали Махдијем, номади кизилбаше 
нису могли да се уклопе ни у персијско друштво, те су ихи 
у тој земљи прогонили као јеретике. 

Кизилбаше су непрестано одржавале тесне везе са Ира- 
ном и понашале се као сафавидски поданици. Шах је међу 
њима именовао своје представнике, шаљући сваком од њих 
повељу, огртач, мач и новац. Анадолске кизилбаше су, са 
своје стране, редовно слале шаху неку врсту дажбине зване 
„шах хаки“ (шахово право) или „незир“ (оброк). Кизилбаше 
нису одлазиле на ходочашће у Меку, него у Ардабил у Ира- 
ну, где је сахрањен Сафијудин. Сачувани су турски докумен- 
ти из којих се види да су османске власти вршиле претресе 
трагајући за забрањеним књигама и списима који су дола- 
зили из Ирана. Порта је, исто тако, слала своје уходе међу 
кизилбаше са налогом да проналазе оне који одржавају везе 
са Ираном, а такве преступнике кажњавала је погубљењем 
или прогонством. У турским архивама сачувани су подаци да 
су османске власти у шеснаестом веку с времена на време 
вршиле детаљне истраге међу разним хетеродоксним групама 
и претресале дервишке текије. Тако је, на пример, групи 
ишика, старим абдалима и календерима, „који машу заста- 
вама, свирају у фрулу и добош и понашају се супротно вери 
у свим појединостима“, забрањено да лутају по градовима 
и селима. Дуга и огорчена борба са кизилбашама у шеснае- 
стом столећу оснажила је положај малог броја представника 

сунитског ислама у Османском Царству. Због таквог при- 
тиска, кизилбаше су се повлачиле у илегалност и чвршће но 
икад раније збијале своје редове, пружајући отпор сунитској 
држави и друштву. 

Бекташијство је одиграло крупну улогу у ширењу ислама 
међу староседелачким хришћанским становништвом у Руме- 
лији. Захваљујући еклектичкој природи и особеним својстви- 
ма овог народног тариката, ислам је постао прихватљив за 
многобројне балканске сељаке. Бекташије су се, рецимо, тр- 
пељиво односиле према свим верама, придавале су већи зна- 
чај скривеним вредностима него спољним обележјима, нису 
захтевале поштовање исламских обреда као што је ритуал 
молитве и поста, дозвољавали су да се пије вино, допуштали 
женама да се на јавним местима појављују без фереџе и да 
се у друштву мешају са мушкарцима. Успешном пропагандом, 
бекташијски шејхови су придобијали хришћане за своју та- 
јанствену и демократску секту, која им се није чинила наро- 
чито друкчијом од хришћанства. Међутим, ова врста бекта- 
шијства била је нешто сасвим друго но бекташијство кизил- 
баша. Бекташијски дервиши, везани за текије које су се на- 
лазиле под државном контролом и које су издржавали ва- 
куфи, по правилу су били одани властима. Они се нису др- 
жали наследног принципа приликом избора својих баба и 
деда, налазили су се на вишем интелектуалном нивоу и ми- 
стичкој мисли су давали истакнуто место. 

Бекташијство је секта чија су веровања сачињена од 
различитих елемената народне вере преузетих из различитих 
извора, почев од шаманизма па све до верских схватања бал- 
канских народа. Бекташијство је у бити наставак бабаизма, 
и у њему се јасно запажају трагови старог турског фолк- 
лора и обичаја, а особито елементи шаманизма. Шамани- 
стички утицај је изузетно уочљив у екстатичним играма бек- 
ташија, док се схватања чудотворних својстава приписиваних 
бекташијским свецима срећу у сасвим истом виду код буди- 
стичких Гурака и кинеских Туркестанаца. Древна турска тра- 
диција ритуалног обреда и остаци шаманистичког култа Ka- 
мена и дрвета наставили су да живе и у бекташијским обре- 
дима. Жене су задржале ону слободу и једнакост са мушкар- 


Османско царство 281 


цима које су уживале и у преисламском турском друштву. 
Историчари као што су Јакоб и Хеслак скрећу пажњу и на 
утицај који су паганство и хришћанство, својствени Балкан- 
цима, извршили на бекташијска схватања: они сматрају да 
нека бекташијска веровања и обреди, по свему судећи, воде 
порекло из хришћанства. На пример, концепт Тројства одра- 
жава се у бекташијском веровању да су Бог, Мухамед и Али- 
ја једно; приликом ритуалног примања у ред, искушеник се 
нуди хлебом, вином и сиром, ученици исповедају грехе сво- 
ме шејху. Од шеснаестог века целибат је постао обавезан 
за оне дервише који су живели у текијама, а и по много чему 
другом бекташијске текије подсећају на хришћанске мана- 
стире. Слични утицаји староседелаца испољавали су сеи у 
низу појединости. као што је одабирање места које су хри- 
шћани сматрали светим за изградњу текије или светилишта 
намењених ходочасницима; усвајање старих хришћанских од- 
носно паганских легенди везаних за та места, које су потом 
приписиване бекташијским свецима. 


Бекташијство је, у исти мах, преузело извесна веровања 
и из мистицизма муслиманске културне елите. У Макаја!-у 
(Расправама), приписиваним Хаџи-Бекташу, у кратким цр- 
тама су изнесене основе тих веровања. Према суфијским тра- 
дицијама, искушеник пролази кроз четвора врата. Прва врата 
представљају „шеријат — ортодоксни исламски закон; 
друга „тарикат“ — учења дервишких редова; трећа врата су 
„марифет“ — мистичко сазнање Бога, а четврта „хакикат“ — 
непосредно искуство суштине стварности. Напоредо са овим 
начелом, Куран има четири значења: спољни текст за народ, 
тананости текста за мудраце, скривена значења за свеце и 
апсолутну истину за пророке. Бекташијски обреди и тради- 
ције, посматрани у општим цртама, незнатно се разликују од 
осталих тариката. Они су се поступно установљавали под ру- 
ковођењем Хаџи-Бекташевих следбеника, деда, а коначан 
облик су добили са извесним бројем новина које је крајем 
петнаестог столећа унео Bamm Султан.» 


B) Балим Султан (умро 1516), о чијем животу не постоје поуздани 
извори, сматра се да је водио овај ред око 1500. године. 

На челу овога реда, организованог према хијерархијском 
принципу, налазио се пир, односно деде; нижу лествицу су 
заузимали халифе или бабе, још нижи шејхови и, најзад, 
муриди односно мухиби — пријатељи. Деде је обитавао у те- 
кији изграђеној поред Хаџи-Бекташевог гроба. Он је међу 
својим дервишима бирао очеве (баба) управнике за сваку по- 
јединачну текију, дарујући их повељом сличном султановој. 
Мушкарац и жена који су желели да ступе у овај ред нази- 
вали су ce AMUK — заљубљени — и након иницијалног обреда, 
који се звао „церемонија исповедања вере“, постајали су му- 
хиби. Већину присталица бекташијског реда сачињавали су 
мухиби; пуно припадништво могло се стећи тек посвећењем 
у дервиша. Приликом свечаности познате под називом „по- 
свећивање његовог постојања“, мухибу који ће бити произ- 
веден у дервиша стављана је круна на главу. Затим би отпо- 
чињао дуг период поста и увођења у веру, у току којег би 
му баба текије поступно откоивао тајне реда. У својству мур- 
шида — духовног вође — баба је захтевао неприкосновену 
послушност и, зависно од својих способности, откривао једну 
по једну тајну дервишу. Мухиби и дервиши образовали су 
ексклузивну групу око текије. Баба је био одговоран за мно- 
га питања која су искрсавала у бекташијској заједници. Он 
је обављао венчања и погребне обреде, слушао исповести и 
благосиљао новорођенчад. Верници су са својим болесним 
сродницима долазили баби, посећивали су гроб текијског све- 
ца-заштитника и заветовали се над њим. Солидарност међу 
бекташијама била је веома јака. Ако би било који његов вер- 
ник пао у невољу, баба би од чланова заједнице прикупљао 
помоћ за њега. 


Бекташијство је дубоко утицало на турски друштвени и 
културни живот. Захваљујући свом демократском и национал- 
ном обележју, није се ограничавало на номаде и сељаке, но 
је временом придобило и припаднике свих друштвених класа. 
Средином седамнаестог столећа, Евлија Челебија” је записао 


г) Евлија Челебија (1611—1684), турски путописац. У монумен- 
талном делу Сејахат-нама описао је своја путовања. 

како је у Османском Царству подигнуто седам стотина бек- 
ташијских текија — овај број је вероватно претеран — док је 
почетком деветнаестог века забележено да једну петину ца- 
риградског становништва чине бекташије са четрнаест текија. 
Градске бекташије су се ограђивале од кизилбаша, које су 
сматрали поклоницима бесмислених легенди и рђавих оби- 
чаја. У турском фолклору бекташија је оличен као особен 
тип, као неко кога не занимају лудости овога света, ко се 
благо подсмева верском фанатизму и има трпељив став према 
свим стварима, будући убеђен у њихову пролазност и рела- 
тивност. Бекташије су чак међу своје свеце-заштитнике свр- 
стали и бесмртног филозофа и шаљивџију турског фолклора, 
Насрадин-хоџу. 


Од најранијих времена мистицизам је представљао око- 
сницу мисли османске интелектуалне елите, не ограничава- 
јући се на популарна веровања тариката. Osa традиција вуче 
своје корене из селџучког периода. Селџучки султани су у 
својим земљама добродошлицом дочекивали славне учењаке 
и мистике из Туркестана и Ирана који су бежали испред 
монголске инвазије. Стога су селџучки градови, на пример 
Коња, Кајсарија, Аксарај или Сивас, постали сјајна средишта 
мистичких учења у исламском свету. Ал-Сухравердијев илу- 
минизам, који је мирио платонску филозофију са старим иран- 
ским филозофијама, и мистичко учење и филозофија Наси- 
рудина из Туса свесрдно су прихватани у овим местима. 
Истовремено су схватања Ибн ал-Арабија, једног од највећих 
мистичких теоретичара у исламском свету, високо уважавана 
у интелектуалним круговима. Селџучки султани су позвали 
у своју земљу и учинили част не само Сухравердију већ и 
самом Ибн ал-Арабију. Тумачеһи и ширећи његова дела, 
Ибн ал-Арабијев пасторак, Садрудин из Коње (умро 1273), 
знатно је допринео да се утицај овог мислиоца учврсти и 
његово схватање овлада турском мисли. Тако се мистичко 
учење чврсто укоренило међу сунитском улемом и постало 
њена традиција. Дело великог учењака, зачетника османске 
медресе и представника школе у Коњи, Мехмеда ал-Фана- 
рија, недвосмислено одаје Ибн ал-Арабијев утицај, те је упра- 

во због тога арапска улема у Египту забранила његова дела. 
Сунитска улема је, неоспорно, признавала ал-Газалију да 
мистицизам по значају долази одмах после шеријата, као 
развијенији и дубљи облик верског живота. Али је Ибн ал- 
-Араби био толико екстреман у својим схватањима езоте- 
ричног да су га многи водећи припадници улеме оглашавали 
јеретиком, а међу њима и Ибн Халдун. Ибн Тајмија га је 
чак прогласио за неверника. Чланови османске улеме који су 
заступали такво мишљење с времена на време су писали по- 
лемичке расправе против Ибн ал-Арабија, али је у целини, 
његов утицај на османско-турску мисао био ипак веома ве- 
лики. Шејхулислам Ибн-Кемал издао је фетву којом је одо- 
брио сва његова дела, a Селим I је у Сирији 1517. године одао 
пошту овом великом суфији на тај начин што је изнад ње- 
говог гроба изградио маузолеј и џамију у непосредној бли- 
зини, Османски учењаци су небројено пута преводили његова 
дела на турски језик. Затим, Ибн ал-Араби има многобројне 
турске коментаторе: у четрнаестом и петнаестом веку Давуда 
из Кајсарије, Кутбедина из Никеје и Мехмеда Јазиџизадеа из 
Галипоља, као и Балија из Софије (умро 1533) и Абдулаха 
из Босне (умро 1660) у шеснаестом и седамнаестом столећу. 


Светац-заштитник мевлевијског дервишког реда био је 
Мевлана Џелалудин Руми (1207—1273), један од највећих ми- 
стичких писаца у свету. Стекао је образовање у селџучкој 
престоници Коњи, где је преовладало Ибн ал-Арабијево уче- 
ње. Будући свестран познавалац теологије, Мевлана Џела- 
лудин Руми најпре се прославио као учењак и проповедник, 
али је поставши светац у једном тренутку свог живота, читаво 
своје биће с љубављу посветио мистицизму. Исповедајући се 
у својим лирским песмама, он описује како је у мистичком 
заносу сагледао нестајање свих разлика међу расама, верама 
и законима, и како се узвисио изнад истине шеријата. На 


д) Ибн Халдун (1332—1406), историчар, социолог и филозоф, ро- 
beu у Тунису. Најпознатији је no свом великом делу из филозофије 
историје Al-Mukaddima. 


b) Ибн Тајмија (1263—1328), велики ханбелијски теолог и позна- 
валац права. 

скуповима које је сазивао, доводио је своје слушаоце у стање 
божанске устрепталости. Он је својом личношћу сједињавао 
традиције играјућих бабаијских дервиша и дубоки мисти- 
цизам меламија, уздигнут изнад сваког верског закона. Ко- 
смополитско друштво у Коњи, прожето истанчаном персиј- 
ском културом и мистичким учењем Ибн ал-Арабија, још за 
живота га је прогласило свецем. Мевлана је многе своје идеје 
дуговао персијским песницима, међу које спадају Атар 
(11192—1193) и Синаи (умро 1130), као и Ибн ал-Арабијевој 
филозофији. (Он је, међутим, у музици и игри — сема — видео 
најподеснији начин за постизање мистичке екстазе, највишег 
степена суфијског искуства. Мада су његовој духовној лич- 
ности били страни ритуали и обреди, ипак је доцније у ње- 
гово име основан тарикат који ће се коначно уобличити у 
nerHaecroM столећу. Мевланини следбеници и поштоваоци, 
заклањајући се иза успомене на њега и користећи се његовим 
великим утицајем, заснивали су овај ред по разним градови- 
ма уводећи утврђени ритуал и обреде. 

Временом се развила „Мевланина традиција , како се то 
десило и у другим тарикатима. У биографијама писаним по- 
сле његове смрти, Мевлана је представљен као најузвишеније 
биће чији је сваки поступак достојан подражавања. Ритуал 
његовог реда добио је вид симболичких покрета са утврђе- 
ним мистичким значењима. Сема, музика и игра главна је 
церемонија мевлевија, који ће касније, по својим вртећим 
играма које изводе одевени у нарочита одела, стећи назив 
„Играјући дервиши“. 


Прво средиште овога реда, одмах по његовом заснивању, 
било је „пребивалиште пира“ у Коњи, средишна текија коју 
су сачињавале дервишке ћелије изграђене око турбета са 
Мевланиним гробом. Мевланини настављачи упућивали су 
своје мисионаре и у друге градове да тамо оснивају нове 
текије. Они би се, по доласку, обратили локалним намесни- 
цима и осталим представницима власти, у намери да издеј- 
ствују њихово покровитељство и добију вакуф за своје ин- 
ституције. Мевланини настављачи, као што је и он сам то 
чинио, по правилу су одржавали блиске везе са владајућим 

слојем, те се у петнаестом веку мевлевијство учврстило у 
многим османским градовима као тарикат близак елити. То- 
ком времена је у важнијим градовима основано четрнаест 
великих и добро организованих текија, а по касабама седам- 
десет шест мањих. Сви османски султани, особито Мурат Il, 
Бајазит IL, Селим Ги Мурат III, поклањали су изузетну па- 
жњу мевлевијама. Мурат II је основао велику мевлевијску 
текију у Једрену. Тако се мевлевијски ред развио у тарикат 
који је своје присталице стицао међу владајућим слојевима 
и временом добијао све изразитије сунитско обележје. Међу- 
тим, један огранак овога реда отворено је заступао езотерич- 
не доктрине ши ита и кизилбаша, и по духу својих веровања 
приближио се бекташијама и меламијама. 


Свим мевлевијским текијама управљао је челебија, чија 
се резиденција налазила у Коњи; од четрнаестог столећа он 
је биран међу Мевланиним потомцима. Утицај челебија по- 
стао је толико снажан да су на Порти, с времена на време, 
изазивали сумњичавост и узнемиреност. Османски намесници 
у Коњи нису били кадри да обављају своју дужност без 
сарадње с њима. Од шеснаестог века султани су у извесним 
приликама били принуђени да понеког сувише утицајног 
челебију изгнају из Коње, али је Порта временом, имајући 
под својом контролом вакуфе, смогла снагу да мевлевије 
натера на послушност. Шејхови из Коње бирали су старе- 
шине осталих текија, али је њихов избор постајао пуноважан 
тек пошто би султан, на шејхулисламову молбу, издао о томе 
указ. Порта је користила суревњивост међу кандидатима за 
положај челебије да би лакше контролисала овај ред. 


Мевлевијске текије у великим градовима вршиле су уло- 
гу културних средишта и уметничких академија — уколико 
је овај назив уопште применљив. Уметност је, неоспорно, 
схватана као оруђе мистицизма. Сема је ритуална игра у 
којој се подражавају кретања небеских тела, а мевлевијска 
музика божанска хармонија која подстиче мистички занос и 
доводи верника у екстазу. Чланови текије су истодобно чита- 
ли и тумачили Мевланина дела писана на персијском језику, 
и то првенствено Месневије. Како је улема забрањивала да 

се у медресама предаје персијски језик, текије су за спољне 
полазнике постале средиште где су се проучавали персијски 
језик и књижевност. Установе зване Дарул-Месневи, које су 
се налазиле у склопу текија, искључиво су обављале ту ду- 
жност. Преводи на турски језик и коментари Месневија били 
су повод да се у текијама озбиљно проучава мистицизам. 
Најславнији коментари Месневија, међу којима се особито 
истичу радови Русухи Исмаил-Деде из Анкаре (умро 1631) 
и Сари-Абдулаха из Босне (умро 1660), написани су на тур- 
ском језику. Вредно је поменути да су ови текстови обично 
сачињени у духу Ибн ал-Арабијевог филозофског система. 

Међу османским интелектуалцима, а посебно међу пред- 
ставнипима бирократије, мевлевијство се укоренило зато што 
су припадници овог реда добро познавали персијску књи- 
жевност и персијске културне традиције. Био је то крупан 
чинилац при стварању класичне османске књижевности, која 
је своје основно надахнуће у почетку налазила у персијској 
култури, Мевлевије су заузимале прво место у османској му- 
зици и поезији у осамнаестом веку, зли су представници 
овога реда, слично бекташијама, напоредо са снажним ути- 
цајем који су вршили на класичну османску уметност, ства- 
рали своју музику и своју књижевност, које су потпуно прои- 
зишле из мевлевијске традиције. 

ХРОНОЛОШКИ ПРЕГЛЕД ОСМАНСКЕ ИСТОРИЈЕ 


1261—1310. 


1269. 
1301. 
1304. 


1308. 
1313. 
1326. 


1327. 
1331. 
1332. 
1333. 
1335. 
1337. 
1341—1347. 
1344. 
1345. 


1346. 
1352. 


1353—1356. 
1354. 


Газије освајају кнежевине Ментеше, Ајдин, Сарухан, Kape- 
сију и Османлијску (Османску) у западној Анадолији, 
Ментешки Турци освајају византијске луке у Каресији. 
Осман-Газијина победа код Бафеона. 

Каталонци се боре против Турака у служби Византије; 
ментешки Турци заузимају Ефес. 

Ајдински Турци освајају Пиргион (Бирги); смрт Месуда II, 
последњег селџучког султана. 

Турци из Сарухана заузимају Магнезију (Манису). У Ви- 
зантији избија грађански рат. 

Османлије заузимају Брусу (6. априла). Осман-Газијина 
смрт и Орханово устоличење. 

Први османски сребрни новац (акча) искован у Бруси. 
Османлије освајају Никеју (Изник). 

Умур, бег Смирне, води свој први поход на Балкан. 
Орхан односи победу над Андроником 1 код Пелеканона. 
Пад Монголског Царства у Ирану. 

Османлије заузимају Никомедију (Измит). 

Грађански рат у Византији. 

Крсташи освајају тврђаву Смирне. 

Османлије припајају кнежевину Каресију. Умур-бегов по- 
следњи поход на Балкан. 

Орхан се жени Теодором, кћерком Јована Vl Кантакузена. 
Орхан даје трговачке повластице Ђеновљанима. Орханов 
син Сулејман у Једрену. Сулејман заузима Цимпе. Почетак 
османлијског освајања у Тракији. 

Рат између Ђеновљана и Венецијанаца. 

Османлије заузимају Анкару и Галипољ (2. марта). Јован 
М Палеолог у Цариграду. Абдикација Јована Кантакузена. 

1355. 


1357. 
1359. 


1361. 
1362. 


1363—1365. 


1364. 
1366. 


1369. 
1371. 


1373. 


1376. 
1375—1380. 
1379. 
1380— 1381. 
1383. 
1385. 
1386. 
1387. 


1388. 


1389. 
1389—1390, 


1390. 


1391. 

Смрт Стефана Душана (20. децембра). Почиње распад Срп- 
ског Царства. 

Сулејманова смрт. Османско-византијски мир. 

Принц Мурат поново напада Тракију. Чорлу и Димотика 
падају у његове руке. 

Мурат заузима Једрене, 

Орхан умире. Устоличење Мурата 1. Буна против Османлија 
у Анадолији. 

Османска освајања у јужној Бугарској и Тракији. Пад Фи- 
липопоља (Пловдива). 

Рат између Византије и Бугарске. 

Јован V у Будиму. Папа објављује крсташки рат Османли- 
јама, Амадео VI Савојски заузима Галипољ (августа). 
Јован V у Риму. 

Турци побеђују српске кнежеве Вукашина и Угљешу код 
Черномена (26. септембра). 

Андроник и османски принц Савџи заједно дижу буну про- 
тив својих очева (у пролеће) и доживљавају пораз (у сеп- 
тембру). 

Андроник IV поново у Цариграду уз помоћ Турака и Ђе- 
новљана. Андроник уступа Галипољ Османлијама. 
Османлије присаједињују неке делове кнежевине Гермијане 
и Хамидилије. 

Јован У Палеолог, потпомогнут Османлијама, по други пут 
заузима византијски престо. 

Ђеновљани и Венецијанци ратују. 

Османлије у Серу (19. децембра). 

Османлије заузимају Софију. 


Турци у Нишу; османска оружана интервенција у области 


Амасије, северна Анадолија. 

Османлије заузимају Солун и односе победу над Карама- 
нидима. 

Савез Србије, Босне и Бугарске; пораз Турака код Плочника 
(27. августа); османска окупација северне Бугарске (јесен). 
Косовска битка (15. јуна); устоличење Бајазита 1. 

Бајазит осваја западну Анадолију и кнежевине Ментеше, 
Ајдин, Сарухан, Гермијану и Хамидилију. 

Пораз Караманида. Палеолози шаљу своје трупе Бајазито- 
вој војсци у Анадолију. 

Османлије у Адалији (Анталији) и Алаији (Аланији); зау- 
зимају Скопље и упадају у северну Албанију. 

1392. 


1393. 


1394—1402. 


1394. 
1395. 


1396. 


1397. 
1398. 


1399. 


1400. 


1401. 
1402. 


1403. 


1406. 


1410. 


1411. 


1412. 


1413. 


1414. 
1415. 

Османлије у Кастамонији и Амасији; повлаче се пред Кади 
Бурханедином, султаном Сиваса. 

Бајазит се враћа на Балкан и припаја Подунавску Бугар- 
ску; позива све вазалне балканске кнежеве, као и Палеологе, 
да му дођу на ноге у Верију. 

Османска блокада Цариграда. 

Османлије заузимају Тесалију и продиру у Мореју. 
Бајазитов поход на Угарску и Влашку; битка на Ровинама 
(17. маја); Влашка постаје османска вазална држава; по- 
губљење Шишмана, бугарског цара (3. јуна); савез Вене- 
ције, Угарске и Византије против Турака. 

Битка код Никопоља (25. септембра). 

Бајазит поново одлази у Анадолију и припаја Караманију. 
Османлије заузимају Видинску Бугарску и Кади Бурханеди- 
нов султанат. 

Османлије освајају мамелучке градове Малатију и Елби- 
стан у долини Еуфрата. 

Манојло П Палеолог у Европи; Тимур пљачка Сивас (10. 
августа). 

Бајазит у Ерзинџану. 

Ангорска битка (28. јула); Тимур заузима Смирну (Измир) 
од витезова реда Јовановаца (децембра). 

Бајазит извршио самоубиство у Акшехиру (8. марта); Тимур 
обнавља анадолске кнежевине; грађански рат који воде из- 
међу себе Бајазитови синови Сулејман у Једрену, Иса у 


Бруси, а Мехмед у Амасији; Сулејман склапа споразум са 


хришћанским државама; Солун враћен Византинцима (ок- 
тобра). 

Мехмед и Сулејман ратују. 

Сулејман побеђује Мусу у Румелији (15. јуна и 11. јула). 
Муса наноси пораз Сулејману (фебруара) и опседа Цари- 
град (у лето). 

Споразум између Мехмеда и Манојла усмерен против Мусе 
(јула). 

Мехмед односи победу над Мусом код Софије (5. јула); 
Мехмед 1 уједињује османске територије; Караманиди опсе- 
дају Брусу. 

Мехмед І опседа Коњу и по други пут осваја Хамидилију. 
Мехмед 1 на челу војног похода одлази у Анадолију и no- 
ново заузима Смирну (Измир); сукоб са Венецијом. 

1416. 


1423. 


1423—1430. 


1424. 
1425. 


1427. 


1428. 
1429. 
1430. 
1432-—1433. 
1434. 


1435. 
1437. 


1438. 
1439. 
1440. 
1441—1442. 
1443. 

Мустафа, син Бајазита І, у Румелији; Пиетро Лорендано 
уништава османску флоту код Галипоља (29. маја); буна 
Шејха Бедредина (лето) и његово погубљење (18. децембра); 
војвода Мирча осваја Силистру и Делиорман (у јесен); 
Мехмед I заузима територију Џандарида. 

Мехмед [ врши инвазију на Караманију (у јесен) и припаја 
Киршехир и Нигде. 

Поход Мехмеда I на Џаник. 

Поход на Мирчу; пад Ђурђева. 

Смрт Мехмеда 1; Мурат П у Бруси (у мају); Мустафа го- 
сподари Румелијом. 

Мустафа се повлачи из Улубата; његово погубљење у Једре- 
ну (јануара); Мурат П опседа Цариград (од 2. јуна до 
6. септембра); његов брат Мустафа диже устанак у Ана- 
AOAMjM. 

Мурат II наноси пораз Мустафи и савлађује Џандариде и 
Караманиде; Турхан-бег у Мореји (маја). 

Солун под венецијанском влашћу; Османлије и Венецијанци 
у рату. 

Мировни уговор између Османлија и Венецијанаца. 
Османлије припајају Смирну и поново заузимају Ментеше 
и Теке. 

Смрт Стефана Лазаревића, деспота Србије (19. јула); Угри 
у Београду; Османлије у Голупцу; Сигисмунд заузима Ђур- 
ђево; Караманиди у Хамидилији. 

Османлије и Угри склапају мир. 

Шахрух у Азербејџану. 

Османлије заузимају Солун (29. марта) и Јањину. 

Побуна у јужној Албанији. 

Оружани сукоби између Османлија и Угара у Влашкој, Ср- 
бији и Босни. 

Шахрух у Анадолији. 

Мурат П поново заузима Хамидилију; смрт краља Сигис- 
мунда. 

Поход Мурата П на Ердељ. 

Мурат П осваја Смедерево; први пад Србије. 

Неуспех турске опсаде Београда. 

Јанко Хуњади односи победу над Османлијама у Ердељу. 
Хуњадијева инвазија Балкана; битка код Златице (25. де- 
цембра); Скендер-бегова буна у северној Албанији. 


1444. 


1464. 


Хронолошки преглед 293 


Мир склопљен између Угарске и Османског Царства (Једре- 
не, 12. јуна); обнова Србије; мир између Османлија и Ка- 
раманида (Јенишехир, августа); Мурат lI абдицира у корист 
свог сина Мехмеда Il; битка код Варне (10. новембра). 
Мурат П по други пут на престолу. 

Поход Мурата Џ на Скендер-бега; битка на Косову (17—19. 
октобра). 

Поход на Влашку; Ђурђево поново у рукама Османлија. 
Друга војна Мурата 1] на Скендер-бега. 

Смрт Мурата II (3. фебруара); устоличење Мехмеда II (18. 
фебруара); поход Мехмеда П на Караманију (маја и јуна); 
Турци обнављају мир са Венецијом (10. септембра) и Угар- 
ском (20. новембра). 

Изградња тврђаве Румели Хисари, која доминира Босфором 
(од јануара до августа); објава рата Византији. 

Опсада Цариграда (6. априла—29. маја); пад Пере. 

Мир склопљен са Венецијом (18. априла); поход Мехмеда II 
на Србију; османска флота на Црном мору; ђеновске ко- 
лоније на црноморској обали обавезују ce да плаћају данак 
Османовићима. 

Молдавија постаје обавезна да плаћа данак Османском 
Царству (5. октобра); други поход Мехмеда П на Србију. 
Неуспех турске опсаде Београда; Трапезунтско Царство пла- 
ћа данак Османовићима. 

Скендер-бегова победа код Албулене. 

Махмуд-пашин ратни поход на Србију; Мехмед П у Мореји. 
Предаја Смедерева (јуна); пад Амастриса (Амасре); Пије II 
објављује крсташки рат против Турака. 

Освајање Мореје. 

Османлије заузимају кнежевину Џандарида и Трапезунтско 
Царство. 

Мехмед Il покорава Влашку (лето); Махмуд-паша на Лез- 
босу (септембра). 

Рат са Венецијом; Венецијанци постају господари Мореје; 
Мехмед 11 заузима Босну; угарски краљ у Јајцу (16. де- 
цембра). 

Османлије поново освајају Мореју (у пролеће); Мехмед II 
опседа Јајце; Пије П умире (15. августа); смрт Ибрахима 
Караманског; грађански рат у Караманији. 

Војна Мехмеда ll против Скендер-бега; изградња града En- 
басана. 

1467. 
1468. 
1469— 1474. 
1469. 


1470. 
1471. 


1472. 


1473. 
1474. 
1475. 


1476. 


1477. 


1478. 


1479. 


1480. 
1481. 


1482. 


1484. 


1484—1491. 
1495. 


Халил Иналџик 


Мехмед ll поново у окршају са Скендер-бегом; Шехсувар, 
намесник Дулкадира, под османским протекторатом. 
Скендер-бегова смрт (17. јануара); Мехмед Il осваја Kapa- 
манију (у лето); туркменска племена пружају отпор у пла- 
нинама Тауруса. 

Смиривање Караманије. 

Венецијанци нападају Енос и Нову Фокеју. 

Мехмед П осваја Еубеју (11. јула). 

Узун Хасан, господар Ак-којунлуа, Венеција, кипарски краљ, 
витезови св. Јована и емир Алаије (Аланије) образују савез 
против Османлија. 

Узун Хасан пљачка Токат; здружена војска Ак-којунлуа 
и Караманида заузима Караманију; Мамелуци осуђују Шех- 
сувара на смрт. 

Битка код Башкента (Отлук-Бели) (11. августа). 
Османски упади у Ердељ; опсада Скадра у Албанији. 
Освајање ђеновских колонија на Криму; кримски ханат по- 
стаје османска вазална држава. 

Матија Корвин заузима Шабац (15. фебруара); војни поход 
Мехмеда П на Молдавију (у лето) и његова експедиција на 
Корвина (у зиму). 

Беглербег Сулејман опседа Лепант; османски ратници пред 
Венецијом.. 

Узун Хасан умире (6. јануара); Мехмед П опседа Скадар 
у Албанији; предаја албанског града Кроје (6. јуна); Осман- 
лије упадају у Фурландију. 

Мир са Венецијом (25. јануара); османска најезда на Ердељ 
и Угарску; градови Анапа, Копа и Таматархан падају је- 
дан за другим. 

Месих-паша опседа Родос; Ахмед-паша у Отранту. 
Мехмед П умире (3. маја); Бајазит П ступа на престо (20. 
маја); Бајазит и Џем сукобљавају се код Јенишехира (20. 
јуна); предаја османске војске у Отранту (11. септембра). 
Џем и Касим Карамански у Анадолији; Џем бежи на Ро- 
дос (26. јула); витезови св. Јована и Бајазит II споразуме- 
вају се како да поступе са Џемом (11. септембра); погуб- 
љење Гедик Ахмед-паше (новембра). 

Војна Бајазита П на Молдавију; присаједињење Килије 
и Акермана. 

Рат са египатским Мамелуцима. 

Џемова смрт (25. фебруара). 

1496. 


1497—-1499. 
1499—-.1503. 
1499. 


1500. 


1503. 
1504. 


1511. 


1512. 


1512—-1513. 


1514. 


1515. 


1516. 


1517. 
1520. 
1521. 
1522. 
1523. 
1524. 


1525. 
1526. 


1527. 


Османлије у Црној Гори; пољски краљ Алберт напада Мол- 
давију; пољско-угарски савез. 


Рат са Пољском. 
Рат са Венецијом. 


Османлије односе поморску победу код Наварина (12. ав- 
густа); заузимање Лепанта. 


Угарска објављује рат Османлијама; шах Исмаил преузима 
власт у Ирану; караманска племена дижу буну у планинама 
Тауруса. 

Мировни уговор са Венецијом (10. августа). 

Шаха Исмаила марш преко османске територије у правцу 
Дулкадира. 

Шиитске присталице шаха Исмаила дижу устанак у граду 
Теке (марта); грађански рат у Османском Царству. 
Селим I присиљава свог оца да абдицра (24. априла); буна 
у северозападној Анадолији; Бајазит П умире (26. маја). 
Селим 1 побеђује, убија своју браћу и потом угушује буну 
присталица шаха Исмаила у Анадолији. 

Селим 1 наноси пораз шаху Исмаилу код Чалдирана (23. 
августа). 

Побуна јаничара (фебруара): пад Кемаха (19. маја); осва- 
јање кнежевине Дулкадир (јуна). 

Османлије заузимају Дијарбекир (априла); источна Анадо- 
лија се покорава Османлијама; Селим 1 побеђује Мамелуке 
код Марџ Дабика (24. августа); Селим І y Алепу. 

Битка код Рејданије (22. јануара); Туман-беј пружа отпор 
у Каиру; шериф Меке се покорава (17. јула). 

Смрт Селима I (21. септембра); Сулејман 1 ступа на престо 
(30. септембра). 

Београд је освојен (29. августа); пораз и погубљење Џан- 
барди Газалија у Сирији (фебруара). 

Крај дулкадирске династије; заузимање Родоса (21. јануара). 
Ибрахим наименован за великог везира. 

Ахмед-пашина буна у Египту (јануара). 

Ибрахим у Египту (24 марта—14. јуна). 

Битка код Мохача (29. августа); Сулејман 1 у Будиму (10. 
септембра); Јован Запоља проглашен је за краља Угарске 
(10. новембра). 

Фердинанд Аустријски у Будиму. 

1529. 


1531. 
1532. 


1533. 


1534. 


1535. 


1536. 


1537. 


1538. 


1539. 
1540. 


1541. 


1543. 


1544. 
1545. 
1547. 


1548, 
1549, 


Халил Иналџик 


Сулејман I заузима Будим (8. септембра); Запоља се кру- 
нише у Будиму (14. септембра); Сулејман I опседа Беч (26. 
септембра—16. октобра). 

Аустријанци опседају Будим (децембра). 

Ратни поход Сулејмана 1 на Аустрију; пад Кисега (28. ав- 
густа); Андреа Дорија заузима Корон (8. августа). 

Мир са Фердинандом (22. јуна); Хајрудин Барбароса по- 
стаје велики адмирал; Барбароса осваја Тунис (августа); 
Османлије поново заузимају Корон (12. септембра); рат 
са Ираном (августа). 

Освајање Тебриза (13. јула); поданичка покорност султана 
Гилана; Сулејман 1 у Багдаду. 

Сулејман 1 се враћа у Тебриз (у пролеће); Карло V y Ty- 
нису (21. јула). 

Повратак Сулејмана І у Цариград (8. јануара); извршење 
смртне казне над Ибрахимом (5. марта). 

Рат са Венецијом: Сулејман 1 у Албанији; Османлије упа- 
дају у Апулију (јула); опсада Крфа (25. августа); Сулеј- 
ман 1 се враћа у Цариград (1. октобра). 

Сулејман [ у Молдавији (лето); припајање јужне Молда- 
вије (4. октобра); Сулејман, египатски паша, пред луком 
Диу (4. септембра); поморска битка код Превезе (29. сеп- 
тембра). 

Освајање Херцег-Новог (10. августа). 

Мир са Венецијом (2. октобра); Монемвасија и Науплион 
се предају; Запољина смрт; Аустријанци опседају Будим. 
Ратни поход Сулејмана I на Фердинанда; Сулејман I у By- 
диму (2. септембра); припајање Угарске; Карло V пред 
Алжиром (20. октобра). 

Француско-османска флота заузима Ницу (20. августа); Су- 
лејман 1 у Угарској; освајање Валпова, Печуја, Шиклоша 
и Острогона. 

Освајање Вишеграда. 

Примирје између Сулејмана 1 и Фердинанда. 

Османлије и Хабсбурговци склапају мировни уговор који 
се односи и на папу, Венецију и краља Француске (1. ав- 
густа). 

Ратни поход Сулејмана 1 на Иран; пад Вана (25. августа). 
Освајање Ђурђијанске; повратак Сулејмана I у Цариград 
(12. децембра). 


1551. 


1552. 


1553. 
1554. 
1555. 
1556. 
1556—1559. 
1559. 
1560. 
1561. 
1562. 


1565. 
1566. 


1567. 
1568. 
1569. 
1570. 


1571. 


1572. 


1573. 


1574. 


1577. 

Османлије у Ердељу; заузимање Бечкерека, Варада, Чанада 
и Липове; Тургуд-реис (Драгут) осваја Триполис (14. авгу- 
ста). 

Пад Темишвара (јула) и осталих градова у Банату; неу- 
спех оружаног сукоба Османлија са Португалцима код Хор- 
муза; Руси освајају Казан; пораз Османлија код Јегра 
(октобра). 

Рат са Ираном; Сулејман I y Ерегли (Караманија); убиство 
његовог сина Мустафе, 

Сулејман I ратује у Ирану; Османлије заузимају Нахчеван 
и Ериван (у лето); Руси освајају Астрахан. 

Мир са Ираном у Амасији (29. маја). 

Освећење џамије Сулејманије (16. августа). 

Рат са Аустријанцима се наставља у Угарској. 

Грађански рат између Сулејманових синова Селима и Ба- 
јазита (мај); Бајазит налази уточиште у Ирану (новембра). 
Шпанци у Џерби; велики адмирал Пијале-паша заузима 
Џербу (31. јула). 

Убиство принца Бајазита (25. септембра); козаци нападају 
Азов. 

Мир са царем Фердинандом (1. јула). 

Опсада Малте (20. маја—11. септембра). 

Опсада Curera (5. августа—7. септембра); Сулејман I yms- 
pe под Сигетом (6. септембра); устоличење Селима II (24. 
септембра); заузимање Хиоса. 

Буна Зејидита, Мутахара, у Јемену. 

Мир са римско-немачким царем (17. фебруара). 

Поход Османлија против Руса; план канала Дон—Волга и 
опсада Астрахана (септембра). 

Мировни преговори са руским царем; Улуч Алија заузима 
Тунис (јануара); експедиција на Кипар; освајање Никозије. 
Образовање Св. лиге против (Османлија (20. маја); Осман- 
лије заузимају Фамагусту (1. августа); битка код Лепанта 
(7. октобра). 

Девлет Гирај упада y Московију; Османлије подржавају 
Анрија од Валоа приликом његовог ступања на пољски 
престо; Дон Хуан од Аустрије заузима Тунис (октобра). 
Мировни уговор са Венецијом (7. марта); обнзвљање мира 
са царем (3. октобра). 

Синан-паша поново осваја Тунис (24. августа); смрт Сели- 
ма ЇЇ (12. децембра). 

Обнова уговора са царем (1. јануара). 


298 


1578. 


1579. 
1582. 
1583. 
1585. 
1587. 
1588. 
1589. 
1590. 


1591—-1592. 
1593. 


1594. 
1595. 


1596. 


1598. 


1599. 


1600. 
1601. 


1602. 
1603. 


Халил Иналџик 


Атентат на Мехмеда Соколовића, великог везира; рат са 
Ираном (у пролеће); победа Лала Мустафе код Чилдира (10. 
августа); присаједињење Ђурђијанске, као и Ширвана и 
Дарбанда (Дербента); битка код Алкасра у Мароку (4. авгу- 
ста). 

Персијанци врше противнапад. 

Пораз Османлија на реци Кур. 

Осман-пашина победа код Беш-Тепеа (6. јуна). 
Осман-паша заузима Тебриз (септембра). 

Проглашење Абаса Великог за иранског шаха. 

Османлије заузимају Карадаг. 

Устанак јаничара у Цариграду (3. априла). 

Мир са Ираном (21. марта); обнова мира са Аустријом (29. 
новембра). 

Низ јаничарских буна и промена влада. 

Побуна спахија у Цариграду (27. јануара); Синан-паша 
именован за великог везира; пораз Турака код Сиска (20. 
јуна); рат са Аустријом (у јесен); Синан-паша у Угарској; 
пад Весприма (13. октобра). 

Синан-паша заузима Раб; побуна Михаила, влашког војводе. 
Савез Хабсбурговаца, Влашке, Молдавије и ердељског кне- 
за против Османлија (јануара); смрт Мурата Ш (16. јану- 
ара); Мехмед Ш ступа на престо (27. јануара); Синан-паша 
у Влашкој (августа); Синан-паша се повлачи (октобра); 
Аустријанци у Столном Београду и Вишеграду (8. септем- 
бра); Михаило, влашки војвода, у Добруџи. 

Мехмед Ш ратује у Угарској; пад Epaaya (23. септембра); 
битка код Мезекереша (26. октобра); нереди џелалија у 
Анадолији. 

Аустријанци поново заузимају Раб (29. марта) и Весприм, 
а опседају Будим; Михаило напада Никопољ. 

Мировни уговор са Аустријом; Карајазиџи опседнут у Урфи 
(јула); Михаило у Ердељу. 

Османлије заузимају Канижу (септембра). 

Михаилова смрт (19. августа); пораз надвојводе Фердинан- 
да код Каниже (18. новембра). 

Надвојвода Матија опседа Будим (у јесен). 

Спахијска буна (јануара); шах Абас по други пут заузима 
Тебриз (21. октобра); смрт Мехмеда III (22. децембра); 
Ахмед | ступа на престо (23. децембра). 

1604. 


1605. 


1606. 


Шах Абас преотима Ериван, Ширван и Карс; надвојвода 


Матија опседа Будим. 

Османлије проглашавају Бочкаја за угарског краља; Остро- 
гон пада под Османлије. 

Османлије и Аустријанци склапају мировни уговор у 


Житва-Тороку. 


РЕЧНИК И НАПОМЕНЕ 


РЕЧНИК 


Абдал 1. овим именом се понекад називају путујући дервиши; 
2. чин у неким дервишким редовима. 

Авариз ванредни намет на рају (бид.) у случајевима преке потребе. 

Ага првак; газда; главни слуга у неком домаћинству. 

Ага јаничара старешина јаничарског корпуса. 

Аге спахијских буљука „аге коњичких јединица“, старешине капукулу 
(вид.) коњичких одреда. 

Адалет-нама султанов распис којим се исправљају рђави поступци неког 
представника провинцијске власти. 

Ак-ага бели евнух Сараја. 

Акритаи византијске пограничне трупе. 

Акча сребрни новац, главна обрачунска јединица у Османском Царству. 

Алтмишли-медреса „медреса од шездесет акчи“; ступањ медресе (вид.) 
изнад дахил-медресе (вид.) чији је мудерис (вид.) зарађивао шез- 
десет акчи (вид.) дневно. 

Ахи вођ полуверског братства крајем селџучког и почетком османског 
доба. 


Аџами(ја) „почетник“ 
1. аџамиоглан: питомац дворске школе за пажеве; дечак узет 


данком у крви, оспособљаван да касније ступи у јаничарски корпус 
(вид.); 
2. робиња, тек доведена у дворски харем (вид.). 

Ашик „љубавник“; кандидат за приступ у бекташијски (вид.) ред. 


Баба „отац“ 
1. овим именом се понекад називају старешине разних дервишких 


редова: 
2. поглавар једне бекташијске (вид.) ложе. 
Бабаија 1. дервишки следбеник Баба Исхака који је подигао буну у Ана- 


долији 1241. године: 

2. име које се понекад надева путујућем меламијском (вид.) дер- 
вишу. 

Базрђан „трговац“, назив употребљаван за крупне трговце који су се 
бавили прекоморском и караванском трговином; познат још и као 
туџар. 

Баило венецијански амбасадор у Цариграду. 

Бајрамијски ред дервишки ред чији је оснивач Хаџи Бајрам (умро 1430). 

Батинија 1. лице које трага за скривеним езотеричним значењима 
у Курану; 

2. лице које сматра да Куран, сем очигледних значења, садржи 
и езотерични смисао, у који је упућен једино ши итски (вид.) имам. 

Баш-кадуна „главна жена“; прва жена у дворском харему (вид.) која је 
султану родила сина. 

Бег 1. кнез, владар независне кнежевине; 

2. намесник једног округа (вид. санџак, санџак-бег). 

Беглербег „бег над беговима“, намесник беглербеглука (вид.), највиши 
ранг органа провинцијске власти у Османском Царству. 

Беглербеглук 1. покрајина, највећа административна јединица у Осман- 
ском Царству којом је управљао беглербег (вид.); 

2. беглербегова служба. 

Беглук округ или срез којим управља бег (вид.). 

Бедрединлија присталица секте Шејха Бедредина (умро 1416); назива се 
и симавни, 

Безистан покривена тржница где се продавала скупоцена роба. 

Бекташијски ред дервишки ред који је основао Хаџи Бекташ Вели (друга 
половина тринаестог века). 

Биат заклетва на верност новом султану коју полаже група великодо- 
стојника у име муслиманске заједнице. 

Бирун Спољна служба султановог двора. 


Вакфија (вакуф-нама) документ о оснивању вакуфа (вид.). 

Вакуф дарована земља или други извор прихода као неотуђиво добро 
у верске и добротворне циљеве. 

Валиде-султанија султанова мајка. 

Везир један од султанових министара и члан Царског већа (дивана). ' 

Велики везир главни везир (вид.) и султанов заступник. 

Војник словенски ратник у османској служби. 


Газа свети рат за ислам. 
Газија ратник који се бори за ислам. 

Гедиклија 1. ранг у еснафу или чиновничкој хијерархији изнад шегрта, 
а испод мајстора; 
2. ранг у хијерархији дворског харема (вид.) испод усте (вид.). 
Гурбет-тајфа „бескућник“, беземљаш, човек без посла у Анадолији у 
шеснаестом веку. 


Данишменд студент на специјализацији који похађа вишу медресу (вид.). 

Дарулислам „пребивалиште ислама“; исламске државе, 

Дарулхадис полазник једне од медреса (вид.) припојених џамији Сулеј- 
манији где се проучавао хадис (вид.). 

Дарулхарб „пребивалиште para"; неисламске земље. 

Дарусеаде-ага „ага пребивалишта среће", главни црни евнух Сараја, који 
се назива и харемски ага. 

Дахил-медреса „унутрашња медреса“; виша медреса (вид. у којој ce 
предају науке о вери. 

Деде „деда“; титула која се давала поглаварима разних дервишких 3a- 
једница, а особито старешини бекташијског реда (вид.). 

Девширма 1. данак у крви; прикупљање хришћанске деце ради њиховог 
припремања за положаје на двору, у администрацији или y капу- 
кулу (вид. војним формацијама; 
2. дечак узет на тај начин. 

Дербениија чувар неког теснаца, моста или газа. 

Дергјах-и али „Висока порта“; османска влада. 

Дефтердар управитељ државних финансија. 

Дефтер-ћехаја „ћехаја за регистре“; провинцијски званичник Који је 
проверавао тимарске (вид.) регистре. 

Диван-и хумајун „Царско веће“; веће великог везира (вид.) и централни 
орган османске владе. 

Дулбенд-оглан чувар султановог рубља. 

Дунум јединица мере за земљу — 940 квадратних метара. 


Ејалет покрајина; крајем шеснаестог века овај назив се употребљавао 
уместо термина беглербеглук (вид.). 

Емлак посед, некретнина. 

Ендерун Унутрашња служба султановог двора. 

Ехл-и хибре „познавалац свога заната ; стручњак у неком занату који 
контролише квалитет робе и помаже при утврђивању цена. 


Завија дервишко склониште које је служило и за смештај путника. 
Зијамет војно лено које је доносило 20.000 до 100.000 акчи (вид.) годи- 


шњег прихода. . 


20 Османско царство 

Ибтида-ји алтмишли „почетни степен медресе од 60 акчи“ (вид.); нижи 
степен алтмишли-медресе (вид.). 

Ибтида-ји дахил „почетни степен унутрашње медресе“ (вид.); нижи сте- 
пен дахил-медресе. 

Ибтида-ји хариџ „почетни степен спољне медресе“ (вид.), нижи степен 
хариџ-медресе (вид.). 

Ил-јазиџи „обласни чиновник“; провинцијски пописник који је састав- 
љао детаљан регистар о свим изворима прихода у једном округу. 

Имарет комплекс јавних здања и институција које издржава вакуф (вид.). 

Испенџа назив за чифт-ресми (вид.), намет који су плаћали хришћани. 

Ихтисаб закон о јавном моралу, посебно о трговинском пословању; на- 
зива се и хисба. 

Ичоглан дечак узет данком у крви, изабран за пажа и школован на 
двору. 

Иџма једногласност мишљења као основа за формулисање неког закон- 
ског принципа. 


Јаја „пешак“ 
1. турски сељак који служи у војсци; 
2. до шеснаестог века војник који је уживао земљу и био осло- 
бођен извесних намета у накнаду за војне услуге. 

Јамак „помоћник мајстора“; еснафски калфа који за неки већи цех 
израђује специјалну врсту занатске робе. 

Јаничарски корпус, пешадијски корпус, султанова стајаћа војска, коју је 
издржавала државна благајна и чији су припадници као дечаци 
били узети данком у крви. 

Јаса зборник закона састављен према старом турском и монголском 
предању. 

Јасак зборник султанових закона. 

Јигит-баша виши званичник у еснафу и руководилац унутрашњих по- 
слова своје организације. 

Јурук турски номад у Анадолији или на Балкану. 


Кадија судија који је делио правду и према шеријату (вид.) и према 
кануну (вид. и управљао кадилуком (вид.). 

Кадилук 1. кадијин (вид.) административно-судски округ; део санџака 
(вид.); 
2. кадијина служба. 

Кадуна „угледна жена“; ову титулу су носиле четири изузетно привиле- 
говане хас-одалике (вид.). 

Казаскер (кадиаскер) највиши представник судске власти у Царству no- 
сле шејхулислама (вид.). Постојала су два казаскера, за Румелију 
и за Анадолију. 

Календерија понекад назив за nyryjyher меламијског (вид.) дервиша. 

Калфа 1. виши чиновник у администрапији; 
2. свршени мајстор без самосталнс радње. 

Кантар мера за тежину, 56,449 кг. 

Канун султанов световни закон или закони, за разлику од шеријата (вид.). 

Канун-и Османи зборник закона османских султана. 

Канун-нама зборник закона; збирка султанових закона, за разлику од 
шеријата (вид.). 

Капија „Врата“; „Порта“; османска влада. 

Капиџи-баша „наткоморник Капије“ 
1. главни вратар двора: 
2. старешина јединице дворских чувара Врата. 

Капиџилар-ћехаја „командир чувара врата"; заменик старешине лвор- 
ских чувара врата. 

Капу-ага „ага Порте“; главни бели евнух двора. 

Капудан-и дерја „адмирал мора“; велики адмирал османске флоте. 

Капукулу „роб Порте“; лице узето данком у крви или роб који служи 
у војсци, администрацији односно на двору. 

Кафес одсљење у Сарају где је био заточен царски принц. 

Кизилбаша „црвеноглави“; припадник полуполитичких ши итских (вид.) 
секти у Анадолији. 

Кул „роб“, султанов роб; школовао се на двору и служио држави. 

Кутб „стожер“; духовни поглавар једног мистичког верског реда. 


Левента 1. лице без земље и запослења: 
2. разбојник на копну и мору. 


Мевлевијски ред дервишки ред поклоника учења Мевлана Џелалудина 
Румија (1207—1273). 

Медреса виша муслиманска школа. 

Меламијска секта секта дервиша који су одбацивали спољне видове 
релитије. 

Миралем чувар султанових застава, чадора и настојник војне музике. 

Мирахор настојник царске коњушнице. 

Мирија 1. поседовање и приходи чије право врховног власништва при- 
пада држави; 
2. државни посед. 

Мула титула која се давала вишим члановима улеме (вид.). 

Мудараба трговински подухват кад неки инвеститор улаже свој новац 
у трговачки посао другог лица (commenda). 

Мудерис главни наставник и управитељ једне медресе (вид.). 

Мулазим кандидат за неки положај у државној служби. 

Мулк слободно имање. 

Мурид искушеник једног дервишког реда. 

Муршид духовни Bob једног дервишког реда. 

Муселем лице које је у накнаду за вршење војних и других дужности 
ослобођено извесних дажбина. 

Мусиле-ји сахн осам припремних медреса (вид.) које је основао Мехмед Il. 

Мутевелија управитељ једног вакуфа (вид.) 

Мутеферика припадник групе елитних дворана коју су сачињавали си- 
нови паша и вазалних господара. 


Муфтија званично именован тумач шеријата (вид.). 
Мухиб „пријатељ“; нови члан дервишког бекташијског реда (вид.). 


Мухтесиб инспектор за тржнице и јавни морал; примењује одредбе ихти- 
саба (вид.). 


Назир надзорник, особито вакуфа (вид.). 
Накшибендијски ред дервишки ред који је основао Мухамед Накши- 


бенди (1317—1389). 
Невруз персијска Нова година која пада на дан пролећне равнодневице, 


22. марта. 
Нишанџија секретар Царског већа; старао се да се на званична наређења 


и писма ставља тугра (вид.). 


Пир духовни поглавар једног дервишког реда. 
Пронија војни феуд у Византији и државама које су је наслеђивале. 


Раја поданици Османског Царства који су плаћали намете, за разлику 
од припадника владајуће војничке класе. 


Рецсулкутаб „врховни чиновник“ 
1. управитељ канцеларије у саставу Великог везирства; 


2. у осамнаестом веку, министар спољних послова. 
Рикабдар дворанин који је султану придржавао узенгију. 


Салјана годишња свота новца коју су намесници појединих провинција 
без тимарског система (вид.) отпремали у престоницу. 

Санџак главна административна јединица Османског Царства којом је 
управљао санџак-бег (вид.); један округ беглербеглука (вид.). 

Санџак-бег намесник санџака (вид.). 

Сариџа провинцијска одбрана опремљена ватреним оружјем. 

Сахн-и семан осам медреса (вид.) које је основао Мехмед ll око своје 
џамије; познате су и као Семаније. 

Сејмен припадник провинцијске одбране наоружан ватреним оружјем. 

Сема музика и кружна игра коју изводи мевлевијски дервиш (вид.) за 
време службе. 

Семаније осам медреса које је основао Мехмед П око своје џамије; 
називају се и Сахн-и семан (вид.). 

Сеферли-ода султанова Ратна одаја. 

Силахдар дворанин, чувар султановог оружја. 

Симавни присталица секте Шејха Бедредина (умро 1416); назива ce и 


бедрединлу. 
Сир-ћатиб „главни писар“; султанов или везиров (вид.) лични секретар. 


Сиахија „коњаник“ 
1. уживалац тимара у провинцији, обавезан да, у случају рата, 
као коњаник иде у Војску; 
2. спахија Порте: припадник султановог стајаћег коњичког корпуса. 
Субаша уживалац зијамета (вид.), старешина одреда спахија са тимаром 
(вид.) у војсци и одговорно лице за одржавање реда у својој 
области. 
Субашилук део санџака (вид.) којим управља субаша (вид.). 
Суна ортодоксна вера (ислам). 
Сунит ортодоксни муслиман. 


Тарикат мистички верски ред, ред дервиша. 

Тахтаџи(ја) „дрвосеча“; име једног туркменског племена које се некада 
бавило обарањем стабала на планинама Тауруса. 

Текија култно место дервишког реда. 

Темлик даровница власничких права коју је давао султан. 

Тескера беглербегово (вид.) писмо централној влади којим он препору- 
чује да се извесном лицу додели тимар (вид.). 

Тескереџија 1. секретар Царског већа који лише званичне указе, писма 
и води записнике; 


2. секретар беглербеговог (вид.) већа. 
Тимар лено које је доносило годишње до 20.000 акчи и које је уживао 


спахија уз обавезу да као коњаник служи у војсци. 
Тимар-дефтердар „тимарски дефтердар ; провинцијски чиновник који је 
руководио питањима тимара (вид.). 

Топчи-баша „заповедник тобџија“; старешина султанових тобџија. 

Тору зборник закона према старим турским и монголским предањима. 

Тугра султанов званични монограм; стављао се на државна документа 
као потврда њихове правоснажности. 

Туџар „трговац“; овај термин се користио за крупне трговце који су се 
бавили караванском и прекоморском трговином; назива се и базр- 


ban (вид.). 


Ћаја-бег (кахја-бег) заступник великог везира (вид.) у војним и полити- 
чким питањима. 

Ћаја-кадуна (кахја-кадин) надзорница нових робиња у дворском харе- 
му (вид.) | 

Ћехаја (кетхуда) „коморник“; помоћник; представник неке организације 
пред властима 
1. заступник, заменик беглербега (вид.) или другог провинцијског 
гувернера; 
3. лице које је пред властима заступало једну градску четврт; 
3. цехмајстор који је заступао свој еснаф пред властима. 

Ћилер „смочница“; служба дворске оставе. 


Улема људи високо образовани у муслиманском канонском закону, тра- 
дицији и теологији. 

Уста 1. мајстор у неком еснафу или администрацији; 
2. титула у хијерархији дворског харема. 


Факих правник; конзервативни проповедник, поклоник мишљења Mex- 
меда Биргивија (1522—1573). 

Фен нека практична вештина или наука. 

Ферман султанова заповест. 

Фетва писан одговор на неко законско питање које даје шејхулислам 
(вид.) или који други муфтија (вид.). 

Футува 1. полурелигијско братство средњовековне Анадолије; 
2. етика таквог братства. 


Хадис 1. по предању, забележене речи и дела пророка Мухамеда. 
2. проучавање тих предања. 

Хазина (хазна) Благајна. 

Хазине-дефтердар „дефтердар Благајне ; провинцијски чиновник; руко- 
водио је изворима прихода који су припадали Благајни. 


Речник 


— ———————— ——M— — a 

Хајдарија овим именом су ce покаткад називали путујући меламијски 
(вид.) дервиши. 

Халветијски ред један од дервишких редова. 

Халифа 1. именовани наследник; 
2. ранг у бекташијском реду (вид.) дервиша. 

Хамзавија присталица секте дервиша Хамзе Балија из Босне (умро 1573). 

Ханбелијска школа једна од четири легалне школе сунијског (вид.) ис- 
лама, названа по свом оснивачу Ахмеду 6. Ханбелу (умро 855). 

Ханефијска школа једна од четири легалне школе сунијског (вид.) ис- 
лама; добила је име по свом номиналном оснивачу, Абу Ханифи 
(умро 767). 

Карач намет који су плаћали немуслимани у исламским државама. 

Харекет-и алтмишли виши ступањ алтмишли-медресе (вид.). 

Харекет-и хариџ виши ступањ хариџ-медресе (вид.). 

Харем женска одељења у муслиманској кући. 

Харемски ага „ага харема“; главни црни евнух двора, називао се M да- 
русеаде-ага (вид.). 

Хариџ-медреса „спољна медреса“; медреса (вид.) где се држе припремни 
течајеви. 

Хас лено султана, царског принца, беглербега (вид. или санџак-бега 
(вид.) са годишњим приходом од преко сто хиљада акчи (вид.). 

Хасећија (хасеки) жена на двору према којој је султан имао посебне 
наклоности; позната и Као хас-одалик. 

Хас-ода Лична (султанова) одаја. 

Хас-ода-баша старешина Личне (султанове) одаје. 

Хас-одллик „царска наложница“; жена на двору према којој је султан 
исказивао посебне наклоности. 

Хаџегјан начелник одељења у бирократији. 

Хисба закони о јавном моралу, а особито о трговачком пословању; 
познати и као ихтисаб (вид.). 

Хукумет-санџак „самостални санџак“; аутономни наследни санџак (вид.) 
у источној Анадолији којим је управљао племенски поглавица. 

Хуруфијска секта езотеричка верска секта чији је оснивач Фадлулах 
(умро 1394). 

Хутба проповед после молитве петком у којој се спомиње султаново 
или халифино име. 


Чакирџи-баша „главни соколар ; руководилац султанових соколара. 

Чауш дворски службеник, често упућиван у провинције да однесе и из: 
врши наређења. 

Чауш-баша „главни Yayim“; старешина чауша на двору. 

Челеби(ја) 1. почасна титула коју су добијали припадници виших класа; 
2.' назив вође неког верског реда, нарочито мевлевијског (вид.). 

Черибаша „заповедник трупа“; официр у провинцији, командант одреда 
спахија (вид.) са тимарима. 

Чешнегир-баша „главни кушач“; руководилац султанових кушача. 

Чикма унапређење ичоглана (вид.) у војну или неку вишу дворску службу. 

Чифт јединица мере за обрадиву земљу, чија величина варира од 60 
до 150 дунума (вид.). 

Чифт-бозан-акча „глоба за напуштену баштину ; ову глобу плаћао је 
сељак спахији са тимаром (вид.) због напуштања спахијине земље. 

Чифт-ресми „данак на баштину“; овај намет је у готовом плаћала му- 
слиманска раја (вид.) која је уживала један чифт земље. 

Чохадар чувар султановог одела. 


Џарија „робиња“, најнижи степен у хијерархији дворског харема (вид.). 

Џебелија наоружан нерегуларни војник кога је водио у рат тимарник 
(вид.). 

Џебеџи-баша „главни оружар“; старешина султанових оружара. 

Џелалија бунтовник против владе у Анадолији у шеснаестом веку. 

Џизја намет којем су подлегали немуслимани у исламским државама. 


Шагирд (шегрт) 1. почетник у неком занатском еснафу или бирократији; 
2. степен у хијерархији дворског харема (вид.) изнад џарије (вид.), 
а испод гедиклије (вид.). 

Шејх „старешина“; „поглавар“ 
1. популарни верски воб; 
2. племенски поглавица; 
3. султанов духовни учитељ; 
4. верски поглавар неког занатског еснафа. 

Шејхулислам највиши достојанственик улеме (вид.). 

Шеријат исламско сакрално право. 

Ши'ити присталице ши'ије, муслиманске секте која је Алију, четвртог 
халифу, сматрала првим правим имамом после Мухамеда. 


1. 


НАПОМЕНЕ 


1 ДЕО: КРАТАК ПРЕГЛЕД ОСМАНСКЕ ИСТОРИЈЕ, 1300—1600. 


1. Корени османске државе 


Н. A. Gibbons The Foundation of the Ottoman Empire, Oxford, 1916, 
глава 1; N. Iorga, L'interpénétration de l'Orient ег de l'Occident. au 
Moyen-Age, Bulletin de la Section historique de l'Académie Roumaine, 
ХШ, Bucarest, 1927. Супротно гледиште њиховој теорији да се ко- 
рени османске државе налазе у Византији износе M. F. Koprülü, 
Les origines de l'empire Ottoman, Paris, 1935; и P. Wittek, The Rise 
of the Ottoman Empire. London, 1538. 

Н. A. R. Gibb (прев.), The Travels of Іри Battuta, London, 1958, 1, 42. 


2. Од пограничне кнежевине до царства, 1354—1402. 


. С. G. Armnakis, Gregory Palamas Among the Turks and Documents. of 


his Captivity as Historical Sources, Speculum, XXVI (1951), 104—118. 
C. Jireček, Geschichte der Bulgaren, 309. 

Н. Inalcik, L'empire Ottoman, Rapports, The First International Congress 
of South-East European Studies, Sofia, 1969, 80—85. 


. G. Ostrogorski, Pour l'histoire de la féodalité byzantine (превели 


H. Grégoire и P. Lemerle), Brussels, 1954; О. Ostrogorski, Quelques 
problèmes d'histoire de la paysannerie byzantine, Brussels, 1956; 
P. Charanis, On the Social and Economic Organization of the Byzantine 
Empire in the Thirteenth Century and Later, Byzantinoslavica, XII 
(1959), 94—153; D. Angelov, Certains aspects de la conquéte des peuples 
balkaniques par les Turcs, Byzantinoslavica, XVII (1959), 220—75; 
D. Angelov, Zur Frage des Feudalismus auf dem Balkan im ХШ bis zum 
XIV Jhr. Études Historiques à l'Occasion du Xle Congrès International 
des Sciences Historiques. Stockholm, 1960, Sofia, 1960, 107 и д. 

Н. Тпајак, Osmanlilarda Raiyyet Rüsümu, Belleten, XXIII (1959), 
e (на турском језику); Н. Inaldk Cift-resmi y Encyclopaedia 
of Islam. 

Вид. Н. Inalcik, Ottoman Methods ој Conquest, Studia Islamica, I! 
(1954), 103—209. 


. Вид. Báyezid I y Encyclopaedia of Islam. 


3. Интерегнум и обнова 


N. lorga, Notes et extraits pour servir à l'histoire des croisades аи XVe 
siècle, Paris, 1899, 486—8. 
О Mypary II вид. Islâm Ansiklopedisi, УП, 588—615 (на турском 


језику). 


4. Османско царство се коначно учвршћује, 1453—1526. 


О опсади Цариграда вид. S. Runciman, The Fall ој Constaniple, 
Cambridge, 1965. 

Franz Babinger, Мейиеа der Eroberer und seine Zeit, München, 1953, 
212—13. 

Zorzi Dolfin, Assiedo e presa di Constantinopoli nell'anno 1453, 
München, 1868, глава 20. 

О Мехмеду I| вид. Babinger, Mehmed der Eroberer und seine Zeit, 
Kao M приказ овога дела: H. Inalcik, Mehmed the Conqueror (1432— 
1481), and His Time, Speculum, XXXV—3 (јули 1960), 408—27. 

О Бајазитовој иностраној политици вид. S. N. Fisher, The Foreign 
Relations of Turkey, 1481—1512, Urbana, 1948; Н. Sohrweide, Der 
Sieg der Safeviden in Persien und seine Rüclewirkungen auf die Schiiten 
Anatolieus im 16. Jahrhundert, Der Islam, 41 (1965). 


5. Османска држава као светска сила, 1526—1596. 


Селим І је потврдио капитулације које су мамелучки султани дали 
каталонском конзулу и Французима у Египту 1517. године. Сулеј- 
ман 1 их је обновио приликом свог устоличења. Оне капитулације 
о којима су водили преговоре Ибрахим-паша и Ж. де Ла Форе, иза- 
сланик кога је Франсоа 1 послао султану 1536. године, Сулејман I 
никада није потврдио; према томе, нема капитулација из 1536. Прве 
капитулације које су Турци дали Французима потичу тек из 1569. 
године. Вид. Јипуага; y Encyclopaedia of Islam. 


. E. Benz, Vittenberg und Byzanz, Marburg, 1949; 5. A. Fisher—Galati, 


Ottoman Imperialism and German Protestantism, 1521—1555, Cambridge, 
Mass., 1959; K. M. Setton, Lutheranism and the Turkish Peril, Balkan 


Studies, 11—1 (1962), 136—65. 

6. Опадање османског царства 


M. Guboglu, Paleografia si diplomatica Turco-Oswana, Bucarest, 1958, 


стр. 167, факсимил бр. 7. 
Н. Wood, А History of the Levant Company, London, 1909, 37. 


A. B. Hinds (wan), Calender of State Papers, Venice, London, 1909, 
XV, документи бр. 194, 299, 352, 587, 903. 

О. L. Barkan, Essai sur les données statistiques des registres de recen- 
sement dans l'empire ottoman aux XVe ег XVIe siècles, Journal of Eco- 
nomic and Social History of the Orient, I—1, 23—5. 

P. Masson, Histoire du commerce francais dans le Levant au XVIIe 
siècle, Paris, 1896, стр. XIX—XXIII. 

Вид. C. D. Rouillard, The Turk іи French History, Thought and Lite- 


rature, Paris, 1938; Bertrandon де La Вгодиіёге (изд. Ch. Schefer), 
Voyage d'Outremer, Paris, 1892; К. Schwoebel, The Shadow of the 


Crescent, New York, 1967. 


II ДЕО: ДРЖАВА 


7. Успон османске династије 


. Neshri (изд. Fr. Taeschner), Gihanniima, Leipzig, 1951, 194. 
. Babinger, Mekmed der Eroberer und seine Zeit, 168. 
. Исто, 226. 


8. Како ce ступало на престо 


аы: Mehmed Ага (изд. А. Refik), Silalidar Tarihi, Istanbul, 1928. 
, 297. 


9. Османско схватање државе и класног система 


. M. Н. Zotenberg (превод), Chronique, Paris, 1919, II, 2, 340. 


R. R. Arat (изд.), Ankara, 1959, стихови 2057—9. 
Исто, стихови 5479—90. 
Ta'rikh-1 Abu'l-Fath, Istanbul, стр. 13. 


. Tabari, Chronique, 218—32. 
. M. Minovi (изд.), Kalilali wa Dimnah, Tehran, стр. 319; Nizām al-Mulk 


(изд. Н. Darke), Siyar al Мит, Tehran, 1962, 175—9; о Сасанидима 
вид. А. Christensen, L'Iran sous les Sassanides, Copenhagen, 1936, 


93—4, 362, 583. 

Законодавство: султански закон (канун) и верски закон (шериат) 


M. Arf (nan), Та'тіки-і „Озштйиї Еийјйиеиї Medjmü'asi", додатак. 
J. von Hammer, Des osmanischen Reichs Staatsverfassung иий Staats- 
verwaltung, 1—11; Wien, 1815; О. І. Barkan XV ve XVI inci asirlarda 
Osimarli imparatorlugunda та: ekonominin hukuki ve mali esaslari, 
Istanbul, 1943. 

Вид. Н. Inalcik, Raiyyet Rüsûmu, Belleten, XXIII (1959), 575—608. 

H. Inalcik, Adáletiámeler, Türk Tarih Belgeleri Dergisi (Турско исто- 
ријско друштво, Анкара), 11—3/4, 65—7. 

Вид. напомену бр. 2. 

О овом питању вид. M. Е. Köprülü, Alcune osservazione intorno 
all'influenza delle instituzioni bizantine sulle instituzioni ottomane, Rim, 
1953. 

Збирку закона ове врсте приредили cy R. Anhegger и H. Inalcik, 
Каийиийше-ї sultāni ber müūceb-i 'órf-i 'Оѕийиї, Ankara, 1956. 


. Вид. Н. Inalcik, Ossmanlilar'da Raiyyet Rüstmau, Belleten, XXIII (1959), 


575—608. 


11. Двор 


Kavànin-i Yeniceriyàn, рукопис y Topkapi Sarayi Museum, Revan К. 
nos 1319, 1320. 

B. Miller, The Palace School of Muhammed the Conqueror, Cambridge, 
Mass., 1941, 133. | 

А. Н. Lybyer, The Government of the Ottoman Empire фи the Time of 
Suleiman the Magnificent, Cambridge, Mass., 1913, 71. 

C. Uluçay, Osmanli Зићаијапиа Aşk  Mektitplari, Istanbul, 1950, 31. 


12. Централна администрација 


V. Grecu (изд.), Istoria Turco-Bizantina, Bucarest, 1958, 178. 

Исто, 187—97. 

Illustrations de B. de Vigenère Bourbonnois sur l'histoire de Chalco- 
condyle Athénien, y Histoire de la décadence de l'empire grec et 
l'établissement de celuy des Turcs, Rouen, 1660, 19. 

У Tàá'rikh-i "Озиаит Endjümeni Medjwu'asi, додатак, стр. 10. 

Вид. Н. Inalcik, Fatih Devri &zerinde Tetkikler ve Vesikalar, Ankara, 
1954, 217—19. 


13. Провинцијска администрација и тимарски систем 
Fr. Babinger, Die Aufzeichnungen des Genuesen Jacopo-de-Promontorio 


fiber den Osmanenstaat um 1475, Sitzungsb. der Bayer. Akad. der 
Wissens., Phil.—His. Kl, II, 8, 1956. 

Вид. Cengiz Orhonlu, Osmanli Imparatorlugunda Göçebeleri 15 кан 
tesebbüsleri, Istanbul, 1960. 

О. L. Barkan, Les formes de l'organisation ди travail agricole dans 
l'empire ottoman aux XVe et XVIe siècles, Revue de la Faculté des 
Science Économiques de l'Université d'Istanbul, II (1940), 198—254, 
165—180. 

A Voyage into the Levant, у А Collection of Voyages aud Travels... 
compiled from the curious and valuable library of the late Earl of 
Oxford, London, 1745, 533. 

Вид. нпр. S. J. Shaw, The Budget of Ottoman Egypt, 1005—1006/ 
1596—1597, Mouton, Hague, 1969. 


ПІ ДЕО: ПРИВРЕДНИ И ДРУШТВЕНИ ЖИВОТ 


14. Османско царство и међународна трговина 


. Вид. Н. Inalcik, Bursa and the Commerce of the Levant, Journal of 


Economic and Social History of the Orient, Ш—2 (1960). 131—42. 


. Gibb (uan), The Travels of lbn Battuta, 450—52. 


J. E. Tefler (uan), Travels and Bondage, London, 1879, 34. 

С. R. E. Richards, Florentine Merchants. ін the Age of the Medicis, 
Cambridge, Mass., 1932, 122. 

Вид. Harir y Encyclopaedia of Islam. 

Вид. моју студију Bursa and the Commerce of the Levant, 137. 


. О османско-португалском сукобу на Индијском океану вид. 


L. Dames, The Portuguese and Turks in the Indian Ocean in the Sixte- 
enth Century, Journal of the Royal Asiatic Society, 1921, део I; E. De- 
nison Ross, The Portuguese in lndia and Arabia, 1517—1538, нав. 
часопис, 1922, део 1; К. B. Serjeant, The Portuguese of the South 
Arabian Coast, Oxford, 1963; Hajji Khalifeh, The History of the 
Maritime Wars of the Turks (превод J. Mitchell), London, 1831; L. О. 
Schuman. Political History of the Yemen at the Beginning of the Sixte- 
enth Century, Amsterdam, 1961. 


. Е. Braudel, La Méditerranée et le monde méditerranéen д l'époque de 


Philippe 11, Paris, 1949, 425—33. 


. О трговини у Анталији вид. моју студију Bursa and the Commerce 


of the Levant, 143. 


. Е. Dalsar, Bursa'da Ipekcilih, Istanbul, 1960, 166, 191—3. 

. Richards, Florentine Merchants ін the Аре of the Medicis, 120—1. 

. Вид. lmtlyázát y Encyclopaedia of Islam. 

. Вид. Н. Inalcik, Remarks om an Essay on the Economic Situation ој 


Turkey During the Foundation and Rise of the Ottoman Empire, Belleten, 
XV (1951), 656—61; О. L. Barkan, XVI. Asrin lkinci yarisinda Türhi- 
ye'de Fiyat Hareketleri, Belleten, XXXIV (1970), 557—607. 

О ОВОЈ КЊИЗИ 


| 1. 
Своју књигу o првим вековима Османског Царства Халил Иналџик 
је вешто, јасно и надмоћно написао. (Он се послужио методом излагања 
који није свакидашњи. Ову чињеницу треба подвући поготову због тога 
што су традиције хроничарског представљања османске историје снажно 
укорењене и готово омиљене, па је писцу требало велико знање, уз висок 
узлет над прикупљеном и проученом грађом, како би, упоредо с полити- 
чком, обрадио и друштвену, привредну, институционалну M културну 
историју, и све то распоредио на начин који ће читаоцу бити лако 
прихватљив. 
На првом месту треба запазити Иналџикову штедљивост у изразу 
и његову умешност да на малом простору саопшти многе ствари. Читава 
подручја османске историје, и оне унутрашње и оне спољашње, заузимају 
само по неколико страна. Ипак, кад се те стране прочитају, и обавештен 
корисник Иналџикове књиге мора признати да је своје знање обогатио. 
Нема историјског прегледа ове врсте који може задовољити свако интере- 
совање, па би се и Халилу Иналџику могао замерити понеки превид или 
празнина, у ствари изостављена важнија чињеница. Потребно је, супро- 
тно томе, истаћи да његова књига, премда невелика, на згуснут начин 
обавештава о више појединости него знатно обимније, много више рас- 
причане историје. Другим речима, он је својим Османским Царством 
потпуно задовољио добар образац савременог научног приручника, у коме 
се простор штеди са циљем да би се понуђени материјал што боље 
прихватио. 


2. 


Захваљујући овим предностима свога израза, Халил Иналџик је на- 
писао књигу о Турској XIV—XVI века која се може сматрати на особит 
начин исцрпном, пуном и знатно целовитом. У појединим главама и по- 
глављима он је обрадио разне видове живота у Царству. Сваки тај оде- 
љак може се читати одвојено, — и после читања се мора утврдити да је 

писац предмет о коме је реч садржајно и заокружено, често и свестрано, 


"обрадио. Уза све то, књига је сачувала јединственост, јер су одељци у 
„зависности један од другог, и читалац отвара нове стране припремљен 


претходним да их с разумевањем прати, на најбољи начин прима и с но- 
вим обавештењима залази y даље области. Очевидно, Иналџиково знање 
далеко превазилази чењеничку грађу коју је унео у своје дело. Због тога 
је он, пишући, и могао непрекидно остати у положају сувереног научника. 
Где год је било потребно, на дискретан начин је понављао чињенице од 
којих су зависили његови шири погледи, или општија гледања без којих 
се не би дале разумети поједине чињенице. Ова понављања се, међутим, 
у књизи готово и не запажају, и то не само услед пишчеве вештине да 
варирањем и мисао и чињенице на благ и ненаметљив начин прилагођава 
предмету: разлог је и у оној природности излагања која, и поред конци- 
зности, готово захтева поступност у развијању предмета и функционално 
коришћење идеја и ствари без обзира што ће се оне понегде и поновити. 

Тако је Иналџиковом књигом разапет висок лук. У првим одељцима, 
y онима где је реч о зачецима и нарастању језгра османске државе, 
делотворно је присутан не само ортодоксни ислам него и сав онај безброј 
јеретичких струја или покрета у маси који су подстакнути тим струјама. 
Завршетак књиге до многих појединости садржи све оно што су мусли- 
мани у Турској, верујући или мислећи, доживљавали, везујући се не само 
за правоверно слово Курана Него и за све оно мноштво дервишких редова 
и њихових синкретистичких исповедања. Између онаквог почетка M ова- 
квог завршетка књиге нижу се одељци о турским освајањима, о стварању 
торостасног царства, O државним институцијама и друштву, о привреди 
и њеним уредбама, али је све то представљено на начин да се у свакој 
појави нађе исламско веровање, правоверно или јеретичко, као њена 


дубинска срж. 


3. 


Сваки читалац Иналџикове књиге лако ће запазити да je писац Ha 
политичку историју, тј. на оне догађаје који обележавају стварање и рас- 
простирање Османског Царства, утрошио непуну четвртину расположивог 
простора. И поред тога, збивања су, готово сва важнија, наведена, и TO 
у светлости тумачења која упућују на њихове узроке и утврђују њихов 
смисао. Свуда су присутне функције друштва и привреде, културе и ве- 
ровања, установа и оних личности које cy их заступале. И овде је зна- 
лачки извијен развојни лук: од оних снага које су се, пред експанзију, 
окупиле у Анадолији и с јединственом вољом започеле свети рат — до 
почетка расладања класичних османских војних и управних институција 
због чега је Царство, крајем XVI и почстком XVII века, застало у свом 
унутрашњем развитку и свом територијалном ширењу. Своје излагање 
Иналџик је уоквирио у светска збивања с добрим познавањем историјских 
токова у јесен средњег века и у свитање модерног доба. Он је очевидно 
прихватио резултате савремене европске историографије о образовању си- 


О овој књизи 347 


стема држава као једној од најприметнијих промена на почетку новог 
века (Едуард Фуетер и др.), па је стварање и успон Турске посматрао 
у зависности од међународних односа. Извесни нагласци, ипак, нису до- 
вољно задржани на потребним местима. Прилике на Балкану и у Поду- 
нављу, преко којих се Турска протегнула с највише освајачких прохтева 
и напора, представљене су сувише кратко, поједностављено и штуро, тако 
да се стиче утисак о дубокој пасивности држава на томе подручју и о 
њиховом малом, слабашном и безвољном улагању у велики сукоб с Тур- 
цима. Српски историчари су, на пример, пишући понекад и с моралисти- 
чким призвуком, утврдили безбројне мане у балканским и подунавским 
државама и друштвима од друге половине ХІУ до првих деценија XVI 
века, али су и поред тога њихов сукоб са Османлијама дали у великим 
и трагичним размерама (Ч. Мијатовић, Ст. Новаковић, J. Радонић и др.). 
Од маричке битке (1371) до турског узимања Београда (1521) прошло је, 
ипак, равно сто педесет година. Упоредо са овим ваља приметити да ни 
улазак афричких земаља у међе Османског Царства није у овој књизи 
довољно истакнут, мада је тиме започео, на југу старог света, оријашки 
сукоб између Османлија и Западне Европе, више од других шпанске мо- 
нархије, а Средоземље је за неколико деценија оживело као поприште 
великог поморског, економског и политичког надметања. Од Леополда 
Ранкеа до Фернана Бродела ово поприште није занемаривано као предмет 
ревносних и занимљивих историјских истраживања. 


4. 


Иналџиково излагање о настанку, ширењу и првим годинама опа- 
дања Османског Царства садржи потребна објашњења која тај процес 
изнутра осветљавају. Због тога читалац без напора улази у доста сложени 
састав оног великог одељка његове књиге који говори о држави и који, 
за целину, несумњиво има највећи значај, 

Држава као установа схваћена је у Иналџиковој књизи као садр- 
жајан и комплексан скуп појава и животних компоненти које су их про- 
узроковале. Османска држава била је чврсто заснована на верском закону 
(шеријату) и на оним законским прописима и одредбама које су повре- 
мено и према потреби давали султани у складу са шеријатом. Иналџик 
на овоме особито настоји, подвлачећи, успут, да су Османлије често пре- 
узимале законске прописе и обичаје који су, пре него што би их они 
освојили, владали у појединим земљама, особито балканским; само, била 
је то, за њих, једино привремена мера којој су прибегавали у циљу прила- 
гођавања, док у потпуности не заведу свој режим. После свега, поново су 
остајали чисти закон проистекао из Пророкова предања и оно што су 
султани, привржени слову и духу шеријата, и зависности од нужде др- 
жавног живота сами објављивали као закон Царству, закон за поједине 
покрајине, а понекад и за мање људске групе. И поред тога, Халил 
Иналџик није свој одељак о држави започео упознавањем читаоца с вер- 

ским законом и канунима султгна. Правно тумачење установа и норми 
код њега је довољно наглашено, али не у мери да би се тиме потиснуло 
потребно објашњење традиција, друштва и развитка државе у посебним 
историјским условима. Све појаве су под његовим пером у току, оне трају, 
али се и мењају, и на њих утиче више чинилаца. 


У могућности да се ослони на оно што је већ, откривајући основне 
функције развитка, написао о настанку и успону Османског Царства. 
Халил Иналџик је своје разматрање о његовом државном уређењу смело, 
и сасвим умесно, започео расветљавањем оних збивања и идеја који су 
водили издвајању, узлету и превласти династије Османовића у ислам- 
ском свету. Писац је кратко, али веома садржајно, представио како cy 
Османовићи, уз подршку своје улеме и ратника, стварали традиције 
о своме пореклу, о изворима своје власти и о својим правима на превласт 
и највиши углед у свету правоверних. Потребно је, међу осталим, уочити 
само једну чињеницу: назив халифе, који су Османовићи понели од 1517. 
године, до сада је у европској историографији крајње једноставно из- 
једначаван с титулом политичког поглавара муслимана; Иналџик је, 
друкчије, изложио неколико фаза кроз које је у свом развитку прошла 
ова установа и описао начине на које су Османовићи могли користити 
прерогативе добијене с насловом халифе. Описујући како су Османовићи 
наслеђивали и преузимали престо, Иналџик је, изко ненаметљиво, пре- 
поручио тумачење да је Турска била држава идеје која је обавезивала 
све, и сви су јој се морали, целином бића, жртвовати — султани, ме- 
ђутим, више од осталих, јер су били Пророкови намесници на земљи 
и до те мере носиоци апсолутне власти да су се, као владаоци, морали 
лишавати свега што тој идеји није било у служби. 

О начину Иналџикова излагања, обележеног богатством тема и по- 
датака доведених у међусобну зависност, непосредно сведоче оне стране 
у одељку о држави где је реч о двору и средишњој управи. Све на први 
поглед подсећа на уобичајени метод дескрипције: саопштени су подаци 
о грађењу Capaja, о његовом изгледу, о безбројним дворанима M слу- 
жбама које су ови вршили, о харему и женама, о церемонијама и оде- 
љењима дворске страже. Али, посред тога је убачено излагање о установи 
амамиоглана, дечака и младића доведених на двор данком у крви или 
избором најбољих међу заробљеницима и робљем. Већина ових дечака 
и младића одлазила је у јаничаре или спахијску коњицу цариградског 
гарнизона, али нису били ретки ни они који су, показавши добра свој- 
ства, прелазили у више дворске службе и одатле закорачивали ка поло- 
жајима провинцијских намесника и најзад везира на Порти. Тако je Typ- 
ска стипала своје најистакнутије људе међу онима који су остајали без 
прошлости, а будућност им је потпуно зависила од султана и припа- 
дала њему, односно основној идеји Османске Царевине. Иналџик је ову 
институцију тачно назвао робовском и у њој без устручавања видео 
главну снагу Турске као државе засноване на духу и слову исламског 
закона. Само, oH је благовремено упозорио да се назив роб не сме; 
у овоме случају, узимати у уобичајеном значењу. Јер, робови државнс 
идеје морали су бити сви на којима је Царство непосредно почивало, 

а султан више од осталих. Да би ce ово начело у потпуности остварило, 
у раји су, или у робљу, бирани они који ће се особитим васпитањем 
и образовањем -до савршенства уобличити у суште и непоколебљиве 
заточнике једног државног система, проглашеног да је најбољи у свим 


временима и просторима. 


5. 


Већ је истакнут онај одељак Иналџикове књиге у коме се говори 
o религији и култури у Османском Царству. Писац се, овде, искључиво 
позабавио исламском вером, просветом, књижевношћу, филозофијом и 
науком. Образованост хришћанских народа и Јевреја потпуно је изо- 
стављена, мада је у књизи неколико пута, кад је било речи о пореклу 
и правним основама Турске, с MepoM наглашено да ова држава, на 
особит начин, није само била заједница муслимана, као носилаца и за- 
точника њене идеје: у њој су и хришћани, у групама или појединачно, 
често били повлашћен; Царство je у целини сматрано прибежиштем раје, 
правно заштићене. У накнаду за то Иналџикова обавештења о верским 
и културним приликама међу муслиманима толико су, за југословенског 
читаоца, посебно оног који није упућен у оријенталне студије, нова 
и сразмерно исцрпна да га обавезују на тумачење сопствене прошлости 
у оквирима Турске које ће се разликовати од наслеђених. 

Слично другим царствима која су стварана и која су се рушила 
на Блиском истоку, и Турска је била велико поприште сукоба између 
правоверне, одн. званичне религије, умногоме изједначене с државом, 
и многих јеретичких покрета који су непрекидно, мутни, извирали из 
оног растреситог и слојевитог тла где се хиљадама година јављао епи- 
центар историје, и у то тле, у ствари, у крв својих присталица, нагло 
увирали. Држава која је, посредством закона и својих циљева, узимала 
ислам и свети рат као своју основну идеју, Турска се од других, од 
Византије на пример, ипак у једноме разликовала: умела се, бар у 
извесним раздобљима, користити носиоцима верских убеђења која су, 
у суштини, била синкретистичка и зато блиска јереси, да хришћанску 
масу запљусне првим таласом пропаганде. Као што је војска, у тек 
задобијеним крајевима, прво подизала тврђаве, дервиши су, и у нај- 
удаљенијим областима, успостављали своје текије и из њих разносили 
реч о вери која је блиска хришћанству, не оспорава Христа и његову 
поруку, али нуди и ново, поред осталог и бољи поредак на овоме 
свету. Услови и процеси исламизације могу се, на Балкану, схватити 
једино истраживањем и разумевањем безброја појединих случајева, — 
једно је од искустава које се стиче читањем Иналџикове књиге. Ни 
сама муслиманска маса није остала верски јединствена. Будући да су 
дервишки редови, као носиоци мистицизма и тражења новог, разби- 
јали јединственост веровања и, више од тога, државне идеологије, улема 
блиска врховној власти све наметљивије је, пред крај XVI века, уво- 
дила начело верског фанатизма и према непокорнима у исламу и према 

хришћанима. А то је водило стагнацији и веровања, и државне идео- 
логије и друштва. 

Иналџикова разматрања о привредном 1; друштвеном животу у Typ- 
ској непосредно показују до које је он мере савремен историчар. У чи- 
тавој књизи он је мало тражио ослонца у сувише познатим монографијама 
о Турској. Користећи најновија истраживања и западних и турских исто- 
ричара, као и новије теорије о друштвеном и привредном развитку по- 
знатог света крајем средњег и на почетку новог века, остварио је, да 
се нагласи, синтезу толико свежу датим концепцијама и коришћеним 
подацима да су многа стара, добра дела, после његове књиге, још више 
постала конвенционална, с приметно смањеним степеном употребљи- 
вости. Међутим, вероватно у настојању да темеље Османског Царства 
ипак нађе у његовом муслиманском становништву и институцијама, 
Иналџик је углавном приказао живот градова и послове трговаца и 3a- 
натлија. Иако је више пута нагласио да је опстанак Царства зависио 
од прихода са села, а подвлачио је и извесне елементе привредне поли- 
тике средишњих власти које су, у интересу државне ризнице и због 
очувања провинцијске војске, штитиле сељака Kao произвођача, он је 
пропустио да проучи организацију сеоског друштва и производње. Можда 
је овде место да се укаже на још неке недостатке Иналџикове киге, 
оне који су најопштији, премда о њима, кад се упореде с врлинама дела, 
не би требало наглашеније говорити. 


6. 


Поглед Халила Иналџика на прве векове историје Османског Цар- 
ства открио је многе крупне појаве или мање појединости о којима се 
до сада мало или готово ништа није знало. Али, у свом тражењу нових 
решења, он је превиђао или није прихватао извесне облике живота и 
за њих везана научна схватања која су, пре њега, сматрана већ утвр- 
ђеним. Овде није место да се упуштамо у распру с Халилом Иналџи- 
ком, нити је писац свих редова подобан да то чини, али се и поред 
тога морају запазити неколике концепције и решења који улазе у основу 
Османског Царства, а који су у малој сагласности с досадашњим науч- 
ним сазнањима, поготову оним до којих је дошла српска историографија. 

Слично свом претходнику, знаменитом турском историчару Фуаду 
Кеприлију, Халил Иналџик налазм корене и порекло Османског Царства 
у Анадолији, у оној крајини коју су, притискујући византијске области, 
образовале газије. Реч је о заточницима светог рата којим ће се ство- 
рити освајачко исламско царство и његова светска превласт. Преко ових 
крајишких кнештава, које ће временом окупити династија Османова, 
Халил Иналџик је везао Турску за традиције држава Блиског истока. Ако 
је овакво тумачење, кад је у питању образовање језгра османске државе, 
можда немогуће оспорити, тешко је прихватити Иналџиково уверење да 
је држава Османовића задржала своје анадолске основе, стечене у првој 
половини XIV века, и после две стотине година свога ширења у правцу 

Каира, Багдада и Беча. Ми смо навикли да знамо како се та држава, 
током свог протезања земљама Азије, Африке, и, поготову, Балканског: 
полуострва, прилагођавала тамошњим установама, правним традицијама, 
друштвеним односима, народима и верама, и на таквим темељима, да-- 
леко пространијим, стварала свој посебни систем. Иналџик је, додуше,. 
нагласио да су Османлије често преузимале правне норме и установе. 
покорених земаља, али потпуно свесно, Као привремену меру коју Һе: 
исламски закон, заједно с канунима султана, у погодном тренутку ра- 
дикално одбацити. Да ли је, међутим, правни развитак, ако у својим 
основама има живот једног друштва, ствар којом се било где, па и. 
у Турској, у потпуности могло свесно управљати? 

Балканска компонента у историји Османског Царства занемарена је,. 
у извесној мери, Иналџиковом књигом и кад су и неке друге крупне: 
појаве у питању. Ми смо до сада били недовољно упућени у прилике 
и збивања на тлу азијских и афричких провинција Турске, или смо о. 
њима, до пренебрегавања, мало водили рачуна. Већ је наговештено, у 
овој белешци, да је Иналџик извршио сјајан потез што је Цариград,. 
и његову судбину, довео у непосреднији однос са свим оним што се 
одигравало на Истоку. Његово запостављање балканске у сваком случају 
је мање од нашег занемаривања азијске и афричке компоненте у исто-- 
рији Османског Царства. Али, према неким превидима ми морамо остати 
осетљиви. 

Самоуправне повластице, које су у оквирима Турске, на Балкану: 
и у Подунављу, добијале поједине групе, мање или веће, од села до 
области и племена, имале су своје исходиште у заједничкој служби. 
османској држави, првенствено њеној војсци, и у колективној одговор- 
ности за извршење те службе. Овакав статус, најшире називан влашким,. 
једног дела хришћанског становништва европског дела Царства, није 
стајао у супротности с тимарским системом као основом његовог војно- 
-административног уређења. Напротив, он је потпуно одговарао духу и 
начелима оног државног закона Османског Царства који је омогућавао: 
разне видове суштински јединствених вазалских односа. Још је Стојан 
Новаковић својом монографијом Турско царство пред сриски устанак 
јасно предочио да је систем народних самоуправа био једна од основа 
поузданијег опстанка хришћанског становништва у европској Турској 
и један од најприсутнијих елемената његовог будућег слободног живота. 
Каснија испитивања само су потврдила и даље развила Новаковићева. 
оштроумна запажања. Постало је, више од тога, јасно да је основа по- 
властица коју су на угарском, аустријском или млетачком земљишту 
добијали пребези и пресељеници понајвише у њиховим захтевима да им. 
се дају оне установе самоуправног живота које су се пре тога уживале 
у Турској. Подробнија испитивања, вршена упоредним методом, несум- 
њиво ће показати да је управна организација Османског Царства, засно- 
вана на јединственом, али веома растегљивом начелу вазалитета, у 
азијским и афричким провинцијама те државе била још сложенија. 

Можда је потребно да се овде зауставимо са запажањем да Инал-- 
џикова књига, оним чега у њој довољно нема — на пример наглашенијом; 

улогом Дубровчана у балканској трговини, народним покретима M одмет- 
ништвом, обновом рада Пећке патријаршије и другим — очигледно по- 
казује да југословенска историографија још увек није извршила потребан 
продор у светске научне кругове и, посебно, да није успостављена знат- 
нија сарадња између наших и турских историчара. Треба гајити наде 
да ће овај превод одличне књиге Халила Иналџика допринети свесрднијој 
научној размени народа који су умели да се боре у рату и знали да рат 

